**ՀԱՏՈՒԿ ՄԱՍ**

**ԲԱԺԻՆ 8.**

ԳԼՈՒԽ 26.

**ԱՌՈՂՋԱՊԱՀՈՒԹՅԱՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 178. Բժշկական օգնություն և սպասարկում իրականացնելու պահանջները խախտելը**

1. Բժշկական օգնության և սպասարկման ծառայություններ մատուցելը առողջապահական ոլորտում համապատասխան մասնագիտական կրթություն կամ որակավորում,կամ մասնագիտացում և առաջին անգամ մասնագիտական գործունեության հավաստագիր կամ շարունակական մասնագիտական հավաստագիր չունեցող անձի կողմից, բացառությամբ օրենքով սահմանված դեպքերի՝

առաջացնում է տուգանք՝ ֆիզիկական անձի նկատմամբ հարյուր հազար դրամից երկու հարյուր հազար դրամի չափով:

2. Առողջապահության բնագավառում համապատասխան մասնագիտական կրթություն կամ որակավորում կամ մասնագիտացում կամ շարունակական մասնագիտական զարգացման հավաստագիր չունեցող անձին, բացառությամբ առաջին անգամ մասնագիտական գործունեություն իրականացնող՝ համապատասխան մասնագիտական կրթություն, որակավորում և մասնագիտացում ունեցող անձին, բժշկական օգնության և սպասարկման ծառայություններ մատուցել թույլատրելը, վերապահումով հավաստագիր ունեցող անձին ինքնուրույն բժշկական օգնության և սպասարկման ծառայություններ մատուցելը թույլատրելը՝

  առաջացնում է տուգանք՝ իրավաբանական անձի նկատմամբ երկու հարյուր հազար դրամից երեք հարյուր հազար դրամի չափով:

3. Բժշկական օգնություն և սպասարկում իրականացնողների կողմից՝ պետության կողմից երաշխավորված անվճար բժշկական օգնության և սպասարկման մասին պայմանագրի առկայության դեպքում, անվճար բժշկական օգնության և սպասարկման իրավունքն ունեցող անձից բժշկական օգնության և սպասարկման համար վճարներ գանձելը կամ բժշկական օգնության և սպասարկման ծառայությունների տրամադրումը մերժելը՝

առաջացնում է տուգանք` երկու հարյուր հազար դրամից երեք հարյուր հազար դրամի չափով։

4. Մարդուն կամ նրա օրինական ներկայացուցչին իր առողջական վիճակի, հետազոտությունների արդյունքների, հիվանդության ախտորոշման կամ բուժման մեթոդների, դրանց հետ կապված ռիսկի, բժշկական միջամտության հնարավոր տարբերակների, հետևանքների կամ բուժման արդյունքների մասին մատչելի ձևով տեղեկություն չտրամադրելը`

առաջացնում է տուգանք` երեսուն հազար դրամի չափով։

5. Մարդու բժշկի դիմելու փաստի, առողջական վիճակի, հետազոտման, ախտորոշման և բուժման ընթացքում պարզված տեղեկության մասին առանց նրա կամ օրինական ներկայացուցչի համաձայնության այլ անձի հայտնելը` բացառությամբ օրենսդրությամբ սահմանված դեպքերի՝

առաջացնում է տուգանք` հարյուր հազար դրամից երկու հարյուր հազար դրամի չափով։

6. Պացիենտի վարման գործելակարգով կամ գործունեության ընթացակարգով կամ պետության կողմից երաշխավորված բժշկական օգնության և սպասարկման կազմակերպման չափորոշիչներով սահմանված պահանջները չկատարելը կամ ոչ պատշաճ կատարելը`

առաջացնում է տուգանք՝ հարյուր հիսուն հազար դրամից երկու հարյուր հիսուն հազար դրամի չափով:

7. Բժշկական փաստաթղթեր (բացառությամբ ժամանակավոր անաշխատունակության թերթիկների) չվարելը կամ դրանց լրացման կամ շրջանառության պահանջները խախտելը՝

առաջացնում է տուգանք՝ հարյուր հիսուն հազար դրամից երկու հարյուր հիսուն հազար դրամի չափով:

8. Բժշկական օգնություն և սպասարկում իրականացնողի կողմից ժամանակավոր անաշխատունակության թերթիկի լրացման կամ տրամադրման օրենսդրությամբ սահմանված կարգը խախտելը`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

9. Բժշկական փորձաքննության (բացառությամբ ախտաբանաանատոմիական փորձաքննության) իրականացման օրենսդրությամբ սահմանված կարգը խախտելը՝

առաջացնում է տուգանք՝ երկու հարյուր հազարից՝ երեք հարյուր հազար դրամի չափով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ մինչև մեկ տարի ժամկետով կամ առանց դրա։

10. Ախտաբանաանատոմիական հերձումների, փորձաքննությունների կամ հետազոտությունների անցկացման օրենսդրությամբ սահմանված կարգը խախտելը`

առաջացնում է տուգանք` երկու հարյուր հազար դրամից երեք հարյուր հազար դրամի չափով՝ որոշակի գործունեությամբ զբաղվելու իրավունքից զրկելով՝ մինչև վեց ամիս ժամկետով կամ առանց դրա:

11. Մարդուն անհետաձգելի առաջին բժշկական օգնություն` անկախ այդ օգնության դիմաց վարձատրությունը երաշխավորող հիմքերի կամ այլ հանգամանքների առկայությունից, չցուցաբերելը.

առաջացնում է տուգանք` երկու հարյուր հազարից երեք հարյուր հազար դրամի չափով:

12. Վիճակագրական և այլ տեղեկությունները` Հայաստանի Հանրապետության առողջապահության բնագավառի պետական կառավարման լիազոր մարմնին օրենսդրությամբ սահմանված կարգով, չներկայացնելը

առաջացնում է տուգանք` յոթանասուն հազար դրամի չափով:

13. Սույն հոդվածի 1-8-րդ և 11-12-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

14. Սույն հոդվածի 9-10-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկմամբ՝ սույն հոդվածի համապատասխան մասով սահմանված առավելագույն ժամկետով:

**Հոդված 179. Մարդուն օրգան և հյուսվածք փոխպատվաստելու կարգը խախտելը**

1. Մարդուն օրգանի կամ հյուսվածքի փոխպատվաստման օրենսդրությամբ սահմանված կարգը խախտելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

2. Փոխպատվաստման նպատակով դիակային դոնորից օրգաններ կամ հյուսվածքներ վերցնելու օրենսդրությամբ սահմանված կարգը խախտելը՝

առաջացնում է տուգանք՝ երեք հարյուր հազար դրամից չորս հարյուր հազար դրամի չափով:

3. Փոխպատվաստման նպատակով կենդանի դոնորից օրգաններ կամ հյուսվածքներ վերցնելու օրենսդրությամբ սահմանված կարգը խախտելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

4. Օրգանների և հյուսվածքների դոնորների և ռեցիպիենտների ռեեստրում գրանցված տեղեկությունների տրամադրման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

5. Սույն հոդվածի 1-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 180.** **Մարդու արյան և դրա բաղադրամասերի դոնորության ու փոխներարկումային բժշկական օգնության կարգը խախտելը**

1. Արյան ռեեստրում դոնորների վերաբերյալ գրանցված տեղեկությունների տրամադրման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

2. Օրենսդրությամբ սահմանված պահանջներին չհամապատասխանող արյան դոնորից արյուն վերցնելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

3. Առողջապահության բնագավառում պետական կառավարման լիազոր մարմնի կողմից՝ արյուն կամ արյան բաղադրամաս հանձնելու համար սահմանված հաճախականությունը խախտելը՝

առաջացնում է տուգանք՝ իրավաբանական անձի նկատմամբ՝ ութսուն հազար դրամից հարյուր հազար դրամի չափով:

4. Արյան դոնորին տեղեկատվության տրամադրման կամ նրա համաձայնության ստացման օրենսդրությամբ սահմանված կարգը խախտելը՝

առաջացնում է տուգանք՝ երեսուն հազար դրամից հիսուն հազար դրամի չափով:

5. Արյան կամ դրա բաղադրամասը վերցնելու ընթացակարգը կամ արյան հետազոտության իրականացման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

6. Արյան կամ դրա բաղադրամասերի պահպանման կամ տեղափոխման օրենսդրությամբ սահմանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

7. Դոնորական արյան պատրաստուկների արտադրության կամ շրջանառության օրենսդրությամբ սահմանված կարգը խախտելը`

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

8. Օրենսդրությամբ սահմանած կարգով դոնորին տրվող արտոնությունները չապահովելը՝

առաջացնում է տուգանք՝ երեսուն հազար դրամից հիսուն հազար դրամի չափով:

9. Փոխներարկումային բժշկական օգնության իրականացման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

10. Արյան կամ դրա բաղադրամասերի արտահանման կամ ներմուծման օրենսդրությամբ սահմանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

11. Բժշկական օգնություն և սպասարկում իրականացնող կազմակերպությունների կողմից օրենսդրությամբ սահմանված դեպքերում արյան նվազագույն պաշարները չապահովելը՝

առաջացնում է տուգանք՝ իրավաբանական անձի նկատմամբ հարյուր հիսուն հազար դրամից երկու հարյուր հազար դրամի չափով:

12. Օրենսդրությամբ սահմանած կարգով արյան կամ դրա բաղադրամասերի որակի ներքին ընթացակարգ չսահմանելը կամ այդ ընթացակարգի պահանջները խախտելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

13. Առողջապահության բնագավառում պետական կառավարման լիազոր մարմնի կողմից՝ հաստատած արյան հետազոտությունների ցանկը, իրականացման կարգը կամ մեթոդները խախտելը`

առաջացնում է տուգանք՝ ութսուն հազար դրամից հարյուր հազար դրամի չափով:

14. Արյան դոնորություն իրականացնող կազմակերպությունների կամ դրանց ստորաբաժանումների, փոխներարկումային բժշկական օգնություն իրականացնող բժշկական կազմակերպությունների կամ դրանց ստորաբաժանումների կողմից իրենց մոտ առկա արյան բաղադրամասերը, ըստ անհրաժեշտության, օրենսդրությամբ սահմանած կարգով այլ բժշկական կազմակերպություններին տրամադրման կարգը խախտելը.

առաջացնում է տուգանք՝ հիսուն հազարից հարյուր հազար դրամի չափով:

15. Սույն հոդվածի 1-14-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 181. Մարդու վերարտադրողական առողջության պահպանման կարգը խախտելը**

1. Հղիության արհեստական ընդհատման կամ բժշկական ամլացման իրականացման օրենսդրությամբ սահմանված կարգը խախտելը`

առաջացնում է տուգանք` երկու հարյուր հազար դրամից երեք հարյուր հազար դրամի չափով՝ լիցենզիայի գործողության կասեցմամբ:

2.Վերարտադրողականության օժանդակ տեխնոլոգիաների կիրառման օրենսդրությամբ սահմանված կարգը, մեթոդների տարատեսակները կամ բժշկական գործելակերպը խախտելը՝

առաջացնում է տուգանք` երեք հարյուր հազար դրամից չորս հարյուր հազար դրամի չափով։

3.Դոնորի կամ փոխնակ մոր մասին տեղեկությունների` առողջապահության ոլորտի հանրապետական գործադիր մարմնի սահմանած կարգով հաշվառման կարգը խախտելը.

առաջացնում է տուգանք` երկու հարյուր հազար դրամից երեք հարյուր հազար դրամի չափով։

4.Սույն հոդվածի 1-3-րդ մասով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 182**. **Հոգեբուժական** **օգնության և սպասարկման տրամադրման կարգը խախտելը**

1. Հոգեբուժական օգնության և սպասարկման տրամադրման օրենսդրությամբ սահմանված կարգը խախտելը, եթե արարքը չի պարունակում սույն հոդվածի 2-րդ կամ 3-րդ մասերով սահմանված վարչական իրավախախտման հատկանիշներ՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

2. Հոգեկան խանգարումով տառապող անձի հոժարակամ հոսպիտալացման օրենսդրությամբ սահմանված կարգը խախտելը՝

առաջացնում է տուգանք՝ երկու հարյուր հազար դրամից երկու հարյուր հիսուն հազար դրամի չափով:

3. Հոգեկան խանգարումով տառապող անձի ոչ հոժարակամ հոսպիտալացման օրենսդրությամբ սահմանված կարգը խախտելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

4. Սույն հոդվածի 1-3-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 183. Դեղերի շրջանառության և կլինիկական փորձարկումների կարգը խախտելը**

1. Հայաստանի Հանրապետությունում չգրանցված (բացառությամբ Հայաստանի Հանրապետության օրենսդրությամբ սահմանած դեպքերի) կամ գրանցումն օրենքով սահմանված կարգով կասեցված կամ օրենքի խախտմամբ դեղեր ներմուծելը կամ արտադրելը կամ պահպանելը կամ բաշխելը կամ իրացնելը կամ կիրառելը՝

առաջացնում է տուգանք՝ յուրաքանչյուր անվանմամբ դեղի` մինչև 10 փաթեթի դեպքում՝ հարյուր հազարից հարյուր հիսուն հազար դրամի չափով, 10-ից մինչև 30 փաթեթի դեպքում՝ հարյուր հիսուն հազար դրամից երեք հարյուր հազար դրամի չափով, 30 և ավելի փաթեթի համար՝ երեք հարյուր հազար դրամից հինգ հարյուր հազար դրամի չափով:

2. Դեղանյութերի, դեղաբուսական հումքի, հետազոտվող դեղագործական արտադրանքը օրենսդրությամբ խախտմամբ արտադրելը կամ ներմուծելը կամ իրացնելը կամ պահպանելը կամ բաշխելը՝

առաջացնում է տուգանք՝ յուրաքանչյուր անվանմամբ արտադրանքի համար՝ հարյուր հիսուն հազար դրամից երկու հարյուր հազար դրամի չափով։

3. Դեղատներից իրացման կամ բաց թողնման ենթակա հիմնական դեղերի ցանկին համապատասխան նվազագույն տեսականի չապահովելը՝

առաջացնում է նախազգուշացում:

4. Դեղատներում ոչ դեղագիտական խորհրդատվության տրամադրումը՝

առաջացնում է տուգանք՝ հիսուն հազարից հարյուր հազար դրամի չափով:

5. Դեղատների առևտրի սրահներում կամ սպասասրահներում պիտանիության ժամկետն անցած դեղեր պահելը՝

առաջացնում է տուգանք՝ ութսուն հազար դրամից հարյուր հազար դրամի չափով։

6. Դեղատներում կաթիլաներարկման լուծույթներ պատրաստելը բացառությամբ օրենսդրությամբ սահմանված դեպքերի՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով։

7. Դեղատոմսով բաց թողնվող դեղի` առանց դեղատոմսի իրացումը՝

առաջացնում է տուգանք՝ յուրաքանչյուր անվանմամբ դեղի համար՝ հինգ հազար դրամի չափով:

8. Դեղատոմսով բաց թողնվող դեղերի դեղատոմսերի լրացումը, դուրս գրումը և իրացումը՝ օրենսդրությամբ չնախատեսվածված ձևաթղթերի վրա՝

առաջացնում է տուգանք՝ հինգ հազար դրամի չափով:

9. Օրենքով սահմանված կարգով հաստատած դեղագրությունների պահանջները խախտելը կամ պատրաստված դեղերի որակի, ձևավորման, փաթեթավորման, պիտակավորման, պահպանման, իրացման պահանջները խախտելը կամ դեղատանը պատրաստված դեղերն առանց պիտանիության ժամկետի նշման բաց թողնելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

10. Դեղի գրանցման հավաստագրի իրավատիրոջ կողմից գրանցված դեղերի վնասակար կողմնակի ազդեցության վերաբերյալ արձանագրված դեպքերի վերաբերյալ չհայտնելը կամ դրանց վերաբերյալ տեղեկություններ հրապարակելը` առանց նախապես կամ միաժամանակ առողջապահության բնագավառի լիազոր պետական կառավարման մարմնին հայտնելու՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

11. Դեղի մակնշման մեջ, ընդհանուր բնութագրում և ներդիր- թերթիկում Հայաստանի Հանրապետությունում դեղի մատակարարի անվանումը կամ ապրանքային նշանը ներառելը՝

առաջացնում է տուգանք` երկու հարյուր հազար դրամից երեք հարյուր հազար դրամի չափով:

12. Դեղ չհամարվող ցանկացած արտադրանքի (այդ թվում` գեղարարական (կոսմետիկ) միջոցների, կենսակտիվ հավելումների), փաթեթի վրա և(կամ) օգտագործման հրահանգում բուժական ցուցումների նշումը՝

առաջացնում է տուգանք՝ յուրաքանչյուր անվանմամբ արտադրանքի համար՝ ութսուն հազար դրամից հարյուր հազար դրամի չափով:

13. Դեղերի, դեղանյութերի, դեղաբուսական հումքի և հետազոտվող դեղագործական արտադրանքի փաթեթավորմանը կամ պիտակավորմանը կամ մակնշմանը ներկայացվող պահանջները խախտելը՝

առաջացնում է տուգանք՝ յուրաքանչյուր անվանմամբ դեղի կամ արտադրանքի համար հարյուր հազար դրամից հարյուր հիսուն հազար դրամի չափով։

14. Օրենսդրությամբ նախատեսված կարգի խախտմամբ՝ առանց հայերեն ներդիր-թերթիկի դեղերի իրացումը՝

առաջացնում է տուգանք՝ յուրաքանչյուր անվանման համար հիսուն հազար դրամի չափով:

15. Դեղի գրանցման հավաստագրի իրավատիրոջ կողմից գրանցված արտադրանքի անվտանգության, արդյունավետության, որակի վերաբերյալ հետգրանցումային շրջանում հայտնաբերված կամ կատարված յուրաքանչյուր նոր տվյալի և(կամ) փոփոխության մասին գրավոր կարգով առողջապահության բնագավառի պետական կառավարման լիազոր մարմնին չհայտնելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

16. Բժշկական օգնություն և սպասարկում իրականացնողների կողմից պիտանիության ժամկետն անցած դեղեր կիրառելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

17. Օրենսդրությամբ նախատեսված կարգով դեղերի, դեղանյութերի, դեղաբուսական հումքի, հետազոտվող դեղագործական արտադրանքի շրջանառությունը չդադարեցնելը կամ շրջանառությունից չհանելը (հետկանչ չիրականացնելը)՝

առաջացնում է տուգանք՝ յուրաքանչյուր անվանմամբ դեղի կամ արտադրանքի համար հինգ հարյուր հազար դրամից վեց հարյուր հազար դրամի չափով:

18. Դեղատոմսով բաց թողնվող դեղի` դեղատանը առկա նույն ակտիվ բաղադրատարրըպարունակող նույն դեղաչափով և դեղաձևով փոխադարձաբար փոխարինելի բոլոր դեղերի վերաբերյալ սպառիչ տեղեկատվություն չներկայացնելը`

առաջացնում է տուգանք՝ երեսուն հազար դրամից հիսուն հազարի դրամի չափով:

19. Դեղերի գները կարգավորող մարմնի որոշումները չկատարելը՝

առաջացնում է տուգանք՝ հիսուն հազար դրամից հարյուր հազար դրամի չափով:

20. Դեղերի արտադրություն կամ մեծածախ իրացման լիցենզիա ունեցող անձանց կողմից օրենսդրությամբ սահմանված հաշվետվություն չներկայացնելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

21. Դեղերի առաքման տեխնիկական կամ մասնագիտական պահանջները խախտելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

22. Սույն հոդվածի 1-ին, 2-րդ, 4-21-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով։

23. Սույն հոդվածի 3-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` դեղատներից իրացման կամ բաց թողնման ենթակա հիմնական դեղերի ցանկին համապատասխան նվազագույն տեսականիում ընդգրկված յուրաքանչյուր անվանում դեղի համար` հինգ հազար դրամի չափով:

24. Դեղերի կլինիկական փորձարկումներին ներկայացվող օրենսդրությամբ սահմանված պահանջները խախտելը, եթե դա վնաս չի պատճառել փորձարկվողի առողջությանը՝

առաջացնում է տուգանք՝ երկու հարյուր հազարից  երկուհարյուր հիսուն հազար դրամի չափով:

25. Դեղերի կլինիկական փորձարկումների արդյունքների վերաբերյալ հաշվետվություններ չներկայացնելը՝

առաջացնում է տուգանք՝ հիսուն հազար դրամից հարյուր հազար դրամի չափով:

26. Սույն հոդվածի 24-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով։

**Հոդված 184.** **Առողջապահության ոլորտում, ինչպես նաև հատուկ նշանակության սննդամթերքի, ալկոհոլային խմիչքների և ծխախոտի գովազդի կարգը խախտելը**

1. Առանց առողջապահության բնագավառի պետական կառավարման լիազոր մարմնի թույլտվության կամ թույլտվության պայմանների խախտմամբ՝ գովազդատուի կողմից բուժտեխնիկայի կամ բուժական մեթոդի գովազդը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով։

2. Գովազդատուի կողմից արյան կամ դրա բաղադրամասերի դոնորության կամ փոխներարկումային բժշկության` առևտրային բնույթ կրող գովազդը՝

առաջացնում է տուգանք` հիսուն հազար դրամից հարյուր հազար դրամի չափով:

3. Առանց անվտանգությունը հիմնավորող փաստաթղթերի առկայության կամ առանց առողջապահության բնագավառի պետական կառավարման լիազոր մարմնի հետ համաձայնեցնելու` գովազդատուի կողմից հատուկ նշանակության սննդամթերք գովազդելը

առաջացնում է տուգանք՝ հարյուր հազար դրամից երկու հարյուր հազար դրամի չափով:

4. Գովազդատուի կողմից ալկոհոլային խմիչքներ գովազդելը՝ այդ ապրանքատեսակի գովազդման օրենսդրությամբ սահմանված կարգի խախտմամբ`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

5. Գովազդատուի կողմից ծխախոտ գովազդելը՝ այդ ապրանքատեսակի գովազդման օրենսդրությամբ սահմանված կարգի խախտմամբ`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

6. Գովազդատուի կողմից բժշկական օգնություն և սպասարկում, դեղատնային գործունեություն, դեղերի արտադրություն, բժշկական միջին մասնագիտական և բարձրագույն կրթական ծրագրեր իրականացնողների գովազդման ժամանակ գովազդում կազմակերպության կամ անհատ ձեռնարկատիրոջ գործունեության լիցենզիայի համարը և տրամադրման ամսաթիվը չնշելը`

առաջացնում է տուգանք` հարյուր հազար դրամից երկու հարյուր հազար դրամի չափով:

7. Մանկական կամ վաղ տարիքի երեխաների կաթնախառնուրդների կամ մինչև 6 ամսական մանուկների համար մանկական կաթնախառնուրդ չհանդիսացող ցանկացած սննդամթերք կամ հարակից ապրանքներ գովազդելը՝

առաջացնում է տուգանք՝ հիսուն հազար դրամից հարյուր հազար դրամի չափով:

8. Հավելյալ մանկական սննդի գովազդ իրականացնելը՝ այդ ապրանքատեսակի գովազդման օրենսդրությամբ սահմանված կարգի խախտմամբ՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

9.Մարդու օրգանների և հյուսվածքների գովազդը`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

10. Սույն հոդվածի 1-9-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 185. Դեղերի գովազդին կամ դեղերի մասին տեղեկատվությանը ներկայացվող պահանջները խախտելը**

1. Գովազդատուի կողմից դեղ գովազդելը՝ առանց առողջապահության բնագավառի լիազոր պետական կառավարման մարմնի թույլտվության կամ այդ թույլտվության պայմանների խախտմամբ կամ դեղի արտաքին գովազդը՝

առաջացնում է տուգանք՝ յուրաքանչյուր անվանմամբ դեղի համար հարյուր հազար դրամից երկու հարյուր հազար դրամի չափով:

2. Գովազդատուի կամ գովազդ արտադրողի կողմից Հայաստանի Հանրապետությունում չգրանցված կամ գրանցումն օրենքով սահմանված կարգով կասեցված կամ թմրամիջոցներ կամ հոգեմետ (հոգեներգործուն) նյութեր պարունակող կամ հսկվող կամ դեղատանը՝ ըստ դեղատոմսի կամ ըստ դեղագրությունների պատրաստվող դեղի կամ բժշկի հատուկ նշանակում պահանջող դեղի գովազդը`

առաջացնում է տուգանք՝ յուրաքանչյուր անվանմամբ դեղի համար հարյուր հիսուն հազար դրամից երկու հարյուր հազար դրամի չափով:

3. Գովազդատուի կողմից դեղ չհամարվող ցանկացած արտադրանքի(կենսաակտիվ հավելումներ, գեղարարական միջոցներ և այլն)՝ որպես բուժման միջոցի գովազդելը կամ գովազդատուի կողմից գովազդի նպատակով դեղն ուղղակիորեն սպառողին տրամադրելը կամ բժշկական գործունեությամբ զբաղվող անձին գովազդի նպատակով դեղերի անվճար նմուշների տրամադրումը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

4. Դեղատոմսով իրացվող կամ բաց թողնվող դեղերի մասին տեղեկատվության տարածումը զանգվածային լրատվության միջոցներով՝

առաջացնում է տուգանք՝ տեղեկատվությունը տարածողի նկատմամբ յուրաքանչյուր անվանմամբ դեղի համար երկու հարյուր հիսուն հազար դրամից երեք հարյուր հազար դրամի չափով:

5. Սույն հոդվածի 1-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 186. Պարտադիր բժշկական զննում չանցած կամ բժշկական հակացուցումներ ունեցող անձին աշխատանքի ընդունելը կամ աշխատանքի թույլատրելը**

1. Պարտադիր նախնական ևպարբերականբժշկական զննություն չանցած կամ բժշկական հակացուցումներ ունեցող անձին աշխատանքի ընդունելը կամ աշխատանքի թույլատրելը՝

առաջացնում է տուգանք` հիսուն հազար դրամի չափով՝ յուրաքանչյուր անձի համար։

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 187. Սանիտարական կանոնները և հիգիենիկ նորմատիվները խախտելը**

**1.** Առողջապահության բնագավառում օրենսդրությամբ սահմանված սանիտարական կանոնները կամ հիգիենիկ նորմատիվները խախտելը`

առաջացնում է տուգանք` հիսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 188. Երեխաներին կրծքով կերակրման խրախուսման և մանկական սննդի շրջանառության կանոնները խախտելը**

1. Մանկական սննդի կամ հարակից ապրանքների վաճառքը՝ առողջապահական կազմակերպությունների կողմից`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

2. Մոր և մանկան առողջության պահպանման ոլորտում ընդգրկված բուժաշխատողի կողմից մանկական սննդի և հարակից ապրանքների վաճառքը կամ իրացումը՝

առաջացնում է տուգանք` հարյուր հիսուն հազար դրամից երկուհարյուր հազար դրամի չափով:

3. Մանուկների և վաղ տարիքի երեխաների սնուցման, մանկական սննդի կամ հարակից ապրանքների վերաբերյալ գրավոր, ձայնային կամ տեսողական տեղեկատվական կամ ուսուցողական նյութեր պատրաստելը կամ տարածելը օրենսդրությամբ սահմանված կարգի խախտմամբ`

առաջացնում է տուգանք` հարյուր հազար դրամից երկու հարյուր հազար դրամի չափով:

4. Մանկական սննդի կամ հարակից ապրանքների պիտակավորման օրենսդրությամբ սահմանված կարգը խախտելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Մինչև վեց ամսական մանուկների համար մանկական կաթնախառնուրդ չհանդիսացող ցանկացած սննդամթերքի վաճառքը՝ կամ որպես պիտանի 6 ամսականից փոքր մանուկների կերակրման համար ներկայացնելը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

6. Մանկական սննդի կամ հարակից ապրանքների պահպանման համապատասխան պայմաններ չունեցող առեւտրի օբյեկտի, սպառողական ապրանքների շուկայի, շրջիկ առեւտրի կետի կամ առեւտրի կենտրոնի կողմից դրանց վաճառքը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

7. Սույն հոդվածի 1-6-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 189. Առանց բժշկի նշանակման թմրամիջոցներ կամ հոգեմետ (հոգեներգործուն) նյութեր գործածելը**

1. Առանց բժշկի նշանակման թմրամիջոցներ կամ հոգեմետ (հոգեներգործուն) նյութեր գործածելը`

առաջացնում է տուգանք՝ ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ սույն հոդվածի 1-ին մասով սահմանված տուգանքի չափի կրկնապատիկի չափով:3. Այն անձը, որն առանց բժշկի նշանակման թմրամիջոցներ կամ հոգեմետ(հոգեներգործուն) նյութեր գործածելու կապակցությամբ բժշկական օգնություն ստանալու համար կամովին դիմել է համապատասխան բժշկական կազմակերպություն, ազատվում է սույն հոդվածով սահմանված վարչական պատասխանատվությունից:

ԳԼՈՒԽ 27.

**ԿՐԹՈՒԹՅԱՆ ԵՎ ԱՇԽԱՏԱՆՔԻ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 190. Կրթության բնագավառում օրենսդրության պահանջները խախտելը**

1. Ուսումնական հաստատություններում ուսումնական պլանները կամ առարկայական ծրագրերը, ուսումնական զարգացման կամ ուսումնադաստիարակչական աշխատանքների տարեկան ծրագրերը չկատարելը, ինչպես նաև տարեկան ուսումնական ժամանակացույցերը կամ դասացուցակները չպահպանելը`

առաջացնում է տուգանք՝ երեսուն հազարից հիսուն հազար դրամի չափով։

2. Ուսումնական հաստատության սովորողների կամ շրջանավարտների գիտելիքների, կարողությունների և հմտությունների ստուգման կամ գնահատման, կամ ամփոփիչ ատեստավորման օրենսդրությամբ սահմանված կարգը խախտելը`

առաջացնում է տուգանք՝ երեսուն հազարից հիսուն հազար դրամի չափով։

3. Ուսումնական հաստատության սովորողների ընդունելության, տեղափոխման, փոխադրման, ազատման կամ ավարտման օրենսդրությամբ սահմանված կարգը խախտելը`

առաջացնում է տուգանք՝ երեսուն հազարից հիսուն հազար դրամի չափով՝ յուրաքանչյուր սովորողի համար։

4. Ուսումնական հաստատության ավարտական պետական փաստաթղթերի տրամադրման օրենսդրությամբ սահմանված կարգը խախտելը`

առաջացնում է տուգանք՝ քսանից երեսուն հազար դրամի չափով։

5. Հանրակրթական կամ նախնական մասնագիտական (արհեստագործական) ծրագրեր իրականացնող ոււսումնական հաստատությունների գործունեության ամենամյա ինքնավերլուծության գնահատումը կամ հրապարակումը չապահովելը`

առաջացնում է տուգանք՝ քսան հազար դրամի չափով:

6. Կրթական վճարովի ծառայություններ մատուցման օրենսդրությամբ սահմանված կարգը խախտելը`

առաջացնում է տուգանք՝ հիսուն հազարից հարյուր հիսուն հազար դրամի չափով։

7. Ուսումնական հաստատատությունում կրթության առանձնահատուկ պայմանների կարիք ունեցող սովորողների կրթության կազմակերպման՝ օրենսդրությամբ սահմանված կարգը խախտելը`

առաջացնում է տուգանք՝ քառասուն հազարից հարյուր հազար դրամի չափով։

8. Օրենսդրությամբ սահմանված հիմնական պրոֆեսորադասախոսական կազմին կամ ուսումնական տարածքին կամ լաբորատոր կամ ուսումնամեթոդական ապահովվածության կամ գրադարանային-տեղեկատվական համակարգին կամ ուսումնաարտադրական պրակտիկայի բազային ներկայացվող պահանջները խախտելը՝

առաջացնում է նախազգուշացում:

9. Բարձրագույն ուսումնական հաստատության կողմից լիցենզավորման ենթակա գործունեությունից բխող` օրենքով նախատեսված հաշվետվությունների ներկայացման ժամկետը 10 օրվանից ավելի ժամկետով խախտելը՝

առաջացնում է տուգանք՝ ութ հարյուր հազար դրամից մեկ միլիոն դրամի չափով կամ լիցենզիայի գործողության կասեցում:

10. Բարձրագույն ուսումնական հաստատության ներկայացրած հայտի հիմքով իրեն հատկացված սովորողների (ըստ կուրսերի) նախատեսվող սահմանային թիվը խախտելը՝

առաջացնում է տուգանք՝ ութ հարյուր հազար դրամից մեկ միլիոն դրամի չափով:

11. Սույն հոդվածի 8-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երրորդ անգամ կատարելը՝

առաջացնում է տուգանք՝ մեկ միլիոն դրամից մեկ միլիոն հինգ հարյուր հազար դրամի չափով կամ լիցենզիայի գործողության դադարեցում:

12. Սույն հոդվածի 8-րդ մասով նշանակված նախազգուշացմամբ տրված խախտումները վերացնելու մասին հանձնարարականները սահմանված կարգով և ոչ ուշ քան 10-օրյա ժամկետում չկատարելը՝

առաջացնում է տուգանք՝ ութ հարյուր հազար դրամից մեկ միլիոն դրամի չափով կամ լիցենզիայի գործողության դադարեցում:

13. Սույն հոդվածի 9-10-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է լիցենզիայի գործողության կասեցում կամ լիցենզիայի գործողության դադարեցում:

14. Կրթության պետական կառավարման լիազորված մարմինը սույն հոդվածով նախատեսված նախազգուշացումը կիրառում է բարձրագույն ուսումնական հաստատության թույլ տված համապատասխան խախտումը սահմանված ժամկետում վերացնելու և այդ խախտման վերացման մասին կրթության պետական կառավարման լիազորված մարմնին հայտնելու նպատակով: Խախտման վերացման համար նախատեսված ժամկետը, որը չի կարող պակաս լինել 10 օրից, որոշում է կրթության պետական կառավարման լիազորված մարմինը լիցենզավորման հանձնաժողովի առաջարկությամբ` հաշվի առնելով խախտման հետևանքների վտանգավորությունը, խախտման վերացման հրատապությունը և խախտումը վերացնող բարձրագույնուսումնական հաստատության հնարավորությունները:

**Հոդված 191. Աշխատանքային օրենսդրության պահանջները խախտելը**

1. Գործատուի կողմից՝ 14 տարին չլրացած անձի հետ օրենքով չսահմանված ոլորտներում կամ առանց ծնողներից մեկի կամ որդեգրողի կամ խնամակալի կամ խնամակալության և հոգաբարձության մարմնի գրավոր համաձայնության, կամ 14-ից մինչև 16 տարեկան անձի հետ առանց ծնողներից մեկի կամ որդեգրողի կամ հոգաբարձուի գրավոր համաձայնության, աշխատանքի ընդունելը

առաջացնում է տուգանք` յոթանասուն հազարից հարյուր հազար դրամի չափով:

2. Գործատուի կողմից օրենսդրությամբ սահմանված դեպքերում կամ սահմանված կարգով (չափով) արձակման նպաստ չվճարելը, կամ օրենսդրությամբսահմանված դեպքերում կամ կարգով (չափով) աշխատողին վնասի հատուցում չվճարելը, կամ աշխատանքային պայմանագիրը լուծելու համար օրենսդրությամբ, աշխատանքային կամ կոլեկտիվ պայմանագրով սահմանված ծանուցման ժամկետները չպահպանելը

առաջացնում է տուգանք` ութսուն հազարից հարյուր հազար դրամի չափով:

3. Գործատուի կողմից աշխատանքի վայրում աշխատողի մահվան դեպքում ոստիկանությանը և աշխատանքի անվտանգության ապահովման հարցերով Հայաստանի Հանրապետության կառավարության լիազորած մարմնին, առկայության դեպքում` ապահովագրողին անհապաղ չտեղեկացնելը կամ դժբախտ դեպքի ծառայողական քննություն սահմանված կարգով և ժամկետում չիրականացնելը

առաջացնում է տուգանք` հարյուր հազար դրամից հարյուր երեսուն հազար դրամի չափով:

4. Գործատուի կողմից մասնագիտական հիվանդությունների (թունավորումների) ծառայողական քննության ընթացքում՝ ծառայողական քննություն անցկացնող համապատասխան հանձնաժողովին քննության համար անհրաժեշտ տեղեկություն կամ փաստաթղթեր չներկայացնելը կամ հանձնաժողովի աշխատանքի համար անհրաժեշտ պայմաններ չապահովելը, կամ ծառայողական քննության արդյունքների հիման վրա հանձնաժողովի կողմից տրված գրավոր հանձնարարականը չկատարելը, կամ գրավոր հանձնարարականը կատարելու մասին սահմանված ժամկետում հանձնաժողովին չտեղեկացնելը՝

առաջացնում է տուգանք՝ հարյուր հազար դրամից հարյուր երեսուն հազար դրամի չափով:

5. Գործատուի կողմից աշխատողների օրական կամ շաբաթական աշխատաժամանակի ստույգ հաշվառում չիրականացնելը, աշխատանքի և հանգստի ժամանակացույց չհաստատելը, հաստատված ժամանակացույցը խախտելը, աշխատողի օրական կամ շաբաթական աշխատաժամանակի տևողության կամ հանգստի ժամանակի՝ օրենսդրությամբ սահմանված պահանջները խախտելը՝

առաջացնում է տուգանք՝ հիսուն հազարից հարյուր հիսուն հազար դրամի չափով:

6. Գործատուի կողմից օրենսդրությամբ չսահմանված դեպքերում որոշակի ժամկետով աշխատանքային պայմանագիր կնքելը, որոշակի ժամկետով աշխատանքային պայմանագիր կնքելու կամ աշխատանքային պայմանագիր կնքելիս փորձաշրջան սահմանելու օրենսդրությամբ սահմանված կարգը խախտելը ՝

առաջացնում է տուգանք՝ հիսուն հազարից հարյուր հիսուն հազար դրամի չափով:

7. Գործատուի կողմից աշխատանքի ժամանակացույցով չնախատեսված` հանգստյան, օրենքով սահմանված ոչ աշխատանքային՝ տոնական և հիշատակի օրերին աշխատողներին աշխատանքում ներգրավելու դեպքում ժամային (օրական) դրույքաչափի կամ գործավարձի առնվազն կրկնակի չափով վճարում չկատարելը, կամ աշխատողին մեկ ամսվա ընթացքում վճարովի այլ հանգստյան օր չտրամադրելը, կամ այդ օրն ամենամյա արձակուրդին չավելացնելը՝ բացառությամբ օրենսդրությամբ սահմանված դեպքերի, օրական կամ շաբաթական աշխատաժամանակի առավելագույն տևողության օրենսդրությամբ սահմանված ժամանակը խախտելը՝

առաջացնում է տուգանք՝ հիսուն հազարից հարյուր հիսուն հազար դրամի չափով:

8. Գործատուի կողմից օրենսդրությամբ սահմանված կարգով ամենամյա արձակուրդ չտրամադրելը, ամենամյա արձակուրդը օրենսդրությամբ սահմանված դեպքերում չերկարաձգելը, ամենամյա արձակուրդի համար միջին աշխատավարձը օրենսդրությամբ սահմանված ժամկետում չվճարելը կամ չօգտագործված ամենամյա արձակուրդը դրամական հատուցմամբ փոխարինելը կամ չօգտագործված ամենամյա արձակուրդի դիմաց օրենսդրությամբ սահմանված դեպքերում և կարգով դրամական հատուցում չտրամադրելը՝

առաջացնում է տուգանք՝ հիսուն հազարից հարյուր հիսուն հազար դրամի չափով:

9. Գործատուի կողմից աշխատողների համար օրենսդրությամբ կամ կոլեկտիվ պայմանագրով նախատեսվածից նվազ բարենպաստ պայմաններ սահմանելը, կամ օրենսդրությամբ սահմանված կարգով աշխատանքային գրքույկները չվարելը կամ դրանք խախտումով վարելը՝

առաջացնում է տուգանք՝ հարյուր հազար դրամի չափով յուրաքանչյուր խախտման համար:

10. Գործատուի կողմից աշխատողին` գործադուլի մասնակցելուն կամ դրան մասնակցելուց հրաժարվելուն հարկադրելը`

առաջացնում է տուգանք՝ հիսունից հարյուր հիսուն հազար դրամի չափով:

11. Սույն հոդվածի 1-10-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով

**Հոդված 192. Օրենսդրությամբ սահմանված կարգի խախտումով աշխատող պահելը**

1. Գործատուի կողմից առանց աշխատանքային պայմանագիր կնքելու կամ աշխատանքի ընդունման մասին անհատական իրավական ակտ ընդունելու աշխատող (չձևակերպված աշխատող) պահելը, կամ աշխատանքային պայմանագրի կամ աշխատանքի ընդունման մասին անհատական իրավական ակտի բովանդակության օրենսդրությամբ սահմանված պարտադիր պահանջները չներառող աշխատանքային պայմանագրի կամ աշխատանքի ընդունման մասին անհատական իրավական ակտի հիման վրա աշխատող պահելը՝

առաջացնում է տուգանք՝ հիսունից հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ հարյուր հիսունից երկու հարյուր հիսուն հազար դրամի չափով:

3. Սույն հոդվածի իմաստով «չձևակերպված աշխատող» է հանդիսանում նաև այն անձը, որն առերևույթ ծառայությունների մատուցման պայմանագրի հիման վրա գործատուի օգտին աշխատանքներ է կատարում, սակայն վարչական մարմինը վերաբերելի և թույլատրելի ապացույցներով հիմնավորում է, որ ծառայությունների մատուցումը կրում է ձևական բնույթ, անձը, ըստ էության, կատարում է գործատուի անհատական ակտով հաստատած հաստիքային միավորին հատկանշական աշխատանք, աշխատանքները կատարում է գործատուի հաստատած աշխատանքային ժամանակացույցին համապատասխան, հերթափոխների ժամանակացույցով (դրանց առկայության դեպքում), օգտվում է հանգստի ժամանակացույցից (օրական և շաբաթական), ենթարկվում է գործատուի ներքին կարգապահական կանոններին, կամ տվյալ անձի կատարած աշխատանքն իր բնույթով հանդիսանում է գործատուի կողմից կազմակերպվող փուլային աշխատանքի անբաժանելի բաղկացուցիչ, որի բացակայությունը անխուսափելիորեն կհանգեցնի աշխատանքների ողջ փուլի խաթարմանը:

**Հոդված 193. Գործատուի կողմից աշխատավարձ չհաշվարկելը կամ չվճարելը**

1. Գործատուի կողմից օրենսդրությամբ սահմանված կարգով կամ ժամկետներում աշխատավարձ չհաշվարկելը կամ չվճարելը կամ պակաս վճարելը կամ ոչ աշխատողի մեղքով առաջացած պարապուրդի ժամանակ համապատասխան վճարում չկատարելը կամ օրենքով սահմանված նվազագույն աշխատավարձից պակաս աշխատավարձ սահմանելը՝

առաջացնում է տուգանք` յուրաքանչյուր աշխատողի մասով համապատասխանաբար չվճարված, պակաս վճարված կամ պակաս սահմանված աշխատավարձի չափի մեկ քառորդի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` յուրաքանչյուր աշխատողի մասով համապատասխանաբար չվճարված, պակաս վճարված կամ պակաս սահմանված աշխատավարձի չափի մեկ երկրորդի չափով:

**Հոդված** **194.** **Աշխատանքի անվտանգության ապահովման և առողջության պահպանման պահանջները խախտելը**

1. Գործատուի կողմից աշխատողների անվտանգության ապահովման և առողջության պահպանության օրենսդրությամբ սահմանված պահանջները խախտելը, այդ թվում՝ աշխատողների անվտանգության ապահովման և առողջության պահպանության վերաբերյալ ներքին իրավական ակտեր չընդունելը, աշխատողներին աշխատանքի անվտանգության ուսուցում կամ հրահանգավորում չանցկացնելը, առողջության համար աշխատանքի անվտանգ և անվնաս պայմաններ չապահովելը կամ տեխնիկական կանոնակարգերով սահմանված աշխատանքի անվտանգ կատարման պահանջները խախտելը՝

առաջացնում է տուգանք երեսուն հազարից հիսուն հազար դրամի չափով:

2. Գործատուի կողմից աշխատողներին կոլեկտիվ կամ անհատական պաշտպանության միջոցներով չապահովելը՝

առաջացնում է տուգանք հիսուն հազար դրամ՝ յուրաքանչյուր խախտման համար:

3. Գործատուի կողմից մինչև տասնութ տարեկան անձին աշխատանքային օրենսդրությամբ արգելված աշխատանքներում ներգրավելը կամ օրենքով նախատեսված դեպքում առանց պարտադիր բժշկական զննության անձին աշխատանքի ընկունելը, աշխատողին պարբերական բժշկական զննությանչենթարկելը կամ , հղի կամ մինչև մեկ տարեկան երեխա խնամող կանանց աշխատանքային օրենսդրությամբ արգելված աշխատանքներում, ինչպես նաև աշխատանքի վնասակար կամ վտանգավոր գործոնների առկայության պայմաններում աշխատանքի ներգրավելը՝

առաջացնում է տուգանք՝ հարյուր հիսուն հազարից երկու հարյուր հազար դրամի չափով:

4. Սույն հոդվածի 1-ին կամ 3-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով։

5.  Սույն հոդվածի 2-րդ մասով սահմանված յուրաքանչյուր վարչական իրավախախտման համար նշանակված տուգանքի հանրագումարը չի կարող գերազանցել մեկ միլիոն դրամը:

**ԳԼՈՒԽ 28.**

**ԱՆԱՍՆԱԲՈՒԺԱԿԱՆ-ՍԱՆԻՏԱՐԱԿԱՆ ԵՎ ԳՅՈՒՂԱՏՆՏԵՍՈՒԹՅԱՆ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 195. Ցանքերի արածավերումը, դաշտում գտնվող գյուղատնտեսական կուլտուրաների հավաքված բերքը փչացնելը, ոչնչացնելը, կամ տունկերը վնասելը**

 1. Ընտանի կենդանիների (տնային անասունների կամ թռչունների) կողմից ցանքերի արածավերումը, կամ դաշտում գտնվող գյուղատնտեսական կուլտուրաների հավաքած բերքը փչացնելը կամ ոչնչացնելը, կամ տունկերը վնասելը`

առաջացնում է տուգանք՝ ընտանի կենդանիների սեփականատիրոջ նկատմամբ՝ տասը հազար դրամի չափով:

2. Ցանքերի կամ տունկերի միջով գյուղատնտեսական տեխնիկայի կամ ինքնագնաց գյուղատնտեսական մեքենայի կամ այլ տրանսպորտային միջոցով (վտանգի աղբյուր հանդիսացող գույքով) անցնելը`

առաջացնում է տուգանք՝ երեսուն հազար դրամի չափով:

**Հոդված 196. Բույսերի կարանտին վնասակար օրգանիզմների կամ բույսերի կարգավորվող ոչ կարանտին վնասակար օրգանիզմների վնասազերծման կարգը խախտելը**

1. Բույսերի կարանտին վնասակար օրգանիզմներիվնասազերծման օրենսդրությամբ սահմանված կարգը խախտելը`

առաջացնում է տուգանք՝ ֆիզիկական անձի նկատմամբ` տասը հազար դրամի չափով, իրավաբանական անձի նկատմամբ՝ քսան հազար դրամի չափով, իսկ պաշտոնատար անձի նկատմամբ` հիսուն հազար դրամի չափով:

  2. Հողօգտագործողների կողմից բույսերի կարգավորվող ոչ կարանտին վնասակար օրգանիզմների վնասազերծման օրենսդրությամբ սահմանված կարգը խախտելը`

առաջացնում է տուգանք՝ ֆիզիկական անձի նկատմամբ` հինգ հազար դրամի չափով, իրավաբանական անձի նկատմամբ՝ տասը հազար դրամի չափով, իսկ պաշտոնատար անձի նկատմամբ՝ քառասուն հազար դրամի չափով:

**Հոդված 197. Կարանտինային ստուգման  կամ համապատասխան մշակման չենթարկված նյութեր դուրս բերելը**

1. Արտասահմանյան երկրներից ներմուծված՝ կարանտինային ստուգման կամ համապատասխան մշակման չենթարկված նյութերը սահմանային երկաթուղային կայարաններից, ավտոկայարաններից (ավտոկայաններից), օդանավակայաններից և սահմանային այլ կետերից դուրս բերելը՝

առաջացնում է տուգանք՝ երեսուն հազար դրամի չափով:

**Հոդված 198. Օգտագործումն արգելված, ժամկետանց, անորակ պեստիցիդներ կամ ագրոքիմիկատներ վաճառելը, պեստիցիդների կամ ագրոքիմիկատների վաճառքի կանոնները խախտելը կամ պեստիցիդների կամ ագրոքիմիկատների թույլատրելի մնացորդային առավելագույն քանակները գերազանցելը**

1. Օգտագործումն արգելված, ժամկետանց կամանորակ պեստիցիդներ կամ ագրոքիմիկատներ վաճառելը՝

առաջացնում է տուգանք` հիսուն հազարից հարյուր հազար դրամի չափով:

2. Պեստիցիդների կամ ագրոքիմիկատների վաճառքի՝ օրենսդրությամբ սահմանված կանոնները խախտելը՝

առաջացնում է տուգանք` երեսուն հազարից հիսուն հազար դրամի չափով:

3. Հողօգտագործողի կողմից հողում կամ բուսական ծագում ունեցող մթերքներում պեստիցիդների կամ ագրոքիմիկատների թույլատրելի մնացորդային առավելագույն քանակները գերազանցելը՝

 առաջացնում է տուգանք՝ քսան հազարից հիսուն հազար դրամի չափով:

**Հոդված 199. Բուսասանիտարական անձնագրի տրամադրման կարգը խախտելը**

1. **Բուսասանիտարական անձնագրի տրամադրման կարգը խախտելը՝**

առաջացնում է տուգանք՝ քսան հազար դրամից՝ հիսուն հազար դրամի չափով:

**Հոդված 200. Թմրամիջոցներ պարունակող ցանքերի հսկողության իրականացման կարգը խախտելը**

1. Կանեփի կամ ձիթախաշխաշի ցանքերի, դրանց կուլտուրաների բերքի պահատեղերի կամ վերամշակման օրենսդրությամբ սահմանված հսկողություն չիրականացնելը կամ դրա իրականացման օրենսդրությամբ սահմանված կարգը խախտելը, կամ թմրամիջոցներ պարունակող հնձած արտերի մնացորդների կամ արտադրության թափոնների ոչնչացման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազարից հարյուր հազար դրամի չափով:

**Հոդված 201. Մշակումն արգելված` թմրամիջոցներ, հոգեմետ (հոգեներգործուն) նյութեր պարունակող բույսեր ցանելը կամ աճեցնելը**

 1. Սույն օրենսգրքի 2-րդ հավելվածով սահմանված թմրամիջոցներ կամ հոգեմետ (հոգեներգործուն) նյութեր պարունակող բույսեր` մանր չափերով ցանելը կամ աճեցնելը `

առաջացնում է տուգանք` հիսուն հազարից ութսուն հազարից դրամի չափով:

2. Սույն օրենսգրքի 2-րդ հավելվածով սահմանված թմրամիջոցներ կամ հոգեմետ (հոգեներգործուն) նյութեր պարունակող բույսեր զգալի չափերով ցանելը կամ աճեցնելը`

առաջացնում է տուգանք` հարյուր հազարից հարյուր հիսուն դրամի չափով:

3. Սույն հոդվածի իմաստով թմրամիջոցների և հոգեմետ (հոգեներգործուն) նյութեր պարունակող բույսերի՝ մանր և զգալի չափեր են համարվում սույն օրենսգրքի N 2 հավելվածով սահմանված չափերը:

**Հոդված 202. Գյուղատնտեսական տեխնիկան սահմանված կարգով կամ ժամկետներում պետական հաշվառման չներկայացնելը կամ առանց վարման համապատասխան իրավունքի այն շահագործելը**

1. Գործարանային արտադրության կամ ինքնաշեն գյուղատնտեսական տեխնիկան (ինքնագնաց գյուղատնտեսական մեքենան) սեփականատիրոջ կողմից սահմանված ժամկետներում հաշվառման չներկայացնելը կամ սահմանված կարգով չհաշվառված կամ առանց պետական համարանիշի գյուղատնտեսական տեխնիկան շահագործելը՝

առաջացնում է տուգանք՝ ֆիզիկական անձի նկատմամբ տասը հազար դրամի չափով, իսկ իրավաբանական անձի նկատմամբ՝ քսան հազար դրամի չափով:

2. Շահագործող անձի կողմից սույն հոդվածի 1-ին մասով սահմանված գյուղատնտեսական տեխնիկան առանց վարման համապատասխան իրավունքի շահագործելը՝

առաջացնում է տուգանք՝ քսան հազար դրամի չափով:

3. Սույն հոդվածի 1-ին կամ 2-րդ մասով սահմանված արարքների որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով։

**Հոդված 203. Անասնաբուժական գործունեության իրականացման կարգը խախտելը**

1. Անասնաբուժական գործունեություն իրականացնող անձի կողմից հակաանասնահամաճարակային միջոցառումների և անասնաբուժական գործունեության գրանցամատյաններում օրենսդրությամբ սահմանված կարգով գրանցում չկատարելը՝

առաջացնում է տուգանք` տասը հազար դրամի չափով:

2. Անասնաբուժական գործունեություն իրականացնող անձի կողմից յուրաքանչյուր նոր գրանցված գյուղատնտեսական կենդանու անասնաբուժական անձնագրի տվյալները սահմանված ժամկետում լիազոր մարմին չներկայացնելը՝

առաջացնում է տուգանք` քսան հազար դրամի չափով:

3. Անասնաբուժական գործունեություն իրականացնող անձի կողմից կենդանիների վարակիչ հիվանդությունների առաջացման վտանգի, կենդանիների հիվանդացության կամ անկման դեպքում լիազոր մարմնին անհապաղ չծանուցելը և հիվանդությունների կանխարգելման ու վերացման համապատասխան հրահանգներ չտալը՝

առաջացնում է տուգանք` ութսուն հազարից հարյուր հազար դրամի չափով:

4. Անասնաբուժական գործունեություն իրականացնող անձի կողմից կենդանիների առողջության վրա անասնաբուժական դեղամիջոցի կամ բժշկական պրեպարատներով հագեցած կերերի կիրառման խախտումների կամ դադարեցման ժամանակահատվածի ազդեցության մասին կենդանիների սեփականատերերին չտեղեկացնելը՝

առաջացնում է տուգանք` երեսուն հազարից հիսուն հազար դրամի չափով:

5. Անասնաբուժական գործունեություն իրականացնող անձի կողմից անկած կենդանիների հավաքման, ոչնչացման կամ թաղման գործընթացների խախտումների հայտնաբերման դեպքերի մասին լիազոր մարմնին անմիջապես չտեղեկացնելը՝

առաջացնում է տուգանք` հիսուն հազարից հարյուր հազար դրամի չափով:

6. Անասնաբուժական գործունեություն իրականացնող անձի կողմից կենդանիների բուժման կամ զոոտեխնիկական նպատակներով հորմոնալ արտադրանքներ չկիրառելը, բետա-անտագոնիստների, թիրեոստատիկ կամ այլ անասնաբուժական դեղամիջոցների կամ անասնաբուժական միջոցների օգտագործման օրենսդրությամբ սահմանված կարգը խախտելը՝

առաջացնում է տուգանք` քսան հազար դրամի չափով:

7. Սույն հոդվածի 1-6-րդ մասերով սահմանված արարքների որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 204. Համայնքը սպասարկող անասնաբույժի կողմից օրենսդրությամբ սահմանված պարտականությունները չկատարելը կամ ոչ պատշաճ կատարելը**

1. Համայնքը սպասարկող անասնաբույժի կողմից անասնահակահամաճարակային տարեկան միջոցառումների պետական ծրագրում ընդգրկված կենդանիների վարակիչ հիվանդությունների նկատմամբ կանխարգելիչ պատվաստումներ, ախտորոշման նպատակով արյունառում կամ օրենդրությամբ սահմանված այլ անասնաբուժական միջոցառումներ չիրականացնելը՝

առաջացնում է տուգանք` տասը հազար դրամից հիսուն հազար դրամի չափով:

2. Համայնքը սպասարկող անասնաբույժի կողմից կենդանիների հաշվառում, համարակալում չիրականացնելը կամ, օրենսդրությամբ սահմանված` կենդանիների անձնագրերի, կենդանիների հաշվառման և անասնաբուժական միջոցառումների գրանցամատյաններ չվարելը՝

առաջացնում է տուգանք` երեսուն հազար դրամից հիսուն հազար դրամի չափով:

3. Համայնքը սպասարկող անասնաբույժի կողմից կատարված հակաանասնահամաճարակային միջոցառումների, հայտնաբերված վարակիչ և ոչ վարակիչ հիվանդությունների վերաբերյալ տեղեկատվությունը և հաշվետվությունը լիազոր մարմնին չտրամադրելը՝

առաջացնում է տուգանք` երեսուն հազար դրամի չափով:

4. Համայնքը սպասարկող անասնաբույժի կողմից գյուղատնտեսական կենդանիների նախասպանդային և հետսպանդային զննում չկատարելը՝

առաջացնում է տուգանք` երեսուն հազար դրամից հիսուն հազար դրամի չափով:

5. Համայնքը սպասարկող անասնաբույժի կողմից անասնաբուժության ոլորտը կարգավորող օրենսդրության պահանջների խախտումների վերաբերյալ լիազոր մարմնին տեղեկատվության չտրամադրելը՝

առաջացնում է տուգանք` երեսուն հազար դրամի չափով:

6. Համայնքը սպասարկող անասնաբույժի կողմից կենդանիների պաշտպանությանն ուղղված անասնաբուժական գործունեություն չիրականացնելը՝

առաջացնում է տուգանք` երեսուն հազար դրամից հիսուն հազար դրամի չափով:

7. Համայնքը սպասարկող անասնաբույժի կողմից Հայաստանի Հանրապետության տարածքում փոխադրվող անասնաբուժական պետական վերահսկողության ենթակա ապրանքների համար անասնաբուժական ուղեկցող փաստաթղթեր չտրամադրելը՝

առաջացնում է տուգանք` տասը հազար դրամից հիսուն հազար դրամի չափով:

8. Սույն հոդվածով 1-7 սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 205. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմից օրենսդրությամբ սահմանված պարտականությունները չկատարելը կամ ոչ պատշաճ կատարելը**

1. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցհակաանասնահամաճարակային տարեկան և կենդանիների վարակիչ հիվանդությունների կանխարգելման և վերացման հրահանգներով սահմանված միջոցառումներ չիրականացված և չհամարակալված մթերատու կենդանիներ տեղաշարժելը կամ տեղափոխելը՝

առաջացնում է տուգանք՝ երեսուն հազար դրամից հիսուն հազար դրամի չափով:

2. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցգյուղատնտեսական կենդանիների անհատական ականջապիտակ կամ այլ տեսակի համարակալումների հանումը կամ մեղվի փեթակների նշանների ջնջումը՝

առաջացնում է տուգանք՝ քսան հազար դրամի չափով:

3. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցառանց անասնաբուժական ուղեկցող փաստաթղթերի առկայության մթերատու կենդանիների, իսկ խոշոր եղջերավոր և միասմբակավոր կենդանիների դեպքում` նաև առանց անձնագրի տեղափոխումը՝

առաջացնում է տուգանք՝ քսան հազար դրամի չափով:

4. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցթափոնների հավաքման համար հատուկ հատկացված տեղերում անասնապահությունը, կենդանիների բուծումը կամ կերակրումը՝

առաջացնում է տուգանք՝ քսան հազար դրամի չափով:

5. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցհիվանդ կամ հնարավոր վարակակիր կենդանիների տեղափոխումը, բացառությամբ այն դեպքերի, երբ այն իրականացվում է անասնաբույժի գրավոր ցուցումով կամ լիազոր մարմնի թույլտվությամբ՝

առաջացնում է տուգանք՝ ութսուն հազար դրամից հարյուր հազար դրամի չափով:

6. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցկենդանիների կերակրումը սննդի մնացորդներով, բացառությամբ այն կենդանիների, որոնք բուծվում են մորթու արտադրության համար՝

առաջացնում է տուգանք՝ քսան հազար դրամի չափով:

7. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցհասարակական արոտավայրերի կամ ջրելատեղերի օգտագործումը չհամարակալված կամ հակաանասնահամաճարակային տարեկան միջոցառումներում չներառված մթերատու կենդանիների կողմից՝

առաջացնում է տուգանք՝ հիսուն հազար դրամի չափով:

8. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցխոզերի արոտախոտային աճեցումը, կամ վերամշակված կենդանական ծագման սպիտակուցներով արոտների պարարտացումը՝

առաջացնում է տուգանք՝ երեսուն հազար դրամից հիսուն հազար դրամի չափով:

9. Անասնաբուժական դեղամիջոցների կիրառումը անասնաբուժական կրթություն չունեցող անձի կողմից՝

առաջացնում է տուգանք՝ քսան հազար դրամի չափով:

10. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցկենդանիների վարակիչ հիվանդությունների դեմ պայքարի և կանխարգելման հրահանգներով արգելված սատկած կենդանիների մաշկազերծումը, դիահերձումը կամ այդ հիվանդություններով հիվանդ կենդանիների սանիտարական սպանդը կամ մորթը՝

առաջացնում է տուգանք՝ ութսուն հազար դրամից հարյուր հազար դրամի չափով:

11. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցանասնաբուժական դեղամիջոցների արտադրության համար նախատեսված անասնաբուժական դեղամիջոց հանդիսացող ակտիվ կամ այլ նյութերի կիրառումը՝

առաջացնում է տուգանք՝ երեսուն հազար դրամից հիսուն հազար դրամի չափով:

12. Անասնաբուժական հսկման ենթակա ապրանքների շրջանառության փուլերում գործունեություն իրականացնող անձի կողմիցշների կամ կատուների կաշիների արտադրությունը, ներմուծումը կամ արտահանումը:

առաջացնում է տուգանք ` երեսուն հազար դրամից հիսուն հազար դրամի չափով:

13. Սույն հոդվածի 1-12-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 206.** **Կենդանական ծագման հումքի և մթերքի արտադրության, վերամշակման, պահման, փոխադրման, առևտրի, իրացման, օգտահանման և ոչնչացման կարգը խախտելը**

1. Կենդանական ծագման սննդամթերքի հիգիենային կամ բնակչության կողմից սպառման համար չնախատեսված կենդանական ծագման արտադրանքին ներկայացվող պահանջները խախտելը՝

առաջացնում է տուգանք` երեսուն հազար դրամից հիսուն հազար դրամի չափով:

2. Անասնաբուժական հետազոտման, նախասպանդային և հետսպանդային զննման չենթարկված կամ անասնահամաճարակային տեսակետից անապահով վայրերի տնտեսություններից ծագող, կամ կենդանիների կարանտինային և հատուկ վտանգավոր վարակիչ հիվանդությունների դեպքերի կամ դրանց կասկածների հետևանքով արգելքների կամ սահմանափակումների ենթարկված կենդանիներից՝ մարդկանց կողմից սպառման համար նախատեսված կենդանական ծագման հումք կամ մթերք արտադրելը`

առաջացնում է տուգանք ` հիսուն հազարից հարյուր հազար դրամի չափով:

3. Օրենքով սահմանված կարգով լիազոր մարմնում չհաշվառված անձի կողմից՝ մարդկանց կողմից սպառման ենթակա կենդանական ծագման հումքի կամ մթերքի արտադրությունը, վերամշակումը կամ վաճառք իրականացնելը՝ առաջացնում է տուգանք ` հարյուր հազար դրամից հարյուր հիսուն հազար դրամի չափով:

4. Կենդանական ծագման կողմնակի արտադրանքից ստացված` մարդկանց կողմից սպառման ոչ ենթակա կենդանական ծագման հումքի և մթերքի արտադրությունը, վաճառքը կամ շուկայում տեղակայումն օրենքով սահմանված կարգով լիազոր մարմնում հաշվառված հաստատություններից դուրս իրականացնելը առաջացնում է տուգանք ` հարյուր հազարից հարյուր հիսուն հազար դրամի չափով:

**Հոդված 207. Կենդանական ծագման հումքի կամ մթերքի շրջանառության կարգը խախտելը**

1. Կենդանական ծագման հումքի, մթերքի արտադրությամբ, վերամշակմամբ, առևտրով կամ իրացմամբ զբաղվող անձի կողմից անասնաբուժական դեղամիջոցով բուժվող, թիրեոստատիկ կամ բետա-ագոնիստներ ընդունած կենդանիներից մինչև դրանց ազդեցության դադարեցման ժամանակահատվածը լրանալը ստացված կամ սոմատոտրոպ հորմոնային պրեպարատներով բուժված կթու կենդանիներից կամ վարակիչ հիվանդությունների հարուցիչներ կամ անասնաբուժական դեղամիջոցի մնացորդների առավելագույն թույլատրելի չափաքանակների գերազանցում հայտնաբերված կենդանական ծագման հումքի կամ արտադրանքի արտադրությունը, վերամշակումը, առևտուրը կամ իրացումը՝

առաջացնում է տուգանք` հարյուր հազարից հարյուր հիսուն հազար դրամի չափով:

2. Բուժիչ և զոոտեխնիկական նպատակներով հորմոնալ անասնաբուժական դեղամիջոցների, թիրեոստատիկներ կամ բետա-ագոնիստների օրենսդրությամբ սահմանված դեպքում չկիրառելը `

առաջացնում է տուգանք՝ հարյուր հազարից հարյուր հիսուն հազար դրամի չափով:

3. Կենդանական ծագման հումքի և մթերքի, կենդանական ծագման կողմնակի արտադրանքի փոխադրումն իրականացնող լիազոր մարմնում հաշվառված ապրանքափոխադրողներ չհամարվող անձի կողմից այդ արտադրանքների փոխադրում իրականացնելը, կենդանական ծագման հումքի կամ մթերքի փոխադրում իրականացնելը ոչ համապատասխան տրանսպորտային փոխադրամիջոցներով, փոխադրման օրենսդրությամբ սահմանված կարգը խախտելը՝

առաջացնում է տուգանք` հարյուր հազարից հարյուր հիսուն հազար դրամի չափով:

**Հոդված 208. Կենդանիներ պահելիս կենդանիների կամ մարդկանց համար վարակիչ հիվանդությունների դեմ պայքարի միջոցառումների իրականացման կարգը խախտելը**

1.Կենդանիներ պահելիս կենդանիների կամ մարդկանց համար վարակիչ հիվանդությունների դեմ պայքարի միջոցառումների իրականացման համար օրենսդրությամբ սահմանված անհրաժեշտ պայմաններ չստեղծելը կամ կատարված հակաանասնահամաճարակային միջոցառումների մասին օրենսդրությամբ սահմանված հաշվետվություններ, անասնագլխաքանակի արհեստական սերմնավորման, հաշվառման, շարժի վերաբերյալ տվյալներ, կենդանական ծագման մթերքի կամ հումքի, վերամշակված կերերի վերաբերյալ տեղեկատվություն, ինչպես նաև լրացակերեր տեղափոխող, պահպանող, իրացնող անձի վերաբերյալ օրենսդրությամբ սահմանված փաստաթղթերը անասնաբուժական պետական տեսուչին չտրամադրելը կամ այդ կենդանիներին չներկայացնելը`

առաջացնում է տուգանք՝ ֆիզիկական անձի նկատմամբ՝ տասը հազար դրամի, իրավաբանական անձի կամ պաշտոնատար անձի նկատմամբ` երեսուն հազար դրամի չափով:

**Հոդված 209. Անասնաբուժասանիտարական փորձաքննության չենթարկված կենդանական ծագման մթերքի կամ հումքի, վերամշակված կերերի, լրացակերերի, սննդում օգտագործվող սնկերի իրացումը**

1. Անասնաբուժասանիտարական փորձաքննության չենթարկված կենդանական ծագման մթերքի կամ հումքի, վերամշակված կերերի, լրացակերերի կամ սննդում օգտագործվող սնկերի իրացումը`

առաջացնում է տուգանք՝ ֆիզիկական անձի նկատմամբ՝ քսան հազար դրամի, իրավաբանական անձի կամ պաշտոնատար անձի նկատմամբ` երեսուն հազար դրամի չափով:

**Հոդված 210. Անասնաբուժասանիտարական փորձաքննության չենթարկված կենդանական ծագման մթերքի կամ հումքի, վերամշակված կերերի, լրացակերերի արտադրությունը, վերամշակումը, պետական գրանցում չստացած անասնաբուժական դեղամիջոցների արտադրությունը, իրացումը կամ առանց ծագումը և ձեռքբերումը հավաստող փաստաթղթերի պետական գրանցում ստացած անասնաբուժական դեղամիջոցների իրացումը**

1. Անասնաբուժասանիտարական փորձաքննության չենթարկված կենդանական ծագման մթերքի, հումքի, վերամշակված կերերի կամ լրացակերերի արտադրությունը, վերամշակումը, պետական գրանցում չստացած անասնաբուժական դեղամիջոցների արտադրությունը, իրացումը կամ առանց ծագումը և ձեռքբերումը հավաստող փաստաթղթերի` պետական գրանցում ստացած անասնաբուժական դեղամիջոցների իրացումը`

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, իրավաբանական անձի կամ պաշտոնատար անձի նկատմամբ` հարյուր հիսուն հազարից երկու հարյուր հազար դրամի չափով:

**Հոդված 211. Կենդանիների համաճարակների դեմ պայքարի առնչությամբ կարանտին սահմանելու հարցերով տարածքային կառավարման մարմինների որոշումները խախտելը**

1. Կենդանիների համաճարակների դեմ պայքարի առնչությամբ կարանտին սահմանելու հարցերով տարածքային կառավարման մարմինների որոշումները խախտելը`

առաջացնում է տուգանք՝ ֆիզիկական անձի նկատմամբ` տասը հազար դրամի, իրավաբանական անձի կամ պաշտոնատար անձի նկատմամբ` երեսուն հազար դրամի չափով:

**Հոդված 212. Կենդանիների, կենդանական ծագման մթերքի և հումքի, անասնաբուժական պետական հսկման ենթակա այլ ապրանքների միջազգային փոխադրումների կարգը խախտելը**

1. Կենդանիների, կենդանական ծագման մթերքի կամ հումքի, անասնաբուժական պետական հսկման ենթակա այլ ապրանքների միջազգային փոխադրումներ (ներմուծում, արտահանում կամ տարանցում) իրականացնելիս դրանք անասնաբուժասանիտարական փորձաքննության չենթարկելը կամ անասնաբուժական այլ կանոնները խախտելը`

առաջացնում է տուգանք՝ ութսուն հազար դրամից հարյուր հազար դրամի չափով:

2. Պետական անասնաբուժական վերահսկողության ենթակա ապրանքների (բեռների) տեղափոխումը, ընդունումը, պահպանումը կամ իրացումը՝ առանց անասնաբուժական ուղեկցող փաստաթղթերի՝

առաջացնում է տուգանք**՝** երեսուն հազար դրամից հիսուն հազար դրամի չափով:

**Հոդված 213. Կենդանիների սպանդին, սանիտարական սպանդին, մորթին և գյուղատնտեսական կենդանիների փոխադրման կարգը խախտելը**

1. **Կենդանիների սպանդին, սանիտարական սպանդին, մորթին և գյուղատնտեսական կենդանիների փոխադրմանը օրենսդրությամբ սահմանված կարգը խախտելը՝**

առաջացնում է տուգանք՝ ֆիզիկական անձի նկատմամբ` քսան հազար դրամի չափով, իրավաբանական անձի կամ պաշտոնատար անձի նկատմամբ՝ երեսուն հազար դրամից հիսուն հազար դրամի չափով:

**Հոդված 214. Հակաանասնահամաճարակային կանխարգելիչ և հարկադիր միջոցառումների և անասնաբուժական ծառայության աշխատանքների իրականացման կարգը խախտելը**

1. Հակաանասնահամաճարակային կանխարգելիչ կամ հարկադիր միջոցառումների, անասնաբուժական ծառայության աշխատանքների իրականացման ` օրենսդրությամբ սահմանված կարգը խախտելը՝

առաջացնում է տուգանք՝ ֆիզիկական անձի նկատմամբ՝ երեսուն հազար դրամի, իրավաբանական անձի կամ պաշտոնատար անձի նկատմամբ՝ հիսուն հազար դրամից յոթանասուն հազար դրամի չափով:

**Հոդված 215. Մշակաբույսերի սերմերի արտադրության, պահպանության, փոխադրման կամ վերարտադրության կարգը խախտելը**

1. Մշակաբույսերի սերմերի արտադրությամբ, պահպանությամբ, փոխադրումներով, վերարտադրությամբ, իրացմամբ զբաղվող կամ հավաստագրման գործընթացն իրականացնող անձի կողմից սերմերի սորտային մաքրության, սորտային և դասային պատկանելիության փաստաթղթերի պահպանության օրենսդրությամբ սահմանված կարգը խախտելը կամ հավաստագրման ընթացակարգի, սերմնաբուծության հերթագայության, տեխնիկական կանոնակարգերի, պետական չափորոշիչների կամ սերմնաբուծության օրենսդրությամբ սահմանված պահանջների ճշգրիտ իրականացումն ու համապատասխան փաստաթղթերի ձևակերպումը չապահովելը՝

առաջացնում է տուգանք ` հարյուր հազար դրամից երկու հարյուր հազար դրամի չափով:

2. Մշակաբույսերի հավաստագրված սերմերի արտադրությամբ, պահպանությամբ, փոխադրումներով, վերարտադրությամբ, իրացմամբ զբաղվող և հավաստագրման գործընթացն իրականացնող անձի կողմից սերմերի որակի փաստաթղթերում արձանագրված սորտային մաքրության, սորտային կամ դասային պատկանելիության համապատասխանությունն իրացվող սերմերի հավաստագրի համապատասխան ցուցանիշները խախտելը, սերմերի սորտային մաքրության, սորտային կամ դասային պատկանելիության ցուցանիշների փոփոխություններ առաջացնելը, սերմերի որակական ցուցանիշների փոփոխությունների վերաբերյալ սահմանված ժամկետում լիազորված մարմին համապատասխան տեղեկատվություն չներկայացնելը, կամ հավաստագրում ամրագրված ցուցանիշների և սերմերի խմբաքանակի համապատասխան փաստացի ցուցանիշների միջև անհամապատասխանության առաջացնելը՝

առաջացնում է տուգանք ` հարյուր հազարից երկու հարյուր հազար դրամի չափով:

**Հոդված 216. Քաղաքային բնակավայրերի տարածքում ընտանի կենդանիներ պահելու կանոնները խախտելը**

1. Քաղաքային բնակավայրերի տարածքում ընտանի կենդանիներ պահելու օրենսդրությամբ և այլ իրավական ակտերով սահմանված կարգը կամ կանոնները խախտելը`

առաջացնում է տուգանք՝ հինգ հազար դրամի չափով:

2. Սույն հոդվածի 1-ին մասով սահմանված արարքը, որի հետևանքով վնաս է պատճառվել այլ անձի գույքին կամ առողջությանը՝

առաջացնում է տուգանք՝ երեսուն հազար դրամի չափով:

**Հոդված 217. Արգելված տեղերում գյուղատնտեսական կենդանիներ պահելը**

 1.Գյուղատնտեսական կենդանիների սեփականատիրոջ կողմից օրենսդրությամբ արգելված տեղերում գյուղատնտեսական կենդանիներ պահելը`

առաջացնում է տուգանք՝ տասը հազար դրամի չափով:

2. Քաղաքային բնակավայրերում առանց թույլտվության գյուղատնտեսական ընտանի կենդանի պահելը

առաջացնում է տուգանք՝ տասը հազար դրամի չափով:

**ԳԼՈՒԽ 29.**

**ՀՈՂՕԳՏԱԳՈՐԾՄԱՆ, ՇՐՋԱԿԱ ՄԻՋԱՎԱՅՐԻ, ԳԵՈԴԵԶԻԱՅԻ ԵՎ ՔԱՐՏԵԶԱԳՐՈՒԹՅԱՆ, ՊԱՏՄՈՒԹՅԱՆ ԵՎ ՄՇԱԿՈՒՅԹԻ ՀՈՒՇԱՐՁԱՆՆԵՐԻ ՊԱՀՊԱՆՈՒԹՅԱՆ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 218. Առանց շրջակա միջավայրի վրա ազդեցության գնահատման և փորձաքննական դրական եզրակացության` փորձաքննության ենթակա գործունեության թույլատրման մասին որոշում ընդունելը**

1. Առանց շրջակա միջավայրի վրա ազդեցության գնահատման և փորձաքննական դրական եզրակացության` փորձաքննության ենթակա գործունեության թույլատրման մասին որոշումընդունելը՝

առաջացնում է տուգանք՝ պաշտոնատար անձի նկատմամբ՝ հարյուր հիսուն հազար դրամից երկու հարյուր հազար դրամի չափով։

**Հոդված 219. Առանց շրջակա միջավայրի վրա ազդեցության գնահատման և փորձաքննական դրական եզրակացության գործունեություն իրականացնելը**

 1. Առանց փորձաքննական դրական եզրակացության շրջակա միջավայրի վրա ազդեցության գնահատման փորձաքննության ենթակա Ա կատեգորիայի գործունեության տեսակների իրականացումը`

առաջացնում է տուգանք՝ ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ` երեք հարյուր հազար դրամից հինգ հարյուր հազար դրամի չափով:

2. Առանց փորձաքննական դրական եզրակացության` շրջակա միջավայրի վրա ազդեցության գնահատման փորձաքննության ենթակա Բ կատեգորիայի գործունեության տեսակների իրականացումը՝

առաջացնում է տուգանք ֆիզիկական անձի նկատմամբ՝ հարյուր հիսուն հազար դրամից երկու հարյուր հազար դրամի չափով, իրավաբանական անձի նկատմամբ` երկու հարյուր հազար դրամից չորս հարյուր հազար դրամի չափով:

3. Առանց փորձաքննական դրական եզրակացության շրջակա միջավայրի վրա ազդեցության գնահատման փորձաքննության ենթակա Գ կատեգորիայի գործունեության տեսակների իրականացումը`

առաջացնում է տուգանք՝ ֆիզիկական անձի նկատմամբ՝ հարյուր հազար դրամից հարյուր հիսուն հազար դրամի չափով, իրավաբանական անձի նկատմամբ` հարյուր հիսուն հազար դրամից երեք հարյուր հազար դրամի չափով:

**Հոդված 220. Շրջակա միջավայրի վրա ազդեցության գնահատման և փորձաքննության գործընթացում դիտարկվող շրջակա միջավայրի օբյեկտներին և բնութագրերին օրենսդրությամբ ներկայացվող պահանջները խախտելը**

1. Շրջակա միջավայրի վրա ազդեցության գնահատման և փորձաքննության գործընթացում դիտարկվող շրջակա միջավայրի օբյեկտներին կամ բնութագրերին օրենսդրությամբ ներկայացվող պահանջները խախտելը`

առաջացնում է տուգանք ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ երեք հարյուր հազար դրամից հինգ հարյուր հազար դրամի չափով:

**Հոդված 221. Շրջակա միջավայրի վրա ազդեցության գնահատման և փորձաքննության ենթակա գործունեության մասին չիրազեկելը,  հիմնադրութային և նախագծային փաստաթղթերը չհրապարակելը, հասարակական քննարկումների անցկացման կարգը խախտելը**

1. Ձեռնարկողի ներկայացրած հայտի, հաշվետվությունների կամ փորձաքննական եզրակացության նախագծի մասին սահմանված կարգով կամ ժամկետում հանրությանը չծանուցելը՝

առաջացնում է տուգանք՝ ութսուն հազար դրամից հարյուր հազար դրամի չափով:

2. Հիմնադրութային փաստաթղթի և նախատեսվող գործունեության ու դրանց ազդեցության գնահատումների մասին սահմանված կարգով կամ ժամկետում հանրությանը չծանուցելը՝

առաջացնում է տուգանք՝ ութսուն հազար դրամից հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված ծանուցումը, հիմնադրութային և նախագծային փաստաթղթերը լիազոր մարմնի կայքում սահմանված կարգով կամ ժամկետում չտեղադրելը՝

առաջացնում է տուգանք՝ հիսուն հազար դրամից ութսուն հազար դրամի չափով:

4. Շրջակա միջավայրի վրա ազդեցության գնահատման և փորձաքննության գործընթացում հանրային քննարկումներ չիրականացնելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

5. Շրջակա միջավայրի վրա ազդեցության գնահատման և փորձաքննության գործընթացում հանրային քննարկումների կազմակերպման և իրականացման օրենսդրությամբ սահմանված կարգը կամ ժամկետները խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

6. Շրջակա միջավայրի վրա ազդեցության գնահատման և փորձաքննության գործընթացում հանրության ներկայացրած հիմնավոր կարծիքը փորձաքննական եզրակացությունը հաստատելիս հաշվի չառնելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 222. Բնապահպանության ոլորտի հաշվետվություններ ներկայացնելու կարգը և ժամկետները խախտելը**

1. Բնապահպանության ոլորտի վարչական վիճակագրական հաշվետվությունները օրենսդրությամբ սահմանված ժամկետներում կամ կարգով չներկայացնելը`

առաջացնում է տուգանք` հիսուն հազար դրամից յոթանասուն հազար դրամի չափով:

2. Բնապահպանական և բնօգտագործման վճարների հաշվարկ-հաշվետվությունները օրենսդրությամբ սահմանված ժամկետներում կամ կարգով չներկայացնելը`

առաջացնում է տուգանք` հիսուն հազար դրամից յոթանասուն հազար դրամի չափով:

3. Սույն հոդվածի 2-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

**Հոդված 223. Շենքերի և շինությունների շահագործման, շահագործումից դուրս բերելու ընթացքում բնապահպանական պահանջները չպահպանելը**

1. Տարածքային պլանավորման, քաղաքաշինական գոտիավորման, տարածքի պլանավորման, ճարտարապետա-շինարարական նախագծման, շինարարության, կապիտալ վերանորոգման, վերակառուցման, շենքերը, շինությունները և կապիտալ շինարարության այլ oբյեկտները շահագործման հանձնելու, շահագործման կամ շահագործումից դուրս բերելու ընթացքում օրենսդրությամբ սահմանված բնապահպանական պահանջները չպահպանելը՝

առաջացնում է տուգանք՝ ֆիզիկական անձի նկատմամբ՝ երեսուն հազար դրամից հիսուն հազար դրամի չափով, պաշտոնատար անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

**Հոդված 224. Հողամասի նպատակային, գործառնական նշանակության և հողատեսքերի իրավական ռեժիմը խախտելը**

1. Հողամասի՝ ըստ նպատակային կամ գործառնական նշանակության կամ հողատեսքերի օգտագործման օրենսդրությամբ սահմանված պահանջները խախտելը՝

առաջացնում է տուգանք՝ ֆիզիկական անձի նկատմամբ հիսուն հազար դրամից ութսուն հազար դրամի չափով, իրավաբանական անձի նկատմամբ՝ ութսուն հազար դրամից հարյուր հազար դրամի չափով:

2. Հողամասինպատակայինկամգործառնականնշանակությունը**,** իսկգյուղատնտեսականնշանակությանևանտառայինհողերում՝բարձրարժեքհողատեսքերը **(**բազմամյատնկարկ**,** վարելահող**)** առավելցածրարժեքհողատեսքերիինքնակամփոխելը**`**

առաջացնում է տուգանք՝ ֆիզիկական անձի նկատմամբ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

3. Հողամասի նպատակային կամ գործառնական նշանակության ինքնակամ փոփոխումը չկանխելը իրավասու վարչական մարմնի կողմից՝

առաջացնում է տուգանք՝ ութսուն հազար դրամից հարյուր հազար դրամի չափով:

4. Համայնքի ղեկավարի կողմից հողամասի նպատակային նշանակության փոփոխման մասին սահմանված ժամկետում կամ կարգով լիազոր մարմնին չհայտնելը`

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 225. Հողաշինարարական փաստաթղթերի կազմման կարգը խախտելը**

1. Հողաշինարարական տեխնիկական առաջադրանքի վերաբերյալ փաստաթղթերի կամ հողաշինարարական փաստաթղթերի կազմման օրենսդրությամբ սահմանված կարգը խախտելը՝

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 226. Ներտնտեսային հողաշինարարության նախագծերի՝ օրենսդրությամբ սահմանված պահանջները խախտելը**

1. Ներտնտեսային հողաշինարարության նախագծերի օրենսդրությամբ սահմանված պահանջները չկատարելը կամ ոչ պատշաճ կատարելը`

առաջացնում է տուգանք՝ ֆիզիկական անձի նկատմամբ հիսուն հազար դրամից ութսուն հազար դրամի չափով, իրավաբանական անձի նկատմամբ՝ ութսուն հազար դրամից հարյուր քսան հազար դրամի չափով:

2. Ներտնտեսային հողաշինարարության նախագծերի պահանջներն առանց լիազոր մարմնի համաձայնության փոփոխելը՝

առաջացնում է տուգանք՝ ֆիզիկական անձի նկատմամբ երեսուն հազար դրամից հիսուն հազար դրամի չափով, իրավաբանական անձի նկատմամբ՝ հիսուն հազար դրամից ութսուն հազար դրամի չափով:

**Հոդված 227. Հողերի գոտիավորման և օգտագործման սխեմաների մշակման կարգը խախտելը**

1. Հողերի օգտագործման ժամանակավոր սխեմաները կամ հողերի գոտիավորման, օգտագործման սխեմաները սահմանված նորմատիվների կամ օրենսդրությամբ սահմանված կարգի խախտմամբ մշակելը ՝

առաջացնում է տուգանք ՝ հիսուն հազար դրամից ութսուն հազար դրամի չափով:

**Հոդված 228.** **Հողօգտագործման սահմանները խախտելը և սահմանանիշերը ոչնչացնելը**

1. Հողօգտագործման սահմանները խախտելը, ինչպես նաև սահմանանիշերը ոչնչացնելը կամ չտեղադրելը

առաջացնում է տուգանք՝ ֆիզիկական անձի նկատմամբ հիսուն հազար դրամից ութսուն հազար դրամից չափով, իրավաբանական անձի նկատմամբ՝ հարյուր հազար դրամից հարյուր քսան հազար դրամի չափով:

**Հոդված 229. Հողամասի կադաստրի վարման, պետական հաշվառման, մոնիթորինգի, գնահատման կարգը խախտելը**

1. Հողամասի կադաստրի վարման, պետական հաշվառման, մոնիթորինգի կամ գնահատման օրենսդրությամբ սահմանված կարգը խախտելը՝

առաջացնում է տուգանք՝ պաշտոնատար անձի նկատմամբ՝ քառասուն հազար դրամից ութսուն հազար դրամի չափով:

**Հոդված 230. Հողամասի հարկադիր սերվիտուտը խախտելը**

1. Հասարակական կարիքների համար սահմանված հողամասի հարկադիր սերվիտուտի ռեժիմը խախտելը՝

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 231. Ախտահարման ենթարկված հողամասում գյուղատնտեսական մթերքներ արտադրելը կամ դրանք իրացնելը**

1. Տեխնածին, համաճարակային կամ այլ վնասակար երևույթների հետևանքով ախտահարման ենթարկված՝ ոչ պիտանի հողամասում սահմանված նորմերին համապատասխան արտադրանք ստանալու համար գյուղատնտեսական մթերքներ արտադրելը՝

առաջացնում է տուգանք՝ ֆիզիկական անձի նկատմամբ ութսուն հազար դրամից հարյուր քսան հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

2. Տեխնածին, համաճարակային կամ այլ վնասակար երևույթների հետևանքով ախտահարման ենթարկված՝ ոչ պիտանի հողամասում սահմանված նորմերին համապատասխան արտադրանք ստանալու համար արտադրված մթերքներն իրացնելը՝

առաջացնում է տուգանք՝ ֆիզիկական անձի նկատմամբ հարյուր հիսուն հազար դրամից երկու հարյուր հազար դրամի չափով, իրավաբանական անձի նկատմամբ՝ երեք հարյուր հազար դրամից չորս հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 232**. **Պետությանը կամ համայնքին սեփականության իրավունքով պատկանող հողամասի օտարման, օգտագործման տրամադրելու կարգը խախտելը**

1. Պետությանը կամ համայնքին սեփականության իրավունքով պատկանող հողամասի կամ պետական, համայնքային սեփականություն հանդիսացող շենքով, շինությամբ զբաղեցված հողամասի օտարման կամ օգտագործման տրամադրելու կարգը խախտելը՝

առաջացնում է տուգանք ՝ հարյուր հիսուն հազարից երկու հարյուր հազար դրամի չափով:

2. Պետական կամ համայնքային սեփականություն հանդիսացող հողամասը վարձակալության, կառուցապատման իրավունքով տրամադրելու նպատակով մրցույթ անցկացնելու կարգը խախտելը`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

**Հոդված 233. Հողերի պահպանության պահանջները չկատարելը**

1.Հողամասի սեփականատիրոջ կամ օգտագործողի կողմից հողերը ջրային**,** հողմային հողատարումից, ողողումներից, ճահճացումից, կրկնակի աղակալումից, կարծրացումից, արտադրականև կենցաղային թափոններով, քիմիական և ռադիոակտիվ նյութերով աղտոտումից, անապատացումից, սողանքներից, հողի վիճակը վատթարացնող այլ ազդեցություններից  պահպանության պահանջները չկատարելը

առաջացնում է տուգանք՝ ֆիզիկական անձի նկատմամբ հարյուր հազար դրամից հարյուր քսան հազար դրամի չափով, իրավաբանական անձի նկատմամբ՝ հարյուր հիսուն հազար դրամից հարյուր ութսուն հազար դրամի չափով:

2. Հողամասի սեփականատիրոջ կամ օգտագործողի կողմից հողերը ռադիոակտիվ նյութերով աղտոտումից, մանրէամակաբուծային, կարանտինային վնասատուների վարակումից, մոլախոտերից, թփուտներից կամ հողերի որակական վիճակը վատթարացնող այլ ազդեցություններից հողամասի պահպանության պահանջները չկատարելը՝

առաջացնում է տուգանք՝ ֆիզիկական անձի նկատմամբ հարյուր հազար դրամից հարյուր քսան հազար դրամի չափով, իրավաբանական անձի նկատմամբ՝ հարյուր հիսուն հազար դրամից հարյուր ութսուն հազար դրամի չափով:

3. Հողամասի սեփականատիրոջ կամ օգտագործողի կողմից հողերի բերրիության վերականգման պահանջները չկատարելը՝

առաջացնում է տուգանք՝ ֆիզիկական անձի նկատմամբ հիսուն հազար դրամից ութսուն հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

4. Շենք, շինություն նախագծելիս, շահագործելիս, վերակառուցելիս կամ նոր տեխնոլոգիաներ ներդնելիս հողերի պահպանության պահանջները չկատարելը՝

առաջացնում է տուգանք՝ ֆիզիկական անձի նկատմամբ հիսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

**Հոդված 234. Հողերի բերրի շերտի պահպանման և հաշվառման կարգը խախտելը**

1. Հողամասը օգտագործողի կողմից հողերի բերրի շերտի հանման, պահեստավորման, տեղափոխման, օգտագործման, պահման օրենսդրությամբ սահմանված կարգը խախտելը ՝

առաջացնում է տուգանք՝ ֆիզիկական անձի նկատմամբ հարյուր հիսուն հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

2. Հողերի բերրի շերտը վաճառելը՝

առաջացնում է տուգանք՝ ֆիզիկական անձի նկատմամբ հարյուր հիսուն հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հիսուն հազար դրամից երեք հարյուր հազար դրամի չափով:

3. Հողերի բերրի շերտի հանման, պահեստավորման, տեղափոխման, օգտագործման կամ պահման մասին տվյալների հաշվառման մատյանը սահմանված կարգի խախտմամբ վարելը՝

առաջացնում է տուգանք՝ երեսուն հազար դրամից հիսուն հազար դրամի չափով:

**Հոդված 235. Առանց օգտագործման իրավունքի ընդերքօգտագործման իրականացումը**

1. Առանց լիազոր մարմնի հետ համաձայնեցված աշխատանքային ծրագրի կամ թույլտվության կամ համաձայնության կամ ընդերքօգտագործման պայմանագրի երկրաբանական ուսումնասիրության իրականացումը՝

առաջացնում է տուգանք՝ չորս հարյուր հազար դրամից յոթ հարյուր հազար դրամի չափով:

2. Օգտակար հանածոյի արդյունահանման նպատակով ընդերքի օգտագործումն առանց թույլտվության կամ պայմանագրի կամ լեռնահատկացման ակտի կամ ընդերքաբանական փորձաքննության կամ տեխնիկական անվտանգության փորձաքննության`

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով:

3. Օգտակար հանածոյի արդյունահանման նպատակով ընդերքօգտագործման պայմանագրի կնքման, թույլտվության տրամադրման կամ լեռնահատկացման ակտի տրամադրման, ինչպես նաև օգտակար հանածոյի արդյունահանման նպատակով ընդերքաբանական փորձաքննության կամ տեխնիկական անվտանգության փորձաքննության անցկացման օրենսդրությամբ սահմանված կարգը խախտելը `

առաջացնում է տուգանք ՝ ութսուն հազար դրամից հարյուր հազար դրամի չափով:

**Հոդված 236. Ընդերքօգտագործման իրավունքի փոխանցման կարգը խախտելը**

1. Առանց իրավասու մարմնի համաձայնության ընդերքօգտագործողի կողմից ընդերքօգտագործման իրավունքի փոխանցումն այլ անձի՝

առաջացնում է տուգանք՝ երեք հարյուր հազար դրամից վեց հարյուր հազար դրամի չափով՝ թույլտվության գործողության դադարեցմամբ:

**Հոդված 237. Ընդերքի առանձին տեղամասերի տիրապետման, օգտագործման և տնօրինման կարգը խախտելը**

1. Ընդերքի տեղամասերը վաճառելը, այլ կերպ օտարելը կամ որպես գրավի առարկա օգտագործելը՝

առաջացնում է տուգանք՝ երեք հարյուր հազար դրամից վեց հարյուր հազար դրամի չափով թույլտվության գործողության դադարեցմամբ:

2. Ընդերքի առանձին տեղամասերի օգտագործումը այնպիսի հողամասերում, որտեղ կան գերեզմաններ, բնության, պատմության և մշակութային հուշարձաններ, Հայաստանի Հանրապետության կարմիր գրքում գրանցված բույսեր, կենդանիների բնակատեղեր կամ կենդանիների միգրացիոն ուղիներ՝

առաջացնում է տուգանք՝ երեք հարյուր հազար դրամից չորս հարյուր հազար դրամի չափով՝ թույլտվության գործողության կասեցմամբ կամ առանց դրա:

1. Սույն հոդվածի 2-րդ մասով սահմանված արարքը, որը կատարվել է անզգուշությամբ՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

1. Ընդերքի օգտագործումը ոչ այն նպատակներով, որի համար տրամադրվել է՝

առաջացնում է տուգանք՝ չորս հարյուր հազար դրամից վեց հարյուր հազար դրամի չափով` թույլտվության գործողության կասեցմամբ կամ առանց դրա:

5. Ընդերքօգտագործման իրավունքում չնշված օգտակար հանածոների կուտակումների հայտնաբերման կամ հազվագյուտ և գիտամշակութային արժեք ներկայացնող օբյեկտների առկայության կամ չնախատեսված էկոլոգիական ռիսկերի ի հայտ գալու մասին սահմանված ժամկետում լիազոր մարմնին չտեղեկացնելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

6. Սույն հոդվածի 2-րդ, 4-5-րդ մասով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ վեց հարյուր հազար դրամից ութ հարյուր հազար դրամի չափով՝ թույլտվության գործողության կասեցմամբ կամ առանց դրա, թույլտվության գործողության դադարեցմամբ կամ առանց դրա:

**Հոդված 238. Ընդերքօգտագործման իրավունքի գրավադրման կարգը խախտելը**

1. Ընդերքօգտագործման իրավունքի գրավադրման կամ գրավի առարկա հանդիսացող ընդերքօգտագործման իրավունքի հարկադիր օտարման օրենսդրությամբ սահմանված կարգը խախտելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

**Հոդված 239. Ընդերքի երկրաբանական ուսումնասիրության իրավունքի տրամադրման կարգը խախտելը**

1. Երկրաբանական ուսումնասիրության թույլտվության կամ համաձայնության տրամադրման կամ պայմանագրի կնքման օրենսդրությամբ սահմանված կարգը խախտելը՝

առաջացնում է տուգանք՝ հիսուն հազար դրամից հարյուր հազար դրամի չափով:

2. Ռադիոակտիվ հումքի երկրաբանական ուսումնասիրության նպատակով ընդերքօգտագործման իրավունքի ձեռքբերման համար հատուկ թույլտվության տրամադրման օրենսդրությամբ սահմանված կարգը խախտելը`

առաջացնում է տուգանք ՝ հարյուր հազար դրամից հարյուր հիսուն հազար դրամի չափով:

**Հոդված 240. Ընդերքի երկրաբանական ուսումնասիրության իրավունքի իրականացման կարգը խախտելը**

1. Երկրաբանական ուսումնասիրություններ իրականացնելիս՝ համաձայնությամբ կամ թույլտվությամբ կամ պայմանագրով կամ աշխատանքային ծրագրով սահմանված կարգը խախտելը՝

առաջացնում է տուգանք՝ երկու հարյուր հազար դրամից հինգ հարյուր հազար դրամի չափով՝ թույլտվության գործողության կասեցմամբ կամ առանց դրա, կամ լիցենզիայի գործողության դադարեցմամբ կամ առանց դրա:

3. Երկրաբանական ուսումնասիրության աշխատանքային ծրագրի փոփոխման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

4. Երկրաբանական ուսումնասիրության համար տրամադրված ընդերքի տեղամասից օգտակար հանածո տեղափոխելը կամ փորձնական հանույթ իրականացնելը և տեղամասից տեղափոխելը, եթե դա չի իրականացվում օգտակար հանածոյի արժեքը որոշելու և օգտակար հանածոյի փորձաքննություն անցկացնելու նպատակով՝

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

5. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ չորս հարյուր հազար դրամից վեց հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

**Հոդված 241. Երկրաբանական տեղեկատվության տիրապետման, օգտագործման և տնօրինման կարգը խախտելը**

1. Պետական ընդերքաբանական փորձաքննություն անցած երկրաբանական տեղեկատվությունն ընդերքօգտագործման իրավունքից բխող սահմանափակումների խախտմամբ տիրապետելը, օգտագործելը, տնօրինելը կամ այդ տեղեկատվությունը լիազոր մարմնին սահմանված կարգով կամ ժամկետում չտրամադրելը՝

առաջացնում է տուգանք` հարյուր հազար դրամից երկու հարյուր հիսուն հազար դրամի չափով:

2. Երկրաբանական տեղեկատվությունը երրորդ անձի համար բացահայտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

3. Սույն հոդվածի 2-րդ մասում սահմանված արարքն անզգուշությամբ կատարելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 242. Օգտակար հանածոյի արդյունահանման նպատակով տրամադրված տեղամասի ընդլայնման կարգը խախտելը**

1. Օգտակար հանածոյի արդյունահանման նպատակով ընդերքի երկրաբանական ուսումնասիրության համար տրամադրված տեղամասի ընդլայնման մասին որոշման ընդունման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

2. Օգտակար հանածոյի արդյունահանման նպատակով ընդերքի երկրաբանական ուսումնասիրության համար տրամադրված տեղամասի ընդլայնման օրենսդրությամբ սահմանված կարգը խախտելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

**Հոդված 243. Օգտակար հանածոների արդյունահանման պայմանների փոփոխման կարգը խախտելը**

1. Առանց լիազոր մարնի հետ համաձայնեցման օգտակար հանածոյի արդյունահանման նախագծի փոփոխումը՝

առաջացնում է տուգանք՝ երեք հարյուր հազար դրամից չորս հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

2. Օգտակար հանածոյի արդյունահանման նպատակով ընդերքօգտագործման թույլտվության ժամկետի երկարաձգման կամ արդյունահանման նախագծի փոփոխման մասին որոշման կայացման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

3. Առանց լիազոր մարմնի որոշման օգտակար հանածոյի արդյունահանման իրավունք ունեցող սուբյեկտի կողմից իրեն տրամադրված ընդերքի տեղամասի ընդլայնումը՝

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով:

4. **Ընդերքի երկրաբանական ուսումնասիրության իրավունքից հրաժարման** կամ ընդերքի տեղամասից հրաժարվելու օրենսդրությամբ սահմանված կարգը խախտելը՝

առաջացնում է տուգանք՝ պաշտոնատար անձի նկատմամբ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով:

**Հոդված 244. Ընդերքօգտագործման հետևանքով խախտված հողերի ռեկուլտիվացման կարգը խախտելը**

1. Ընդերքօգտագործման հետևանքով խախտված հողերի ռեկուլտիվացման աշխատանքները չկատարելը կամ ոչ պատշաճ կատարելը ՝

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով:

2. Շրջակա միջավայրի պահպանության դրամագլխին հատկացումները սահմանված ժամկետում կամ կարգով կամ չափով չկատարելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 245. Օգտակար հանածոների արդյունահանման պահանջները խախտելը**

1. Ընդերքօգտագործողի կողմից հանքավայրի հարուստ տեղամասերի ընտրովի մշակելը կամ օգտակար հանածոների պաշարները ոչ լիակատար կորզելը կամ հիմնական, համատեղ գտնվող օգտակար հանածոները ոչ համալիր օգտագործելը կամ հանույթի ժամանակ օգտակար հանածոների գերնորմատիվ կորուստները կամ գերնորմատիվ աղքատացում թույլ տալը կամ օգտակար հանածոների պահեստավորման կամ պահման պահանջները չկատարելը՝

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

2. Օգտակար հանածոների հանքավայրերի մակերեսներն ինքնակամ կառուցապատելը կամ այդ մակերեսներն օգտագործելն օրենսդրությամբ, պայմանագրով կամ դրանցով սահմանված կարգի խախտմամբ կամ թույլտվությամբ չնախատեսված նպատակներով՝

առաջացնում է տուգանք՝ չորս հարյուր հազար դրամից վեց հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

3. Լեռնային փորվածքների լցոնման, մեկուսացման, ցանկապատման պահանջները կամ հրդեհումից, հեղեղումից կամ օգտակար հանածոների որակը, հանքավայրերի արդյունաբերական արժեքը նվազեցնող գործընթացներից օգտակար հանածոների հանքավայրերի պահպանման պահանջները չկատարելը՝

առաջացնում է տուգանք՝ չորս հարյուր հազար դրամից վեց հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

4. Ստորերկրյա ջրերի ռեժիմային դիտարկման հորատանցքերը կամ մարկշեյդերական կամ երկրաբաշխական նշանները ոչնչացնելը կամ վնասելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

5. Օգտակար հանածոյի արդյունահանման իրավունք ստացած սուբյեկտի կողմից արդյունահանում իրականացնելիս արդյունահանման պայմանագիրը կամ նախագիծը կամ օգտակար հանածոյի արդյունահանման, տեղափոխման կամ վերամշակման ստանդարտները, նորմերը կամ անվտանգության կանոնները խախտելը՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

6. Առանց բնապահպանական կառավարման պլանի կամ մշտադիտարկման ծրագրի կամ հանքի փակման ծրագրի օգտակար հանածոների արդյունահանման նպատակով ընդերքօգտագործում իրականացնելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

7. Բնապահպանական կառավարման պլանի կամ մշտադիտարկման ծրագրի կամ հանքի փակման ծրագրի պահանջները խախտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով՝ թույլտվության գործողության կասեցմամբ կամ առանց դրա:

8. Սույն հոդվածի 1-2-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ վեց հարյուր հազար դրամից ութ հարյուր հազար չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

**Հոդված 246. Հանքավայրում կոնդիցիաները և պաշարները չվերագնահատելը, երկրաբանական, մարկշեյդերական և այլ փաստագրություն, պաշարների շարժի գրանցամատյան չվարելը**

1. Շահագործվող հանքավայրում (տեղամասերում) սահմանված ժամկետում կամ կարգով կոնդիցիաները, պաշարները չվերագնահատելը կամ լիազոր մարմին վերահաստատման չներկայացնելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

2. Երկրաբանական, մարկշեյդերական, այլ փաստագրություն, օգտակար հանածոների պաշարների ամենօրյա շարժի գրանցամատյան չվարելը կամ չպահպանելը,

առաջացնում է տուգանք՝ հարյուր հազար դրամից երկու հարյուր հազար դրամի չափով:

3. Ուսումնասիրված, արդյունահանված և ընդերքում կորսված օգտակար հանածոների պաշարների, դրանցում պարունակած բաղադրամասերի, որակի ու քանակի մասին տվյալներ չհավաքելը կամ չպահպանելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

**Հոդված 247. Ընդերքօգտագործման գործունեության դադարեցման վերաբերյալ պահանջները չկատարելը**

1. Ընդերքօգտագործողի կողմից հանքարդյունահանման համալիրն ապամոնտաժելիս հանքի փակման ծրագրի պահանջները չկատարելը կամ ոչ պատշաճ կատարելը ՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

2. Օգտակար հանածոյի արդյունհանման հետ կապված լեռնային փորվածքների կամ կառույցների կոնսերվացման օրենսդրությամբ սահմանված կարգը խախտելը`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

3. Օգտակար հանածոյի արդյունահանված տարածքի, արդյունահանման ընթացքում առաջացած արտադրական լցակույտերի տեղադիրքի կամ դրանց հարակից համայնքների բնակչության անվտանգության և առողջության ապահովման նպատակով մշտադիտարկումների համար սահմանված վճարումները սահմանված կարգով, չափով կամ ժամկետում չկատարելը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 248. Ջրային ռեսուրսների վերաբերյալ ընդունվող ակտերի մասին հանրությանը ծանուցելու կարգը խախտելը**

1. Ջրի ազգային քաղաքականության կամ ազգային ծրագրի կամ կառավարման պլանների կամ թույլտվությունների կամ ստանդարտների կամ սակագնային ռազմավարության նախագծերի վերաբերյալ հասարակության ծանուցման օրենսդրությամբ սահմանված կարգը խախտելը՝

առաջացնում է տուգանք՝ քառասուն հազար դրամից ութսուն հազար դրամի չափով:

**Հոդված 249. Առանց թույլտվության ջրային ռեսուրսների և ջրային համակարգի օգտագործումը**

1. Առանց ջրօգտագործման թույլտվության ջրային ռեսուրսների օգտագործումը՝

առաջացնում է տուգանք՝ ֆիզիկական անձի նկատմամբ հիսուն հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

2. Առանց լիցենզիայի կամ դրա պահանջների խախտմամբ ստորերկրյա ջրերի արդյունահանում իրականացնելու նպատակով հորատում իրականացնելը՝

առաջացնում է տուգանք՝ հինգ հարյուր հազարից ութ հարյուր հազար դրամի չափով:

**Հոդված 2250. Ջրօգտագործման թույլտվության տրամադրման կարգը խախտելը**

1. Ջրօգտագործման թույլտվության տրամադրման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 251. Ազատ ջրօգտագործման, կամ ջրօգտագործման թույլտվության պահանջները խախտելը**

1.Ազատ ջրօգտագործումը, որը խախտում է ջրի ստանդարտները կամ ազատ ջրօգտագործման համար նախատեսված ջուրը՝ շահույթ ստանալու նպատակով օգտագործելը `

առաջացնում է տուգանք՝ ֆիզիկական անձի նկատմամբ ութսուն հազար դրամից հարյուր քսան հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

2. Ջրօգտագործման թույլտվության պահանջները խախտելը՝

առաջացնում է տուգանք՝ ֆիզիկական անձի նկատմամբ հիսուն հազար դրամից երկու հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

3. Ջրօգտագործման թույլտվությունն օրենսդրությամբ սահմանված կարգի խախմամբ վաճառելը կամ այլ կերպ փոխանցելը՝

առաջացնում է տուգանք՝ ֆիզիկական անձի նկատմամբ հարյուր հիսուն հազար դրամից երկու հարյուր հիսուն հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

4. Ջրային համակարգի օգտագործման իրավունք ունեցող սուբյեկտի կողմից գետերը, աղբյուրները, լճերը կամ այլ ջրային ռեսուրսները ձևափոխելը կամ դրանց հունը, ափերը կամ եզրերը փոխելը,

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:5. Ջրային համակարգի օգտագործման թույլտվությամբ չնախատեսված ջրային համակարգի օգտագործման իրավունք ունեցող սուբյեկտի կողմից գետերը, աղբյուրները, լճերը կամ այլ ջրային ռեսուրսները ձևափոխելը կամ դրանց հունը, ափերը կամ եզրերը փոխելը,

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

6. Սույն հոդվածի 2-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ ֆիզիկական անձի նկատմամբ հարյուր հիսուն հազար դրամից երեք հարյուր հազար դրամի չափով՝ թույլտվության գործողության դադարեցմամբ կամ առանց դրա, իրավաբանական անձի նկատմամբ՝ երեք հարյուր հազար դրամից հինգ հարյուր հազար դրամի չափով՝ թույլտվության գործողության դադարեցմամբ կամ առանց դրա:

7. Սույն հոդվածի 5-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով՝ լիցենզիայի գործողության դադարեցմամբ կամ առանց դրա:

**Հոդված 252. Ջրային ոլորտում գործունեության լիցենզիա ունեցող անձի կողմից ջրային օրենսդրությամբ սահմանված պահանջները չկատարելը կամ ոչ պատշաճ կատարելը**

1. Ջրային ոլորտում գործունեության լիցենզիա ունեցող անձի կողմից Հայաստանի Հանրապետության ջրային օրենսգրքով սահմանված պահանջը (Հանրային ծառայությունները կարգավորող հանձնաժողովի (այսուհետ՝ սույն հոդվածում կարգավորող մարմին) իրավասությունների շրջանակում) չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

2. Սույն հոդվածի 1-ին մասում սահմանված անձի կողմի սույն հոդվածի 1-ին մասով սահմանված արարքը կատարելը, որը վտանգել է կամ կարող էր վտանգել համակարգի անվտանգությունը կամ հուսալիությունը, կամ ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ քսան միլիոն դրամից քառասուն միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

3. Սույն հոդվածի 1-ին մասում սահմանված անձի կողմից կարգավորող մարմնի` ջրային ոլորտի օրենսդրության համաձայն ընդունված իրավական ակտով սահմանված պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

4. Սույն հոդվածի 1-ին մասում սահմանված անձի կողմից սույն հոդվածի 3-րդ մասում սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ հինգ միլիոն դրամից տասը միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

5. Սույն հոդվածի 1-ին մասում սահմանված անձի կողմից սույն հոդվածի 3-րդ մասում սահմանված արարքը կատարելը, եթե այն վտանգել է կամ կարող էր վտանգել համակարգի անվտանգությունը կամ հուսալիությունը, կամ ուղղակիորեն հանգեցրել է մի խումբ սպառողների իրավունքների կամ օրինական շահերի խախտման,կամ խոչընդոտել է կարգավորող մարմնի գործառույթների պատշաճ իրականացմանը՝

առաջացնում է տուգանք՝ տասը միլիոն դրամից քսան միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

**Հոդված 253. Ջրային ռեսուրսների և ջրային համակարգերի նկատմամբ իրավունքները հաստատող փաստաթղթերի գրանցման կարգը խախտելը**

1. Ջրօգտագործման թույլտվությունը, ջրօգտագործման իրավունքի կամ ջրային համակարգերի օգտագործման իրավունքի փոխանցման պայմանագիրը, դրանցում կատարվող փոփոխությունները սահմանված ժամկետում գրանցման չներկայացնելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 254. Ջրապահպան և սանիտարական գոտիների ստեղծման համար գետերի ողողահուներն ու ջրային հողերն օգտագործման տրամադրելու կարգը խախտելը**

1. Ջրային համակարգերի օգտագործման իրավունք ունեցող սուբյեկտի կողմից տնտեսական գործունեության իրականացման նպատակով ջրապահպան կամ սանիտարական գոտիների ստեղծման համար գետերի ողողահուները կամ ջրային հողերն օգտագործման տրամադրելը՝ ջրօգտագործման թույլտվությամբ կամ ջրային համակարգի օգտագործման թույլտվությամբ սահմանված կարգի խախտմամբ՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

**Հոդված 255. Ջրօգտագործում իրականացնելիս ջրի որակին ներկայացվող ստանդարտները խախտելը**

1. Ջրօգտագործման իրականացումը ջրի որակի ստանդարտների խախտմամբ`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

2. Խմելու ջրի վերամշակման կամ ջրապատրաստման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր քսան հազար չափով:

**Հոդված 256. Ջրառի և ջրային ռեսուրսներ թափվող ջրերի քանակին և որակին ներկայացվող պահանջները խախտելը**

1. Սահմանված չափաքանակների գերազանցմամբ բնական ջրային ռեսուրսներից ջրառի իրականացման կամ ջրային ռեսուրսից վերցվող և այնտեղ թափվող ջրերի քանակության կամ ջրային օբյեկտ թափվող ջրերի որակի որոշման օրենսդրությամբ սահմանված կարգը խախտելը`

առաջացնում է տուգանք՝ հարյուր հիսուն հազար դրամից երեք հարյուր հազար դրամի չափով:

**Հոդված 257. Ջրային ռեսուրսների որակական հատկանիշները վատթարացնող գործողություններ կատարելը**

1. Ջրային ռեսուրսն աղբոտումից, աղտոտումից, վարակումից, հյուծումից չպահպանելը, ջրային ռեսուրսներ առանց թույլտվության կեղտաջրերի արտահոսք իրականացնելը, ջրային ռեսուրսների ջրապահպան գոտու տարածքում օրենսդրությամբ չնախատեսված աշխատանքներ իրականացնելը կամ ջրային ռեսուրսներ ռադիոակտիվ, վտանգավոր թափոններ արտանետելը, արտահոսք կամ թաղում իրականացնելը կամ ջրային ռեսուրսներ ռադիոակտիվ, թունավոր նյութերի արտահոսքով զուգորդվող միջուկային կամ այլ տեխնոլոգիաներով պայթեցման աշխատանքներ իրականացնելը՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով՝ թույլտվության գործողության կասեցմամբ կամ առանց դրա, թույլտվության գործողության դադարեցմամբ կամ առանց դրա:

2. Կեղտաջրերը կամ ցամաքուրդային ջրերն ընդունելու համար արգելված ջրային ռեսուրսները կամ դրանց մասերն օգտագործելը կամ կլանող հորատանցքեր կամ ջրհորներ կառուցելը՝

առաջացնում է տուգանք՝ հարյուր հիսուն հազար դրամից երեք հարյուր հազար դրամի չափով:

3. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ վեց հարյուր հազար դրամից ութ հարյուր հազար դրամի չափով՝ լիցենզիայի գործողության դադարեցմամբ կամ առանց դրա:

4. Սույն հոդվածի 2-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

**Հոդված 258.** **Ջրային ռեսուրսների և ջրային համակարգերի սանիտարական պահպանման և անօտարելի գոտիների իրավական ռեժիմը խախտելը**

1. Ստորերկրյա ջրերի հանքավայրերի կամ ջրատար հորիզոնների սանիտարական պահպանման գոտիները` սահմանված պահանջների խախտմամբ ստեղծելը կամ հորատանցք հորատելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

2. Ստորերկրյա ջրերի հանքավայրերի կամ ջրատար հորիզոնների սանիտարական պահպանման գոտիների ստեղծման նախագիծը լիազոր մարմնի հետ չհամաձայնեցնելը՝

առաջացնում է տուգանք՝ հիսուն հազար դրամից ութսուն հազար դրամի չափով:

3. Ջրային համակարգերի վիճակի վրա ազդող ինքնակամ աշխատանքներ կատարելը`

առաջացնում է տուգանք ֆիզիկական անձի նկատմամբ` հիսուն հազար դրամից ութսուն հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

4. Սանիտարական պահպանման և անօտարելի գոտիների իրավական ռեժիմը խախտելը ՝

առաջացնում է տուգանք՝ ֆիզիկական անձի նկատմամբ ութսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից երկու հարյուր հիսուն հազար դրամի չափով:

**Հոդված 259. Կեղտաջրերով գյուղտնտեսական հողատարածքների ոռոգման կարգը խախտելը**

1. Կեղտաջրերով գյուղտնտեսական հողատարածքների ոռոգման օրենսդրությամբ սահմանված կարգը խախտելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

2. Կեղտաջրերով ոռոգվող հողերն օգտագործման հանձնելը կամ առանց ստորգետնյա ջրերի ռեժիմի դիտարկման համակարգի օգտագործելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

**Հոդված 260. Առանց ջրային ռեսուրսները վնասակար ազդեցությունից պահպանող սարքերի և միջոցների ջրային համակարգի օգտագործումը**

1. Ջրային համակարգը, կոմունալ կամ այլ արդյունաբերական օբյեկտներն օգտագործման հանձնելը կամ դրանք շահագործելը՝ առանց ջրերի աղբոտումը, աղտոտումը, այլ վնասակար ազդեցությունը կանխող սարքերի, վերցվող կամ թափվող ջրերի հաշվառման միջոցների, անհրաժեշտ ձկնապաշտպան հարմարանքների, ջրային ռեսուրսները, ջրհավաք ավազաններն աղտոտումից պահպանող կառուցվածքների, գյուղատնտեսական կամ անասնապահական գործունեության ոլորտի համար նախատեսված սանիտարական գոտիների՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ վեց հարյուր հազար դրամից ութ հարյուր հազար դրամի չափով՝ թույլտվության գործողության դադարեցմամբ:

**Հոդված 261. Հիդրոտեխնիկական կառույցների անվտանգության կանոնները խախտելը**

1. Հիդրոտեխնիկական կառույցներ կառուցելիս, օգտագործելիս, վերանորոգելիս, վերակառուցելիս, կոնսերվացնելիս, օգտագործումից դուրս բերելիս կամ քանդելիս անվտանգության կանոնները չպահպանելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

2. Հիդրոտեխնիկական կառույցների վթարի հետևանքով առաջացող աղետների կանխման օրենսդրությամբ սահմանված միջոցառումներ չիրականացնելը կամ ոչ պատշաճ իրականացնելը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

**Հոդված 262. Ջրային ռեսուրսների օրենսդրությամբ սահմանված կարգով հաշվառում չկատարելը**

1. Ջրային ռեսուրսների օրենսդրությամբ սահմանված կարգով հաշվառում չկատարելը`

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 263. Սևանա լճի էկոհամակարգի վրա բացասական ազդեցություն ունեցող արգելված գործունեությամբ զբաղվելը**

1. Սևանա լճի կենտրոնական, անմիջական կամ ոչ անմիջական ազդեցության գոտիներում լճի էկոհամակարգի վրա բացասական ազդեցություն ունեցող օրենսդրությամբ արգելված գործունեությամբ զբաղվելը՝

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ կամ առանց դրա:

2. Սևանա լճի էկոհամակարգում ջրային օրգանիզմների համար բարձր թունավոր նյութերի, սննդային շղթաներով փոխանցվող, բույսերի կամ կենդանիների օրգանիզմներում կուտակվող ոչ բարձր թունավոր նյութերի, Սևանա լճի կամ նրա մեջ թափվող գետերի, աղբյուրների ջրերում դանդաղ քայքայվող թունավոր նյութերի, Սևանա լճի էկոհամակարգի համար վտանգավոր նյութերի, թույլատրելի նորմերը գերազանցող կենսածին տարրերի, ծանր մետաղների կամ նրանց միացությունների օգտագործումը՝

առաջացնում է տուգանք՝ երեք հարյուր հազար դրամից վեց հարյուր հազար դրամի չափով:

**Հոդված 264. Վտանգավոր և այլ թափոնների գործածության օրենսդրության պահանջները խախտելը**

1. Վտանգավոր կամ այլ թափոնների փոխադրման համար պատասխանատու անձի կողմից դրանց փոխադրման սկզբի կամ ավարտի մասին իրավասու պետական մարմնին սահմանված ժամկետներում չհայտնելը՝

առաջացնում է տուգանք` հիսուն հազար դրամից ութսուն հազար դրամի չափով, պաշտոնատար անձի նկատմամբ` հարյուր հազար դրամից հարյուր հիսուն հազար դրամի չափով:

2. Վտանգավոր կամ այլ թափոնների հեռացման համար պատասխանատու անձի կողմից դրանց ստացման կամ հեռացման գործողությունների մասին իրավասու պետական մարմնին սահմանված ժամկետներում չհայտնելը՝

առաջացնում է տուգանք՝ հիսուն հազար դրամից ութսուն հազար դրամի չափով, պաշտոնատար անձի նկատմամբ` ութսուն հազար դրամից հարյուր հիսուն հազար դրամի չափով:

**Հոդված 265.** **Վտանգավոր և այլ թափոնների շրջանառության կարգը խախտելը**

1.Վտանգավոր և այլ թափոնների շրջանառության օրենսդրությամբ սահմանված կարգը խախտելը`

առաջացնում է տուգանք՝ ֆիզիկական անձի նկատմամբ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

**Հոդված 266.** **Թափոնների անձնագրերը չհամաձայնեցնելը**

1. Թափոններ առաջացնողների կողմից կազմված թափոնների անձնագրերը բնապահպանության բնագավառի պետական կառավարման լիազոր մարմնի հետ չհամաձայնեցնելը՝

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 267. Թափոնների հեռացման վայրերի ռեեստրային գրանցման թերթիկը կամ թափոնների գոյացման, վերամշակման և օգտահանման օբյեկտների ռեեստրային գրանցման հաշվետվություն չներկայացնելը**

1. Թափոնների հեռացման վայրերի ռեեստրային գրանցման թերթիկը կամ թափոնների գոյացման, վերամշակման և օգտահանման օբյեկտների ռեեստրային գրանցման հաշվետվությունը պետական կառավարման լիազոր մարմին սահմանված կարգով կամ ժամկետում չներկայացնելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 268. Թափոնների գոյացման նորմատիվների և դրանց տեղադրման սահմանաքանակների նախագիծը հաստատման չներկայացնելը**

1. Թափոնների գոյացման նորմատիվների և դրանց տեղադրման սահմանաքանակների նախագծերը բնապահպանության բնագավառում պետական կառավարման լիազոր մարմնի օրենսդրությամբ սահմանված կարգով կամ ժամկետում հաստատմանը չներկայացնելը՝

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 269. Թափոնների տեղադրման կարգը խախտելը**

1. Առանց հաստատված թափոնների գոյացման նորմատիվների կամ դրանց տեղադրման uահմանաքանակների թափոններ տեղադրելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Հատուկ հատկացված տեղերից դուրս թափոններ տեղադրելը`

առաջացնում է տուգանք՝ ութսուն հազար դրամից հարյուր հազար դրամի չափով:

3. Թափոնների տեղադրումը թափոնների տեղադրման հաստատված սահմանաքանակների խախտմամբ՝

առաջացնում է տուգանք ֆիզիկական անձի նկատմամբ հարյուր հազար դրամից հարյուր հիսուն հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով՝ թույլտվության գործողության կասեցմամբ կամ առանց դրա, կամ թույլտվության գործողության դադարեցմամբ կամ առանց դրա:

4. Սույն հոդվածի 3-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք ֆիզիկական անձի նկատմամբ հարյուր հիսուն հազար դրամից երկու հարյուր հազար դրամի չափով՝ թույլտվության գործողության դադարեցմամբ կամ առանց դրա, իրավաբանական անձի նկատմամբ՝ երեք հարյուր հազար դրամից չորս հարյուր հազար դրամի չափով՝ թույլտվության գործողության դադարեցմամբ կամ առանց դրա:

**Հոդված 270. Թափոնների պետական կադաստրի, մոնիթորինգի և ռեեստրի վարման կարգը խախտելը**

1. Թափոնների պետական կադաստրի, մոնիթորինգի կամ ռեեստրի վարման օրենսդրությամբ սահմանված կարգը խախտելը՝

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 271. Oզոնային շերտը քայքայող նյութեր արտադրելը, ներմուծելը կամ արտահանելը**

1. Oզոնային շերտը քայքայող նյութեր արտադրելը կամ առաքելը ներմուծելը, տարանցիկ փոխադրելը կամ արտահանելը կամ առաքման ներմուծելը, տարանցիկ փոխադրելը կամ արտահանելը համար թույլտվություն տալը՝ «Օզոնային շերտի պահպանության մասին» Վիեննայի կոնվենցիայի և «Օզոնային շերտը քայքայող նյութերի մասին» Մոնրեալի արձանագրության կողմ չհանդիսացող երկիր կամ կողմ չհանդիսացող երկրից՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հազար դրամից երկու հարյուր հազար դրամի չափով, իրավաբանական անձի նկատմամբ` երկու հարյուր հազար դրամից չորս հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 272. Oզոնային շերտը քայքայող նյութերի հաշվառման կարգը խախտելը**

1. Oզոնային շերտը քայքայող նյութերի հաշվառման օրենսդրությամբ սահմանված կարգը խախտելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 273. Մթնոլորտային օդն աղտոտող նյութերի արտանետումը առանց լիազորված մարմնի թույլտվության կամ սահմանային թույլատրելի նորմատիվների գերազանցմամբ, մթնոլորտային օդի վրա ֆիզիկական վնասակար ներգործությունների սահմանային թույլատրելի նորմատիվները գերազանցելը**

1. Առանց մթնոլորտային օդի պահպանության բնագավառում լիազորված պետական մարմինների թույլտվության մթնոլորտային օդն աղտոտող նյութերի արտանետումը՝

առաջացնում է տուգանք՝ ֆիզիկական անձի նկատմամբ՝ հարյուր հազար դրամից հարյուր քսան հազար դրամի չափով, իրավաբանական անձի նկատմամբ՝ չորս հարյուր հազար դրամից վեց հարյուր հազար դրամի չափով:

2. Մթնոլորտային օդն աղտոտող նյութերի սահմանային թույլատրելի արտանետումների նորմատիվների գերազանցումը, մթնոլորտային օդն աղտոտող ֆիզիկական վնասակար ներգործությունների սահմանային թույլատրելի նորմատիվների գերազանցումը կամ թույլտվություններով նախատեսված պայմանները կամ պահանջները խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից ութսուն հազար դրամի չափով, իրավաբանական անձի նկատմամբ՝ երեք հարյուր հազար դրամից հինգ հարյուր հազար դրամի չափով:

3. Մթնոլորտային օդի վիճակի վրա ֆիզիկական վնասակար ներգործության տեսակները, չափերը չհաշվառելը կամ օրենսդրությամբ սահմանված կարգի խախտմամբ հաշվառելը `

առաջացնում է տուգանք՝ ութսուն հազար դրամից հարյուր հազար դրամի չափով:

4. Մթնոլորտային oդն աղտոտող արտանետումների մաքրման, հuկողության համար տեղակայված կառույցներ, uարքավորումներ չունենալը կամ չօգտագործելը կամ դրանց շահագործման կանոնները խախտելը`

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

5. Սույն հոդվածի 1-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 274. Մթնոլորտային օդի պահպանության պահանջները չբավարարող շինություն կամ այլ օբյեկտներ կառուցելը կամ շահագործելը**

1. Մթնոլորտային օդի պահպանության պահանջները չբավարարող շինություններ կամ այլ oբյեկտներ կառուցելը կամ շահագործելը`

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

**Հոդված 275. Հայաստանի Հանրապետության տարածքում կառուցվող, վերակառուցվող կամ քանդվող օբյեկտների շինարարության ընթացքում փոշու արտանետումները կանխարգելող օրենսդրությամբ սահմանված միջոցառումներ չկատարելը**

1. Կառուցվող, վերակառուցվող կամ քանդվող օբյեկտների շինարարության ընթացքում մթնոլորտային օդի պահպանման օրենսդրությամբ սահմանված պահանջները չկատարելը` փոշու արտանետումների կանխարգելման համար շինարարական հրապարակները չպարսպապատելով, շինությունները շինարարությանը համապատասխան բարձրությամբ անթափանց թաղանթով չծածկելով, օդի դրական ջերմաստիճանի դեպքում շինարարական հրապարակը խոնավ չպահելով, հղկման աշխատանքներ իրականացնելիս փոշու արտանետումները բացառող սարքեր, տեխնոլոգիաներ չօգտագործելով, սորուն նյութերը փակ տարածքներում չպահեստավորելով կամ, անթափանց թաղանթով չծածկելով կամ շինարարական հրապարակից դուրս եկող ավտոմեքենաների անվադողերը չլվանալով`

առաջացնում է տուգանք՝ ֆիզիկական անձի նկատմամբ` երեսուն հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 276. Ավտոտրանսպորտային միջոցներով շինարարական նյութերի և աղբի տեղափոխման ժամանակ մթնոլորտային օդի պահպանության պահանջները խախտելը**

 1. Ավտոտրանսպորտային միջոցներով ավազի, ցեմենտի, գաջի, սորուն նյութերի կամ շինարարական աղբի տեղափոխումն առանց փոշու համար անթափանց ծածկոցների, ինչպես նաև համայնքի ղեկավարի սահմանած երթուղով շինարարական աղբը չտեղափոխելը կամ սահմանված կարգով հատկացված վայրում այն չտեղադրելը`

առաջացնում է տուգանք՝ ֆիզիկական անձի նկատմամբ` երեսուն հազար դրամից հիսուն հազար դրամի չափով, իրավաբանական անձի նկատմամբ` հարյուր հիսուն հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 277. Տրանսպորտային միջոցները, այլ փոխադրամիջոցները կամ կայանքները մթնոլորտային օդն աղտոտող նյութերի պարունակության, աղմուկի նորմատիվների գերազանցումով շահագործման հանձնելը կամ թույլատրելը**

1. Տրանսպորտային միջոցները, այլ փոխադրամիջոցներըկամ կայանքները շահագործման հանձնելը կամ թույլատրելը, որոնց արտանետումներում մթնոլորտային օդն աղտոտող նյութերի պարունակությունը կամ աշխատանքի ժամանակ դրանց առաջացրած աղմուկի մակարդակը գերազանցում են սահմանված նորմատիվները`

առաջացնում է տուգանք՝ հարյուր հազարից երկու հարյուր հազար դրամի չափով:

**Հոդված 278. Տրանսպորտային միջոցները կամ այլ փոխադրամիջոցները կամ կայանքները շահագործելը՝ դրանց արտանետումներում աղտոտող նյութերի պարունակության կամ աղմուկի նորմատիվների գերազանցումով**

1. Տրանսպորտային միջոցները, այլ փոխադրամիջոցներըկամ կայանքները շահագործելը, որոնց արտանետումներում աղտոտող նյութերի պարունակությունը կամ աշխատանքի ժամանակ դրանց առաջացրած աղմուկի մակարդակը գերազանցում են սահմանված նորմատիվները`

առաջացնում է տուգանք՝ ֆիզիկական անձի նկատմամբ՝ երեսուն հազար դրամից հիսուն հազար դրամի, իրավաբանական անձի նկատմամբ՝ ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը` վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 279. Տրանսպորտային միջոցներից, այլ փոխադրամիջոցներից աղտոտող նյութերի արտանետումների նկատմամբ չափումներ չիրականացնելը կամ չափման կարգը խախտելը**

 1. Տրանսպորտային միջոցներից, այլ փոխադրամիջոցներիցաղտոտող նյութերի արտանետումների չափումներ կատարելու լիցենզիա ունեցող կազմակերպությունների կողմից առանց չափումներ իրականացնելու այդ միջոցներից աղտոտող նյութերի արտանետումների նորմատիվների համապատասխանության կտրոն տրամադրելը կամ չափման օրենսդրությամբ սահմանված կարգը խախտելը՝ `

առաջացնում է տուգանք՝ իրավաբանական անձի նկատմամբ` հարյուր հազար դրամից երկու հարյուր հազար դրամի չափով:

**Հոդված 280. Արտադրության և սպառման թափոնների պահեստավորման, բույսերի պաշտպանության միջոցների, դրանց աճի խթանիչների, քիմիական նյութերի, հանքային պարարտանյութերի կամ այլ պատրաստուկների արտադրության, փոխադրման, պահպանության կամ օգտագործման կանոնները խախտելը**

1. Արտադրության կամ սպառման թափոնների պահեստավորման, բույuերի պաշտպանության միջոցների, դրանց աճի խթանիչների, քիմիական նյութերի, հանքային պարարտանյութերի կամ այլ պատրաuտուկների արտադրության, փոխադրման, պահպանության կամ օգտագործման օրենսդրությամբ սահմանված կանոնները խախտելը`

առաջացնում է տուգանք՝ ֆիզիկական անձի նկատմամբ երեսուն հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով:

**Հոդված 281. Մթնոլորտային օդն աղտոտող վնասակար նյութերի արտանետումների պետական հաշվառման կարգը խախտելը**

1. Մթնոլորտային օդն աղտոտող վնասակար նյութերի արտանետումների պետական հաշվառման օրենսդրությամբ սահմանված կարգը խախտելը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 282. Արտադրության և սպառման թափոնները բնական միջավայրում, բնակավայրերում այրելը**

 1. Արտադրության կամ սպառման, ինչպես նաև տերևաթափից առաջացած թափոնները բնական միջավայրում, բնակավայրերում, կամ դրանց այրման համար չնախատեսված կաթսայատներում, վառարաններում կամ այլ սարքերում այրելը՝

առաջացնում է նախազգուշացում կամ տուգանք՝ տասը հազար դրամից երեսուն հազար դրամի չափով:

**Հոդված 283. Խոզանները, բուսական մնացորդներով, չորացած բուսականությամբ տարածքները, արոտավայրերի ու խոտհարքների բուսականությունը գյուղատնտեսական, անտառամերձ, անտառային ու բնության հատուկ պահպանվող տարածքների հողերում այրելը**

1. Խոզանները, բուսական մնացորդներով, չորացած բուսականությամբ տարածքները, արոտավայրերի կամ խոտհարքների բուսականությունը գյուղատնտեսական, անտառամերձ, անտառային կամ բնության հատուկ պահպանվող տարածքների հողերում այրելը`

առաջացնում է տուգանք` հիսուն հազարից հարյուր հազար դրամի չափով:

**Հոդված 284. Անտառային հողերն առանց թույլտվության այլ նպատակներով օգտագործելը, անտառային տարածքներն ինքնակամ զավթելը, ինչպես նաև անտառօգտագործման իրավունք տվող փաստաթղթերով նախատեսված նպատակներին չհամապատասխանող անտառօգտագործումը**

1. Անտառային հողերն առանց թույլտվության օգտագործելը, այդ թվում՝ ճանապարհներ, խողովակաշարեր, շենքեր, շինություններ կառուցելը, հանքեր շահագործելը կամ այլ նպատակներով օգտագործելը, ինչպես նաև անտառային տարածքներն ինքնակամ զավթելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ` հարյուր հազար դրամից երկու հարյուր հազար դրամի չափով:

2. Անտառօգտագործման իրավունք տվող փաստաթղթերով նախատեսված նպատակներին կամ պահանջներին չհամապատասխանող անտառօգտագործումը`

առաջացնում է տուգանք՝ հարյուր հազարից երեք հարյուր հազար դրամի չափով:

**Հոդված 285. Անտառտնկարքների հատման, բնափայտի մթերման կամ դուրսբերման կարգը խախտելը**

1. Անտառտնկարքների հատման, բնափայտի մթերման կամ դուրսբերման օրենսդրությամբ սահմանված կարգը խախտելը՝

առաջացնում է վարչական իրավախախտման գործիք հանդիսացող առարկայի կամ գույքի բռնագրավում և տուգանք՝ ֆիզիկական անձի նկատմամբ՝ երկու հարյուր հազար երեք հարյուր հազար դրամի չափով, իրավաբանական անձի նկատմամբ՝ երեք հարյուր հազար դրամից հինգ հարյուր հազար դրամի չափով:

**Հոդված 286. Ծառերը, թփերը հատելը, արմատախիլ անելը, ոչնչացնելը, պետական կամ համայնքային սեփականություն հանդիսացող բուսածածկը ոչնչացնելը կամ մինչև աճի դադարեցման աստիճանի վնասելը**

 1. Անտառային հողերում, ինչպես նաև անտառային հող չհամարվող տարածքներում ծառերը, թփերը հատելը, արմատախիլ անելը, կամ ոչնչացնելը, պետական կամ համայնքային սեփականություն հանդիսացող բուսածածկը ոչնչացնելը կամ մինչև աճի դադարեցման աստիճանի վնասելը`

առաջացնում է տուգանք՝ երկու հարյուր հազարից չորս հարյուր հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ:

**Հոդված 287. Ապօրինի ձեռքբերված փայտանյութը և դրանից արտադրված արտադրանքը ձեռքբերելը, պահելը, տեղափոխելը, օտարելը կամ փոխանակելը**

1. Ապօրինի ձեռքբերված փայտանյութը կամ դրանից արտադրված արտադրանքը (գերանը, չորսունը, տախտակը վառելափայտը, չմշակված մանրատախտակը, թափուկը, փայտածուխը) ձեռքբերելը, պահելը, տեղափոխելը, օտարելը կամ փոխանակելը՝

առաջացնում է տուգանք՝ հարյուր հազարից երկու հարյուր հազար դրամի չափով:

**Հոդված 288. Ոչ բնափայտային և երկրորդական անտառանյութի մթերման կարգը խախտելը**

1. Երկրորդական անտառանյութի (կոճղի, կեղևի, չորացած ճյուղերի, շիվերի, խեժի) մթերման օրենսդրությամբ սահմանված կարգը խախտելը՝

առաջացնում է տուգանք՝ քսան հազարից հիսուն հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ:

2. Ոչ բնափայտային անտառանյութի (վայրի պտուղների, հատապտուղների, ընկույզների, սնկերի, ուտելի բույսերի կամ դեղաբույսերի, տեխնիկական հումքի) մթերման օրենսդրությամբ սահմանված կարգը խախտելը՝

առաջացնում է տուգանք՝ քսան հազարից հիսուն հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ:

**Հոդված 289. Անտառապատման, անտառների վերականգնման, բարելավման կամ հասունացած բնափայտի պաշարների օգտագործման կանոնները խախտելը**

1. Անտառների վերականգնման, ոչ անտառածածկ հողերի անտառապատման, անտառների վիճակի կամ տեuակային կազմի բարելավման, սահմանված աշխատանքներ չկատարելը, ինչպես նաև անտառշինական նախագծերի, կանոնների, հրահանգների, անտառների վերականգնման, բարելավման կամ հասունացած բնափայտի պաշարների օգտագործման կանոնները խախտելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

**Հոդված 290. Անտառներում և պետական անտառային հողերում ինքնակամ խոտհունձ կատարելը, անասուններ արածեցնելը, կամ դրանց կանոնները խախտելը**

1. Անտառներում կամ պետական անտառային հողերում ինքնակամ խոտհունձ կատարելը կամ անասուններ արածեցնելը կամ դրանց իրականցման կանոնները խախտելը`

առաջացնում է տուգանք՝ հիսուն հազարից հարյուր հիսուն հազար դրամի չափով:

**Հոդված 291.** **Անտառային հողերի բերրի շերտը վնասելը կամ ոչնչացնել**

1. Անտառային հողերի բերրի շերտը վնասելը կամ ոչնչացնելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 292.** **Պետական անտառներում կամ անտառային հողերում ոռոգման համակարգը վնասելը**

1. Պետական անտառներում կամ անտառային հողերում ոռոգման համակարգը վնասելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

**Հոդված 293. Անտառները և անտառային հողերը թափոններով ու արտադրական կեղտաջրերով, քիմիական կամ ռադիոակտիվ նյութերով աղտոտելը**

1. Անտառները կամ անտառային հողերը կենցաղային թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ հինգ հազար դրամի չափով:

2. Անտառները կամ անտառային հողերը արտադրական թափոններով, արդյունաբերական արտանետումներով կամ արտադրական կեղտաջրերով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ տասնհինգ հազար դրամի չափով:

3. Անտառները կամ անտառային հողերը շինարարական կամ հողածածկույթի քանդումից առաջացած թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ տասնհինգ հազար դրամի չափով:

4. Անտառները կամ անտառային հողերը քիմիական կամ ռադիոակտիվ նյութերով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ քսանհինգ հազար դրամի չափով:

**Հոդված 294. Պետական անտառային հողերում ճահճակալած տարածքների ու դրենաժային չորացման առուների համակարգերն ու ճանապարհները ոչնչացնելը կամ վնասելը**

1. Պետական անտառային հողերում ճահճակալած տարածքների կամւ դրենաժային չորացման առուների համակարգերը կամ ճանապարհները ոչնչացնելը կամ վնասելը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 295. Անտառային հողերում սահմանափակող անտառշինական և այլ նշանները ոչնչացնելը կամ վնասելը**

1. Անտառային հողերում սահմանափակող անտառշինական կամ այլ նշանները ոչնչացնելը կամ վնասելը`

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 296. Անտառը անզգուշությամբ ոչնչացնելը կամ վնասելը**

1. Կրակի, պայթուցիկ նյութերի կամ առավել վտանգի այլ աղբյուրի հետ անզգույշ վարվելու հետևանքով անտառներում ծառերը, թփերը, մատղաշը, մշակաբույսերը կամ բուսածածկը ոչնչացնելը կամ վնասելը, եթե չի պատճառվել խոշոր գույքային վնաս անձի, կազմակերպության, հասարակության կամ պետության օրինական շահերին՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Անտառներում հրդեհային անվտանգության կանոնները խախտելը, եթե այն չի առաջացրել սույն հոդվածի 1-ին մասով սահմանված հետևանքները՝

առաջացնում է տուգանք՝ հիսուն հազարից հարյուր հազար դրամի չափով:

3. Սույն օրենսգրքում խոշոր և առանձնապես խոշոր չափ (պատճառված վնաս կամ գույքային վնաս) է համարվում Հայաստանի Հանրապետության քրեական օրենսգրքով սահմանված խոշոր և առանձնապես խոշոր չափ (պատճառված վնաս կամ գույքային վնաս) համարվող գումարը (արժեքը):

**Հոդված 297. Բնակավայրերի ընդհանուր օգտագործման կանաչապատ տարածքներն առանց թույլտվության օգտագործելը, այլ նպատակներով օգտագործման թույլտվություն տալը, ինչպես նաև այդ տարածքները զավթելը**

1. Բնակավայրերի ընդհանուր օգտագործման կանաչապատ տարածքներն առանց թույլտվության oգտագործելը կամ այդ տարածքները զավթելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Բնակավայրերի ընդհանուր օգտագործման կանաչապատ տարածքներում այլ նպատակներով օգտագործման թույլտվություն տալը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

**Հոդված 298. Բնակավայրերի ընդհանուր oգտագործման վայրերի ծառերը և թփերը ապoրինի հատելը, արմատախիլ անելը, ոչնչացնելը կամ մինչև աճի դադարեցման աստիճանի էտելը,, ինչպես նաև բուսածածքը ոչնչացնելը**

1. Բնակավայրերի ընդհանուր oգտագործման վայրերի ծառերը կամ թփերը ապoրինի հատելը, արմատախիլ անելը, ոչնչացնելը ինչպես նաև բուսածածքը ոչնչացնելը`

առաջացնում է տուգանք՝ հարյուր հիսուն հազար դրամից երկու հարյուր հիսուն հազար դրամի չափով:

2. Բնակավայրերի ընդհանուր oգտագործման վայրերի ծառերը կամ թփերը մինչև աճի դադարեցման աստիճանի էտելը՝

առաջացնում է տուգանք՝ հարյուր հիսուն հազար դրամից երկու հարյուր հիսուն հազար դրամի չափով:

**Հոդված 299. Բնակավայրերի ընդհանուր օգտագործման կանաչապատ տարածքները թափոններով աղտոտելը**

1. Բնակավայրերի ընդհանուր օգտագործման կանաչապատ տարածքները կենցաղային թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ հինգ հազար դրամի չափով:

2. Բնակավայրերի ընդհանուր օգտագործման կանաչապատ տարածքները արտադրական թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ տասը հազար դրամից երեսուն հազար դրամի չափով:

3. Բնակավայրերի ընդհանուր օգտագործման կանաչապատ տարածքները շինարարական և հողածածկույթի քանդումից առաջացած թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ քսան հազար դրամից քառասուն հազար դրամի չափով:

4. Բնակավայրերի ընդհանուր օգտագործման կանաչապատ տարածքները վնասակար և ռադիոակտիվ թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ երեսուն հազար դրամից հիսուն հազար դրամի չափով:

**Հոդված 300. Պետական կամ համայնքային սեփականություն հանդիսացող բնական կերհանդակներում խոտհարքները, արոտավայրերը վնասելը, ինքնակամ խոտհունձ կատարելը կամ անասուններ արածեցնելը**

1. Պետական կամ համայնքային սեփականություն հանդիսացող բնական կերհանդակներում խոտհարքները, արոտավայրերը վնասելը, ինքնակամ խոտհունձ կատարելը կամ անասուններ արածեցնելը կամ դրանց իրականացման կանոնները խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազարից հարյուր հազար դրամի չափով, իրավաբանական անձի նկատմամբ՝ երկու հարյուր հազարից երեք հարյուր հազար դրամի չափով:

**Հոդված 301. Բնական խոտհարքները կամ արոտավայրերը թափոններով աղտոտելը**

1. Բնական խոտհարքները կամ արոտավայրերը կենցաղային թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար՝ հինգ հազար դրամի չափով:

2. Բնական խոտհարքները կամ արոտավայրերն արտադրական թափոններով աղտոտելը՝

առաջացնում է տուգանք՝ աղտոտված յուրաքանչյուր մեկ քառակուսի մետրի համար՝ տասը հազար դրամի չափով:

3. Բնական խոտհարքները կամ արոտավայրերը շինարարական կամ հողածածկույթի քանդումից առաջացած թափոններով աղտոտելը՝

առաջացնում է տուգանք՝ յուրաքանչյուր աղտոտված մեկ քառակուսի մետրի համար տասնհինգ հազար դրամի չափով:

4. Բնական խոտհարքները կամ արոտավայրերը ռադիոակտիվ թափոններով աղտոտելը՝

առաջացնում է տուգանք՝ աղտոտված յուրաքանչյուր մեկ քառակուսի մետրի համար՝ երեսուն հազար դրամից հիսուն հազար դրամի չափով:

**Հոդված 302. Հայաստանի Հանրապետության բույսերի Կարմիր գրքում գրանցված բույսերը ինքնակամ հավաքելը կամ ոչնչացնելը**

1. Հայաuտանի Հանրապետության Կարմիր գրքում գրանցված բույuերը, դրանց մաuերը (բույuերի արմատները, ծաղիկները, պտուղները) ինքնակամ հավաքելը, ոչնչացնելը կամ դրանց թվաքանակի կրճատմանը կամ աճելավայրերի վատթարացմանը հանգեցնող գործողություններ կատարելը կամ օրենսդրությամբ սահմանված կարգի խախտմամբ դրանք ձեռքբերելը, փոխադրելը, պահելը, օտարելը, եթե դա չի հանգեցրել այդ դրանց պոպուլյացիայի բնաջնջման (վերացման)՝

առաջացնում է տուգանք՝ երկու հարյուր հազարից երեք հարյուր հազար դրամի չափով:

**Հոդված 303. Բուսական աշխարհի օբյեկտների օգտագործման իրավական ռեժիմը խախտելը**

1. Բուսական աշխարհի օբյեկտների հրկիզումը կամ դրանց վնաս պատճառող հանքային պարարտանյութերի, թունաքիմիկատների օգտագործումը քիմիական նյութերով կամ կեղտաջրերով, թափոններով վնասելը կամ բուսատեսակների, դրանց բազմացման օրգանների ներմուծումը Հայաստանի Հանրապետություն, կլիմայավարժեցումը կամ սելեկցիոն նպատակով օգտագործումը կամ բուսական աշխարհին վնաս պատճառող կենսաբանական տեխնոլոգիաների միջոցով ստացված կենդանի ձևափոխված օրգանիզմների օգտագործումը՝ օրենսդրությամբ սահմանված կարգի խախտմամբ՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Բուսական աշխարհի պետական սեփականություն համարվող օբյեկտների` գիտահետազոտական, գեղագիտական, կրթական, բնապահպանական, սոցիալական կամ այլ նպատակներով օգտագործման` օրենսդրությամբ սահմանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հարյուր հիսուն հազար դրամի չափով՝ լիցենզիայի գործողության կասեցմամբ կամ լիցենզիայի գործողության դադարեցմամբ կամ առանց դրա:

**Հոդված 304. Կենդանական աշխարհից օգտվելու, ինչպես նաև որսի և ձկնորսության իրականացման կանոնները խախտելը**

1. Կենդանական, այդ թվում` ձկան, ջրային կենդանիների պաշարների պահպանության կանոնները խախտելը, եթե չի առաջացրել ծանր հետևանքներ՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով վարչական իրավախախտման գործիք հանդիսացող առարկայի կամ գույքի բռնագրավմամբ և որսորդության իրավունքի զրկմամբ մինչև մեկ տարի ժամանակով, պաշտոնատար անձի նկատմամբ` հարյուր հազար դրամից երկու հարյուր հազար դրամի չափով վարչական իրավախախտման գործիք հանդիսացող առարկայի կամ գույքի բռնագրավմամբ և որսորդության իրավունքի զրկմամբ մինչև մեկ տարի ժամանակով, իրավաբանական անձի նկատմամբ` երկու հարյուր հազար դրամից չորս հարյուր հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ:

2. Որսի կամ ձկնորսության, կենդանական աշխարհի մյուս տեսակների որսի իրականացման կանոնները խախտելը՝ որսը առանց դրա թույլտվության կամ որսի համար արգելված վայրերում կամ արգելված ժամանակ, եթե չի հանգեցրել խոշոր գույքային վնասի կամ այդ արարքի փորձը՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հիսուն հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ և որսորդության իրավունքի զրկմամբ մինչև երկու տարի ժամանակով, իրավաբանական անձի նկատմամբ` չորս հարյուր հազար դրամից վեց հարյուր հազար դրամի չափով՝ վարչական իրավախախտման գործիք հանդիսացող առարկայի կամ գույքի բռնագրավմամբ:

3. Սույն հոդվածի 1-ին կամ 2-րդ մասերով սահմանված որսի կամ ձկնորսության արդյունքները ձեռքբերելը, մթերելը, փոխադրելը կամ օտարելը՝

առաջացնում է տուգանք՝ ֆիզիկական անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

**Հոդված 305. Կենդանական աշխարհը ոչնչացնելը կամ վնաuելը, ինչպես նաև կենդանական աշխարհի օբյեկտների և ջրային կենսաբանական պաշարների պահպանության կանոնները խախտելը, կենդանիների նկատմամբ դաժան վերաբերմունքը**

1. Կենդանիների բնակատեղերը, այդ թվում՝ մրջնանոցները, բները, որջերը կամ այլ բնակատեղերը վնասելը կամ ոչնչացնելը, եթե դա չի հանգեցրել դրանց զանգվածային ոչնչացման կամ այլ ծանր հետևանքի՝

առաջացնում է տուգանք՝ հիսուն հազար դրամից հարյուր հիսուն հազար դրամի չափով:

2. Կենդանական աշխարհին վնաս պատճառող հանքային պարարտանյութեր, թունաքիմիկատներ օգտագործելը կամ քիմիական նյութերով, միացություններով, կեղտաջրերով կամ թափոններով կենդանական աշխարհը վնասելը կամ ոչնչացնել, եթե դա չի հանգեցրել դրանց զանգվածային ոչնչացման կամ այլ ծանր հետևանքի՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

3. Կենդանական աշխարհի օբյեկտների կամ ջրային կենսաբանական պաշարների բնակության միջավայրի կամ միգրացիայի ուղիների պահպանության կանոնները խախտելը, եթե դա չի հանգեցրել դրանց զանգվածային ոչնչացման կամ այլ ծանր հետևանքի՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հազար դրամից հարյուր հիսուն հազար դրամի չափով, իրավաբանական անձի նկատմամբ` հարյուր հիսուն հազար դրամից երեք հարյուր հազար դրամի չափով:

4. Կենդանիների նկատմամբ դաժան վերաբերմունքը, որը հանգեցրել է դրանց խեղմանը`

առաջացնում է տուգանք՝ հիսուն հազարից հարյուր հիսուն հազար դրամի չափով:

**Հոդված 306. Կենդանական աշխարհի օբյեկտների վերաբնակեցման, կլիմայավարժեցման և խաչասերման կանոնները խախտելը**

1. Կենդանական աշխարհի օբյեկտների, այդ թվում՝ ձկան պաշարների վերաբնակեցման, կլիմայավարժեցման կամ խաչասերման կանոնները խախտելը՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հազար դրամից երկու հարյուր հազար դրամի չափով, իրավաբանական անձի նկատմամբ` հարյուր հիսուն հազար դրամից երեք հարյուր հազար դրամի չափով:

**Հոդված 307. Կենդանաբանական կամ բուսաբանական հավաքածուների և առանձին նմուշների ստեղծման կամ համալրման կամ պահպանման, օգտագործման, հաշվառման, տեղափոխման, արտահանման կամ ներմուծման կանոնները խախտելը**

1. Կենդանաբանական կամ բուսաբանական հավաքածուների և առանձին նմուշների ստեղծման, համալրման, պահպանման, օգտագործման, հաշվառման, տեղափոխման, արտահանման կամ ներմուծման կանոնները խախտելը՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հազար դրամից հարյուր հիսուն հազար դրամի չափով, իրավաբանական անձի նկատմամբ` հարյուր հիսուն հազար դրամից երեք հարյուր հազար դրամի չափով:

**Հոդված 308.** **Հայաստանի Հանրապետության Կարմիր գրքում գրանցված կենդանիների տեսակների պահպանմանը վնաս հասցնող կենդանիներ և բույսեր Հայաստանի Հանրապետություն ապօրինի ներմուծելը**

1. Հայաստանի Հանրապետության Կարմիր գրքում գրանցված կենդանիների տեսակների պահպանմանը վնաս հասցնող կենդանիներ կամ բույսեր Հայաստանի Հանրապետություն ապօրինի ներմուծելը՝

առաջացնում է տուգանք՝ ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հիսուն հազար դրամից հարյուր հիսուն հազար դրամի չափով, իրավաբանական անձի նկատմամբ` երկու հազար դրամից չորս հարյուր հազար դրամի չափով:

**Հոդված 309. Հայաստանի Հանրապետության կենդանիների Կարմիր գրքում գրանցված կենդանիներ ոչնչացնելը կամ վնասելը**

1. Հայաստանի Հանրապետության կենդանիների Կարմիր գրքում գրանցված կամ միջազգային պայմանագրերով պահպանվող հազվագյուտ կամ անհետացող կենդանիների տեսակները, դրանց բնակատեղերը, ձվադրման վայրեր, ձվերը, միգրացիոն ուղիները կամ բները կամ այլ շինվածքները ոչնչացնելը, ինչպես նաև այլ արարքներ կատարելը, որոնք կարող են առաջացնել կամ առաջացրել են այդպիսի կենդանիների անկում, թվակազմի կրճատում, բնակության միջավայրի կամ միգրացիայի ուղիների խախտում, եթե դա չի հանգեցրել այդ օրգանիզմների պոպուլյացիայի բնաջնջման (վերացման)՝

առաջացնում է վարչական իրավախախտման գործիք հանդիսացող առարկայի կամ գույքի բռնագրավում և տուգանք՝ ֆիզիկական անձի նկատմամբ` հարյուր հիսուն հազար դրամից երեք հարյուր հազար դրամի չափով, պաշտոնատար անձի նկատմամբ` երեք հարյուր հազար դրամից հինգ հարյուր հազար դրամի չափով, իրավաբանական անձի նկատմամբ` չորս հարյուր հազար դրամից ութ հարյուր հազար դրամի չափով:

**Հոդված 310. Անհետացման եզրին գտնվող վայրի կենդանական և բուսական աշխարհի տեսակների միջազգային առևտրի կանոնները խախտելը**

1. «Անհետացման եզրին գտնվող վայրի կենդանական և բուսական աշխարհի տեսակների միջազգային առևտրի մասին» կոնվենցիայի հավելվածներում ընդգրկված կենդանիները կամ բույսերը (կենդանի կամ մահացած), ինչպես նաև դրանց մասերը կամ ածանցյալները Հայաստանի Հանրապետության տարածքից արտահանելու կամ Հայաստանի Հանրապետության տարածք ներմուծելու կանոնները խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, պաշտոնատար անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

**Հոդված 311. Գենետիկորեն ձևափոխված օրգանիզմների գործածության կենսաանվտանգության կանոնները խախտելը**

1. Գենետիկորեն ձևափոխված օրգանիզմներն ապօրինաբար ստանալը, փորձարկելը, բազմացնելը, պահելը, ինքնակամ օգտագործելը, ոչնչացնելը կամ վնասազերծելը, ինչպես նաև ներմուծելը, արտահանելը կամ տարանցիկ փոխադրելը`

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, պաշտոնատար անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

**Հոդված 312.** **Անազատ և կիսաազատ պայմաններում վայրի կենդանիներ պահելու կարգը խախտելը**

1.Անազատ և կիսաազատ պայմաններում վայրի կենդանիներ պահելու օրենսդրությամբ սահմանված կարգը խախտելը՝

առաջացնում է տուգանք՝ ֆիզիկական անձի նկատմամբ՝ երեսուն հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

**Հոդված 313. Բնության հատուկ պահպանվող տարածքների, պետության կողմից հատուկ պահպանվող բնության այլ օբյեկտների պահպանության կանոնները, այդ տարածքների բնական ռեսուրսների պահպանության և օգտագործման կանոնները խախտելը**

1. Բնության հատուկ պահպանվող տարածքների, պետության կողմիցհատուկ պահպանվող բնության այլ օբյեկտների պահպանության կանոնները, ինչպես նաև այդ տարածքների բնական ռեսուրսների պահպանության կամ օգտագործման կանոնները խախտելը, եթե դա չի առաջացրել խոշոր գույքային կամ էական այլ վնաս՝

առաջացնում է վարչական իրավախախտման գործիք հանդիսացող առարկայի կամ գույքի բռնագրավում և տուգանք՝ ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

2. Սույն Օրենսգրքի 284-312 հոդվածներով սահմանված արարքներից որևէ մեկը` բնության հատուկ պահպանվող տարածքներում կամ դենդրոպարկերում կամ անտառպուրակներում կատարելը՝

առաջացնում է տուգանք` տվյալ արարքի համար համապատասխան հոդվածով սահմանված տուգանքի չափի կրկնապատիկի չափով:

**Հոդված 314. Գեոդեզիական և քարտեզագրական աշխատանքների իրականացման կանոնները խախտելը**

1. Գեոդեզիական կամ քարտեզագրական աշխատանքներ կատարելիս օրենսդրությամբ սահմանված նորմատիվ տեխնիկական կանոնները խախտելը՝

առաջացնում է տուգանք՝ հիսուն հազար դրամից ութսուն հազար դրամի չափով:

2. Տարածքի գեոդեզիական կետերի կամ վարչատարածքային միավորների սահմանների հաշվառման, հետազոտման կամ դրանց պահպանման օրենսդրությամբ սահմանված կանոնները խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

3. Գեոդեզիական աշխատանքների չափաբանական ապահովման կամ սերտիֆիկացման ստանդարտների պահպանման օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

4. Հայաստանի Հանրապետության պետական սահմանի, վարչատարածքային միավորների սահմանագծման կամ սահմանազատման աշխատանքների օրենսդրությամբ սահմանված կարգը խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

5. Պետական նշանակության քարտեզագրական աշխատանքներ իրականացնելիս քարտեզների, հատակագծերի վրա աշխարհագրական անվանումները ոչ ճիշտ նշելը՝

առաջացնում է տուգանք՝ երեսուն հազար դրամից հիսուն հազար դրամի չափով:

6. Թեմատիկ քարտեզների կամ ատլասների ստեղծման աշխատանքների իրականացման օրենսդրությամբ սահմանված կարգը խախտելը ՝

առաջացնում է տուգանք՝ երեսուն հազար դրամից հիսուն հազար դրամի չափով:

7. Առանց լիազոր մարմնի թույլտվության գեոդեզիական կետերի արտաքին նշանները քանդելը կամ կենտրոններ վերահիմնելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 315. Գեոդեզիական նյութերի, տվյալների պահպանման և տրամադրման կարգը խախտելը**

1. Պետական կամ տեղական նշանակության գեոդեզիական, քարտեզագեոդեզիական ֆոնդերի պահպանման կամ նյութերի, տվյալների բազմացման, օգտագործման, տրամադրման օրենսդրությամբ սահմանված կարգը խախտելը՝

առաջացնում է տուգանք՝ հիսուն հազար դրամից ութսուն հազար դրամի չափով:

**Հոդված 316. Պատմության և մշակույթի անշարժ հուշարձանների** **պահպանության և օգտագործման բնագավառի ու մշակութային արժեքների ներմուծման կամ արտահանման** **կարգը խախտելը**

1. Պատմության և մշակույթի անշարժ հուշարձանների պահպանության և օգտագործման օրենսդրությամբ սահմանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

2. Հայաստանի Հանրպետության տարածք մշակութային արժեքների ներմուծման կամ արտահանման օրենսդրությամբ սահմանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

**Հոդված 317. Աղբահանության կանոնները խախտելը**

1. Չսահմանված կամ չնախատեսված տեղերում ու վայրերում՝ աղբամուղերից, աղբահավաք խցերից, աղբարկղերից, աղբամաններից, աղբահավաք մեքենաներից, ինչպես նաև սահմանված կարգով կազմակերպված կամ նախատեսված աղբավայրերից դուրս աղբ թափելը՝

առաջացնում է տուգանք` երեսուն հազար դրամից հիսուն հազար դրամի չափով:

2. Առանց թույլտվության շինարարական կամ խոշոր եզրաչափի աղբի հավաքումը ե փոխադրումը'

առաջացնում է տուգանք' հարյուր հազար դրամից երկու հարյուր հազար դրամի չափով:

**ԳԼՈՒԽ 30.**

**ՔԱՂԱՔԱՇԻՆՈՒԹՅԱՆ**

**ԵՎ ԲՆԱԿԱՐԱՆԱՅԻՆ-ԿՈՄՈՒՆԱԼ ՏՆՏԵՍՈՒԹՅԱՆ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 318. Բազմաբնակարան շենքի ընդհանուր բաժնային սեփականության պահպանման պարտադիր նորմերը չկատարելը**

1. Բազմաբնակարան շենքի ֆիզիկական անձ կամ իրավաբանական անձ կառավարման մարմնի կամ համայնքի ղեկավարի կամ նրա նշանակած պատասխանատու պաշտոնատար անձի կողմից ընդհանուր բաժնային սեփականության պահպանման` օրենսդրությամբ սահմանված պարտադիր նորմերը սահմանված կարգով կամ ժամկետներում չկատարելը`

առաջացնում է նախազգուշացում:

2. Բազմաբնակարան շենքի ֆիզիկական անձ կամ իրավաբանական անձ կառավարման մարմնի կամ համայնքի ղեկավարի կամ նրա նշանակած պատասխանատու պաշտոնատար անձի կողմից ընդհանուր բաժնային սեփականության պահպանման` օրենսդրությամբ սահմանված պարտադիր նորմերը սույն հոդվածի 1-ին մասով նշանակված վարչական տույժ նշանակելու վերաբերյալ որոշումը կայացնելուց հետո պետական լիազոր մարմնի սահմանած կարգով և ժամկետում չկատարելը`

առաջացնում է տուգանք` տաս հազար դրամից քսան հազար դրամի չափով:

3. Սույն հոդվածի 1-ին մասում սահմանված արարքը կատարելը, որի արդյունքում վտանգվել է ընդհանուր բաժնային սեփականությունը, շինությունների սեփականատերերի կամ այլ անձանց կյանքը, առողջությունը, գույքը, շրջակա միջավայրը`

առաջացնում է տուգանք՝ երեսուն հազար դրամից հիսուն հազար դրամի չափով:

4. Սույն հոդվածի 1-ին, 2-րդ կամ 3-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք սույն հոդվածի համապատասխան մասով սահմանված տուգանքի առավելագույնի չափի կրկնապատիկի չափով:

**Հոդված 319. Բազմաբնակարան շենքի կառավարման մարմինների կողմից օրենսդրությամբ սահմանված պարտականությունները չկատարելը կամ ոչ պատշաճ կատարելը**

1. Բազմաբնակարան շենքի ֆիզիկական անձ կամ իրավաբանական անձ կառավարման մարմնի կամ համայնքի ղեկավարի կամ նրա նշանակած պատասխանատու պաշտոնատար անձի կողմից օրենսդրությամբ սահմանված կարգով կամ ժամկետներում հաշվետվությունները կամ պարտադիր հրապարակման ենթակա իրազեկումները կամ ծանուցումները չհրապարակելը կամ չտրամադրելը`

առաջացնում է տուգանք` հինգ հազար դրամի չափով:

2. Նոր ստեղծված կամ օրենսդրությամբ սահմանված կարգով լիազորությունները դադարած բազմաբնակարան շենքի կառավարման մարմնի կողմից այդ մասին սահմանված ժամկետներում շենքի սեփականատերերին կամ համայնքի ղեկավարին չծանուցելը`

առաջացնում է տուգանք` հինգ հազար դրամի չափով:

3. Բազմաբնակարան շենքի ֆիզիկական անձ կամ իրավաբանական անձ կառավարման մարմնի կամ համայնքի ղեկավարի կամ նրա նշանակած պատասխանատու պաշտոնատար անձի կողմից սահմանված կարգով կամ դեպքերում բազմաբնակարան շենքի կառավարման մարմնի գործառույթները կամ լիազորությունները չիրականացնելը կամ ոչ պատշաճ իրականացնելը`

առաջացնում է տուգանք՝ տաս հազար դրամից քսան հազար դրամի չափով:

**Հոդված 320. Շենքերը և շինությունները ոչ նպատակային նշանակությամբ օգտագործելը**

1. Շենքերը կամ շինությունները ոչ նպատակային նշանակությամբ օգտագործելը՝

առաջացնում է տուգանք՝ ֆիզիկական անձի նկատմամբ՝ քսան հազար դրամից հիսուն հազար դրամի չափով, իրավաբանական անձի նկատմամբ` հիսուն հազար դրամից հարյուր հազար դրամի չափով։

2. Համայնքի ղեկավարի կամ նրա որոշմամբ սահմանված պատասխանատու պաշտոնատար անձի կողմից շենքերը կամ շինությունները օրենսդրությամբ սահմանված պահանջների խախտմամբ ոչ նպատակային նշանակությամբ օգտագործելը կանխելու ուղղությամբ օրենսդրությամբ սահմանված միջոցներ չձեռնարկելը՝

առաջացնում է տուգանք` ութսուն հազար դրամից հարյուր հազար դրամի չափով։

**Հոդված 321.   Օրենսդրության և նորմատիվ-տեխնիկական փաստաթղթերի պահանջների խախտումներով քաղաքաշինական փաստաթղթեր մշակելը կամ դրանց վերաբերյալ փորձագիտական դրական եզրակացություն, ինչպես նաև օրենսդրությամբ սահմանված դեպքերում նախագծային աշխատանքների կապալառուի կողմից գրավոր երաշխավորագիր տալը**

1. Օրենսդրության կամ նորմատիվ-տեխնիկական փաստաթղթերի պահանջների խախտումներով քաղաքաշինական փաստաթղթեր մշակելը, դրանց վերաբերյալ փորձագիտական դրական եզրակացություն կամ օրենսդրությամբ սահմանված դեպքերում նախագծային աշխատանքների կապալառուի կողմից գրավոր երաշխավորագիր տալը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը կատարելը, որի հետևանքով շենքի, շինության ամրության, կայունության կամ հուսալիության նորմատիվային ցուցանիշները նվազել են`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով և քաղաքաշինական գործունեություն իրականացնելու լիցենզիայի գործողության կասեցում:

3. Սույն հոդվածի 1-ին մասով սահմանված արարքը կատարելը, որի հետևանքով շինարարության ընթացքում տեղի է ունեցել տեխնիկական վթար`

առաջացնում է տուգանք` չորս հարյուր հազար դրամից վեց հարյուր հազար դրամի չափով և  լիցենզիայի գործողության դադարեցում:

4. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով և լիցենզիայի գործողության դադարեցում:

**Հոդված 322. Կառուցապատումը համապատաuխան քաղաքաշինական գործունեության համար uահմանված ժամկետներում չավարտելը**

1. Կառուցապատումը, բացառությամբ գյուղական բնակավայրերում իրականացվող կառուցապատման և անհատական բնակելի տների, համապատաuխան քաղաքաշինական նորմերով uահմանված ժամկետներում չավարտելը`

առաջացնում է նախազգուշացում:

2. Սույն հոդվածի 1-ին մասով սահմանված արարքի կատարումը վարչական տույժ նշանակելու վերաբերյալ որոշման կայացումից հետո շինարարության թույլտվություն տվող մարմնին շինարարության ժամկետը երկարաձգելու համար մեկամսյա ժամկետում չդիմելը կամ սեփականության իրավունքով իրեն պատկանող քաղաքաշինական գործունեության օբյեկտը մեկամսյա ժամկետում չօտարելը կամ նոր uահմանված ժամկետում կառուցապատումը չավարտելը՝

առաջացնում է տուգանք` երկու հարյուր հազար դրամից երկու հարյուր հիսուն հազար դրամի չափով:

3. Սույն հոդվածի 2-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

**Հոդված 323. Շինարարության ընթացքում հեղինակային հսկողության իրականացում չապահովելը**

1. Օրենսդրությամբ սահմանված դեպքերում շինարարության ընթացքում հեղինակային հսկողության իրականացում չապահովելը`

առաջացնում է տուգանք` երեսուն հազար դրամի չափով:

2. Սույն հոդվածի 1-ին մասով սահմանած արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` քառասուն հազար դրամից վաթսուն հազար դրամի չափով:

**Հոդված 324. Շինարարության ընթացքում շինարարության որակի տեխնիկական հսկողության իրականացման կարգը խախտելը**

1. Տեխնիկական հսկողություն իրականացնողի կողմից շինարարության ընթացքում շինարարության որակի տեխնիկական հսկողության իրականացման օրենսդրությամբ սահմանված կարգը խախտելը՝

առաջացնում է տուգանք՝ վաթսուն հազար դրամից ութսուն հազար դրամի չափով։

2. Սույն հոդվածի 1-ին մասով սահմանած արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք` հարյուր հազար դրամից հարյուր հիսուն հազար դրամի չափով:

**Հոդված 325. Շինարարության ընթացքում շինարարության որակի տեխնիկական հսկողության իրականացում չապահովելը**

1. Կառուցապատողի կողմից օրենսդրությամբ սահմանված դեպքերում կամ կարգով շինարարության ընթացքում շինարարության որակի տեխնիկական հսկողության իրականացում չապահովելը՝

առաջացնում է տուգանք` երեսուն հազար դրամից հիսուն հազար դրամի չափով:

2.Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք` օբյեկտի կատարված շինմոնտաժային աշխատանքների նախահաշվային արժեքից մասհանվող 0.5 տոկոսից մինչև 2.0 տոկոսի չափով:

**Հոդված 326. Շինարարության ընթացքում հաստատված նախագիծը, նորմատիվատեխնիկական փաստաթղթերը, ինչպես նաև տեխնիկական կանոնակարգերով սահմանված ստանդարտները խախտելը**

1. Շինարարության ընթացքում հաստատված նախագիծը, նորմատիվատեխնիկական փաստաթղթերը, ինչպես նաև տեխնիկական կանոնակարգերով սահմանված ստանդարտները խախտելը, եթե դրանք ազդեցություն չեն ունեցել շենքի կամ շինության ամրության, կայունության կամ հուսալիության վրա, վտանգավոր չեն անձանց կամ շրջակա միջավայրի համար և կարող են վերացվել առանց տվյալ տեղամասում շինարարական աշխատանքները դադարեցնելու `

առաջացնում է տուգանք՝ երեսուն հազար դրամից հիսուն հազար դրամի չափով։

2. Սույն հոդվածի 1-ին մասով սահմանված արարքը, եթե դա կարող է ազդեցություն ունենալ շենքի կամ շինության ամրության, կայունության կամ հուսալիության վրա, ինչպես նաև վտանգավոր է անձանց կամ շրջակա միջավայրի համար և չի կարող վերացվել առանց տվյալ տեղամասում շինարարական աշխատանքները դադարեցնելու`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով և լիցենզիայի գործողության կասեցում։

3. Սույն հոդվածի 1-ին մասով սահմանված արարքը կատարելը, եթե դա հանգեցրել է տեխնիկական վթարի՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով՝ լիցենզիայի գործունեության դադարեցմամբ կամ առանց դրա:

4. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

5. Սույն հոդվածի 2-րդ կամ 3-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով և լիցենզիայի գործունեության դադարեցում:

**Հոդված 327. Շինարարության որակի տեխնիկական հսկողություն իրականացնողների կողմից քաղաքաշինական պետական տեսչությանը շինարարությունում տեխնիկական վթարների մասին սահմանված ժամկետում չիրազեկելը**

1. Շինարարության որակի տեխնիկական հսկողություն իրականացնողների կողմից քաղաքաշինական պետական տեսչությանը շինարարությունում տեխնիկական վթարների մասին քառասունութ ժամվա ընթացքում գրավոր չիրազեկելը`

առաջացնում է տուգանք` վաթսուն հազար դրամից ութսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հարյուր քսան հազար դրամից հարյուր վաթսուն հազար դրամի չափով:

**Հոդված 328. Առանց համապատասխան լիցենզիա ունեցող անձի միջոցով լիցենզավորման ենթակա շինարարական աշխատանքներ իրականացնելը**

1. Կառուցապատողի կողմից առանց համապատասխան լիցենզիա ունեցող անձի միջոցով օրենսդրությամբ սահմանված կարգով լիցենզավորման ենթակա շինարարական աշխատանքներ իրականացնելը`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 329. Օրենսդրությամբ սահմանված կարգի խախտումներով ճարտարապետահատակա­գծա­յին առաջադրանք (նախագծման թույլտվությունը) տրամադրելը**

1. Օրենսդրությամբ սահմանված կարգի խախտումներով ճարտարապետահատակագծային առաջադրանք **(**նախագծման թույլտվությունը) տրամադրելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

2. Հաստատված գլխավոր հատակագծի կամ քաղաքաշինական գոտիավորման նախագծի պահանջներին չհամապատասխանողճարտարապետահատակա­գծա­յին առաջադրանք տրամադրելը`

առաջացնում է տուգանք՝ ՝ չորս հարյուր հազար դրամից հինգ հարյուր հազար դրամի չափով:

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երկու հարյուր հազար դրամից երկու հարյուր հիսուն հազար դրամի չափով:

4. Սույն հոդվածի 2-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանքի նշանակում` հինգ հարյուր հիսուն հազար դրամից յոթ հարյուր հազար դրամի չափով:

**Հոդված 330. Ճարտարապետահատակագծային առաջադրանքին (նախագծման թույլտվությանը) չհամապատասխանող նախագծերը համաձայնեցնելը կամ ճարտարապետահատակագծային առաջադրանքին (նախագծման թույլտվությանը) համապատասխանող նախագծերի համաձայնեցման կարգը խախտելը**

1. Ճարտարապետահատակագծային առաջադրանքին (նախագծման թույլտվությանը) չհամապատասխանող նախագծերը համաձայնեցնելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Ճարտարապետահատակագծային առաջադրանքին (նախագծման թույլտվությանը) համապատասխանող նախագծերի համաձայնեցման օրենսդրությամբ սահմանված կարգը խախտելը`

առաջացնում է տուգանք՝ ութսուն հազար դրամից հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 331. Շինարարության և քանդման (ապամոնտաժման) թույլտվություններ տալու կարգը խախտելը**

1. Շինարարության կամ քանդման (ապամոնտաժման)թույլտվություններ տալու օրենսդրությամբ սահմանված կարգը խախտելը`

առաջացնում է տուգանք ` հարյուր հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանքի նշանակում` հարյուր հիսուն հազար դրամից երկու հարյուր հազար դրամի չափով:

**Հոդված 332. Ավարտված շինարարության շահագործման փաստագրման կարգը խախտելը**

1. Ավարտված շինարարության շահագործման փաստագրման օրենսդրությամբ սահմանված կարգը խախտելը այդ թվում՝ ավարտական ակտի (շահագործման թույլտվության) ձևակերպման համար ստեղծվող հանձնաժողովի անդամի կողմից` օրենսդրությամբ սահմանված ընթացակարգը կամ ժամկետները խախտելը

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 333. Առանց սահմանված կարգով ավարտված շինարարության շահագործման ընդունման փաստագրման կառուցապատողի կողմից շենքերի ու շինությունների շահագործումը.**

1. Առանց սահմանված կարգով ավարտված շինարարության շահագործման ընդունման փաստագրման կառուցապատողի կողմից շենքերի կամ շինությունների շահագործումը, բացառությամբ անհատական բնակելի տների և կենցաղային ու օժանդակ շենքերի ու շինությունների` առաջացնում է տուգանք` հարյուր հազար դրամից երեք հարյուր հազար դրամի չափով:

2. Սույն հոդվածի 1-ին մասով սահմանված արարքի համար վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ ամսվա ընթացքում համապատասխան ավարտական ակտ (շահագործման թույլտվության) չձևակերպելը ( չփաստագրելը) և շահագործելը`

առաջացնում է տուգանք՝ չորս հարյուր հազար դրամից վեց հարյուր հազար հարյուր հիսուն հազար դրամից երկու հարյուր հազար դրամի չափով:

**Հոդված 334. Քաղաքաշինական գործունեության օրենսդրությամբ սահմանված կարգի խախտմամբ** **պետական կամ համայնքային սեփականության հողամասերն օտարելը կամ կառուցապատման իրավունքով տրամադրելը**

1. Քաղաքաշինական ծրագրային փաստաթղթերի, քաղաքաշինական պարտադիր նորմերի պահանջների խախտմամբ կամ քաղաքաշինական ծրագրային փաստաթղթերի բացակայության դեպքում պետական կամ համայնքային սեփականության հողամասերն օտարելը կամ կառուցապատման իրավունքով տրամադրելը, ինչպես նաև հողահատկացման առաջարկին դրական եզրակացություն տալը`

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

2.Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի կրկնապատիկի չափով և որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկում` մինչև մեկ տարի ժամկետով:

**Հոդված 335. Ինժեներական սպասարկում իրականացնող ծառայությունների կողմից ինժեներական ենթակառուցվածքների նախագծման տեխնիկական պայմաններ տրամադրելու կարգը խախտելը**

1. Ինժեներական սպասարկում իրականացնող ծառայությունների կողմից օբյեկտի ինժեներական ենթակառուցվածքների նախագծման տեխնիկական պայմաններ տրամադրելու օրենսդրությամբ սահմանված կարգը խախտելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 336. Կենսագործունեության միջավայրի ծրագրվող փոփոխությունների մասին** օ**րենսդրությամբ սահմանված կարգով հանրությանը չիրազեկելը**

1. Կենսագործունեության միջավայրի ծրագրվող փոփոխությունների մասին օրենսդրությամբ սահմանված կարգով հանրությանը չիրազեկելը`

առաջացնում է տուգանք՝ քսան հազար դրամից երեսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 337. Ընդհանուր օգտագործման տարածքներում բարեկարգման կանոնները խախտելը և օրենսդրությամբ սահմանված պարտադիր բարեկարգումը չիրականացնելը**

1. Ընդհանուր օգտագործման տարածքներում օրենսդրությամբ սահմանված բարեկարգման կանոնները խախտելը՝

առաջացնում է տուգանք՝ հիսուն հազար դրամից հարյուր հազար դրամի չափով։

2. Քաղաքային համայնքների վարչական սահմաններում գտնվող անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի օրենսդրությամբ սահմանված պարտադիր բարեկարգումը չիրականացնելը`

առաջացնում է տուգանք` հիսուն հազար դրամից հարյուր հազար դրամի չափով։

**Հոդված 338. Ընդհանուր օգտագործման տարածքներում կանաչ գոտիների պահպանության ուղղությամբ միջոցներ չձեռնարկելը, բնակավայրերի ընդհանուր օգտագործման տարածքներում կանաչ գոտիները ոչնչացնելը կամ վնասելը**

1. Ընդհանուր օգտագործման տարածքներում գտնվող կանաչ գոտիների պահպանության ուղղությամբ դրանց պահպանության պարտականություն ունեցող անձի կողմից միջոցներ չձեռնարկելը`

 առաջացնում է տուգանք` ութսուն հազար դրամից հարյուր հազար դրամի չափով։

2. Բնակավայրերի ընդհանուր օգտագործման տարածքներում կանաչ գոտիները ոչնչացնելը կամ վնասելը՝

առաջացնում է տուգանք՝ հիսուն հազար դրամից ութսուն հազար դրամի չափով:

3. Ընդհանուր օգտագործման կանաչ տարածքների պահպանման և օգտագործման կանոնները խախտելը`

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 339. Կառուցապատողների կողմից շրջակա միջավայրի վրա շինարարական աշխատանքների ազդեցության նվազեցման, անվտանգության ու սանիտարական վիճակի ապահովման օրենսդրությամբ սահմանված պայմանները չպահպանելը**

1. Կառուցապատողի կողմից շրջակա միջավայրի վրա ազդեցության նվազեցման պայմանների խախտմամբ շինարարական աշխատանքներ իրականացնելը`

առաջացնում է տուգանք՝ երեսուն հազար դրամից հիսուն հազար դրամի չափով:

2. Կառուցապատողների կողմից սահմանված լրացուցիչ քաղաքաշինական պայմանները կամ քաղաքաշինական կանոնները չպահպանելը՝

առաջացնում է տուգանք՝ երեսուն հազար դրամից հիսուն հազար դրամի չափով:

3. Կառուցապատողի կողմից աշխատանքների իրականացման ընթացքում փողոցների երթևեկության կամ հետիոտնի անցումների անվտանգության ապահովման պայմանները չպահպանելը`

առաջացնում է տուգանք՝ հիսուն հազար դրամից հարյուր հազար դրամի չափով:

4. Կառուցապատվող օբյեկտներում շինարարական հրապարակների տարանջատման ու սանիտարական վիճակի ապահովման պայմանները չպահպանելը`

առաջացնում է տուգանք՝ յոթանասուն հազար դրամից հարյուր հազար դրամի չափով:

**Հոդված 340. Կառուցապատողների կողմից շենքերը և շինությունները հաշմանդամություն ունեցող անձանց ու բնակչության սակավաշարժ խմբերի մատչելիության և օգտագործման համար չհարմարացնելը**

1. Սեփականատերերի կամ կառուցապատողների կողմից շահագործման հանձնվող շենքերը կամ շինությունները (բացառությամբ անհատական բնակելի տների) հաշմանդամություն ունեցող անձանց կամ բնակչության սակավաշարժ խմբերի մատչելիության և օգտագործման համար չհարմարեցնելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 341. Հուղարկավորությունների կազմակերպման, գերեզմանատների և դիակիզարանների շահագործման բնագավառում խախտումներ իրականացնելը**

1. Հուղարկավորությունների կազմակերպումն իրականացնողների կողմից գերեզմանատների շահագործման կամ պահպանման գործառույթները չիրականացնելը կամ ոչ պատշաճ իրականացնելը, այդ թվում՝ քաղաքաշինական նորմերը խախտելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

2. Հուղարկավորությունների կազմակերպման կամ իրականացման օրենսդրությամբ սահմանված կարգը խախտելը`

առաջացնում է տուգանք` ֆիզիկական անձի նկատմամբ` տասը հազար դրամից քսան հազար դրամի չափով, իրավաբանական անձի նկատմամբ` քսան հազար դրամից քառասուն հազար դրամի չափով:

3. Տեղական ինքնակառավարման մարմնի կամ նրա լիազորած անձի կամ համայնքային ոչ առևտրային կազմակերպության կողմից համայնքային գերեզմանատներում գերեզմանատեղի, ինչպես նաև ընտանեկան գերեզմանի կազմակերպման համար անվճար կամ վճարովի հիմունքներով տրամադրվող հողատարածքների սահմանված չափերից ավելին տրամադրելը`

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

4. Սույն հոդվածի 3-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի 3-րդ մասով սահմանված տուգանքի չափի կրկնապատիկի չափով:

5. Գերեզմանատան կազմակերպման համար նախատեսված վայրերից դուրս հուղարկավորության իրականացումը`

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

6. Փակ կամ կիսափակ գերեզմանատներում գերեզման հատկացնելը կամ փակ գերեզմանատներում հուղարկավորություն իրականացնելը.

առաջացնում է տուգանք` պաշտոնատար անձի նկատմամբ` չորս հարյուր հազար դրամից հինգ հարյուր հազար դրամի չափով, ֆիզիկական անձի նկատմամբ՝ հիսուն հազարից հարյուր հազար դրամի չափով

7. Համայնքի ղեկավարի կողմից նոր գերեզմանատների կամ դիակիզարանների կազմակերպման համար հողատարածքների տրամադրման դեպքում օրենսդրությամբ սահմանված նորմերը խախտելը`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

8. Գերեզմանատների կազմակերպման համար տրամադրված հողատարածքներում նպատակային և գործառնական նշանակությանը հակասող ցանկացած գործունեություն իրականացնելը`

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

9. Գերեզմանատներում հուղարկավորությունների կազմակերպումն իրականացնող մարմինների կողմից գերեզմանատեղերի հաշվառման, հուղարկավորությունների գրանցման մատյանների վարման կամ գերեզմանների վկայականի տրամադրման օրենսդրությամբ սահմանված կարգը խախտելը`

առաջացնում է տուգանք` հիսուն հազար դրամից ութսուն հազար դրամի չափով:

10. Մասնավոր գերեզմանատների կազմակերպման և շահագործման համար օրենսդրությամբ սահմանված կարգը խախտելը`

առաջացնում է տուգանք` ութսուն հազար դրամից հարյուր հազար դրամի չափով:

11. Սույն հոդվածի 10-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 10-րդ մասով սահմանված տուգանքի չափի կրկնապատիկի չափով

12. Վերահուղարկավորությունը կամ վրահուղարկավորությունը օրենսդրությամբ սահմանված պահանջների խախտմամբ իրականացնելը `

առաջացնում է տուգանք` ֆիզիկական անձի նկատմամբ` ութսուն հազար դրամից հարյուր հազար դրամի չափով, պաշտոնատար անձի նկատմամբ` հարյուր հիսուն հազար դրամից երկու հարյուր հազար դրամի չափով:

13. Տեղական ինքնակառավարման մարմնի կողմից քաղաքաշինական փաստաթղթերում օրենսդրությամբ սահմանված պահանջների խախտմամբ՝ մասնավոր գերեզմանատների կառուցման համար շինարարական թույլտվությունների տրամադրումը`

առաջացնում է տուգանք` հարյուր հազար դրամից երկու հարյուր հազար դրամի չափով:

14. Առանց թույլտվության գերեզմանատուն կամ դիակիզարան շահագործելը`

առաջացնում է տուգանք` մեկ միլիոն դրամից մեկ ու կես միլիոն դրամի չափով:

15. Համայնքի ավագանու սահմանած՝ համայնքի տարածքում գտնվող գերեզմանատների գործունեության և դրանց պահպանման աշխատանքների կազմակերպման և իրականացման կարգը խախտելը`

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 342. Շինարարությունն սկսելու մասին սահմանված կարգով և ժամկետում իրավասու մարմիններին չիրազեկելը**

**1. Կառուցապատողի կողմից շինարարությունը սկսելու մասին օրենսդրությամբ սահմանված կարգով կամ ժամկետում իրավասու մարմիններին չիրազեկելը՝**

առաջացնում է տուգանք՝ երեսուն հազար դրամից հիսուն հազար դրամի չափով:

2. Պաշտոնատար անձի կողմից շինարարական, քանդման կամ ապամոնտաժման աշխատանքները սկսելու վերաբերյալ կառուցապատողի կողմից սահմանված կարգով ներկայացված տեղեկանքի պատճենը սահմանված ժամկետում քաղաքաշինական պետական տեսչություն չներկայացնելը`

առաջացնում է տուգանք` ութսուն հազար դրամից հարյուր հազար դրամի չափով:

3.Օրենսդրությամբ նախատեսված դեպքերում առանց էսքիզային նախագծի և իրավասու մարմնի հետ համաձայնեցման շինարարության թույլտվություն չպահանջող շինարարական աշխատանքների կատարումը`

առաջացնում ` տուգանք` երեսուն հազար դրամից հիսուն հազար դրամի չափով:

**ԳԼՈՒԽ 31.**

**ՍԵՓԱԿԱՆՈՒԹՅԱՆ ԴԵՄ ՈՒՂՂՎԱԾ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 343. Պետական կամ համայնքային սեփականություն հանդիսացող հողամասերի ինքնակամ զավթումը չդադարեցնելը և դրա հետևանքները չվերացնելը, ինչպես նաև ինքնակամ շենքերի, շինությունների կառուցումը չդադարեցնելը և անօրինական կառույցները չքանդելը**

1. Պետական կամ համայնքային սեփականություն հանդիսացող հողամասերի ինքնակամ զավթումը չդադարեցնելը և դրա հետեւանքները չվերացնելը, ինչպես նաեւ օրենքով եւ այլ իրավական ակտերով սահմանված կարգով այդ նպատակի համար չհատկացված հողամասում կամ առանց թույլտվության կամ թույլտվությամբ սահմանված պայմանների կամ քաղաքաշինական նորմերի կամ կանոնների էական խախտումներով ինքնակամ շինարարական կամ քանդման աշխատանքներ իրականացնելը կամ անօրինական կառույցը չքանդելը՝

առաջացնում է տուգանք` հիսուն հազար դրամից երեք հարյուր հազար դրամի չափով։

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հարյուր հազար դրամից հինգ հարյուր հազար դրամի չափով:

**Հոդված 344. Գույքը ոչնչացնելը կամ վնասելը, գույքային վնաս պատճառելը, ինչպես նաև ուրիշի գույքն ապօրինաբար օգտագործելը**

1. Ուրիշի գույքը դիտավորությամբ ոչնչացնելը կամ վնասելը, որով պատճառված վնասը խոշոր չափերի չէ`

առաջացնում է տուգանք` հարյուր հիսուն հազար դրամից չորս հարյուր հազար դրամի չափով:

2. Խոշոր չափերի չհասնող ուրիշի գույքն անզգուշությամբ ոչնչացնելը կամ վնասելը, որը կատարվել է կրակի կամ առավել մեծ վտանգի այլ աղբյուրի՝ բացառությամբ ավտոմեքենայի կամ մեխանիկական այլ տրանսպորտային միջոցի, հետ անզգույշ վարվելու հետևանքով՝

առաջացնում է տուգանք` հարյուր հազար դրամից երեք հարյուր հազար դրամի չափով:

3. Սեփականատիրոջը կամ գույքի այլ օրինական տիրապետողին խաբեության, վստահությունը չարաշահելու կամ կեղծ տեղեկություններ տարածելու կամ ապօրինի այլ եղանակով խոշոր չափերի չհասնող գույքային վնաս պատճառելը՝

առաջացնում է տուգանք` հարյուր հիսուն հազար դրամից չորս հարյուր հազար դրամի չափով:

4. Անձին գործարք կնքելուն կամ գործարք կնքելուց հրաժարվելուն, պարտավորություն ստանձնելուն կամ այլ արարքի կատարմանը հարկադրելը, որով պատճառված վնասը խոշոր չափերի չէ՝

առաջացնում է տուգանք` երկու հարյուր հիսուն հազար դրամից չորս հարյուր հիսուն հազար դրամի չափով:

5. Սեփականատիրոջ կամ այլ օրինական տիրապետողի կամքին հակառակ կամ կամքն անտեսելով կամ սպառնալիքի միջոցով նրա գույքն օգտագործելը, որով պատճառված վնասը խոշոր չափերի չէ՝

առաջացնում է տուգանք` երկու հարյուր հազար դրամից չորս հարյուր հազար դրամի չափով:

**Հոդված 345. Բնական գազի, նավթի, ջրի խողովակաշարերին կամ էլեկտրական ցանցին կամ հեռահաղորդակցության կամ էլեկտրոնային հաղորդակցության միջոցներին ապօրինի միացում կատարելը**

1. Ուրիշին պատկանող բնական գազի, նավթի, ջրի խողովակաշարերին կամ էլեկտրական ցանցին կամ հեռահաղորդակցության կամ էլեկտրոնային հաղորդակցության միջոցներին ապօրինի միացում կատարելը կամ դրանց չափման համար նախատեսված սարքերի ցուցմունքներն ապօրինի փոխելը, որով պատճառված վնասը խոշոր չափերի չէ`

առաջացնում է տուգանք` հիսուն հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 346. Գույքի կառավարման լիազորություններն անփութորեն իրականացնելը, ինչպես նաև գույքի պահպանության պարտականությունները չկատարելը կամ ոչ պատշաճ կատարելը**

**1.** Ուրիշի գույքի կառավարման հանձնարարություն ստացած, և դրա համար համապատասխան լիազորություններով օժտված անձի կողմից այդ լիազորություններից բխող պարտականությունները չկատարելը կամ ոչ պատշաճ կատարելը դրանց նկատմամբ անփույթ կամ անբարեխիղճ վերաբերմունքի հետևանքով, որն անզգուշությամբ խոշոր չափերի վնաս է պատճառել սեփականատիրոջը կամ օրինական այլ տիրապետողին՝

առաջացնում է տուգանք` հինգ հարյուր հազար դրամից ութ հարյուր հազար դրամի չափով:

2. Գույքի պահպանության կամ պաշտպանության պարտականություններ ունեցող անձի կողմից այդ պարտականություններըոչ պատշաճ կատարելը կամ չկատարելը դրանց նկատմամ անփույթ կամ անբարեխիղճ վերաբերմունքի հետևանքով, եթե այդ անձի անզգուշության հետևանքով տեղի է ունեցել այդ գույքի խոշոր չափերի չհասնող հափշտակում, վնասում կամ կորուստ՝

առաջացնում է տուգանք` երկու հարյուր հազար դրամից չորս հարյուր հազար դրամի չափով:

**Հոդված 347. Հեղինակային և հարակից իրավունքները խախտելը**

1. Հեղինակությունը յուրացնելը կամ հեղինակային կամ հարակից իրավունքի օբյեկտն ապօրինի օգտագործելը կամ առանց հեղինակային իրավունքի կամ հարակից իրավունքների իրավատիրոջ համաձայնության նրա ստեղծագործությունը իրացնելը, եթե դրա հետևանքով խոշոր չափի վնաս չի պատճառել հեղինակին կամ այլ իրավատիրոջը`

առաջացնում է տուգանք` հարյուր հազար դրամից չորս հարյուր հազար դրամի չափով:

**ԳԼՈՒԽ  32.**

**ՏՆՏԵՍԱԿԱՆ ԳՈՐԾՈՒՆԵՈՒԹՅԱՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 348. Առևտրի, հանրային սննդի և կենցաղային ծառայությունների ոլորտում օրենսդրությամբ սահմանված պահանջները և կանոնները խախտելը**

1. Առանց պիտանիության ժամկետի, պիտանիության ժամկետն անցած, ոչ ընթեռնելի պիտանիության ժամկետով, պիտանիության ժամկետի կրկնակի մակնշմամբ, պիտանիության կեղծ ժամկետի մակնշմամբ, արտադրողի կողմից նշված բնօրինակ պիտանիության ժամկետը ջնջված և նոր ժամկետի նշումով, հայերեն մակնշումը արտադրողի կողմից նշված բնօրինակ պիտանիության ժամկետի վրա փակցված ապրանքներ իրացնելը կամ իրացնլու նպատակով տեսանելի վայրում դրված լինելը`

առաջացնում է տուգանք` հարյուր հազար դրամից երկու հարյուր հազար դրամի չափով:

2. Առանց համապատասխանության նշանի մակնշմամբ, սերտիֆիկատով կամ գրանցված հայտարարագրով համապատասխանության պարտադիր հավաստման ենթակա ապրանքներ վաճառելը (ծառայություններ մատուցելը)`

առաջացնում է տուգանք՝ հիսուն հազար դրամից հարյուր հազար դրամի չափով:

3. Առևտրի, հանրային սննդի կամ կենցաղային ծառայության օբյեկտներում և առևտրի իրականացման վայրերում օրենսդրությամբ սահմանված պահանջներին բավարարող ցուցանակ չապահովելը՝

առաջացնում է տուգանք՝ քսան հազար դրամի չափով:

4. Ելնելով տվյալ առևտրի օբյեկտի առանձնահատկություններից՝ առևտրի օբյեկտն ապրանքների ընդունման, պահման և վաճառքի պայմաններն ապահովող սարքավորումներով կամ առևտրատեխնոլոգիական պարագաներով, պահեստային, վարչակենցաղային կամ ապրանքների վաճառքի նախապատրաստման համար անհրաժեշտ սենքերով չապահովելը`

առաջացնում է տուգանք` քսան հազար դրամի չափով:

5. Հանրային սննդի օբյեկտը տեխնոլոգիական գործընթացն ապահովող համապատասխան սարքավորումներով կամ հանրային սննդի գործունեությունն իրականացնելու համար նախատեսված գույքով չապահովելը`

առաջացնում է տուգանք` քսան հազար դրամի չափով:

6. Առևտրի օբյեկտից դուրս սգո ծիսակատարություններին վերաբերող ապրանքների նմուշներ ցուցադրելը, ինչպես նաև սգո ծիսակատարություններին վերաբերող ապրանքներ վաճառող օբյեկտների ցուցափեղկերն ու մուտքերը վարագուրապատված կամ մգավորված ապակիներով չապահովելը՝ այնպես, որ վաճառվող ապրանքների նմուշները դրսից տեսանելի չլինեն`

առաջացնում է տուգանք՝ երեսուն հազար դրամից հիսուն հազար դրամի չափով:

7. Հանրային սննդի օբյեկտներումառանց համապատասխան մասնագիտական կրթության կամ մասնագիտական պատրաստվածության մասին դիպլոմի կամ վկայականի՝ խոհարար կամ հրուշակագործ աշխատանքի ընդունելը կամ ներգրավելը՝

առաջացնում է տուգանք՝ երեսուն հազար դրամից հիսուն հազար դրամի չափով:

8. Կենցաղային ծառայության օբյեկտներում օրենսդրությամբ սահմանված դեպքերում առանց համապատասխան մասնագիտական կրթության կամ մասնագիտական պատրաստվածության մասին դիպլոմի կամ վկայականի կամ առանց առնվազն երկու տարվա համապատասխան աշխատանքային ստաժի կենցաղային ծառայություններ մատուցող անձի աշխատանքի ընդունելը կամ ներգրավելը՝

առաջացնում է տուգանք՝ երեսուն հազար դրամից հիսուն հազար դրամի չափով:

9. Սննդամթերքի վաճառքով զբաղվող առևտրի և հանրային սննդի օբյեկտների աշխատողներին աշխատանքային արտահագուստի կրումը գործատուի կողմից չապահովելը՝

առաջացնում է տուգանք՝ տասը հազար դրամի չափով:

10. Գյուղատնտեսական արտադրանքի շուկաներում փորձաքննություն պահանջող գյուղատնտեսական արտադրանքի որակի ստուգման նպատակով համապատասխան սարքավորումներով հագեցված լաբորատորիայով չապահովելը՝

առաջացնում է տուգանք` հիսուն հազար դրամից հարյուր հազար դրամի չափով:

11. Առևտրի իրականացման վայրի կազմակերպչի կողմից առանց պայմանագրի կնքման կամ օրենսդրությամբ սահմանված պարտադիր պահանջների խախտումներով կնքված պայմանագրով վաճառատեղերը վճարովի կամ անհատույց օգտագործման նպատակով վաճառողներին տրամադրելը, ինչպես նաև առևտրի իրականացման վայրում (բացառությամբ գյուղատնտեսական ապրանքների շուկաների, կենդանիների շուկաների կամ տոնավաճառների (վերնիսաժների) ֆիզիկական անձին վաճառատեղերի տրամադրումը`

առաջացնում է տուգանք՝ հարյուր հազար դրամից երկու հարյուր հազար դրամի չափով՝ յուրաքանչյուր տրամադրված տեղի համար:

12. Առևտրի, հանրային սննդի օբյեկտներում, սպառողական ապրանքների, գյուղատնտեսական արտադրանքի, կենդանիների շուկաներում, կրպակներում՝ օրենսդրությամբ արգելված ապրանքներ վաճառելը (իրացնելը)՝

առաջացնում է տուգանք՝ քսան հազար դրամի չափով:

13. Առևտրի օբյեկտում սննդամթերքի կամ ոչ պարենային ապրանքների, ինչպես նաև գյուղատնտեսական արտադրանքի վաճառքն՝ ըստ ապրանքախմբերի` առանձին բաժիններում, իսկ առևտրի իրականացման վայրերում սննդամթերքի, ոչ պարենային ապրանքների կամ գյուղատնտեսական արտադրանքի վաճառքը՝ ըստ ապրանքախմբերի` տարանջատված մեկուսամասերում չապահովելը`

առաջացնում է տուգանք՝ երեսուն հազար դրամից հիսուն հազար դրամի չափով:

14. Գործատուի կողմից առևտրի, հանրային սննդի և կենցաղային ծառայությունների ոլորտում օրենսդրությամբ սահմանված ձևի կամ կարգով անվանաքարտի կրումը աշխատողի կողմից չապահովելը`

առաջացնում է տուգանք` քսան հազար դրամի չափով՝ անվանաքարտ չկրող յուրաքանչյուր աշխատողի համար:

15. Առևտրի իրականացման վայրի կազմակերպչի կողմից վաճառողներին (բացառությամբ առևտրի իրականացման վայրի տարածքում գործող առևտրի, հանրային սննդի օբյեկտների վաճառողների) օրենսդրությանը համապատասխան` առևտրատեխնոլոգիական սարքավորումներով, ինչպես նաև տվյալ առևտրական գործունեություն իրականացնելու համար նախատեսված այլ գույքով չապահովելը`

առաջացնում է տուգանք` քսան հազար դրամի չափով:

16. Կազմակերպչի կողմից վաճառքի ցուցադրված ապրանքատեսակի վրա գնապիտակ չապահովելը, բացառությամբ սպառողական ապրանքների, գյուղատնտեuական արտադրանքի և կենդանիների շուկաներում, տոնավաճառներում (վերնիuաժներում) կամ ցուցահանդեu-վաճառքի կազմակերպման վայրերում (բացառությամբ նշված վայրերում գործող առևտրի օբյեկտների) վաճառվող կամ վաճառքի ցուցադրվող ապրանքների՝

առաջացնում է տուգանք` տասը հազար դրամի չափով:

17. Հեղուկ վառելիքի, տեխնիկական հեղուկների կամ հեղուկացված գազերի մանրածախ առևտրի կետերից դուրս, բացառությամբ Հայաստանի Հանրապետության կառավարության սահմանած ցանկում ընդգրկված սահմանամերձ և բարձրլեռնային բնակավայրերի, դրանց մանրածախ վաճառք իրականացնելը`

առաջացնում է տուգանք` հիսուն հազար դրամից հարյուր հազար դրամի չափով:

18. Առևտրի, հանրային uննդի, կենցաղային ծառայության oբյեկտներում և առևտրի իրականացման վայրում դրանց տեuակը հաuտատված և uտուգաչափված չափման կամ uտուգաչափված ստուգիչ չափման միջոցներով չապահովելը կամ չափագիտական նորմերը խախտելը`

առաջացնում են տուգանք` հիսուն հազար դրամից հարյուր հազար դրամի չափով:

19. Ցուցանակներում, ցուցափեղկերում, տեղեկատվության տրամադրման այլ միջոցներում կամ գովազդում այլ անձին պատկանող և Հայաստանի Հանրապետությունում պահպանվող ապրանքային նշանի կամ ֆիրմային անվանման օգտագործելը, եթե այդպիսի օգտագործման համար առկա չէ դրանց իրավատիրոջ կողմից օրենքով սահմանված կարգով տրված թույլտվությունը`

առաջացնում է տուգանք` հարյուր հազար դրամից երկու հարյուր հազար դրամի չափով:

20. Առևտրի իրականացման վայրերը, հեղուկ վառելիքի, սեղմված բնական կամ հեղուկացված նավթային գազերի մանրածախ առևտրի կետերը օրենսդրությանը համապատասխան կառուցված վճարովի կամ անվճար հասարակական զուգարաններով չապահովելը`

առաջացնում է տուգանք` երեսուն հազար դրամից հիսուն հազար դրամի չափով:

21. Վաճառվող փաթեթավորված կամ ոչ փաթեթավորված հացի գնապիտակի վրա մեկ միավոր հացի քաշը և դրա շեղումների թույլատրելի չափերը չնշելը`

առաջացնում է տուգանք` տասը հազար դրամի չափով:

22. Սահմանված ժամկետներում սննդամթերքի կամ սննդային հավելումների արտադրության և շրջանառության փուլերում կատարվող գործառնությունների և դրանց իրականացման տարածքների մասին լիազոր մարմնին տեղեկատվություն չտրամադրելը`

առաջացնում է տուգանք` հիսուն հազար դրամից ութսուն հազար դրամի չափով:

23. Առևտրի օբյեկտներում և առևտրի իրականացման վայրում վաճառողի (մատակարարի) կողմից մատակարարման պայմանագրով ապրանքների առքուվաճառք (մեծածախ առևտուր) կատարելու դեպքում այդ մասին ցուցանակի վրա համապատասխան տեղեկատվություն չներառելը՝

առաջացնում է տուգանք՝ տասը հազար դրամից քառասուն հազար դրամի չափով։

24. Բացօթյա առևտուր իրականացնող վաճառողի կողմից վաճառքի թույլատրված ապրանքների համար, օրենսդրությանը համապատասխան, պահման կամ վաճառքի պայմաններն ապահովող սարքավորումներով չապահովելը՝

առաջացնում է տուգանք՝ տասնհինգ հազար դրամից երեսուն հազար դրամի չափով։

25. Կշռափաթեթավորված կամ վաճառքի դրված սննդամթերքի փաթեթի կամ մեջդիր պիտակների վրա օրենդրությամբ սահմանված նշումները չապահովելը՝

առաջացնում է տուգանք՝ տասը հազար դրամի չափով։

26. Կենցաղային ծառայության օբյեկտներում սպառողներին տեսանելի տեղում մատուցվող ծառայությունների գնացուցակը չփակցնելը՝

առաջացնում է տուգանք՝ տասը հազար դրամի չափով։

27. Ուսումնական հաստատություններում, մանկական կամ բուժկանխարգելիչ կազմակերպություններում գործող առևտրի կամ հանրային սննդի օբյեկտներում ալկոհոլային խմիչքների վաճառք իրականացնելը՝

առաջացնում է տուգանք՝ քսան հազար դրամի չափով։

28. Առաքվող հացի կամ հացաբուլկեղենի ուղեկցող հաշվարկային փաստաթղթում վառարանից արտադրանքի հանման օրը կամ քաշը նշված չլինեը`

առաջացնում է տուգանք՝ ֆիզիկական անձի նկատմամբ՝ երեսուն հազար դրամի չափով, իրավաբանական անձի նկատմամբ՝ քառասուն հազար դրամից հիսուն հազար դրամի չափով։

29. Տեխնիկական կանոնակարգերի պահանջներին չհամապատասխանող ապրանքներ իրացնելը (առաքելը), oգտագործելը (շահագործելը), պահելը, փոխադրելը, oգտահանելը , եթե չի պարունակում սույն հոդվածով սահմանված այլ վարչական իրավախախտման հատկանիշներ՝

առաջացնում է տուգանք՝ հիսուն հազար դրամից հարյուր հազար դրամի չափով:

30. Ոչ սահմանված տեղերում առևտուր անելը`

առաջացնում է տուգանք` երեսուն հազար դրամից հիսուն հազար դրամի չափով:

31. Բուսական ծագում ունեցող գյուղատնտեսական արտադրանքիոչ սահմանված տեղերում առևտուր անելը`

առաջացնում է տուգանք` տասնհինգ հազար դրամի չափով:

32. Սույն հոդվածի 1-31-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը ՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 349. Տեխնիկական կանոնակարգերի պահանջները խախտելը, համապատասխանության պարտադիր հավաստման ենթակա արտադրանք իրացնելը առանց գրանցված համապատասխանության սերտիֆիկատի կամ գրանցված համապատասխանության հայտարարագրի, օրենսդրական չափագիտական հսկողության ենթակա տեսակը չհաստատված,և չստուգաչափված չափման միջոցներ կիրառելը**

1. Տեխնիկական կանոնակարգերի պահանջները խախտելը (բացառութամբ սույն օրենսգրքի 348-րդ հոդվածով սահմանված վարչական իրավախախտումներից) արտադրական գործընթացում, արտադրանքն իրացնելու (առաքելու), oգտագործելու (շահագործելու), պահելու, փոխադրելու, oգտահանելու ժամանակ, ինչպեu նաև պետական վերահuկողություն իրականացնելու համար արտադրանք, կամ անհրաժեշտ տվյալներ կամ փաuտաթղթեր ներկայացնելուց խուuափելը`

առաջացնում են տուգանք` ֆիզիկական անձի նկատմամբ հիսուն հազար դրամից հարյուր հազար դրամի չափով, իրավաբանական անձի նկատմամբ` հարյուր հազար դրամից երկուհարյուր հազար դրամի չափով։

2. Առանց գրանցված համապատաuխանության սերտիֆիկատի կամ գրանցված համապատասխանության հայտարարագրի կամ համապատասխանության նշանի մակնշմամբ համապատասխանության պարտադիր հավաստման ենթակա արտադրանք (այդ թվում` ներմուծվող) իրացնելը (աշխատանք կատարելը, ծառայություն մատուցելը) կամ արտադրողների (կատարողների, մատուցողների), ինչպեu նաև uերտիֆիկացման մարմինների և փորձարկման լաբորատորիաների պատասխանատու անձի կողմից համապատասխանության հավաստման ընթացակարգերը խախտելը կամ առանց օրենսդրությամբ սահմանված կարգով գրանցված հավատարմագրման վկայագրի` համապատասխանության հավաստման աշխատանքներ կատարելը (բացառութամբ սույն օրենսգրքի 348-րդ հոդվածով սահմանված վարչական իրավախախտումներից)`

առաջացնում են տուգանք` ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ` հարյուր հազար դրամից երկու հարյուր հազար դրամի չափով:

3. Տեխնիկական կանոնակարգերի պահանջներին արտադրանքի և ծառայությունների համապատաuխանության պետական վերահuկողության օրենսդրությամբ սահմանված իրավասու մարմինների կարգադրագրերը uահմանված ժամկետում չկատարելը`

առաջացնում են տուգանք` ֆիզիկական անձի նկատմամբ՝ հարյուր հիսուն հազար դրամից երկու հարյուր հազար դրամի չափով, իրավաբանական անձի նկատմամբ` երկու հարյուր հազար դրամից երեք հարյուր հազար դրամի չափով:

4., Օրենսդրական չափագիտական հսկողության ենթակա տեսակը չհաստատված կամ չստուգաչափված չափման միջոցներ կիրառելըկամ չհաստատված տեսակների չափման միջոցների թողարկման պահանջները խախտելը`

առաջացնում են տուգանք` ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ` հարյուր հազար դրամից երկու հարյուր հազար դրամի չափով:

5. Գազալցակայանում դիմապակու վրա գազաբալոնների հերթական վկայագրման ժամկետը նշող կտրոն չունեցող կամ ժամկետանց կտրոնով ավտոտրանսպորտային միջոցի գազալցավորումը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

**Հոդված 350. Տեխնիկական անվտանգության ապահովման ոլորտի պահանջները խախտելը**

1. Տեխնիկական անվտանգության փորձաքննություն օրենսդրությամբ սահմանված կարգով չանցնելը՝

առաջացնում է տուգանք՝ երկու հարյուր հազար դրամից մեկ միլիոն դրամի չափով:

2. Փորձագետի (փորձագիտական խմբի) կողմից տեխնիկական անվտանգության փորձաքննության արդյունքում ոչ հավաստի փորձագիտական եզրակացություն կազմելը՝

առաջացնում է տուգանք՝ հինգ հարյուր հազար դրամից մեկ միլիոն դրամի չափով:

3. Արտադրական վտանգավոր օբյեկտ շահագործող անձի կողմից օրենսդրությամբ սահմանված տեղեկատվությունը լիազոր մարմին չներկայացնելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

4. Արտադրական վտանգավոր օբյեկտը օրենսդրությամբ սահմանված կարգով ռեեստրում գրանցման չներկայացնելը`

առաջացնում է տուգանք՝ ութ հարյուր հազար դրամից մեկ միլիոն դրամի չափով:

5. Արտադրական վտանգավոր օբյեկտի ընդլայնման, վերակառուցման, վերազինման, գտնվելու վայրի կամ շահագործող անձի փոփոխության դեպքում սահմանված կարգով լիազոր մարմնին չտեղեկացնելը`

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

6. Արտադրական վտանգավոր օբյեկտի շահագործման արգելման լիազոր մարմնի կարգադրագիրը չկատարելը՝

առաջացնում է տուգանք՝ մեկ միլիոն հինգ հարյուր հազար դրամից երկու միլիոն դրամի չափով:

7. Արտադրական վտանգավոր օբյեկտում տեղակայված առանձին տեխնիկական միջոցի կամ տեխնոլոգիական սարքավորման շահագործման արգելման լիազոր մարմնի կարգադրագիրը չկատարելը՝

առաջացնում է տուգանք՝ ութ հարյուր հազար դրամից մեկ միլիոն դրամի չափով:

**Հոդված 351. Առևտրի, հանրային սննդի և կենցաղային ծառայությունների ոլորտում առանց համապատասխան թույլտվության գործունեություն իրականացնելը**

1. Առանց թույլտվության ոգելից խմիչքների կամ ծխախոտի վաճառք իրականացնելը կամ հանրային սննդի օբյեկտներում` ոգելից խմիչքների կամ ծխախոտի իրացում իրականացնելը`

առաջացնում է տուգանք՝ երեսուն հազար դրամի չափով:

2. Առևտրի և հանրային սննդի օբյեկտները, զվարճանքի, շահումով խաղերի, վիճակախաղերի կազմակերպման օբյեկտները, խաղատները, բաղնիքները (սաունաները) առանց թույլտվության ժամը 24.00-ից հետո աշխատեցնելը`

առաջացնում է տուգանք` հարյուր հազար դրամից երեք հարյուր հազար դրամի չափով:

3. Առանց թույլտվության բացօթյա առևտուր իրականացնելը`

առաջացնում է տուգանք` ֆիզիկական անձի նկատմամբ` տասնհինգ հազար դրամի չափով, իրավաբանական անձի նկատմամբ՝ երեսուն հազար դրամից հիսուն հազար դրամի չափով:

4. Առանց թույլտվության հեղուկ վառելիքի, սեղմված բնական կամ հեղուկացված նավթային գազերի մանրածախ առևտրի կետերում հեղուկ վառելիքի կամ սեղմված բնական կամ հեղուկացված նավթային գազերի կամ տեխնիկական հեղուկների վաճառք իրականացնելը`

առաջացնում է տուգանք` ֆիզիկական անձի նկատմամբ` երեսուն հազար դրամի չափով, իրավաբանական անձի նկատմամբ՝ հիսուն հազար դրամից հարյուր հազար դրամի չափով:

5. Առանց թույլտվության խանութներում կամ կրպակներում տեխնիկական հեղուկների վաճառք իրականացնելը`

առաջացնում է տուգանք` քսան հազար դրամի չափով:

6. Առանց համապատասխան թույլտվության թանկարժեք մետաղներից պատրաստված իրերի մանրածախ առուվաճառք իրականացնելը՝

առաջացնում է տուգանք` ութսուն հազար դրամից հարյուր հազար դրամի չափով։

7. Առանց թույլտվության հանրային սննդի կազմակերպումը կամ իրացումը՝

առաջացնում է տուգանք՝ ֆիզիկական անձի նկատմամբ՝ երեսուն հազար դրամից հիսուն հազար դրամի չափով, իրավաբանական անձի նկատմամբ՝ հիսուն հազար դրամից ութսուն հազար դրամի չափով:

8**.** Բնակելի տարածքներում կամ դրանց հարող տարածքներում գտնվող բացօթյա օբյեկտներում բարձր երաժշտություն հնչեցնելը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

9. Սույն հոդվածի 1-8-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը

առաջացնում են տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

10. Ինքնաշեն սարքերով պատրաստվող պաղպաղակի, կամ զովացուցիչ ըմպելիքների կամ տարբեր տեսակի խորտիկների բացօթյա վաճառք իրականացնելը`

առաջացնում է տուգանք՝ երեսուն հազար դրամից հիսուն հազար դրամի չափով՝ վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

11. Սույն հոդվածի 10-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի 10-րդ մասով սահմանված տուգանքի կրկնապատիկի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ։

12. Առանց թույլտվության կամ թույլտվությամբ սահմանված պահանջների խախտմամբ քաղաքացիական հոգեհանգստի (հրաժեշտի) ծիսակատարության ծառայությունների իրականացումը կամ մատուցումը՝

առաջացնում է տուգանք՝ երեսուն հազար դրամից ութսուն հազար դրամի չափով:

**Հոդված 352. Հրազենի, ռազմամթերքի, պայթուցիկ նյութերի կամ պայթուցիկ սարքերի պահպանության պարտականությունը չկատարելը**

1. Հրազենի, ռազմամթերքի, պայթուցիկ նյութերի կամ պայթուցիկ սարքերի պահպանության պարտականությունը ոչ պատշաճ կատարելը կամ չկատարելը,ինչպես նաև դրանք այլ անձի հանձնելը, եթե այն չի առաջացրել ծանր հետևանքներ՝

առաջացնում է տուգանքի նշանակում՝ ֆիզիկական անձի նկատմամբ՝ երեսուն հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի կրկնապատիկի չափով:

3. Միջուկային, քիմիական, կենսաբանական կամ զանգվածային ոչնչացման այլ տեսակի զենք կամ զանգվածային ոչնչացման զենք ստեղծելիս օգտագործվող կամ դրան օժանդակ որևէ նյութի կամ սարքավորման պահպանության պարտականությունը չկատարելը կամ ոչ պատշաճ կատարելը, եթե այն չի առաջացրել ծանր հետևանքներ՝

առաջացնում է տուգանք` ֆիզիկական անձի նկատմամբ՝ հարյուր հիսուն հազարից երկու հարյուր հազար դրամի չափով, իրավաբանական անձի նկատմամբ՝ երկու հարյուր հիսուն հազարից երեք հարյուր հազար դրամի չափով:

4. Սույն հոդվածի 3-րդ մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի 3-րդ մասով սահմանված տուգանքի կրկնապատիկի չափով:

**Հոդված 353. Հաշվապահական հաշվառում չվարելը կամ սահմանված կարգի խախտմամբ վարելը, ինչպես նաև հաշվապահական հաշվառման քաղաքականություն չսահմանելը**

 1. Հաշվապահական հաշվառում չվարելը` տնտեսական գործառնությունների համընդհանուր և անընդհատ փաստաթղթային հաշվառման միջոցով ակտիվների, սեփական կապիտալի, պարտավորությունների վիճակի ու շարժի վերաբերյալ (դրամական արտահայտությամբ) տեղեկատվության հավաքման, գրանցման և ընդհանրացման համակարգ չունենալը կամ սահմանված կարգի խախտմամբ վարելը`

առաջացնում է տուգանք` երեսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք` հիսուն հազար դրամից հարյուր հազար դրամի չափով:

3. Հաշվապահական հաշվառման քաղաքականություն չսահմանելը`

առաջացնում է տուգանք` տասը հազար դրամի չափով:

**Հոդված 354. Հաշվապահական հաշվառման փաստաթղթերը  և այլ տեղեկությունները չպահպանելը**

1. Հաշվապահական հաշվառման փաստաթղթերը, ինչպես նաև համակարգչային (էլեկտրոնային) կրիչների վրա գտնվող տեղեկատվությունը` սկզբնական հաշվառման փաստաթղթերը, գրանցամատյանները, ֆինանսական հաշվետվությունները, հաշվապահական հաշվառման քաղաքականությանը վերաբերող փաստաթղթերը, հաշվապահական հաշվառման մեքենայական մշակման ծրագրերն օրենսդրությամբ սահմանված ժամկետով չպահպանելը`

առաջացնում է տուգանք` երեսուն հազար դրամից հիսուն հազար դրամի չափով:

**Հոդված 355. Ֆինանսական հաշվետվությունները չներկայացնելը կամ սահմանված կարգով չհրապարակելը**

 1. Օրենսդրությամբ սահմանված դեպքերում և ժամկետներում ֆինանսական հաշվետվությունները պետական մարմիններ չներկայացնելը կամ դրանք օրենսդրությամբ սահմանված կարգով և ժամկետներում չհրապարակելը`

առաջացնում է տուգանք` երեսուն հազար դրամի չափով:

2. Սույն հոդվածի 1-ին մասով սահմանված վարչական տույժ նշանակելու վերաբերյալ որոշումն անբողոքարկելի դառնալուց հետո` երեսուն օրվա ընթացքում, ֆինանսական հաշվետվությունները պետական մարմիններ չներկայացնելը կամ դրանք օրենքով սահմանված կարգով չհրապարակելը`

առաջացնում է տուգանք` հիսուն հազար դրամից հարյուր հիսուն հազար դրամի չափով:

**Հոդված 356. Հրապարակվող ֆինանսական հաշվետվությունները չորակավորված հաշվապահի կամ աուդիտորի կողմից ստորագրելը կամ անստորագիր ներկայացնելը**

 1. Ֆինանսական հաշվետվություններ ներկայացնելը, որը ստորագրված չէ օրենսդրությամբ սահմանված կարգով որակավորված հաշվապահի կամ աուդիտորի կողմից կամ անստորագիր ներկայացնելը`

առաջացնում է տուգանք` հիսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը կատարելը, եթե անձը նախորդ արարքի համար վարչական պատասխանատվության է ենթարկվել անմիջապեu դրան նախորդող ժամանակաշրջանի ֆինանuական հաշվետվությունները ներկայացնելիu`

առաջացնում է տուգանք` հարյուր հազար դրամից երկու հարյուր հիսուն հազար դրամի չափով:

**Հոդված 357. Անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով և ժամկետում չներկայացնելը կամ սխալ կամ կեղծ տվյալներով ներկայացնելը**

1. Անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով կամ ժամկետում չներկայացնելը, կամ սխալ կամ ոչ հավաստի տվյալներով ներկայացնելը`

առաջացնում է տուգանք` տասը հազար դրամից քսան հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում են տուգանք` երեսուն հազար դրամի չափով:

**Հոդված 358. Հիմնադրամների կամ հասարակական կազմակերպությունների կողմից հաշվետվությունը չհրապարակելը կամ չներկայացնելը**

1. Հիմնադրամների կողմից օրենսդրությամբ սահմանված կարգով հաշվետվություն սահմանված ժամկետում չհրապարակելը, թերի հրապարակելը կամ Հայաստանի Հանրապետության արդարադատության նախարարությանը հրապարակելու մասին չծանուցելը՝

առաջացնում է տուգանք` երեսուն հազար դրամից հիսուն հազար դրամի չափով։

2. Հասարակական կազմակերպության կողմից օրենսդրությամբ սահմանված հաշվետվությունը թերի հրապարակելը, օրենսդրությամբ սահմանված կարգով կամ ժամկետներում չհրապարակելը կամ Հայաստանի Հանրապետության արդարադատության նախարարությանը հրապարակելու մասին չծանուցելը՝

առաջացնում է տուգանք` երեսուն հազար դրամից հիսուն հազար դրամի չափով:

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ ամսվա ընթացքում կրկին կատարելը՝

առաջացնում է հիմնադրամի գործունեության դադարեցում:

4. Սույն հոդվածի 2-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ ամսվա ընթացքում կրկին կատարելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 359. Պետական վիճակագրական դիտարկումների իրականացման համար անհրաժեշտ տվյալներ ներկայացնելու կարգը խախտելը**

 1. Վիճակագրական հաշվետվություններ տրամադրողների կողմից պետական վիճակագրական հաշվետվությունները կամ պետական վիճակագրական դիտարկումներին վերաբերող այլ փաստաթղթերը օրենսդրությամբ սահմանված դեպքերում չներկայացնելը կամ սահմանված կարգի խախտմամբ (ժամկետների կամ ծավալի խախտումներով կամ աղավաղումներով) ներկայացնելը`

առաջացնում է նախազգուշացում կամ տուգանք` քսան հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երեսուն հազար դրամից հիսուն հազար դրամի չափով:

3. Ֆիզիկական անձի կողմից օրենսդրությամբ սահմանված համատարած հաշվառումների ժամանակ հաշվառումների հարցաթերթերով նախատեսված տեղեկություններ տրամադրելուց հրաժարվելը`

առաջացնում է նախազգուշացում կամ տուգանք` հինգ հազար դրամի չափով:

**Հոդված 360. Ապրանքային նշանը, սպասարկման նշանը, ֆիրմային անվանումն ապօրինի օգտագործելը**

1. Ապրանքային նշանը, սպասարկման նշանը կամ ֆիրմային անվանումն ապօրինի օգտագործելը, եթե այդ արարքը զգալի չափի վնաս է պատճառել՝

առաջացնում է տուգանք` ֆիզիկական անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ երեք հարյուր հազար դրամից հինգ հարյուր հազար դրամի չափով:

2. Սույն հոդվածի առաջին մասում զգալի չափ է համարվում երկու հարյուր հազար դրամը չգերազանցող գումարը (արժեքը):

**Հոդված 361. Անշարժ գույքի գնահատման գործունեություն իրականացնող անձի կողմից օրենսդրությամբ սահմանված տեղեկություն չներկայացնելը**

1. Անշարժ գույքի գնահատման գործունեություն իրականացնող անձի կողմից գնահատողի հետ աշխատանքային պայմանագիր կնքելուց կամ աշխատանքային պայմանագիրը լուծելուց հետո դրանց պատճենները օրենսդրությամբ սահմանված ժամկետում լիազոր մարմին չներկայացնելը՝

առաջացնում է տուգանք` տասը հազար դրամի չափով:

**Հոդված 362. Անշարժ գույքի գնահատման հաշվետվությունը չորակավորված անձի կողմից ստորագրելը**

 1. Անշարժ գույքի գնահատողի որակավորում չունեցող անձի կողմից անշարժ գույքի գնահատման հաշվետվությունը ստորագրելը`

առաջացնում է տուգանք` հիսուն հազար դրամից ութսուն հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 363. Չորակավորված անձի կողմից ստորագրված անշարժ գույքի գնահատման հաշվետվությունը հաստատելը**

 1. Անշարժ գույքի գնահատողի որակավորում չունեցող անձի ստորագրած անշարժ գույքի գնահատման հաշվետվությունը հաստատելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 364. Օրենսդրությամբ որոշակի ապրանքատեսակների համար սահմանված օտարման նվազագույն գնից ցածր գնով ապրանքների օտարումը**

 1. Օրենսդրությամբ որոշակի ապրանքատեսակների համար սահմանված օտարման նվազագույն գնից ցածր գնով ապրանքների օտարումը`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

**Հոդված 365. Ապօրինի ձեռնարկատիրական գործունեությունը**

1. Առանց պետական գրանցման կամ առանց հարկային մարմիններում հաշվառման ձեռնարկատիրական (բացառությամբ օրենքով արգելված գործունեության) իրականացումը, որը պատճառել է խոշոր չափերի չհասնող գույքային վնաս ՝

առաջացնում է տուգանք՝ այդ գործունեության արդյունքում հաշվարկված իրացման շրջանառության 50 տոկոսի չափով, բայց ոչ պակաս երկու հարյուր հազար դրամից:

2.Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը, որը պատճառել է խոշոր չափերի չհասնող գույքային վնաս ՝ ՝

առաջացնում է տուգանք՝ այդ գործունեության արդյունքում հաշվարկված իրացման շրջանառության 100 տոկոսի չափով, բայց ոչ պակաս հինգ հարյուր հազար դրամից:

3.Առանց ծանուցման, առանց թույլտվության կամ առանց լիցենզիայի լիցենզավորման, ծանուցման կամ թույլտվության ենթակա ձեռնարկատիրական գործունեություն իրականացնելը (այդ թվում՝ լիցենզիայի կամ թույլտվության գործողությունը կամ ծանուցման ենթակա գործունեությամբ զբաղվելու իրավունքն օրենքով սահմանված կարգով կասեցված լինելու դեպքում), որը պատճառել է խոշոր չափերի չհասնող գույքային վնաս՝

առաջացնում է տուգանք՝ լիցենզիայի կամ թույլտվության տրման կամ ծանուցման ենթակա գործունեությամբ զբաղվելու իրավունք ձեռք բերելու համար օրենքով սահմանված պետական տուրքի դրույքաչափի տասնապատիկի չափով, բայց ոչ պակաս հինգ հարյուր հազար դրամից:

4.Սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը, որը պատճառել է խոշոր չափերի չհասնող գույքային վնաս՝

առաջացնում է տուգանք՝ լիցենզիայի կամ թույլտվության տրման կամ ծանուցման ենթակա գործունեությամբ զբաղվելու իրավունք ձեռք բերելու համար օրենքով սահմանված պետական տուրքի դրույքաչափի քսանապատիկի չափով, բայց ոչ պակաս մեկ միլիոն դրամից:

5. Ձեռնարկատիրության oրենքով արգելված տեսակներով զբաղվելը, որը պատճառել է խոշոր չափերի չհասնող գույքային վնաս՝

առաջացնում է տուգանք՝ այդ գործունեության արդյունքում հաշվարկված իրացման շրջանառության 100 տոկոսի չափով, բայց ոչ պակաս 10 միլիոն դրամից:

6. Սույն հոդվածի 1-ին,3-րդ կամ 5-րդ մասերով սահմանված արարքը առաջին անգամ կատարած անձը ազատվում է վարչական պատասխանատվությունից, եթե ամբողջությամբ վճարել է չվճարված հարկերը, տուրքերը կամ այլ պարտադիր վճարումները և դրանց չվճարման համար սահմանված տույժերը և նախկինում նշված հիմքով չի ազատվել վարչական պատասխանատվությունից

7. Սույն հոդվածի 3-րդ մասի իմաստով, խախտումը համարվում է կրկնակի` անկախ լիցենզավորման կամ ծանուցման կամ թույլտվության ենթակա՝ իրականացվող գործունեության տեսակից:

**Հոդված 366. Կանխամտածված սնանկությունը**

1.Կանխամտածված սնանկությունը՝ անհատ ձեռնարկատիրոջ կամ նրա անունից հանդես գալու իրավունք ունեցող անձի, իրավաբանական անձի հիմնադիրների (մասնակիցների), իրավաբանական անձի անունից օրենսդրությամբ սահմանված կարգով հանդես գալու կամ նրան պարտադիր կատարման ենթակա ցուցում տալու կամ որոշումը կանխորոշելու հնարավորություն ունեցող անձի կամ մարմնի կողմից անվճարունակության հատկանիշների կանխամտածված ստեղծումը կամ դրանց չափի ավելացումը սեփական կամ այլ անձի շահերից ելնելով, եթե դրա հետևանքով անձը սնանկ է ճանաչվել և խոշոր չափի չհասնող գույքային վնաս է պատճառել անձի, կազմակերպության, հասարակության կամ պետության օրինական շահերին՝

առաջացնում է տուգանք` չորս հարյուր հազար դրամից ութ հարյուր հազար դրամի չափով:

**Հոդված 367.** **Մասնավոր պահնորդական գործունեություն իրականացման ոլորտի օրենսդրության պահանջները խախտելը**

1. Առանց լիցենզիայի մասնավոր պահնորդական գործունեություն իրականացնելը՝

առաջացնում է տուգանք՝ վեց հարյուր հազար դրամից մեկ միլիոն դրամի չափով:

2.Մասնավոր պահնորդական գործունեություն իրականացնելու լիցենզիա չունեցող անձի պահնորդական ծառայություններից օգտվելը`

առաջացնում է տուգանք` հարյուր հազար դրամից երկու հարյուր հազար դրամի չափով:

3. Մասնավոր պահնորդական գործունեություն իրականացնելու լիցենզիա ունեցող իրավաբանական անձի կողմից պահնորդի և (կամ) թիկնապահի` համապատասխան որակավորման ստուգումը հավաստող փաստաթուղթ չունեցող անձանց միջոցով պահնորդական կամ թիկնապահական ծառայություններ մատուցելը`

առաջացնում է տուգանք` յուրաքանչյուր խախտման համար հարյուր հազար դրամի չափով:

**Հոդված 368. Հրապարակային սակարկությունների կամ գնումների անցկացնելիս անցկացման կարգը խախտելը**

1. Հրապարակային սակարկությունների կամ գնումների անցկացման կարգը խախտելով կամ մեկ այլ անձի հետ անօրինական համաձայնության գալով հրապարակային սակարկության կամ գնումների հաղթող դառնալով, խաբեությամբ կամ ապօրինի այլ եղանակով գույքի սեփականատիրոջը, սակարկություններ, գնումներ կազմակերպողին, գնորդին, այլ տնտեսավարող սուբյեկտի, անձի, կազմակերպության, հասարակության կամ պետության օրինական շահերին խոշոր չափի չհասնող գույքային վնաս պատճառելը՝

առաջացնում է տուգանք` չորս հարյուր հազար դրամից ութ հարյուր հազար դրամի չափով:

**Հոդված 369. Շինծու իրավաբանական անձ, դրա առանձնացված ստորաբաժանում, հիմնարկ ստեղծելը և օգտագործելը**

1.Իրավաբանական անձ կամ դրա առանձնացված ստորաբաժանում ստեղծելու կամ վերակազմակերպելու կամ դրածո անձի միջոցով, կամ դրանք օգտագործելու միջոցով ապօրինի գործունեություն իրականացնելը կամ ապօրինի գործունեությունը քողարկելը, որը խոշոր չափերի չհասնող գույքային վնաս է պատճառել՝

առաջացնում է տուգանք` երկու հարյուր հազար դրամից չորս հարյուր հազար դրամի չափով՝ իրավաբանական անձի գործունեության դադարեցմամբ:

**Հոդված 370. Անօրինական գործունեությունը սնանկության կամ անվճարունակ ճանաչվելու գործընթացում**

1.Անհատ ձեռնարկատիրոջ կամ նրա անունից հանդես գալու իրավունք ունեցող անձի, իրավաբանական անձի հիմնադիրների (մասնակիցների), իրավաբանական անձի անունից օրենսդրությամբ սահմանված կարգով հանդես գալու կամ նրան պարտադիր կատարման ենթակա ցուցում տալու կամ որոշումը կանխորոշելու հնարավորություն ունեցող անձի կամ մարմնի կողմից սնանկության, սնանկության կանխատեսման կամ պարտապան ֆիզիկական անձի անվճարունակ ճանաչվելու գործընթացում անօրինական գործունեություն ծավալելը, որը խոշոր չափի չհասնող գույքային վնաս է պատճառել անձի, կազմակերպության, հասարակության կամ պետության շահերին և դրսևորվել է սնանկության կամ անվճարունակության հատկանիշների առկայություն դեպքում՝

1) գույքը կամ եկամուտը, գույքային իրավունքները կամ պարտականությունները թաքցնելով, կամ.

2) գույքն առանց օրինական հիմքի ուրիշի տիրապետմանը հանձնելով, գույքը ոչնչացնելով, վնասելով կամ ակնհայտ անշահավետ պայմաններով օտարելով, կամ.

3) գույքի, եկամտի, դրանց չափի, գտնվելու վայրի կամ դրանց վերաբերյալ գույքային իրավունքների կամ պարտականությունների կամ այլ տեղեկությունը թաքցնելով կամ խեղաթյուրելով, կամ.

4) պարտապան ֆիզիկական անձի գույքային վիճակը, անհատ ձեռնարկատիրոջ կամ իրավաբանական անձի գույքային կամ տնտեսական գործունեությունն արտացոլող հաշվապահական կամ այլ փաստաթղթերը թաքցնելով, ոչնչացնելով, վնասելով, կեղծելով, կամ.

5) առանձին պարտատերերի գույքային պահանջներն ապօրինի բավարարելով՝ ի վնաս այլ պարտատերերի կամ.

6) սնանկության կառավարչի կամ սնանկության գործընթացում նման գործառույթներ իրականացնող անձի կամ լուծարային հանձնաժողովի գործունեությանը խոչընդոտելով՝

առաջացնում է տուգանք` չորս հարյուր հազար դրամից ութ հարյուր հազար դրամի չափով՝ իրավաբանական անձի գործունեության դադարեցմամբ կամ առանց դրա:

**Հոդված  371. Պետական լիազորված մարմինների պաշտոնատար անձի կողմից անհատ ձեռնարկատերերին սահմանված ժամկետներում չհաշվառելը կամ իրավաբանական անձին սահմանված ժամկետներում չգրանցելը (չվերագրանցելը) կամ գրանցումը (վերագրանցումը) անհիմն մերժելը**

1. Պետական լիազոր մարմնի պաշտոնատար անձի կողմից անհատ ձեռնարկատիրոջը օրենքով սահմանված ժամկետում չհաշվառելը կամ իրավաբանական անձին օրենդրությամբ սահմանված ժամկետում չգրանցելը (չվերագրանցելը) կամ գրանցումը (վերագրանցումը) անհիմն մերժելը՝

առաջացնում է տուգանք հարյուր հազար դրամից երկու հարյուր հազար դրամի չափով:

**Հոդված 372. Ինկասացիոն գործունեության պահանջները խախտելը**

1. Ինկաuացիոն կազմակերպության կանոնադրական կապիտալի չափի oրենքով uահմանված կանոնադրական կապիտալի չափին չհամապատասխանելը`

առաջացնում է նախազգուշացում կամ տուգանք՝ երեսուն հազար դրամի չափով։

2. Ինկաuացիոն կազմակերպության անձնակազմի պատրաuտվածության կամ տեխնիկական միջոցների պահանջվող վիճակն ապահովելու միջոցառումների կատարման վերաբերյալ պետական լիազորված մարմնի uահմանած պահանջները խախտելը`

առաջացնում է նախազգուշացում կամ տուգանք՝ երեսուն հազար դրամի չափով։

3. Ինկաuացիոն կազմակերպության կողմից պետական լիազորված մարմնի uահմանած ժամկետում պետական լիազորված մարմնի` խախտումները վերացնելու հանձնարարականը չկատարելը`

առաջացնում է լիցենզիայի գործողության կասեցում։

4. Ինկաuացիոն կազմակերպության կողմից oրենսդրությամբ չնախատեuված գործունեություն իրականացնելը`

առաջացնում է լիցենզիայի գործողության դադարեցում։

5. Սույն հոդվածի 1-ին կամ 3-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է լիցենզիայի գործողության դադարեցում:

**Հոդված 373. Զբոսաշրջության և զբոսաշրջային գործունեության պահանջները խախտելը** 1. Հյուրանոցային ծառայություններ մատուցող անձի կողմից հյուրանոցային տնտեսության օբյեկտի` սպառողների համար դրսից տեսանելի հատվածում, ինչպես նաև հյուրանոցային տնտեսության օբյեկտը ինտերնետային կայքում կամ գովազդային նյութերում ներկայացնելիս օրենսդրությամբ սահմանված կարգով հյուրանոցային տնտեսության օբյեկտի տեսակը չնշելը կամ հյուրանոցային տնտեսության օբյեկտն իր տեսակին չհամապատասխանող տեսակով ներկայացնելը կամ գովազդելը կամ սահմանված կարգով համապատասխան որակավորման կարգ ունեցող հյուրանոցային տնտեսության օբյեկտի որակավորման կարգի նշանը չօգտագործելը, , կամ օգտագործվող նշանին համապատասխանող որակավորման կարգ չունեցող հյուրանոցային տնտեսության օբյեկտը ներկայացնելու կամ գովազդելու նպատակով որակավորման կարգի նշան օգտագործելը կամ որակավորման կարգի նշաններին մոլորեցնելու աստիճանի նման նշաններ օգտագործելը

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

2. Հյուրանոցային տնտեսության օբյեկտների նկատմամբ օրենսդրությամբ սահմանված պահանջները չպահպանելը՝ առաջացնում է տուգանք՝ երեսուն հազար դրամից հիսուն հազար դրամի չափով:

**Հոդված 374. Աուդիտորական ծառայություն իրականացնող անձին ներկայացվող օրենսդրությամբ սահմանված պահանջները խախտելը**

**1. Ա**ուդիտ իրականացնող անձի կողմից ոչ հավաստի աուդիտորական եզրակացություն տրամադրելը՝

առաջացնում է լիցենզիայի գործողության դադարեցում:

2. Աուդիտ իրականացնող անձի կողմից աուդիտորական գործունեության իրականացման ընթացքում ստացված և կազմված փաստաթղթերի կամ գաղտնիք կազմող տեղեկատվության գաղտնիության պահպանման պահանջները խախտելը`

առաջացնում է լիցենզիայի գործողության դադարեցում:

3. Աուդիտ իրականացնող անձի կողմից աուդիտ իրականացնող անձի համար արգելված ձեռնարկատիրական որևէ գործունեությամբ զբաղվելը ՝

առաջացնում է լիցենզիայի գործողության դադարեցում:

4. Աուդիտ իրականացնող անձի կողմից՝ իր աշխատող աուդիտորների, ինչպես նաև աուդիտորական ծառայությունների իրականացման աշխատանքներում ներգրավված այլ աուդիտորների, մասնագետների (այդ թվում` պայմանագրային հիմունքներով), այլ առևտրային կազմակերպությունների կողմից օրենսդրությամբ աուդիտորական ծառայություն իրականացնելու արգելքի սահմանված պահանջների պահպանումը չապահովելը՝

առաջացնում է լիցենզիայի գործողության կասեցում 6 ամիս ժամկետով:

5. Աուդիտորական ծառայությունների իրականացման լիցենզիա ստանալու իրավունք ունեցող սուբյեկտներին օրենսդրությամբ միաժամանակ ներկայացվող պահանջներից որևէ մեկի խախտելը, եթե աուդիտ իրականացնող անձն այդ մասին տեղեկացրել է լիազորված մարմնին` խախտում թույլ տրվելու օրվան հաջորդող 30-օրյա ժամկետում՝

առաջացնում է լիցենզիայի գործողության կասեցում:

6. Աուդիտորական ծառայությունների իրականացման լիցենզիա ստանալու իրավունք ունեցող սուբյեկտներին օրենսդրությամբ միաժամանակ ներկայացվող պահանջներից որևէ մեկի խախտելը, եթե աուդիտ իրականացնող անձն այդ մասին չի տեղեկացրել լիազորված մարմնին` 30-օրյա ժամկետում՝

առաջացնում է լիցենզիայի գործողության դադարեցում:

7. Աուդիտ իրականացնող անձի կողմից՝ օրենսդրությամբ սահմանված հաշվետվությունների ներկայացման ժամկետները կամ դրանց ներկայացման օրենսդրությամբ սահմանված այլ պահանջները խախտելը՝

առաջացնում է նախազգուշացում կամ տուգանք՝ քսան հազար դրամի չափով:

8. **Սույն հոդվածի** 7-րդ մասով սահմանված խախտումները սահմանված ժամկետում չվերացնելը կամ այդ մասին լիազոր մարմնին գրավոր չտեղեկացնելը **կամ** վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

**Հոդված 375. Աուդիտորների որակավորման նպատակով մասնագիտացված կառույցի հավատարմագրման և գործունեության հետ կապված խախտումները**

**1. Աուդիտորների որակավորման նպատակով մասնագիտացված կառույցի (այսուհետ սույն հոդվածում՝ մասնագիտացված կառույց) հավատարմագրման համար հայտ ներկայացրած կազմակերպության կողմից օրենսդրությամբ սահմանված հավատարմագրման պայմաններից կամ պահանջներից որևէ մեկը խախտելը`**

**առաջացնում է՝ նախազգուշացում:**

**2. Մասնագիտացված կառույցի կողմից լիազորված մարմին ներկայացված փաստաթղթերում իրականությանը չհամապատասխանող տեղեկություններ ներառելը`**

**առաջացնում է՝ նախազգուշացում:**

**3. Իր անվանման կամ գտնվելու վայրի փոփոխման դեպքում` այդ փոփոխություններն ուժի մեջ մտնելու օրվանից 15-օրյա ժամկետում` մասնագիտացված կառույցի կողմից հավատարմագրման վկայականի վերաձևակերպման համար դիմում չներկայացնելը`**

**առաջացնում է՝ նախազգուշացում:**

**4. Մասնագիտացված կառույցի կողմից աուդիտորական գործունեության օրենսդրության պահանջների այնպիսի խախտումները, որոնց հետևանքով ուղղակի սպառնալիք է առաջացել պետական կամ հասարակական անվտանգությանը, հասարակական կարգին, անձանց կյանքին, առողջությանը կամ բարքերին, ինչպես նաև այլոց իրավունքներին, ազատություններին, պատվին կամ բարի համբավին`**

**առաջացնում են հավատարմագրման հետ կապված գործունեության կամ այդ գործունեության առանձին գործառույթների կամ գործողությունների իրականացման կասեցում և տուգանք՝ երեսուն հազար դրամից հիսուն հազար դրամի չափով:**

1. **Հավատարմագրման վկայականն այլ անձի օգտագործման տալը, օտարելը կամ գրավադնելը (բացառությամբ օրենսդրությամբ սահմանված դեպքերի)՝**

առաջացնում է տուգանք՝ ութսուն հազար դրամից հարյուր հազար դրամի չափով:

**6.Սույն հոդվածի 2-րդ կամ 3-րդ մասերով սահմանված արարքներից որևէ մեկը** վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երեսուն հազար դրամից հիսուն հազար դրամի չափով:

7. **Սույն հոդվածի** 1-ին մասով կատարված խախտումները սահմանված ժամկետում չվերացնելը կամ այդ մասին լիազոր մարմնին գրավոր չտեղեկացնելը **կամ** վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երեսուն հազար դրամից հիսուն հազար դրամի չափով:

**Հոդված 376. Աուդիտ իրականացնող անձի կողմից աուդիտորական ծառայության իրականացման օրենսդրությամբ սահմանված պահանջները խախտելը**

1. Աուդիտ իրականացնող անձի կողմից՝ աուդիտորական ծառայություններն առնվազն մեկ աուդիտորի կողմից իրականացվելու վերաբերյալ օրենսդրությամբ սահմանված պահանջը խախտելը`

առաջացնում է տուգանք` չորս հարյուր հազար դրամից վեց հարյուր հազար դրամի չափով:

2. Աուդիտ իրականացնող անձի կողմից՝ աուդիտորական եզրակացությունները, աուդիտորական հաշվետվությունները, աուդիտորի աշխատանքային փաստաթղթերը կամ աուդիտի անցկացման հետ կապված այլ փաստաթղթերը օրենսդրությամբ սահմանված կարգով, բայց ոչ պակաս, քան աուդիտի անցկացմանը հաջորդող  հինգ տարիների ընթացքում, պահպանելու օրենսդրությամբ սահմանված պահանջը խախտելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

3. Աուդիտ իրականացնող անձի կողմից աուդիտորական եզրակացության կազմմանը, ստորագրմանը, հաստատմանը կամ օրինակների տրամադրմանը վերաբերող օրենսդրությամբ սահմանված պահանջները խախտելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

4. Աուդիտ իրականացնող անձի կողմից լիցենզիայի բացակայության դեպքում կամ տվյալ անձի կողմից օրենսդրությամբ սահմանված աուդիտորական գործունեություն իրականացնելու արգելքի դեպքում աուդիտորական ծառայություններ իրականացնելուց չհրաժարվելը՝

առաջացնում է տուգանք՝ երեք հարյուր հիսուն հազար դրամից հինգ հարյուր հազար դրամի չափով:

5. Աուդիտ իրականացնող անձի կողմից օրենսդրությամբ սահմանված դեպքերում աուդիտորական ծառայությունների իրականացումից հրաժարվելու և պայմանագիրը վաղաժամկետ լուծելու դեպքում լիազորված մարմնին օրենսդրությամբ սահմանված ժամկետում հրաժարվելու պատճառների մասին չտեղեկացնելը՝

առաջացնում է տուգանք` երեք հարյուր հիսուն հազար դրամից հինգ հարյուր հազար դրամի չափով:

6. Աուդիտ իրականացնող անձի կողմից օրենսդրությամբ սահմանած կարգով կնքված պայմանագրերի գրանցամատյան վարելու պահանջը խախտելը`

առաջացնում է տուգանք` յուրաքանչյուր չգրանցած պայմանագրի համար չորսհարյուր հազար դրամի չափով:

7. Աուդիտ իրականացնող անձի կողմից աուդիտի և հարակից ծառայությունների փաստաթղթավորման վերաբերյալ օրենսդրությամբ սահմանած պահանջները խախտելը, որը չի ազդել աուդիտորական եզրակացության ձևի կամ բովանդակության վրա`

առաջացնում է տուգանք` ութսուն հազար դրամից հարյուր հազար դրամի չափով:

8. Աուդիտ իրականացնող անձի կողմից **օրենսդրությամբ սահմանված ժամանակահատվածում** իր տարեկան ֆինանսական հաշվետվությունները կամ աուդիտի ենթարկված անձանց ցանկը ինտերնետային կայքում չտեղադրելը կամ ինտերնետային կայք չունենալը՝

առաջացնում է տուգանք` հարյուր հազար դրամից երկու հարյուր հազար դրամի չափով:

9. Սույն հոդվածի 1-8-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` երեք տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

10. Սույն հոդվածի 1-ին կամ 2-րդ մասով սահմանված արարքներից որևէ մեկըվարչական տույժ նշանակելու վերաբերյալ որոշման անբողոքարկելի դառնալուց հետո` երեք տարվա ընթացքում երրորդ անգամ կատարելը՝

առաջացնում է լիցենզիայի գործողության կասեցում 6 ամիս ժամկետով:

11. Սույն հոդվածի 1-2-րդ, 4-րդ մասերով սահմանված արարքներից որևէ մեկըվարչական տույժ նշանակելու վերաբերյալ որոշման անբողոքարկելի դառնալուց հետո` երկու տարվա ընթացքում երրորդ անգամ կատարելը՝

առաջացնում է լիցենզիայի գործողության դադարեցում:

**ԳԼՈՒԽ 33.**

**ՀԱՐԿԱՅԻՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 377. Հարկերը, տուրքերը կամ** **պարտադիր վճարները uահմանված ժամկետներում չվճարելը**

1. Հարկերը, տուրքերը կամ պարտադիր վճարները, բացառությամբ մաքսային վճարների, օրենսդրությամբ uահմանված ժամկետներում չվճարելը, եթե բացակայում են սույն հոդվածի 2-րդ մասով սահմանված վարչական իրավախախտման հատկանիշները`

առաջացնում է տուգանք` քսան հազար դրամի չափով:

2. Հարկերը, տուրքերը կամ պարտադիր վճարները չվճարելը՝ օրենսդրությամբ սահմանված հաշվետվությունները կամ հաշվարկները չներկայացնելու կամ հաշվետվությունների, հաշվարկների կամ հարկման կամ վճարումների հաշվարկման հիմք հանդիսացող այլ փաստաթղթերի մեջ խեղաթյուրված տվյալներ մտցնելու կամ հարկման օբյեկտը թաքցնելու կամ խաբեության այլ դրսևորումով, որը կատարվել է ոչ խոշոր չափերով՝

առաջացնում է տուգանք` երեսուն հազար դրամից հիսուն հազար դրամի չափով:

3. Սույն հոդվածի 2-րդ մասով սահմանված արարքը առաջին անգամ կատարած անձը ազատվում է վարչական պատասխանատվությունից, եթե ամբողջությամբ վճարել է չվճարված հարկերը, տուրքերը կամ այլ պարտադիր վճարումները և դրանց չվճարման համար օրենսդրությամբ սահմանված տույժերը և նախկինում նշված հիմքով չի ազատվել վարչական պատասխանատվությունից:

**Հոդված 3788. Օրենսդրությամբ սահմանված մասհանումներ չկատարելը**

1. «Զբաղվածության մասին» Հայաստանի Հանրապետության օրենքով սահմանվածմասհանում չկատարելը`

առաջացնում է տուգանք՝ իրավաբանական անձի նկատմամբ` վճարման կետանցված յուրաքանչյուր օրվա համար վճարման ենթակա մասհանման գումարի 0,15 տոկոսի չափով, բայց ոչ ավելի, քան վճարման ենթակա գումարի չափը:

**Հոդված 379. Հարկային մարմիններ տեղեկությունները սահմանված ժամկետում չհաղորդելը կամ սխալ տեղեկություններ հաղորդելը**

1. Oրենսդրությամբ սահմանված դեպքերում իրավաբանական անձի կամ իրավաբանական անձի կարգավիճակ չունեցող կազմակերպության պաշտոնատար անձի կամ անհատ ձեռնարկատիրոջ կամ պետական կառավարման կամ տեղական ինքնակառավարման մարմնի պաշտոնատար անձի կողմից հարկ վճարողի կամ uոցիալական վճարներ կատարողի հետ կատարված գործառնությունների, ինչպեu նաև իրենց կողմից կամ իրենց հաշվին ֆիզիկական անձին վճարված եկամուտների կամ պահված հարկերի կամ պարտադիր վճարների մաuին տվյալները, հարկման նպատակով oրենսդրությամբ կամ այլ իրավական ակտերով նախատեuված անհրաժեշտ այլ տվյալներ հարկային տեuչության տարածքային մարմիններ uահմանված ժամկետում չհաղորդելը կամ uխալ տվյալներ հաղորդելը`

առաջացնում է տուգանք` տասը հազար դրամի չափով։

2. Սույն հոդվածի 1-ին մասով սահմանված արարքը, որը նպաuտել է հարկ կամ uոցիալական վճարներ վճարողի կողմից հարկվող oբյեկտը (հարկը) կամ uոցիալական վճարը թաքցնելուն`

առաջացնում է տուգանք` քսան հազար դրամի չափով:

3. Պետական լիազոր մարմնի պաշտոնատար անձի կողմից իրավաբանական անձի պետական գրանցման, անհատ ձեռնարկատիրոջ պետական հաշվառման, լիցենզավորման կամ դրանց հետ կապված համապատասխան փոփոխությունների մասին տվյալները հարկային մարմիններ օրենսդրությամբ սահմանված ժամկետում չհայտնելը`

առաջացնում է տուգանք` տասը հազար դրամի չափով:

**Հոդված 380. Հարկ վճարողի գործունեության իրականացման հասցեումսահմանված տեղեկություններ չփակցնելը**

1. Հարկ վճարողի կողմից իր գործունեության իրականացման յուրաքանչյուր հասցեում առավել տեսանելի տեղում (իսկ գտնվելու և (կամ) կառավարման որոշումների ընդունման, օպերատիվ ֆինանսական ղեկավարման վայրերում` համապատասխան ցուցանակների վրա) վերադաս հարկային մարմնի կողմից սահմանված ձևով հայտարարություն (նշելով հարկ վճարողի լրիվ անվանումը (անհատ ձեռնարկատերերի դեպքում` ֆիզիկական անձի անունը, ազգանունը, հայրանունը), ՀՎՀՀ-ն, գործունեության տվյալ վայրի հասցեն և տվյալ հասցեում իրականացվող գործունեության տեսակը (տեսակները) չփակցնելու դեպքում գանձվում է 50 հազար դրամի չափով տուգանք` յուրաքանչյուր հասցեում չփակցված տեղեկության մասով:
2. Սույն հոդվածի 1-ին մասով սահմանված խախտումն արձանագրելուց հետո՝ մեկ տարվա ընթացքում, նշված տեղեկությունները չփակցնելու կրկնական փաստ արձանագրվելու դեպքում գանձվում է տուգանք` յուրաքանչյուր չփակցված տեղեկության մասով` 100 հազար դրամի չափով:
3. Սույն հոդվածի կիրառության իմաստով, խախտման կատարման կրկնական փաստ է համարվում համալիր հարկային ստուգման ակտն ուժի մեջ մտնելու օրվանից մեկ տարվա ընթացքում՝ մինչև համալիր հարկային ստուգման ակտի նախագիծը կազմելու օրը սույն հոդվածով սահմանված խախտման կրկնվելը՝ անկախ խախտման կատարման հասցեից:

**Հոդված 381. Հաշվառումը (գրանցումը) խախտումով վարելը, կամ հայտարարագիրը, հաշվարկը սահմանված ժամկետում չներկայացնելը**

1. Օրենսդրությամբ սահմանված հաշվառում (գրանցում) չվարելը կամ ձեռնարկատիրական գործունեության առարկաները չգրանցելը կամ հաշվառումը (գրանցումը) խախտումով վարելը, որը չի պարունակում սույն օրենսգրքի 378-րդ հոդվածով սահմանված վարչական իրավախախտման հատկանիշներ`

առաջացնում է տուգանք` տասնհինգ հազարից մինչև քսանհինգ հազար դրամի չափով:

2. Հայտարարագիրը կամ հաշվարկը կամ օրենսդրությամբ կամ այլ իրավական ակտերով սահմանված այլ փաստաթուղթ, բացառությամբ ֆինանսական հաշվետվությունների, հարկային մարմիններ կամ օրենսդրությամբ սահմանված դեպքերում՝ տեղական ինքնակառավարման մարմիններ սահմանված ժամկետում չներկայացնելը`

առաջացնում է տուգանք` տասը հազարից մինչև քսան հազար դրամի չափով:

**Հոդված 382. Ակցիզային դրոշմանիշներ և հսկիչ նշաններ (դրոշմապիտակներ) օտարելը, ապօրինի ձեռք բերված ակցիզային դրոշմանիշներով և հսկիչ նշաններով (դրոշմապիտակներով) ապրանքներ դրոշմավորելը, ակցիզային դրոշմանիշներով և հսկիչ նշաններով (դրոշմապիտակներով) դրոշմավորման ենթակա չդրոշմավորված կամ չվերադրոշմավորված ապրանքներ իրացնելը, ակցիզային դրոշմանիշներով** **կամ հսկիչ նշաններով (դրոշմապիտակներով) դրոշմավորման այլ կանոնները խախտելը**

1. Սահմանված կարգով ձեռք բերված կամ oգտագործված ակցիզային դրոշմանիշերը կամ հսկիչ նշանները (դրոշմապիտակները) oտարելը, եթե դրանց քանակը չի գերազանցում հիսուն հատը`

առաջացնում է տուգանք` oտարված յուրաքանչյուր դրոշմանիշի կամ հսկիչ նշանի (դրոշմապիտակի) համար` տասնհինգ հազար դրամի չափով:

**2. Ապoրինի ձեռք բերված ակցիզային դրոշմանիշերով կամ հսկիչ նշաններով (դրոշմապիտակներով) ապրանքներ դրոշմավորելը, եթե դրանց ընդհանուր արժեքը վաճառողի մոտ նշված (իսկ չնշված լինելու դեպքում` oրենսդրությամբ սահմանված կարգով որոշված) գներով չի գերազանցում հիսուն հազար դրամը`**

**առաջացնում է տուգանք` հինգ հարյուր հազար դրամից ութ հարյուր հազար դրամի չափով:**

**3. Սույն հոդվածի 1-ին մասով սահմանված արարքը պատասխանատու պաշտոնատար անձի կողմից կատարելը՝**

**առաջացնում է տուգանք՝** oտարված յուրաքանչյուր դրոշմանիշի և հսկիչ նշանի (դրոշմապիտակի) համար` հիսուն հազար դրամի չափովկամ **որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկում:**

**4. Սույն հոդվածի 2-րդ մասով սահմանված արարքը պատասխանատու պաշտոնատար անձի կողմից կատարելը՝**

**առաջացնում է տուգանք՝ ութ հարյուր հազար դրամից մեկ միլիոն դրամի չափով և որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկում:**

5. Ակցիզային դրոշմանիշներով կամ հսկիչ նշաններով (դրոշմապիտակների) դրոշմավորման ենթակա չդրոշմավորված կամ չվերադրոշմավորված ապրանքներ իրացնելը, եթե այդ ապրանքների ընդհանուր արժեքը վաճառողի մոտ նշված (չնշված լինելու դեպքում` օրենսդրությամբ սահմանված կարգով որոշված) գներով չի գերազանցում հիսուն հազար դրամը`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

6. Սույն հոդվածի 5-րդ մասով սահմանված արարքը **պատասխանատու պաշտոնատար անձի կողմից կատարելը՝**

առաջացնում է տուգանք՝ հինգ հարյուր հազար դրամից ութ հարյուր հազար դրամի չափով և որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկում:

7. Ակցիզային դրոշմանիշների կամ հսկիչ նշանների (դրոշմապիտակների) մեկից ավելի անգամ օգտագործման հնարավորությունը չբացառող ձևով կամ դրոշմավորման ենթակա ապրանքները ոչ այդ արտադրատեսակի դրոշմավորման համար տրամադրված ակցիզային դրոշմանիշներով կամ հսկիչ նշաններով (դրոշմապիտակներով) դրոշմավորված կամ Հայաստանի Հանրապետության կառավարության կողմից սահմանված` իրացման համար թույլատրելի ժամկետներից հետո որոշակի թվագրումով դրոշմանիշներով դրոշմավորված, ինչպես նաև որոշակի տարողությամբ տարաների համար տրամադրված դրոշմանիշներով կամ հսկիչ նշաններով (դրոշմապիտակներով) ` օրենսդրությամբ չնախատեսված այլ տարողություն ունեցող տարաներով (տուփերով) դրոշմավորված ապրանքներն իրացնելը, եթե այդ ապրանքների ընդհանուր արժեքը վաճառողի մոտ նշված (չնշված լինելու դեպքում՝ օրենսդրությամբ սահմանված կարգով որոշված) գներով չի գերազանցում հինգ հարյուր հազար դրամը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

8. Սույն հոդվածի 7-րդ մասով սահմանված արարքը **պատասխանատու պաշտոնատար անձի կողմից կատարելը՝**

առաջացնում է տուգանք՝ հինգ հարյուր հազար դրամից մեկ միլիոն դրամի չափով և որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկում՝ մեկ տարի ժամկետով:

**Հոդված 383**. Ակցիզային հարկի ճշգրտված հաշվարկը մեկից ավելի ներկայացնելը

Յուրաքանչյուր հաշվետու ժամանակաշրջանի համար ակցիզային հարկի ճշգրտված մեկից ավելի յուրաքանչյուր հաշվարկի ներկայացնելը`

Առաջացնում է տուգանք` 200 հազար դրամի չափով:

Հոդված 384. Առանց հuկիչ-դրամարկղային մեքենաների դրամական հաշվարկներ իրականացնելը, հuկիչ-դրամարկղային մեքենաների գրանցման կարգի կամ շահագործման կանոնների խախտմամբ հuկիչ-դրամարկղային մեքենաների կիրառումը

1. Օրենսդրությամբ uահմանված դեպքերում հuկիչ-դրամարկղային մեքենաների կիրառումը պարտադիր լինելու դեպքում կանխիկ դրամով կամ պլաստիկ քարտերի միջոցով դրամական գործարքներ իրականացնելու պահին կամ վայրում հարկային մարմնում այդ վայրի հասցեով գրանցված հսկիչ-դրամարկղային մեքենայի բացակայությունը կամ հարկային մարմնում այդ վայրի հասցեով հսկիչ-դրամարկղային մեքենա գրանցված չլինելը՝ հանրային սննդի օբյեկտում իրականացվող հանրային սննդի գործունեության մասով, եթե այդ գործունեությունը օրենսդրության համաձայն, չի համարվում արտոնագրային վճարի օբյեկտ՝

առաջացնում է տուգանք` իրավաբանական անձի կամ անհատ ձեռնարկատեր ֆիզիկական անձի նկատմամբ ութ հարյուր հազար դրամից մեկ միլիոն դրամի չափով։

2. Սույն հոդվածի 1-ին մասով սահմանված արարքը կատարելը գործունեության այլ տեսակների մասով՝

առաջացնում է տուգանք` իրավաբանական անձի կամ անհատ ձեռնարկատեր ֆիզիկական անձի նկատմամբ երկու հարյուր հազար դրամից երեք հարյուր հազար դրամի չափով։

3. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` մեկ միլիոն երկու հարյուր հազար դրամից երկու միլիոն դրամի չափով և այդ մասով գործունեության կասեցում մինչև uահմանված կարգով հuկիչ-դրամարկղային մեքենայի ներդրումը։

4. Սույն հոդվածի 2-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո ` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի 2-րդ մասով սահմանված տուգանքի չափի կրկնապատիկի չափով։

5. Հuկիչ-դրամարկղային մեքենաների գրանցման կարգի կամ շահագործման կանոնների խախտմամբ հuկիչ-դրամարկղային մեքենաների կիրառումը, հանրային սննդի օբյեկտում իրականացվող հանրային սննդի գործունեության մասով, եթե այդ գործունեությունը օրենսդրության համաձայն, չի համարվում արտոնագրային վճարի օբյեկտ՝

առաջացնում է տուգանք՝ իրավաբանական անձի կամ անհատ ձեռնարկատեր ֆիզիկական անձի նկատմամբ՝ չորս հարյուր հազար դրամից վեց հարյուր հազար դրամի չափով:

6. Սույն հոդվածի 5-րդ մասով սահմանված արարքը կատարելը գործունեության այլ տեսակների մասով՝

առաջացնում է տուգանք՝ իրավաբանական անձի կամ անհատ ձեռնարկատեր ֆիզիկական անձի նկատմամբ՝ հարյուր հազար դրամից հարյուր հիսուն հազար դրամի չափով:

7. Սույն հոդվածի 5-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` մեկ միլիոն դրամից մինչև տեղադրված հսկիչ-դրամարկղային մեքենաներով նախորդ եռամսյակի ընթացքում արձանագրված շրջանառության 0,5-ից 0,7 տոկոսի չափով և այդ մասով գործունեության կասեցում` 5-օրյա ժամկետով։

8. Սույն հոդվածի 6-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով և այդ մասով գործունեության կասեցում` 5-օրյա ժամկետով։

9. Սույն հոդվածի 5-րդ մասով սահմանված արարքը վարչական տույժ նշանակելու մասին որոշումն անբողոքարկելի դառնալուց հետո` մեկ տարվա ընթացքում երրորդ կամ երեքից ավելի անգամ կատարելը`

առաջացնում է առաջացնում է տուգանք` երկու միլիոն դրամից մինչև տեղադրված հսկիչ-դրամարկղային մեքենաներով նախորդ եռամսյակի ընթացքում արձանագրված շրջանառության 0.5-ից 0,7 տասնորդական տոկոսի չափով և այդ մասով գործունեության կասեցում` 10-օրյա ժամկետով։

10. Սույն հոդվածի 6-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում երրորդ կամ երեքից ավելի անգամ կատարելը `

առաջացնում է տուգանք՝ չորս հարյուր հազար դրամից վեց հարյուր հազար դրամի չափով և այդ մասով գործունեության կասեցում` 10-օրյա ժամկետով։

11. Հսկիչ-դրամարկղային մեքենայի միջոցով օրվա ընթացքում իրականացված դրամական հաշվարկների հանրագումարի վերաբերյալ ցանցային կապուղիների միջոցով տեղեկության ուղարկումն իրականացնող մեքենա չկիրառելը կամ հսկիչ-դրամարկղային մեքենային միացվող համապատասխան սարք չտեղադրելը՝

առաջացնում է նախազգուշացում՝ իրավաբանական անձի կամ անհատ ձեռնակատիրոջ նկատմամբ:

12. Սույն հոդվածի 11-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ ութսուն հազար դրամից հարյուր հիսուն հազար դրամի չափով:

13. Սույն հոդվածի 11-րդ մասով սահմանված արարքը վարչական տույժ նշանակելու մասին որոշումն անբողոքարկելի դառնալուց հետո՝ մեկ տարվա ընթացքում երրորդ կամ երեքից ավելի անգամ կատարելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով և համապատասխան օբյեկտի գործունեության կասեցում` մինչև ցանցային կապուղիների միջոցով տեղեկության ուղարկումն իրականացնող մեքենայի կիրառումը կամ հսկիչ-դրամարկղային մեքենային միացվող համապատասխան սարքի տեղադրումը:

14. Հսկիչ-դրամարկղային մեքենայի միջոցով օրվա ընթացքում իրականացված դրամական հաշվարկների հանրագումարի վերաբերյալ տեղեկությունը հարկային մարմին ուղարկելը չապահովելը (հսկիչ-դրամարկղային մեքենայի, ցանցային կապի միջոցի անխափան աշխատանքը չապահովելը), բացառությամբ կապի անբավարարության կամ բացակայության պատճառով տեղեկությունը չուղարկելու դեպքերի՝

առաջացնում է տուգանք՝ իրավաբանական անձի կամ անհատ ձեռնարկատեր ֆիզիկական անձի նկատմամբ հարյուր հազար դրամից հարյուր հիսուն հազար դրամի չափով:

15. Սույն հոդվածի 11-րդ մասով սահմանված արարքը վարչական տույժ նշանակելու մասին որոշումն անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

**Հոդված 385. Դրամարկղային գործառնությունների մաuին oրենuդրության պահանջները խախտելը**

1. Կանխիկ դրամով վճարումների նկատմամբ oրենսդրությամբ uահմանված uահմանափակումները չպահպանելը`

առաջացնում է տուգանք` կանխիկ դրամով վճարումների թույլատրված չափը գերազանցող գումարի (խախտման գումար) 5 տոկոuի չափով, բայց ոչ պակաu հինգ հարյուր հազար դրամը և ոչ ավելի, քան երկու միլիոն դրամը։

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` կանխիկ դրամով վճարումների թույլատրված չափը գերազանցող գումարի (խախտման գումար) 10 տոկոuի չափով, բայց ոչ պակաu, մեկ միլիոն դրամը և ոչ ավելի, քան չորս միլիոն դրամը:

3. Դրամարկղային գործառնությունները դրամարկղային գրքում չգրանցելը`

առաջացնում է տուգանք՝ երեսուն հազար դրամից հիսուն հազար դրամի չափով։

4. Սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը `

առաջացնում է տուգանք՝ հիսուն հազար դրամից հարյուր հազար դրամի չափով։

5. Դրամարկղային գրքի վարման oրենuդրությամբ uահմանված կանոնները խախտելը`

առաջացնում է տուգանք՝ քսան հազար դրամի չափով։

6. Սույն հոդվածի 5-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք՝ քառասուն հազար դրամի չափով:

**ԳԼՈՒԽ 34.**

**ԱՐԺՈՒԹԱՅԻՆ, ՓՈՂԵՐԻ ԼՎԱՑՄԱՆ ԵՎ ԱՀԱԲԵԿՉՈՒԹՅԱՆ ՖԻՆԱՆՍԱՎՈՐՄԱՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 386. Հայաստանի Հանրապետության արժույթով գործարքների իրականացման, ինչպես նաև արժութային հարաբերությունները կարգավորող օրենսդրությամբ սահմանված կարգը խախտելը**

1. Հայաստանի Հանրապետության տարածքում ապրանքների (գույքի) իրացման, ծառայությունների մատուցման, աշխատավարձի կամ դրան հավասարեցված այլ վճարների վճարումների, գույքի գնահատման կամ աշխատանքների կատարման, գույքի օգտագործման դրամական (փողային) գնանշումները, ռեզիդենտների միջև ապրանքների (գույքի) իրացման, ծառայությունների մատուցման, աշխատանքների կատարման, գույքի օգտագործման դիմաց դրամական վճարումները, ներառյալ` ֆինանսական գործառնությունների դիմաց վճարվող տոկոսավճարները, և իրավունքի կամ արտոնության իրականացման կամ տրամադրման դիմաց տրվող հատուցումները, ապահովագրավճարների կամ ապահովագրական հատուցումների ընդունումը կամ իրականացումը, կանխիկ կամ անկանխիկ՝ ընթացիկ արժութային գործարքների դիմաց վճարումները, կապիտալի շարժի կամ ֆինանսական արժութային գործարքները բացառությամբ օրենսդրությամբ սահմանված դեպքերի, կամ իրավաբանական անձանց կանոնադրական կամ բաժնեհավաք կապիտալում դրամական ներդրումները կամ Հայաստանի Հանրապետության տարածքում դրամական շահումների գովազդը կամ այդ շահումների հատկացումը Հայաստանի Հանրապետության դրամով չիրականացնելը՝

առաջացնում է տուգանք` խախտման գումարի չափով, բայց ոչ պակաս, քան երկու միլիոն դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ խախտման գումարի չափով, բայց ոչ պակաս, քան տվյալ արարքի համար սույն հոդվածի 1-ին մասով կիրառված տուգանքի չափի կրկնապատիկի չափով:

3. Արժութային հարաբերությունները կարգավորող օրենքներով կամ իրավական այլ ակտերով սահմանված այլ պահանջ չկատարելը, եթե արարքը չի պարունակում սույն օրենսգրքի 600-րդ հոդվածով սահմանված վարչական իրավախախտման հատկանիշներ`

առաջացնում է տուգանք` խախտման գումարի չափով, բայց ոչ պակաս, քան հարյուր հազար դրամի չափով:

4. Սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք` խախտման գումարի չափով, բայց ոչ պակաս, քան երկու հարյուր հազար դրամի չափով:

5. Սույն հոդվածով սահմանված վարչական իրավախախտում չի համարվում պաշտոնատար անձի կողմից իրենց իրավասության սահմաններում վերահսկողական նպատակներով իրականացվող` սույն հոդվածով սահմանված արարքների կատարումը:

**Հոդված 387. Առանց համապատաuխան լիցենզիայի արտարժույթի առուվաճառքը իրականացումը**

1. Առանց համապատաuխան լիցենզիայի արտարժույթի առուվաճառքի իրականացումը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական պատասխանատվության ենթարկելու մասին որոշման անբողոքարկելի դառնալուց հետո՝ մեկ տարվա ընթացքում, կրկին կատարելը`

առաջացնում է տուգանք` երեք հարյուր հազար դրամից հինգ հարյուր հազար դրամի չափով կամ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ մինչև մեկ տարի ժամկետով:

**Հոդված 388.Փողերի լվացման և ահաբեկչության ֆինանսավորման դեմ պայքարի մասին օրենսդրության պահանջները խախտելը**

 1. «Փողերի լվացման և ահաբեկչության ֆինանսավորման դեմ պայքարի մասին» Հայաստանի Հանրապետության օրենքի (այսուհետև սույն հոդվածում` Օրենք) 4-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձ հանդիսացող ոչ ֆինանսական հաստատությունների կամ անձանց (սույն հոդվածում այսուհետ` ֆիզիկական անձ) նկատմամբ՝ ութսուն հազար դրամից հարյուր հազար դրամի չափով, իրավաբանական անձ հանդիսացող ոչ ֆինանսական հաստատությունների կամ անձանց (սույն հոդվածում այսուհետ` իրավաբանական անձ)՝ նկատմամբ հարյուր հիսուն հազար դրամից երկու հարյուր հազար դրամի չափով:

2. Օրենքի 6-րդ հոդվածի 2-րդ մասով սահմանված հաշվետվությունները չտրամադրելը կամ ժամկետանց տրամադրելը, ինչպես նաև Օրենքի 7-րդ հոդվածի 1-ին մասով սահմանված դեպքերում գործարքը կամ գործարար հարաբերությունը կասկածելի չորակելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

3. Օրենքի 6-րդ հոդվածի 3-րդ մասով սահմանված հաշվետվությունները չտրամադրելը կամ ժամկետի խախտմամբ տրամադրելը, ինչպես նաև սահմանված հաշվետվությունների մեջ տվյալները սխալ, այդ թվում` կեղծ կամ ոչ արժանահավատ, կամ թերի լրացնելը, հաստատված հաշվետվական ձևը կառուցվածքային փոփոխությունների ենթարկելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

4. Օրենքի 6-րդ հոդվածի 5-րդ մասով սահմանված պարտականությունը չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

5. Օրենքի 7-րդ հոդվածի 3-րդ մասով սահմանված պարտականությունը չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հիսուն հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

6. Օրենքի 9-րդ հոդվածի 5-րդ և 6-րդ մասերով սահմանված պարտականությունը չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

7. Օրենքի 10-րդ հոդվածի 1-ին մասի 4-րդ և 6-րդ կետերով սահմանված տեղեկությունների տրամադրման կամ հանձնարարականների կատարման պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

8. Հաճախորդի պատշաճ ուսումնասիրությանը խոչընդոտող գործարքների կամ գործարար հարաբերությունների, արժեթղթերի, ինչպես նաև կեղծ բանկային գործունեության Օրենքի 15-րդ հոդվածով սահմանված արգելքները խախտելը՝

առաջացնում է՝ նախազգուշացում կամ տուգանք` ֆիզիկական անձի նկատմամբ` չորս հարյուր հիսուն հազար դրամից հինգ հարյուր հազար դրամի չափով, իրավաբանական անձի նկատմամբ` հինգ հարյուր հազար դրամից վեց հարյուր հազար դրամի չափով,

9. Օրենքի 16-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

10. Օրենքի 17-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

11. Օրենքի 18-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

12. Օրենքի 21-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

13. Օրենքի 22-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

14. Օրենքի 23-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

15. Օրենքի 24-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

16. Օրենքի 25-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

17. Օրենքի 26-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

18. Օրենքի 27-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ երկու հարյուր հազար դրամից երեք հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից վեց հարյուր հազար դրամի չափով:

19. Օրենքի 28-րդ հոդվածով սահմանված պարտականությունները չկատարելը կամ ոչ պատշաճ կատարելը`

առաջացնում է նախազգուշացում կամ տուգանք` ֆիզիկական անձի նկատմամբ՝ ութ հարյուր հազար դրամից մեկ միլիոն դրամի չափով, իրավաբանական անձի նկատմամբ՝ մեկ միլիոն հինգ հարյուր հազար դրամից երկու միլիոն դրամի չափով:

20. Ոչ առևտրային կազմակերպությունների կողմից Օրենքի 29-րդ հոդվածի 3-րդ մասով նախատեսված պարտականությունները չկատարելը կամ ոչ պատշաճ կատարելը`

առաջացնում է նախազգուշացման կամ տուգանք` հինգ հարյուր հազարից դրամից վեց հարյուր հազար դրամի չափով։

**Հոդված 389. Պաշտոնատար անձի կողմից «Փողերի լվացման և ահաբեկչության ֆինանսավորման դեմ պայքարի մասին» Հայաստանի Հանրապետության օրենքի** **պահանջները խախտելը**

1. Հաշվետվություն տրամադրող անձ հանդիսացող  պետական մարմինների պաշտոնատար անձի կողմից «Փողերի լվացման և ահաբեկչության ֆինանսավորման դեմ պայքարի մասին» Հայաստանի Հանրապետության օրենքի պահանջները չկատարելը կամ ոչ պատշաճ  կատարելը `

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

**ԳԼՈՒԽ 35.**

**ՄԱՔՍԱՅԻՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 390. Մաքսային  մարմնի պաշտոնատար անձի կարգադրությանը կամ օրինական պահանջին չենթարկվելը, նրան վիրավորանք հասցնելը, բռնություն գործադրելը կամ դրա սպառնալիքը**

1.  Մաքսային վարույթին առնչվող անձի կողմից  մաքսային  մարմնի պաշտոնատար անձի կարգադրությունը կամ  օրինական պահանջը դիտավորությամբ չկատարելը`

առաջացնում է նախազգուշացում կամ տուգանք` քսան հազար դրամի չափով:

2. Պաշտոնական պարտականությունները կատարելիս մաքսային մարմնի պաշտոնատար անձին վիրավորանք հասցնելը, կամ նրա նկատմամբ բռնություն գործադրելը կամ դրա սպառնալիքը`

առաջացնում է տուգանք` երեսուն հազար դրամից հիսուն հազար դրամի չափով:

**Հոդված 391. Հայաստանի Հանրապետության պետական սահմանը հատելու ժամանակ տրանսպորտային միջոցը չկանգնեցնելը**

1. Հայաստանի Հանրապետության պետական սահմանը փաստացի հատելու ժամանակ տրանսպորտային միջոցը մաքսային մարմնի սահմանած վայրում չկանգնեցնելը`

առաջացնում է տուգանք` վաթսուն հազար դրամից ութսուն հազար դրամի չափով:

**Հոդված 392. Մաքսային հսկողության ներքո գտնվող տրանսպորտային միջոցի մեկնումն առանց թույլտվության**

1. Մաքսային հսկողության ներքո գտնվող տրանսպորտային միջոցի մեկնումն առանց մաքսային մարմնի թույլտվության`

առաջացնում է տուգանք` վաթսուն հազար դրամից ութսուն հազար դրամի չափով:

**Հոդված 393. Մաքսային հսկողության ներքո գտնվող ապրանքներին և տրանսպորտային միջոցներին մաքսային մարմնի պաշտոնատար անձին մոտենալուն խոչընդոտելը**

1. Պաշտոնական լիազորություններն իրականացնելու համար մաքսային հսկողության ներքո գտնվող ապրանքներին կամ տրանսպորտային միջոցներին  մաքսային  հսկողություն իրականացնող մաքսային մարմնի պաշտոնատար անձի մոտենալուն խոչընդոտելը`

առաջացնում է տուգանք` հիսուն հազար դրամի չափով:

**Հոդված 394. Մաքսային հսկողություն իրականացնելու համար սահմանված փաստաթղթեր և տեղեկություններ մաքսային մարմնին չներկայացնելը**

1. Մաքսային հսկողության իրականացման համար սահմանված փաստաթղթերը կամ տեղեկությունները սահմանված ժամկետում մաքսային մարմիններին չներկայացնելը` անկախ գրավոր հայտարարագիր ներկայացնելուց`

առաջացնում է տուգանք` երեսուն հազար դրամից հիսուն հազար դրամի չափով:

**Հոդված 395. Մաքսային մարմին ապրանքները, տրանսպորտային միջոցները և ուղեկցող փաստաթղթերը չհասցնելը**

1. Հայաստանի Հանրապետության մեկ մաքսային մարմնից մյուս  մաքսային  մարմին  մաքսային  հսկողության ներքո գտնվող ապրանքները կամ տրանսպորտային միջոցները և դրանց ուղեկցող փաստաթղթերը սահմանված ժամկետում չհասցնելը`

առաջացնում է տուգանք` վաթսուն հազար դրամից ութսուն հազար դրամի չափով:

**Հոդված 396. Մաքսային ապահովման միջոցները վնասելը, կորցնելը կամ փոխելը**

1. Մաքսային մարմինների կողմից կիրառվող  օրենքով սահմանված  մաքսային ապահովման նույնականացման միջոցները վնասելը, կորցնելը կամ փոխելը`

առաջացնում է տուգանք` հարյուր հիսուն հազարից մինչև երկու հարյուր հազար դրամի չափով:

**Հոդված 397. Առանց մաքսային մարմնի թույլտվության կատարվող բեռնային և այլ գործառնությունները**

1. Առանց մաքսային մարմնի թույլտվության մաքսային հսկողության ներքո գտնվող ապրանքների բեռնումը, բեռնաթափումը, փոխաբեռնումը, փաթեթների վնասվածքների վերացումը, փաթեթների բացումը, փաթեթավորումը կամ վերափաթեթավորումը `

առաջացնում է տուգանք` այդ ապրանքների մաքսային արժեքի քառասունից հիսուն տոկոսի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում, կրկին կատարելը`

առաջացնում է տուգանք` այդ ապրանքների մաքսային արժեքի ութսուն տոկոսից ամբողջի չափով:

**Հոդված 398. Առանց մաքսային մարմնի թույլտվության ապրանքներ հանձնելը, օտարելը կամ ոչնչացնելը, ինչպես նաև մաքսային հսկողության ներքո գտնվող ապրանքների ու տրանսպորտային միջոցների պահպանության կանոնների խախտմամբ դրանք վնասելը կամ կորցնելը**

1. Առանց մաքսային մարմնի թույլտվության մաքսային հսկողության ներքո գտնվող ապրանքները կամ տրանսպորտային միջոցներն մասնակի կամ ամբողջությամբ հանձնելը, օտարելը կամ ոչնչացնելը`

առաջացնում է տուգանք` այդ ապրանքների և տրանսպորտային միջոցների մաքսային արժեքի քառասունից հիսուն տոկոսի չափով:

2. Մաքսային հսկողության ներքո գտնվող ապրանքների կամ տրանսպորտային միջոցների պահպանության կանոնների խախտմամբ դրանք վնասելը կամ կորցնելը`

առաջացնում է տուգանք` այդ ապրանքների և տրանսպորտային միջոցների մաքսային արժեքի տասնհինգից քսանհինգ տոկոսի չափով:

**Հոդված 399. Հետագա արտահանման կամ հետագա ներմուծման պարտավորության խախտումը**

1. Հետագա արտահանման կամ հետագա ներմուծման պարտավորությամբ Հայաստանի Հանրապետություն ներմուծված կամ Հայաստանի Հանրապետությունից արտահանված ապրանքները կամ տրանսպորտային միջոցները սահմանված ժամկետում չարտահանելը կամ Հայաստանի Հանրապետություն չներմուծելը`

առաջացնում է տուգանք` խախտման  օրվա դրությամբ այդ ապրանքների կամ տրանսպորտային միջոցների համար «Բաց թողնում` ներքին սպառման համար» մաքսային ընթացակարգի համար սահմանված մաքսային վճարների մեծության 50 տոկոսի, բայց ոչ պակաս, քան հիսուն հազար դրամի չափով:

2. Սույն հոդվածի 1-ին մասով սահմանված արարքը կատարելը, որը զուգորդվել է սույն հոդվածի 1-ին մասում նշված ապրանքների կամ տրանսպորտային միջոցների օտարմամբ`

առաջացնում է տուգանք` օտարված ապրանքների կամ տրանսպորտային միջոցների մաքսային արժեքի ութսունից ամբողջի չափով:

**Հոդված 400. «Մաքսային տարանցում» մաքսային** **ընթացակարգով Հայաստանի Հանրապետության տարածքով ապրանքների փոխադրման կանոնները չպահպանելը**

1. Փոխադրողի կողմից **«Մաքսային տարանցում» մաքսային ընթացակարգով Հայաստանի Հանրապետության տարածքով ապրանքների** փոխադրման ժամկետը կամ ապրանքների տեղափոխման երթուղին չպահպանելը կամ մաքսային մարմնի կողմից նախատեսածից այլ մաքսային հսկողության գոտի ապրանքներ հասցնելը՝

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 401. Մաքսային հսկողության տակ գտնվող ապրանքների քանակի և վիճակը փոփոխելը**

1. Մաքսային հսկողության տակ գտնվող ապրանքների կամ տրանսպորտային միջոցների բնական մաշվածության հետևանքով առաջացած փոփոխություններից կամ փոխադրման, տրանսպորտային փոխադրման կամ պահպանման բնականոն պայմաններում ապրանքների բնական հատկությունների փոփոխության հետևանքով քանակի կամ վիճակի փոփոխություններից բացի այլ փոփոխությունների ենթարկելը`

առաջացնում է տուգանք՝ այդ ապրանքների կամ տրանսպորտային միջոցների «Բաց թողնում` ներքին սպառման համար» մաքսային ընթացակարգի համար սահմանված մաքսային վճարների մեծության 50 տոկոսի չափով, բայց ոչ պակաս, քան հիսուն հազար դրամի չափով:

2. «Մաքսային պահեստ», «ներմուծում մաքսային պահեստ», «ներմուծում ազատ մաքսային պահեստ»  մաքսային ընթացակարգերով բաց թողնված ապրանքների նկատմամբ այնպիսի գործողություններ իրականացնելը, որոնք հանգեցրել են այդ ապրանքների հատկանիշների կամ նպատակային նշանակության փոփոխությանը՝

առաջացնում է տուգանք՝ այդ ապրանքների մաքսային արժեքի հինգից տասը տոկոսի չափով:

**Հոդված 402. Հայաստանի Հանրապետության  սահմանով ապրանքների և տրանսպորտային միջոցների տեղափոխումը` մաքսային  հսկողությունը շրջանցելով**

1. Հայաստանի Հանրապետության  պետական սահմանով ապրանքների կամ տրանսպորտային միջոցների տեղափոխումը` մաքսային հսկողությունը շրջանցելով, այսինքն` Հայաստանի Հանրապետության պետական սահմանով դրանց տեղափոխումը մաքսային մարմնի գտնվելու վայրից դուրս՝

առաջացնում է տուգանքի նշանակում` ապրանքների կամ տրանսպորտային միջոցների մաքսային արժեքի ութսուն տոկոսից ամբողջի չափով:

**Հոդված 403. Հայաստանի Հանրապետության պետական սահմանով ապրանքների տեղափոխումը` մաքսային հսկողությունից թաքցնելով**

1. Հայաստանի Հանրապետության  պետական սահմանով ապրանքների տեղափոխումը`  մաքսային հսկողությունից թաքցնելով, այսինքն` գաղտնարանների օգտագործմամբ, ապրանքների հայտնաբերումը դժվարացնող այլ եղանակներով կամ ապրանքներին այլ տեսք տալու միջոցով`

առաջացնում է տուգանք` այդ ապրանքների մաքսային արժեքի ութսուն տոկոսից ամբողջի չափով:

**Հոդված 404. Հայաստանի Հանրապետության  պետական սահմանով ապրանքների և տրանսպորտային միջոցների տեղափոխումը` մաքսային և այլ փաստաթղթերը կամ մաքսային ապահովման միջոցները խաբեությամբ օգտագործելով**

1. Հայաստանի Հանրապետության պետական սահմանով ապրանքների կամ տրանսպորտային միջոցների տեղափոխումը կամ ժամանակավոր պահպանման հանձնելու դեպքում` մաքսային մարմին մաքսային հսկողության կամ մաքսային ձևակերպման համար ոչ ճշգրիտ տեղեկություններ**,** անօրինական ճանապարհով ստացված, անվավեր համարված, ոչ հավաստի մաքսային և այլ փաստաթղթեր,ինչպես նաև կեղծ մաքսային ապահովման միջոցներ խաբեությամբ օգտագործելը՝

առաջացնում է տուգանք` այդ ապրանքների կամ տրանսպորտային միջոցների մաքսային արժեքի ութսուն տոկոսից ամբողջի չափով:

**Հոդված 405. Ապրանքները և տրանսպորտային միջոցները չհայտարարագրելը կամ դրանց հայտարարագրելը ոչ իրենց անվանմամբ կամ հայտարարագրման ժամանակ ոչ ճշգրիտ (կեղծ) տեղեկություններ ներառելը**

1. Ապրանքները կամ տրանսպորտային միջոցները չհայտարարագրելը կամ ոչ իրենց անվանմամբ հայտարարագրելը կամ հայտարարագրման ժամանակ դրանց անվանման, նկարագրի, դասակարգչի, ծագման երկրի, մաքսային արժեքի կամ այլ տվյալների վերաբերյալ ոչ ճշգրիտ (կեղծ) տեղեկություններ ներառելը՝ ինչի արդյունքում չի առաջանում մաքսային վճարների (բացառությամբ մաքսավճարի) պակաս հաշվարկում կամ չհաշվարկում, ինչպես նաև ոչ սակագնային կարգավորման միջոցների չկիրառում`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը, որի արդյունքում առաջանում է մաքսային վճարների պակաս հաշվարկում կամ չհաշվարկում`

առաջացնում է տուգանք՝ չհաշվարկված կամ պակաս հաշվարկված մաքսային վճարների և այդ մաքսային վճարների հիսուն տոկոսի ընդհանուր գումարի չափով:

3. Սույն հոդվածի 1-ին մասով սահմանված արարքը, որն առաջացնում է ոչ սակագնային կարգավորման միջոցների չկիրառում`

առաջացնում է տուգանքի նշանակում` այդ ապրանքների կամ տրանսպորտային միջոցների մաքսային արժեքի չափով:

4. Սույն հոդվածի 1-ին մասով սահմանված արարքը, որի արդյունքում չեն առաջանում մաքսային վճարներ (բացառությամբ մաքսավճարի), սակայն կատարված վարչական իրավախախտման արդյունքում  մաքսային  հայտարարագրում արտացոլվել են ապրանքների արտահանման երկրում կամ Հայաստանի Հանրապետությունում ձեռք բերված և մաքսային սահմանով տեղափոխված կամ տեղափոխվող ապրանքների ձեռքբերման արժեքներից կամ քանակներից բարձր կամ ցածր արժեքներ կամ քանակներ` հանցագործության հատկանիշների բացակայության դեպքում`

առաջացնում է տուգանք` այդ ապրանքների մաքսային արժեքի ութից տասը տոկոսի չափով:

**Հոդված 406. Առանց մաքսային մարմինների թույլտվության` մաքսային վճարումների գծով արտոնություններ ունեցող ապրանքների և տրանսպորտային միջոցների օգտագործումը, տնօրինումը և այլ անձի հանձնելն այլ նպատակներով**

1.Առանց մաքսային մարմինների թույլտվության` մաքսային վճարումների գծով արտոնություններ ունեցող ապրանքների կամ տրանսպորտային միջոցների օգտագործումը, տնօրինումը կամ այլ անձի հանձնելն այլ նպատակներով, որոնց համար տրվել էին այդ արտոնությունները`

առաջացնում է տուգանք` այդ ապրանքների կամ տրանսպորտային միջոցների մաքսային արժեքի ութսուն տոկոսից ամբողջի չափով:

**Հոդված 407. Պայմանական բաց թողնված ապրանքներն  անօրինական օգտագործելը կամ տնօրինելը, ինչպես նաև արգելանքի վերցված ապրանքները և տրանսպորտային միջոցներն անօրինական օգտագործելը**

1. Օրենքով սահմանված պայմանական բաց թողնված ապրանքներն անօրինական օգտագործելը կամ տնօրինելը՝

առաջացնում է տուգանք` այդ ապրանքների մաքսային արժեքի քսան տոկոսի չափով:

2. Մաքսային հսկողության ժամանակ արգելանքի վերցված ապրանքները կամ տրանսպորտային միջոցներն առանց մաքսային մարմնի թույլտվության օգտագործելը՝

առաջացնում է տուգանք` այդ ապրանքների մաքսային արժեքի քառասունից հիսուն տոկոսի չափով:

**Հոդված 408. Մաքսային վճարների օրենքով սահմանված վճարման ժամկետները խախտելը**

1. Մաքսային վճարներն օրենքով սահմանված ժամկետներում չվճարելը՝

առաջացնում է տուգանք` երեսուն հազար դրամից հիսուն հազար դրամի չափով:

**ԳԼՈՒԽ 36.**

**ՎԻՃԱԿԱԽԱՂԵՐԻ ԵՎ ՇԱՀՈՒՄՈՎ ԽԱՂԵՐԻ ԿԱԶՄԱԿԵՐՊՄԱՆ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 409. Շահումով խաղերի կազմակերպման և անցկացման կարգը խախտելը**

**1. Շահումով խաղի կամ խաղատան կազմակերպչի կողմից՝ օրենսդրությամբ սահմանված տեղեկությունների կամ հաշվետվությունների ներկայացման, հրապարակման կարգը, ժամկետները, բովանդակությունը կամ ձևը խախտելը՝**

**առաջացնում է նախազգուշացում:**

**2. Շահումով խաղի կամ խաղատան կազմակերպչի ղեկավարի կողմից՝ օրենսդրությամբ սահմանված տեղեկությունները կամ հաշվետվությունները ուշ ներկայացնելու կամ դրանցում ոչ արժանահավատ տվյալներ արտացոլելը՝**

**առաջացնում է տուգանք` ութսուն հազար դրամից հարյուր հազար դրամի չափով:**

3. Շահումով խաղի կամ խաղատան կազմակերպչի կողմից՝ օրենսդրության պահանջներին համապատասխան խաղասրահի՝ դրսից դեպի ներս անտեսանելիությունը չապահովելը՝

**առաջացնում է** տուգանք՝ երեսուն հազար դրամից հիսուն հազար դրամի չափով:

4. Շահումով խաղի կամ խաղատան կազմակերպչի կողմից՝ օրենսդրության պահանջներին համապատասխան խաղասրահի տարածքի պաշտպանությունը պահպանիչ և հակահրդեհային ազդարարման համակարգերով չապահովելը՝

**առաջացնում է** տուգանք՝ քսան հազար դրամից քառասուն հազար դրամի չափով:

5. Շահումով խաղի կամ խաղատան կազմակերպչի կողմից՝ օրենսդրության պահանջներին համապատասխան, խաղասրահում կազմակերպվող խաղերի կանոնները խաղասրահում, տեսանելի տեղում չփակցնելը (բացառությամբ այն խաղային ավտոմատների, որոնք իրենց վրա պարունակում են շահումների տարբերակներ)՝

առաջացնում է տուգանք՝ տասը հազար դրամից երեսուն հազար դրամի չափով:

6. Շահումով խաղի կամ խաղատան կազմակերպչի կողմից՝ օրենսդրությամբ սահմանված, խաղային ավտոմատի շահագործումից ստացված հասույթի մեջ շահումների ծրագրավորված ընդհանուր մեծության նվազագույն չափը խախտելը՝

առաջացնում է տուգանք՝ յուրաքանչյուր խաղային ավտոմատի համար՝ հարյուր հիսուն հազար դրամից երկու հարյուր հազար դրամի չափով:

7. Շահումով խաղի կամ խաղատան կազմակերպչի կողմից քսանմեկ տարին չլրացած ֆիզիկական անձի մուտքը խաղասրահ օրենսդրությւամբ սահմանված պահանջներին համապատասխան չարգելելը՝

առաջացնում է տուգանք՝ յուրաքանչյուր անձի համար հարյուր հիսուն հազար դրամից երկու հարյուր հազար դրամի չափով:

8. Շահումով խաղի կամ խաղատան կազմակերպչի կողմից՝ օրենսդրությամբ սահմանված պահանջներին համապատասխան, պատահականությամբ չպայմանավորված շահումներով խաղեր կազմակերպելիս նախօրոք խաղացողներին չտեղեկացնելը կամ դրա մասին չբացատրելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

9. Շահումով խաղի կամ խաղատան կազմակերպչի կողմից շահումով խաղի կամ խաղատան կամ խաղասրահի կամ դրանց կազմակերպիչների գովազդը, այդ թվում՝ հեռուստատեսությամբ կամ ռադիոյով իրականացնելը, բացառությամբ խաղատների կամ շահումով խաղերի շենքերի, շինությունների կամ սրահների մեջ կամ դրանց վրա, Հայաստանի Հանրապետության սահմանային մուտքի կետերում, ինչպես նաև առնվազն չորսաստղանի կարգին համապատասխան որակավորման պահանջներին և չափանիշներին համապատասխան հյուրանոցներում տեղադրվողների՝

առաջացնում է տուգանք՝ մեկ միլիոն հինգ հարյուր հազար դրամից երկու միլիոն դրամի չափով:

10. Շահումով խաղի կամ խաղատան կազմակերպչի կողմից խաղացողի առաջին իսկ պահանջի դեպքում շահումը չտրամադրելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

11. **Սույն հոդվածի 1-ին մասով սահմանված արարքը՝ վարչական տույժ նշանակելու մասին** որոշման անբողոքարկելի դառնալուց**` երկու տարվա ընթացքում կրկին կատարելը կամ սույն հոդվածի 1-ին մասով նշանակված** նախազգուշացմամբ տրված խախտումները վերացնելու մասին հանձնարարականները սահմանված ժամկետում չկատարելը և այդ մասին լիազոր մարմնին գրավոր չտեղեկացնելը՝

**առաջացնում է տուգանք՝ հիսուն հազար դրամից հարյուր հազար դրամի չափով:**

12. Շահումով խաղի կազմակերպչի կողմից իր անվանման կամ ցուցանակների մեջ «խաղատուն» բառը, դրա ածանցյալները կամ թարգմանությունները օգտագործելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

13. Շահումով խաղի կամ խաղատան կազմակերպչի կողմից իր սահմանած և լիազոր մարմնի հետ համաձայնեցված կանոնակարգին համապատասխան շահումով խաղերը չկազմակերպելը կամ չանցկացնելը՝

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

14. Շահումով խաղի կամ խաղատան կազմակերպչի կողմից լիցենզավորման կարգով սահմանված լիցենզիա ստանալու համար ներկայացված տվյալներից մեկը, բացառությամբ՝ շահումով խաղերի կազմակերպման և անցկացման կանոնակարգի պահանջների, առանց լիազոր մարմնին տեղեկացնելու փոփոխելը, ինչը չէր կարող հիմք հանդիսանալ լիցենզիա ստանալու հայտի մերժմանը`

առաջացնում է տուգանք՝ յուրաքանչյուր տվյալի համար` հարյուր հիսուն հազար դրամից երկու հարյուր հազար դրամի չափով:

15. Սույն հոդվածի 3-14րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` երկու տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի և մեկ միլիոն դրամի հանրագումարի չափով:

16. Սույն հոդվածի 2-14-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` երկու տարվա ընթացքում երրորդ անգամ կատարելը՝

առաջացնում է՝ լիցենզիայի դադարեցում:

17. Շահումով խաղի կամ խաղատան կազմակերպչի կողմից իր` նշանակալից մասնակցություն ունեցող բաժնետերերի, փայատերերի կամ մասնակիցների, նրանց իրական շահառուների, ղեկավար պաշտոններ զբաղեցնող անձանց և նրանց հետ փոխկապակցված անձանց նկատմամբ կիրառվող պահանջները խախտելը՝

առաջացնում է լիցենզիայի գործողության կասեցում՝ մինչև խախտման վերացումը:

18. Շահումով խաղի կամ խաղատան կազմակերպչի կանոնադրական կապիտալում նշանակալից մասնակցություն ձեռք բերելու և ղեկավար պաշտոններ զբաղեցնելու վերաբերյալ «Շահումով խաղերի և խաղատների մասին» Հայաստանի Հանրապետության օրենքի պահանջները խախտելը՝

առաջացնում է շահումով խաղի կամ խաղատան կազմակերպչի լիցենզիայի գործողության կասեցում՝ մինչև խախտման վերացումը:

19. Շահումով խաղի կամ խաղատան կազմակերպչի կողմից խաղատան կամ շահումով խաղերի կազմակերպման գործունեության իրականացումը լիցենզիայում չնշված վայրում (հասցեում)՝

առաջացնում է լիցենզիայի գործողության կասեցում՝ մինչև խախտման վերացումը:

20. Շահումով խաղի կամ խաղատան կազմակերպչի կողմից տնօրենի բացակայության դեպքում տնօրենին փոխարինող` ղեկավար պաշտոն զբաղեցնող լիազոր անձի ներկայությունը խաղասրահում չապահովելը՝

առաջացնում է լիցենզիայի գործողության կասեցում՝ մինչև խախտման վերացումը:

21. Շահումով խաղի կամ խաղատան կազմակերպչի կողմիցշահումով խաղերի և խաղատան կազմակերպման վերաբերյալ օրենսդրությամբ սահմանված տեղեկությունների **կամ** հաշվետվություններում կեղծ տվյալների ներկայացումը՝

առաջացնում է լիցենզիայի գործողության դադարեցում:

22. Սույն հոդվածի 17-20րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` երկու տարվա ընթացքում կրկին կատարելը՝

առաջացնում է լիցենզիայի գործողության դադարեցում:

23. Շահումով խաղերի կամ խաղատների կազմակերպչի կողմից խաղասրահում խաղանիշերի (ժետոնների) փոխանակումը միայն կանխիկ հայկական դրամով, բանկային քարտով կամ բանկային պրակտիկայում ընդունված այլ վճարային փաստաթղթերով չապահովելը՝

առաջացնում է **նախազգուշացում:**

24. Սույն հոդվածի 23-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

**առաջացնում է տուգանք՝ մեկ միլիոն հինգ հարյուր հազար դրամից երկու միլիոն դրամի չափով կամ լիցենզիայի գործողության կասեցում մինչև մեկ տարի ժամկետով:**

**25** Սույն հոդվածի 23-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում **երեք կամ երեքից ավելի անգամ կատարելը՝**

**առաջացնում է տուգանք՝ երեք միլիոն դրամից չորս միլիոն դրամի չափով կամ լիցենզիայի գործողության դադարեցում:**

**Հոդված 410. Վիճակախաղերի կազմակերպման և անցկացման կարգը խախտելը**

1. Վիճակախաղի կազմակերպչի կամ նրա ղեկավարների կողմից օրենսդրությամբ սահմանված տեղեկությունները **կամ** հաշվետվություններն ուշ ներկայացնելը կամ դրանցում անարժանահավատ տվյալներ արտացոլելը՝

**առաջացնում է նախազգուշացում:**

2. Վիճակախաղի կազմակերպչի կողմից խաղարկությանը մասնակցող տոմսերի ընդհանուր արժեքի առնվազն կեսի չափով շահումային ֆոնդի (առանց դրանում ներառվող վիճակախաղի տոմսերի արժեքի) ձևավորումն ու մասնակիցների միջև բաշխումը չապահովելը, բացառությամբ տոտալիզատորների կազմակերպման դեպքերի՝

առաջացնում է տուգանք՝ դրա չհամալրված (չբաշխված) մասի կրկնակիի չափով:

3. Վիճակախաղի կազմակերպչի կողմից, նախքան վիճակախաղի գովազդի հրապարակումը, դրա բովանդակությունը լիազոր մարմնի հետ չհամաձայնեցնելը՝

առաջացնում է տուգանք՝ ութսուն հազար դրամից հարյուր հազար դրամի չափով:

4. Վիճակախաղի կազմակերպչի կողմից իրային շահումների խաղարկման դեպքում վիճակախաղի շահող մասնակցին՝ այդ իրային շահմանը համարժեք դրամական չափի մասին չտեղեկացնելը կամ շահողի ցանկությամբ դրամական շահումը չտրամադրելը՝

առաջացնում է տուգանք՝ ութսուն հազար դրամից հարյուր հազար դրամի չափով:

5. Վիճակախաղի կազմակերպչի կողմից խաղարկությունով կամ համակցված վիճակախաղի կազմակերպման կամ անցկացման կանոնակարգով սահմանված ժամկետներում չպահանջված (չստացված) շահումների չափով այդ ժամկետի ավարտին հաջորդող հերթական խաղարկության շահումային ֆոնդը չավելացնելը՝

առաջացնում է տուգանք՝ չտեղափոխված մասի կրկնակիի չափով:

6. Վիճակախաղի կազմակերպչի կողմից շահման փաստը կամ արժեքը առանց շահողի համաձայնությամբ հրապարակելը (բացառությամբ «Փողերի լվացման և ահաբեկչության ֆինանսավորման դեմ պայքարի մասին» Հայաստանի Հանրապետության օրենքով սահմանված դեպքերի)՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

7. Վիճակախաղի կազմակերպչի կողմից շահողի առաջին իսկ պահանջով շահումը չտրամադրելը՝

առաջացնում է տուգանք՝ հարյուր հիսուն հազար դրամից երկու հարյուր հազար դրամի չափով:

8. **Սույն հոդվածի 1-ին մասով սահմանված արարքը՝ վարչական տույժ նշանակելու մասին** որոշման անբողոքարկելի դառնալուց**` երկու տարվա ընթացքում կրկին կատարելը կամ սույն հոդվածի 1-ին մասով նշանակված** նախազգուշացմամբ տրված խախտումները վերացնելու մասին հանձնարարականները սահմանված ժամկետում չկատարելը և այդ մասին լիազոր մարմնին գրավոր չտեղեկացնելը՝

**առաջացնում է տուգանք՝ հիսուն հազար դրամից հարյուր հազար դրամի չափով.**

9. Անչափահասին վիճակախաղին մասնակցելուն օրենսդրությամբ սահմանված կարգով չարգելելը `

առաջացնում է տուգանք՝ յուրաքանչյուր անչափահասի դեպքում` ութսուն հազար դրամից հարյուր հազար դրամի չափով:

10. Վիճակախաղի արդյունքները կամ վիճակախաղի խաղարկության արդյունքների հրապարակման օրենսդրությամբ սահմանված կարգը կամ ժամկետները խախտելը՝

առաջացնում է տուգանք՝ ութսուն հազար դրամից հարյուր հազար դրամի չափով:

11. Սույն հոդվածի 3-4-րդ**,** 6-8-րդ մասերով սահմանված արարքներիցորևէմեկը վարչական տույժ նշանակելու մասին որոշման անբողոքարկելի դառնալուց հետո` երկու տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի և մեկ միլիոն դրամի հանրագումարի չափով:

12.  Շահումների ցուցադրման վայրից 500 մետրից մոտ հեռավորության վրա վիճակախաղերի տոմսի վաճառքի իրականացումը՝

առաջացնում է տուգանք՝ ութսուն հազար դրամից հարյուր հազար դրամի չափով:

13. Վիճակախաղի կազմակերպչի նշանակալից մասնակցություն ունեցող բաժնետերերի, փայատերերի կամ մասնակիցների, նրանց իրական շահառուների, ղեկավար պաշտոններ զբաղեցնող անձանց կամ նրանց հետ փոխկապակցված անձանց նկատմամբ կիրառվող՝ օրենսդրության պահանջները խախտելը՝

առաջացնում է վիճակախաղի կազմակերպչի լիցենզիայի գործողության կասեցում՝ մինչև խախտման վերացումը:

14. Վիճակախաղի կազմակերպչի կանոնադրական կապիտալում նշանակալից մասնակցություն ձեռք բերելու կամ ղեկավար պաշտոններ զբաղեցնելու՝ օրենսդրության պահանջները խախտելը՝

առաջացնում է վիճակախաղի կազմակերպչի լիցենզիայի գործողության կասեցում՝ մինչև խախտման վերացումը:

15. Վիճակախաղի կազմակերպչի կողմից վիճակախաղերի տոմսերի իրացման, պատրաստման կամ ներմուծման գործունեությունից բացի այլ գործունեությամբ զբաղվելը (բացի վիճակախաղի կազմակերպման գործունեությունից)՝

առաջացնում է լիցենզիայի գործողության կասեցում՝ մինչև խախտման վերացումը:

16. Վիճակախաղի կազմակերպչի կողմից իր սահմանած և լիազոր մարմնի հետ համաձայնեցված կանոնակարգին համապատասխան վիճակախաղը չկազմակերպելը՝

առաջացնում է լիցենզիայի գործողության կասեցում՝ մինչև խախտման վերացումը:

17. Վիճակախաղի կազմակերպչի կողմից օրենսդրությամբ սահմանված վիճակախաղի մարված տոմսերի հաշվառման կամ պահպանման պահանջները խախտելը՝  
 առաջացնում է լիցենզիայի գործողության կասեցում՝ մինչև խախտման վերացումը:

18.Վիճակախաղի կազմակերպչի կողմից **կազմակերպչի ղեկավարի կողմից՝ օրենսդրությամբ սահմանված տեղեկությունները կամ հաշվետվությունները ուշ ներկայացնելու կամ դրանցում ոչ արժանահավատ տվյալներ արտացոլելը՝**

**առաջացնում է տուգանք` ութսուն հազար դրամից հարյուր հազար դրամի չափով:**

19. Վիճակախաղի կազմակերպչի կողմից օրենսդրությամբ սա**հմանված** տեղեկությունները **կամ** հաշվետվությունները՝ կեղծ տվյալներով ներկայացնելը՝

առաջացնում է լիցենզիայի գործողության դադարեցում:

20. Սույն հոդվածի 13-17-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` երկու տարվա ընթացքում կրկին կատարելը՝

առաջացնում է լիցենզիայի գործողության դադարեցում:

**ԳԼՈՒԽ 37.**

**ՏՆՏԵՍԱԿԱՆ ՄՐՑԱԿՑՈՒԹՅԱՆ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 411. Հակամրցակցային համաձայնությունը**

1.       Հակամրցակցային համաձայնություն կնքելը (կայացնելը, այդ համաձայնությանը մասնակցելը), եթե արարքը խոշոր չափի գույքային վնաս չի պատճառել և չի պարունակում սույն հոդվածի 2-րդ մասով սահմանված վարչական իրավախախտման հատկանիշներ՝

առաջացնում է նախազգուշացում կամ տուգանք` հակամրցակցային համաձայնության մաuնակից տնտեuվարող uուբյեկտի՝ այդ համաձայնությունը կնքելուն (կայացնելուն, դրան մասնակցելուն) նախորդող տարվա հաuույթի մինչև տասը տոկոuի չափով:

2.      Հակամրցակցային  համաձայնություն կնքելը (կայացնելը, այդ համաձայնությանը մասնակցելը), որը դրսևորվել է գների չհիմնավորված բարձրացման միջոցով և խոշոր չափի գույքային վնաս չի պատճառել ՝

առաջացնում է նախազգուշացում կամ տուգանք` հակամրցակցային համաձայնության մաuնակից տնտեuվարող uուբյեկտի՝ այդ համաձայնությունը կնքելուն (կայացնելուն, դրան մասնակցելուն) նախորդող տարվա հաuույթի մինչև տասը տոկոuի չափով:

3. Նախորդ տարում 12 ամuից պակաu գործունեություն իրականացրած լինելու դեպքում, սույն հոդվածի 1-ին մասով սահմանված արարքը կատարելը՝

առաջացնում է նախազգուշացում կամ տուգանք` հակամրցակցային համաձայնության մաuնակից տնտեuվարող uուբյեկտի` այդ համաձայնությունը կնքելուն (կայացնելուն, դրան մասնակցելուն) նախորդող, բայց ոչ ավելի, քան 12 ամսվա գործունեության ժամանակահատվածի հաuույթի մինչև տասը տոկոuի չափով:

**Հոդված 412. Գերիշխող դիրքի չարաշահումը**

1.       Գերիշխող դիրքը չարաշահելը, եթե արարքը խոշոր չափի գույքային վնաս չի պատճառել և չի պարունակում սույն հոդվածի 2-րդ մասով սահմանված վարչական իրավախախտման հատկանիշներ՝

առաջացնում է նախազգուշացում կամ տուգանք` տնտեuվարող uուբյեկտի` գերիշխող դիրքը չարաշահելուն նախորդող տարվա հաuույթի մինչև տասը տոկոuի չափով:

2.      Գերիշխող դիրքը չարաշահելը, որը դրսևորվել է գների չհիմնավորված բարձրացման միջոցով և խոշոր չափի գույքային վնաս չի պատճառել՝

առաջացնում է նախազգուշացում կամ տուգանք` տնտեuվարող uուբյեկտի` գերիշխող դիրքը չարաշահելուն նախորդող տարվա հաuույթի մինչև տասը տոկոuի չափով:

3. Նախորդ տարում 12 ամuից պակաu գործունեություն իրականացրած լինելու դեպքում, սույն հոդվածի 1-ին և 2-րդ մասերով սահմանված արարքը կատարելը՝

առաջացնում է նախազգուշացում կամ տուգանք` գերիշխող դիրքը չարաշահած տնտեuվարող uուբյեկտի` գերիշխող դիրքը չարաշահելուն նախորդող, բայց ոչ ավելի, քան 12 ամսվա գործունեության ժամանակահատվածի հաuույթի մինչև տասը տոկոuի չափով:

**Հոդված 413. Համակենտրոնացումը չհայտարարագրելը, ինչպես նաև արգելված համակենտրոնացումը գործողության մեջ դնելը**

1. Տնտեսական մրցակցության օրենսդրությամբ սահմանված դեպքում համակենտրոնացումը չհայտարարագրելը կամ արգելված համակենտրոնացումը գործողության մեջ դնելը համակենտրոնացման մասնակից տնտեսվարող սուբյեկտի համար, եթե արարքը խոշոր չափի գույքային վնաս չի պատճառել՝

առաջացնում է նախազգուշացում կամ տուգանք` համակենտրոնացմանը մասնակցելուն նախորդող տարվա հասույթի մինչև տասը տոկոսի չափով, բայց ոչ ավելի, քան հինգ հարյուր միլիոն դրամ:

2. Նախորդ տարում 12 ամսից պակաս գործունեություն իրականացրած լինելու դեպքում, սույն հոդվածի 1-ին մասով սահմանված արարքը կատարելը՝

առաջացնում է նախազգուշացում կամ տուգանք` համակենտրոնացման մասնակից տնտեսվարող սուբյեկտի` համակենտրոնացմանը մասնակցելուն նախորդող, բայց ոչ ավելի, քան 12 ամսվա գործունեության ժամանակահատվածի հասույթի մինչև տասը տոկոսի չափով և չի կարող գերազանցել հինգ հարյուր միլիոն դրամը:

**Հոդված 414. Անբարեխիղճ մրցակցությունը**

**1.Անբարեխիղճ մրցակցությունը,** եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ տուգանք` տնտեuվարող uուբյեկտի` իրավախախտմանը նախորդող տարվա հաuույթի մինչև հինգ տոկոuի չափով:

2. Նախորդ տարում 12 ամuից պակաu գործունեություն իրականացրած լինելու դեպքում, սույն հոդվածի 1-ին մասով սահմանված արարքը կատարելը՝

առաջացնում է նախազգուշացում կամ տուգանք` տնտեuվարող uուբյեկտի` անբարեխիղճ մրցակցությանը նախորդող, բայց ոչ ավելի, քան 12 ամսվա գործունեության ժամանակահատվածի հաuույթի մինչև մեկ հինգ տոկոuի չափով:

**Հոդված 415. Արգելված պետական օժանդակությունը**

**1. Արգելված պետական օժանդակություն ստանալը,** եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ տուգանք` տնտեuվարող uուբյեկտի` իրավախախտմանը նախորդող տարվա հաuույթի մինչև մեկ տոկոuի չափով:

2. Նախորդ տարում 12 ամսից պակաս գործունեություն իրականացրած լինելու դեպքում, սույն հոդվածի 1-ին մասով սահմանված արարքը կատարելը՝

առաջացնում է նախազգուշացում կամ տուգանք` տնտեսվարող սուբյեկտի` արգելված պետական օժանդակություն ստանալուն նախորդող, բայց ոչ ավելի, քան 12 ամսվա գործունեության ժամանակահատվածի հասույթի մինչև մեկ տոկոսի չափով:

3. Պաշտոնատար անձի կողմից արգելված պետական օժանդակություն տրամադրելը, եթե արարքը խոշոր չափի գույքային վնաս չի պատճառել՝

առաջացնում է տուգանք`նախազգուշացում կամ տուգանք՝ երկու հարյուր հազար դրամից չորս հարյուր հազար դրամի չափով:

**Հոդված 416. Տեղեկատվությունը սահմանված ժամկետում չներկայացնելը կամ ոչ հավաստի կամ ոչ ամբողջական տեղեկություններ ներկայացնելը**

**1. Տնտեսվարող սուբյեկտի կողմից** Հայաստանի Հանրապետության տնտեսական մրցակցության պաշտպանության պետական հանձնաժողով**ի որոշմամբ կամ** Հայաստանի Հանրապետության տնտեսական մրցակցության պաշտպանության պետական **հանձնաժողովի նախագահի գրությամբ կամ օրենսդրությամբ սահմանված փաստաթղթեր կամ այլ տեղեկատվություն սահմանված ժամկետում չներկայացնելը կամ ոչ հավաստի կամ ոչ ամբողջական տեղեկություններ ներկայացնելը,** եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ տուգանք` տնտեսվարող սուբյեկտի՝ սույն արարքին նախորդող տարվա հասույթի մինչև մեկ տոկոսի չափով:

2. Նախորդ տարում 12 ամսից պակաս գործունեություն իրականացրած լինելու դեպքում, սույն հոդվածի 1-ին մասով սահմանված արարքը կատարելը`

առաջացնում է նախազգուշացում կամ տուգանք` տնտեսվարող սուբյեկտի` սույն հոդվածի 1-ին մասով սահմանված արարքին նախորդող, բայց ոչ ավելի, քան 12 ամսվա գործունեության ժամանակահատվածի հասույթի մինչև մեկ տոկոսի չափով:

3. Պետական կամ տեղական ինքնակառավարման մարմինների պաշտոնատար անձի կողմից տնտեսական մրցակցության պաշտպանության պետական հանձնաժողովի կողմից պահանջվող, օրենսդրությամբ սահմանված անհրաժեշտ փաստաթղթեր և այլ տեղեկատվություն չներկայացնելը կամ ոչ հավաստի տեղեկություններ ներկայացնելը, եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ տուգանք` երեսուն հազար դրամից հիսուն հազար դրամի չափով:

4. Սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` վաթսուն հազար դրամից հարյուր հազար դրամի չափով:

**Հոդված 417. Հայաստանի Հանրապետության տնտեսական մրցակցության պաշտպանության պետական հանձնաժողովին, դրա անդամին կամ աշխատակցին օրենսդրությամբ վերապահված իրավունքների կամ պարտականությունների կատարմանը խոչընդոտելը**

1. Տնտեսական մրցակցության պաշտպանության պետական հ**անձնաժողովին, դրա անդամին կամ աշխատակցին օրենսդրությամբ վերապահված իրավունքների կամ պարտականությունների կատարմանը խոչընդոտելը,** եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ **տուգանք` տնտեuվարող uուբյեկտի` սույն արարքին նախորդող տարվա հաuույթի մինչև մեկ տոկոuի չափով:**

**2. Նախորդ տարում 12 ամuից պակաu գործունեություն իրականացրած լինելու դեպքում,** սույն հոդվածի 1-ին մասով սահմանված արարքը **կատարելը`**

առաջացնում է նախազգուշացում կամ տուգանք` **տնտեuվարող uուբյեկտի`** սույն հոդվածի 1-ին մասով սահմանված արարքին **նախորդող, բայց ոչ ավելի, քան 12 ամսվա գործունեության ժամանակահատվածի հաuույթի մինչև մեկ տոկոuի** չափով:

**Հոդված 418. Տնտեսվարող սուբյեկտի կողմից Հայաստանի Հանրապետության տնտեսական մրցակցության պաշտպանության պետական հանձնաժողովի որոշմամբ ամրագրված խախտումները սահմանված ժամկետում չշտկելը, որոշմամբ նախատեսված պայմանները, պարտավորությունները կամ հանձնարարությունները սահմանված ժամկետում չկատարելը**

1. Տնտեսվարող սուբյեկտի կողմից տնտեսական մրցակցության պաշտպանության պետական հանձնաժողովի որոշմամբ ամրագրված խախտումները սահմանված ժամկետում չշտկելը, որոշմամբ նախատեսված պայմանները, պարտավորությունները կամ հանձնարարությունները սահմանված ժամկետում չկատարելը, եթե արարքը խոշոր չափի գույքային վնաս չի պատճառել**՝**

առաջացնում է նախազգուշացում կամ տուգանք` տնտեuվարող uուբյեկտի` սույն արարքին նախորդող տարվա հաuույթի մինչև մեկ տոկոuի չափով:

2. Նախորդ տարում 12 ամuից պակաu գործունեություն իրականացրած լինելու դեպքում, սույն հոդվածի 1-ին մասով սահմանված արարքը **կատարելը`**

առաջացնում է նախազգուշացում կամ տուգանքի նշանակում` տնտեuվարող uուբյեկտի` սույն հոդվածի 1-ին մասով սահմանված արարքին նախորդող, բայց ոչ ավելի, քան 12 ամսվա գործունեության ժամանակահատվածի հաuույթի մինչև մեկ տոկոuի չափով:

**ԳԼՈՒԽ 38.**

**ԷՆԵՐԳԱՍՊԱՌՄԱՆ, էՆԵՐԳԵՏԻԿԱՅԻ, ԱՏՈՄԱՅԻՆ ԷՆԵՐԳԻԱՅԻ ՕԳՏԱԳՈՐԾՄԱՆ ԵՎ ՄԱՏԱԿԱՐԱՐՄԱՆ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 419. Ատոմային էներգիայի օգտագործման բնագավառի օրենսդրության կամ ատոմային էներգիայի օգտագործման օբյեկտի անվտանգության պայմանները կամ ատոմային էներգիայի օգտագործման բնագավառի կարգավորող մարմնի կարգադրագրերի պահանջները խախտելը**

1. Ատոմային էներգիայի օգտագործման բնագավառի օրենսդրության պահանջները կամ ատոմային էներգիայի օգտագործման օբյեկտի անվտանգության պայմանները կամատոմային էներգիայի օգտագործման բնագավառի կարգավորող մարմնի կարգադրագրերի պահանջները խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ ֆիզիկական անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից մեկ միլիոն դրամի չափով:

**Հոդված 420. Ատոմային էներգիայի oգտագործման բնագավառում տեղեկություններ չտրամադրելը կամ ոչ պատշաճ տրամադրելը, ինչպես նաև ատոմային էներգիայի օգտագործման օբյեկտի վթարի, միջադեպի կամ պատահարի փաստը թաքցնելը կամ դրանց վերաբերյալ տեղեկությունների հաղորդման կարգը խախտելը**

1. Ատոմային էներգիայի oգտագործման բնագավառում միջուկային և ճառագայթային անվտանգության վերաբերյալ տեղեկությունները չտրամադրելը կամ ոչ պատշաճ տրամադրելը`

առաջացնում է տուգանք՝ հիսուն հազար դրամի չափով։

2. Ատոմային էներգիայի օգտագործման օբյեկտի վթարի, միջադեպի կամ պատահարի փաստը թաքցնելը, կամ վթարի, միջադեպի կամ պատահարի վերաբերյալ տեղեկությունների հաղորդման կարգը խախտելը, ինչպես նաև ճառագայթային իրավիճակի վերաբերյալ ոչ ամբողջական տեղեկություններ ներկայացնելը՝

առաջացնում է տուգանք՝ հիսուն հազար դրամից հարյուր հազար դրամի չափով:3. Նախագծվող, կառուցվող, շահագործվող և շահագործումից հանվող ատոմային էներգիայի oգտագործման oբյեկտների անվտանգության, ինչպեu նաև Հայաuտանի Հանրապետությունում ճառագայթային իրավիճակի վերաբերյալտեղեկություններ չտրամադրելը կամ ոչ ամբողջական տրամադրելը, եթե դրանք պետական կամ ծառայողական գաղտնիք չեն պարունակում `

առաջացնում է տուգանք՝ պաշտոնատար անձի նկատմամբ՝ երեսուն հազար դրամից հիսուն հազար դրամի չափով:

3. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ ֆիզիկական անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ հինգ հարյուր հազար դրամից մեկ միլիոն դրամի չափով:

**Հոդված 421. Ատոմային էներգիայի օգտագործման բնագավառի օրենսդրության և ատոմային էներգիայի օգտագործման օբյեկտի անվտանգության պայմանները խախտելուն հարկադրելը**

1. Պաշտոնատար անձի կողմից միջուկային տեղակայանքի, ռադիոակտիվ թափոնների տեղակայանքի, իոնացնող ճառագայթման աղբյուրի անձնակազմինատոմային էներգիայի օգտագործման բնագավառի օրենսդրության, ատոմային էներգիայի օգտագործման բնագավառի կարգավորող մարմնի կարգադրագրերի կամ ատոմային էներգիայի օգտագործմանօբյեկտի շահագործման պահանջները խախտելուն հարկադրելը`

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 422. Նոր կառուցվող և վերակառուցվող էներգատեղակայանքները գործող ցանցերին առանց էներգետիկայի բնագավառում և էներգաuպառման ոլորտում պետական տեխնիկական վերահuկողություն իրականացնող լիազորված պետական մարմնի գործարկման եզրակացության միացնելը**

1. Նոր կառուցվող և վերակառուցվող էներգատեղակայանքները գործող ցանցերին առանց էներգետիկայի բնագավառում և էներգաuպառման ոլորտում պետական տեխնիկական վերահuկողություն իրականացնող լիազորված պետական մարմնի գործարկման եզրակացության միացնելը`

առաջացնում է տուգանք՝ հիսուն հազար դրամից հարյուր հազար դրամի չափով չափով:

**Հոդված 423. Էներգետիկայի բնագավառում գործունեություն իրականացնող անձի կողմից էներգատեղակայանքներում տեղի ունեցած պատահարների մաuին էներգետիկայի բնագավառում և էներգաuպառման ոլորտում պետական տեխնիկական վերահuկողություն իրականացնող լիազոր մարմնին չհայտնելը**

1. Էներգետիկայի բնագավառում գործունեություն իրականացնող անձի կողմից էներգատեղակայանքներում տեղի ունեցած պատահարների մաuին էներգետիկայի և էներգաuպառման ոլորտում պետական տեխնիկական վերահuկողություն իրականացնող լիազոր մարմնին չհայտնելը`

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 424. Էներգետիկայի բնագավառում և էներգաuպառման ոլորտում տեխնիկական կանոնակարգերով սահմանված նորմերը խախտելը**

1. Էներգետիկայի բնագավառում և էներգաuպառման ոլորտում տեխնիկական կանոնակարգերով սահմանված նորմերը խախտելը`

առաջացնում է նախազգուշացում։

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք՝ երեսուն հազար դրամից հիսուն հազար դրամի չափով:

3. Էներգատեղակայանքի (հանգույցի) այնպիսի շահագործումը, որի արդյունքում էներգատեղակայանքի տեխնիկական վիճակը կարող է պատահարի առաջացման պատճառ դառնալ ու սպառնալ մարդկանց կյանքին կամ գույքին կամ շրջակա միջավայրին`

առաջացնում է էներգատեղակայանքի (հանգույցի) շահագործման գործունեությամբ զբաղվելու իրավունքի զրկում ։

Հոդված 425. Էներգետիկայի բնագավառում գործունեության լիզենզիա ունեցող անձի կողմից օրենսդրությամբ սահմանված պահանջները չկատարելը կամ ոչ պատշաճ կատարելը

1. Էներգետիկայի բնագավառում գործունեության լիզենզիա ունեցող անձի կողմից, բացառությամբ սույն հոդվածի 6-րդ մասով սահմանված անձանց, «Էներգետիկայի մասին» Հայաստանի Հանրապետության օրենքով սահմանված պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

2. Էներգետիկայի բնագավառում գործունեության լիզենզիա ունեցող անձի կողմից, բացառությամբ սույն հոդվածի 6-րդ մասով սահմանված անձանց, սույն հոդվածի 1-ին մասով սահմանված արարքը կատարելը, որի հետևանքով վտանգվել է կամ կարող էր վտանգվել համակարգի անվտանգությունը կամ հուսալիությունը, կամ այն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի պայմանների կոպիտ խախտման, կամ էներգետիկայի բնագավառում այլ լիցենզավորված անձի օրինական շահերի խախտման, կամ լիցենզավորված գործունեության խոչընդոտմանը կամ լիցենզիայի պայմանների չկատարմանը կամ ոչ պատշաճ կատարմանը, կամ սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը ՝

առաջացնում է տուգանք՝ քսան միլիոն դրամից քառասուն միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

3. Էներգետիկայի բնագավառում գործունեության լիզենզիա ունեցող անձի կողմից, բացառությամբ սույն հոդվածի 6-րդ մասով սահմանված անձանց, կարգավորող հանձնաժողովի՝ էներգետիկայի բնագավառում օրենսդրության համաձայն ընդունված իրավական ակտով սահմանված պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

4. Էներգետիկայի բնագավառում գործունեության լիզենզիա ունեցող անձի կողմից, բացառությամբ սույն հոդվածի 6-րդ մասով սահմանված անձանց, սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ հինգ միլիոն դրամից տասը միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

5. Էներգետիկայի բնագավառում գործունեության լիզենզիա ունեցող անձի կողմից, բացառությամբ սույն հոդվածի 6-րդ մասով սահմանված անձանց, սույն հոդվածի 3-րդ մասով սահմանված արարքը կատարելը, որի հետևանքով վտանգվել է կամ կարող էր վտանգվել համակարգի անվտանգությունը կամ հուսալիությունը, կամ այն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի պայմանների կոպիտ խախտման, կամ էներգետիկայի բնագավառում այլ լիցենզավորված անձի օրինական շահերի խախտման կամ լիցենզավորված գործունեության խոչընդոտմանը կամ լիցենզիայի պայմանների չկատարմանը կամ ոչ պատշաճ կատարմանը, կամ խոչընդոտել է կարգավորող մարմնի` կարգավորման գործառույթների պատշաճ իրականացմանը՝

առաջացնում է տուգանք՝ տասը միլիոն դրամից քսան միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

6. Կայանի կառուցման ժամանակահատվածում Էլեկտրական (ներառյալ` էլեկտրական և ջերմային էներգիայի համակցված) կամ ջերմային էներգիայի արտադրության լիցենզիա ունեցող անձի, էլեկտրաէներգետիկական համակարգի օպերատորի, գազամատակարարման համակարգի օպերատորի, էլեկտրական էներգիայի (հզորության) կամ ջերմային էներգիայի հաղորդման կամ բնական գազի փոխադրման լիցենզիա ունեցող անձի, էլեկտրաէներգետիկական շուկային ծառայությունների մատուցման լիցենզիա ունեցող անձի, մինչև 30 ՄՎտ դրվածքային հզորություն ունեցող կայաններում էլեկտրական էներգիա արտադրող լիցենզավորված անձի կողմից սույն հոդվածի 1-ին մասով սահմանված արարքը կատարելը՝

առաջացնում է նախազգուշացում:

7. Սույն հոդվածի 6-րդ մասով սահմանված անձի կողմից սույն հոդվածի 6-րդ մասով սահմանված արարքը կատարելը, որի հետևանքով վտանգվել է կամ կարող էր վտանգվել համակարգի անվտանգությունը կամ հուսալիությունը, կամ այն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ էներգետիկայի բնագավառում այլ լիցենզավորված անձի օրինական շահերի խախտման կամ լիցենզավորված գործունեության խոչընդոտմանը կամ լիցենզիայի պայմանների չկատարմանը կամ ոչ պատշաճ կատարմանը, կամ սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը ՝

առաջացնում է տուգանք մեկ միլիոն հինգ հարյուր հազար դրամից երկու միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

8. Սույն հոդվածի 6-րդ մասով սահմանված անձի կողմից կարգավորող հանձնաժողովի՝ էներգետիկայի բնագավառում օրենսդրության համաձայն ընդունված իրավական ակտի պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված այլ վարչական իրավախախտման հատկանիշներ՝

առաջացնում է նախազգուշացում:

9. Սույն հոդվածի 6-րդ մասով սահմանված անձի կողմից սույն հոդվածի 8-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ հինգ հարյուր հազար դրամից մեկ միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

10. Սույն հոդվածի 6-րդ մասով սահմանված անձի կողմից սույն հոդվածի 8-րդ մասով սահմանված արարքը կատարելը, որի հետևանքով վտանգվել է կամ կարող էր վտանգվել համակարգի անվտանգությունը կամ հուսալիությունը, կամ այն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի պայմանների կոպիտ խախտման, կամ էներգետիկայի բնագավառում այլ լիցենզավորված անձի օրինական շահերի խախտման կամ լիցենզավորված գործունեության խոչընդոտմանը կամ լիցենզիայի պայմանների չկատարմանը կամ ոչ պատշաճ կատարմանը, կամ խոչընդոտել է կարգավորող մարմնի` կարգավորման գործառույթների պատշաճ իրականացմանը՝

առաջացնում է տուգանք մեկ միլիոն դրամից մեկ ու կես միլիոն դրամի չափով կամ լիցենզիայի գործողության կասեցում կամ լիցենզիայի գործողության դադարեցում:

11.Սույն հոդվածի իմաստով կարգավորող մարմին է համարվում «Էներգետիկայի մասին» Հայաստանի Հնարապետության օրենքով սահմանված հանձնաժողովը:

**ԳԼՈՒԽ 39.**

**ԷԼԵԿՏՐՈՆԱՅԻՆ ՀԱՂՈՐԴԱԿՑՈՒԹՅԱՆ, ՀԵՌՈՒՍՏԱՏԵՍՈՒԹՅԱՆ ԵՎ ՌԱԴԻՈՅԻ, ԳՈՎԱԶԴԻ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

Հոդված 426. Կարգավորվող անձի կողմից էլեկտրոնային հաղորդակցության բնագավառում օրենսդրությամբ սահմանված պահանջները չկատարելը կամ ոչ պատշաճ կատարելը

1. **«**Էլեկտրոնային հաղորդակցության մասին» Հայաստանի Հանրապետության օրենքով սահմանված պահանջը կարգավորվող անձի կողմից չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

2. Սույն հոդվածի 1-ին մասով սահմանված արարքը կատարելը, որն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի (թույլտվության) պայմանների կոպիտ խախտման, կամ էլեկտրոնային հաղորդակցության բնագավառում կարգավորվող այլ անձանց օրինական շահերի խախտման,կամ կարգավորվող գործունեության խոչընդոտմանը կամ լիցենզիայի (թույլտվության) պայմանների չկատարմանը կամ ոչ պատշաճ կատարմանը, կամ կարգավորվող անձանց նկատմամբ հսկողության փոխանցման վերաբերյալ համաձայնություն ստանալու պահանջի խախտման, կամ հաճախորդների տեղեկությունների գաղտնիության պահպանման վերաբերյալ պահանջի խախտման, կամ կարգավորվող անձի կողմից իր ծառայությունների կամ ենթակառուցվածքների ապօրինի օգտագործման տրամադրման կամ սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ ֆիզիկական անձի նկատմամբ՝ երկու միլիոն դրամից երեք միլիոն դրամի չափով՝ լիցենզիայի (թույլտվության) գործողության կասեցմամբ կամ առանց դրա, կամ լիցենզիայի (թույլտվության) գործողության դադարեցմամբ կամ առանց դրա, իրավաբանական անձի նկատմամբ՝ երեք միլիոն դրամից չորս միլիոն դրամի չափով, լիցենզիայի (թույլտվության) գործողության կասեցմամբ կամ առանց դրա, կամ լիցենզիայի (թույլտվության) գործողության դադարեցմամբ կամ առանց դրա:

3. Կարգավորվող անձի կողմից կարգավորողի՝ էլեկտրոնային հաղորդակցության բնագավառում օրենսդրության համաձայն ընդունված իրավական ակտով սահմանված պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

4. Կարգավորվող անձի կողմից սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ ֆիզիկական անձի նկատմամբ հինգ հարյուր հազար դրամից մեկ միլիոն դրամի չափով, իրավաբանական անձի նկատմամբ՝ մեկ միլիոն դրամից երկու միլիոն դրամի չափով, կամ լիցենզիայի (թույլտվության) գործողության կասեցում կամ լիցենզիայի (թույլտվության) գործողության դադարեցում:

5. Կարգավորվող անձի կողմից սույն հոդվածի 3-րդ մասով սահմանված արարքը կատարելը, որն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի (թույլտվության) պայմանների կոպիտ խախտման, կամ էլեկտրոնային հաղորդակցության բնագավառում կարգավորվող այլ անձանց օրինական շահերի խախտման, կամ կարգավորվող գործունեության խոչընդոտմանը կամ լիցենզիայի (թույլտվության) պայմանների չկատարմանը կամ ոչ պատշաճ կատարմանը, կամ կարգավորվող անձանց նկատմամբ հսկողության փոխանցման վերաբերյալ համաձայնություն ստանալու պահանջի խախտման, կամ հաճախորդների տեղեկությունների գաղտնիության պահպանման վերաբերյալ պահանջի խախտման, կամ կարգավորվող անձի կողմից իր ծառայությունների կամ ենթակառուցվածքների ապօրինի օգտագործման տրամադրման՝

առաջացնում է տուգանք՝ ֆիզիկական անձի նկատմամբ՝ մեկ միլիոն դրամից երկու միլիոն դրամի չափով՝ լիցենզիայի (թույլտվության) գործողության կասեցմամբ կամ առանց դրա, կամ լիցենզիայի (թույլտվության) գործողության դադարեցմամբ կամ առանց դրա, իրավաբանական անձի նկատմամբ՝ երկու միլիոն դրամից երեք միլիոն դրամի չափով, լիցենզիայի (թույլտվության) գործողության կասեցմամբ կամ առանց դրա, կամ լիցենզիայի (թույլտվության) գործողության դադարեցմամբ կամ առանց դրա:

6. Սույն հոդվածի 1-ին մասով սահմանված արարքը՝ էլեկտրոնային հաղորդակցության բնագավառում ամսական հարյուր միլիոն դրամ գումարը գերազանցող շրջանառություն ունեցող լիցենզավորված իրավաբանական անձի կողմից կատարելը՝

առաջացնում է նախազգուշացում:

7. Սույն հոդվածի 6-րդ մասով սահմանված անձի կողմից սույն հոդվածի 1-ին մասով սահմանված արարքը կատարելը, որն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի (թույլտվության) պայմանների կոպիտ խախտման, էլեկտրոնային հաղորդակցության բնագավառում կարգավորվող այլ անձանց օրինական շահերի խախտման կամ կարգավորվող գործունեության խոչընդոտմանը կամ լիցենզիայի (թույլտվության) պայմանների չկատարմանը կամ ոչ պատշաճ կատարմանը, կամ կարգավորվող անձանց նկատմամբ հսկողության փոխանցման վերաբերյալ համաձայնություն ստանալու պահանջի խախտման, կամ հաճախորդների տեղեկությունների գաղտնիության պահպանման վերաբերյալ պահանջի խախտման, կամ կարգավորվող անձի կողմից իր ծառայությունների կամ ենթակառուցվածքների ապօրինի օգտագործման տրամադրման կամ սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ քսան միլիոն դրամից քառասուն միլիոն դրամի չափով, կամ լիցենզիայի գործողության կասեցում, կամ լիցենզիայի գործողության դադարեցում:

8. Սույն հոդվածի 6-րդ մասով սահմանված անձի կողմից սույն հոդվածի 3-րդ մասով սահմանված արարքը կատարելը՝

առաջացնում է նախազգուշացում:

9. Սույն հոդվածի 6-րդ մասով սահմանված անձի կողմից սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ հինգ միլիոն դրամից տասը միլիոն դրամի չափով, կամ լիցենզիայի գործողության կասեցում, կամ լիցենզիայի գործողության դադարեցում:

10. Սույն հոդվածի 6-րդ մասով սահմանված անձի կողմից 3-րդ մասով սահմանված արարքը կատարելը, որն ուղղակիորեն հանգեցրել է մի խումբ սպառողների իրավունքների կամ օրինական շահերի խախտման, կամ լիցենզիայի (թույլտվության) պայմանների կոպիտ խախտման էլեկտրոնային հաղորդակցության բնագավառում կարգավորվող այլ անձանց օրինական շահերի խախտման կամ կարգավորվող գործունեության խոչընդոտմանը կամ լիցենզիայի (թույլտվության) պայմանների չկատարմանը կամ ոչ պատշաճ կատարմանը, կամ կարգավորվող անձանց նկատմամբ հսկողության փոխանցման վերաբերյալ համաձայնություն ստանալու պահանջի խախտման, կամ հաճախորդների տեղեկությունների գաղտնիության պահպանման վերաբերյալ պահանջի խախտման, կամ կարգավորվող անձի կողմից իր ծառայությունների կամ ենթակառուցվածքների ապօրինի օգտագործման տրամադրման՝

առաջացնում է տուգանք՝ տասը միլիոն դրամից քսան միլիոն դրամի չափով, կամ լիցենզիայի գործողության կասեցմամբ կամ առանց դրա, կամ լիցենզիայի գործողության դադարեցմամբ կամ առանց դրա:

11. Առանց կարգավորողի թույլտվության ռադիոհաճախականությունների օգտագործումը՝ շարունակելը դրա դադարեցման կարգադրությունն արձակելուց հետո ՝

առաջացնում է տուգանք՝ ֆիզիկական անձի նկատմամբ՝ մեկ միլիոն դրամից երկու միլիոն դրամի չափով, իրավաբանական անձի նկատմամբ՝ երկու միլիոն դրամից չորս միլիոն դրամի չափով:

12. Առանց կարգավորողի թույլտվության էլեկտրոնային հաղորդակցության ծառայությունների մատուցումը շարունակելը ծանուցում չներկայացրած հանրային էլեկտրոնային հաղորդակցության ծառայություններ մատուցող անձի կողմից դրա դադարեցման կարգադրությունն արձակելուց հետո ՝

առաջացնում է տուգանք՝ մեկ միլիոն դրամից երկու միլիոն դրամի չափով:

13.Կարգավորողի՝ էլեկտրոնային հաղորդակցության ծառայության անընդհատության վերաբերյալ պահանջը չկատարելը՝

առաջացնում է տուգանք՝ երկու միլիոն դրամից հինգ միլիոն դրամի չափով:

14. Սույն հոդվածում կարգավորող և կարգավորվող անձ է հանդիսանում «Էլեկտրոնային հաղորդակցության մասին» Հայաստանի Հանրապետության օրենքով սահմանված կարգավորող մարմինը և կարգավորող անձը:

**Հոդված 427. Հեռուստատեսության և ռադիոյի ոլորտում օրենսդրության խախտումները**

1. Հեռուստատեսության և ռադիոյի բնագավառը կարգավորող օրենսդրության պահանջները կամ այդ ոլորտում լիցենզիայի պայմանները խախտելը, եթե արարքը չի պարունակում սույն հոդվածի 3-20-րդ մասերով սահմանված վարչական իրավախախտման հատկանիշներ՝

առաջացնում է նախազգուշացում:

2. Հայաստանի Հանրապետության հեռուստատեսության և ռադիոյի ազգային հանձնաժողովի (այսուհետ` սույն հոդվածում Ազգային հանձնաժողով) կողմից սույն հոդվածի 1-ին մասով սահմանված արարքի համար նախազգուշացմամբ նշված ժամկետում սահմանված պահանջը չկատարելը կամ սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` հարյուր հազար դրամից երկու հարյուր հազար դրամի չափով:

3. Հեռուստառադիոհեռարձակում իրականացնող հեռուստառադիոընկերության կողմից համապատասխան սփռման գոտիների համընկնման շրջաններում հեռուստառադիոլսարանի` այլ հեռուստառադիոծրագրեր ընդունելու իրավունքը սահմանափակելը`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

4. Հեռուստառադիոընկերության անվանումը, ազդականչն ու այլ ելքային տվյալներ միայն օտար լեզուներով (առանց հայերեն տարբերակի) օգտագործելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Հեռուստառադիոընկերության կողմից հայրենական արտադրության հաղորդումները ընդհանուր եթերաժամի 55 տոկոսից պակաս հեռարձակելը, բացառությամբ օրենքով սահմանված դեպքերի`

առաջացնում է տուգանքի նշանակում` երեք հարյուր հազար դրամից մեկ միլիոն դրամի չափով:

6. Հեռուստառադիոընկերության կողմից առանց Ազգային հանձնաժողովի թույլտվության վերահեռարձակում իրականացնելը`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

7. Հեռուստառադիոընկերության կողմից ընտրությունների և հանրաքվեների մասին օրենսդրությամբ քարոզչության համար արգելված ժամանակահատվածում քարոզչական բնույթի հաղորդում հեռարձակելը՝

առաջացնում է տուգանք` ութ հարյուր հազար դրամից մեկ միլիոն դրամի չափով:

8. Հեռուստառադիոընկերության կողմից ընտրությունների (հանրաքվեների) նախընտրական (հանրաքվեի նախապատրաստական) քարոզչության իրականացման համար օրենսդրությամբ սահմանված ժամանակահատվածում հեռուստատեսությամբ առանց էկրանի վրա պարտադիր անընդմեջ «Նախընտրական (հանրաքվեի նախապատրաստական) քարոզչություն» լուսագրի քաղաքական կամ այլ քարոզչական հաղորդումներ սփռելը, իսկ ռադիոսփռման դեպքում` յուրաքանչյուր հաղորդման ընթացքում ոչ պակաս, քան 3 անգամ դրա մասին չհիշեցնելը՝

առաջացնում է տուգանք` ութ հարյուր հազար դրամից մեկ միլիոն դրամի չափով:

9. Հեռուստառադիոընկերության կողմից իր հեռարձակած հաղորդումների տեսագրությունները կամ ձայնագրությունները` հեռարձակման օրվանից սկսած մեկ ամիս ժամանակով չպահպանելը՝

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

10. Հեռուստառադիոընկերության կողմից ռադիոհեռուստատեսային հաղորդման ընթացքում ավելի քան քսան րոպեն մեկ հաճախականությամբ կամ յուրաքանչյուր մեկ եթերային ժամի հաշվով տասնչորս րոպեից ավելի տևողությամբ գովազդ հեռարձակելը`

առաջացնում է տուգանք` ութ հարյուր հազար դրամից մեկ միլիոն դրամի չափով:

11. Հեռուստառադիոընկերության կողմից թունդ ալկոհոլային (սպիրտի պարունակությունը 20 կամ դրանից ավելի ծավալային տոկոս) խմիչքների (բացառությամբ տեղական արտադրության կոնյակի) գովազդի հեռարձակումը 06:00-ից մինչև 22:30-ն ընկած ժամանակահատվածում, ծխախոտի կամ ծխախոտային արտադրության գովազդի հեռարձակումը, ինչպես նաև մանկապատանեկան հեռուստառադիոհաղորդումներում ծխախոտի կամ ծխախոտային արտադրության ապրանքների ուղղակի կամ անուղղակի օգտագործումը կամ ցուցադրումը՝

առաջացնում է տուգանք` երկու հարյուր հազար դրամից երեք հարյուր հազար դրամի չափով:

12. Հեռուստառադիոընկերության կողմից պաշտոնական հաղորդագրությունների կամ լրատվական թողարկումների գովազդային ընդհատումը`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

13. Ռադիոընկերության կողմից եթերում օրական առնվազն երեք անգամ իր անվանումը չհայտարարելը`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

14. Հեռուստառադիոընկերության կողմից իր հաղորդումների հեռարձակման ժամանակ անընդմեջ իր խորհրդանիշը չհեռարձակելը, բացա ռությամբ գովազդի հաղորդման ժամանակ`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

15. Հեռուստառադիոընկերության կողմից էրոտիկ բնույթի հեռուստառադիոհաղորդումները, սարսափ կամ ակնհայտ բռնություն պարունակող ֆիլմերը, ինչպես նաև անչափահասների առողջության, մտավոր կամ ֆիզիկական զարգացման, կամ դաստիարակության վրա հնարավոր բացասական ազդեցություն ունեցող հաղորդումների եթեր հեռարձակումը ժամը 24.00-ից մինչև 6.00-ն ընկած ժամանակահատվածից դուրս, բացառությամբ բաժանորդային հեռարձակման`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

16. Հեռուստառադիոընկերության կողմից արբանյակային հեռարձակման մասին օրենսդրությամբ սահմանված ժամկետում Ազգային հանձնաժողովին գրավոր չտեղեկացնելը`

առաջացնում է տուգանք` հինգ հարյուր հազար դրամից վեց հարյուր հազար դրամի չափով:

17. Լիցենզավորված հեռուստառադիոընկերության կողմից առանց Ազգային հանձնաժողովի թույլտվության բաժանորդային հեռարձակում իրականացնելը`

առաջացնում է տուգանք` յոթ հարյուր հազար դրամից ութ հարյուր հազար դրամի չափով:

18. Հեռուստառադիոընկերության կողմից հեռուստառադիոհաղորդումների հաշվառման մատյանի վարման սահմանված կարգի խախտում թույլ տալը`

առաջացնում է տուգանք` չորս հարյուր հազար դրամից հինգ հարյուր հազար դրամի չափով:

19. Հեռուստառադիոընկերության կողմից յուրաքանչյուր առանձին գովազդային հատուկ հաղորդման տևողությունը եթերային մեկ ժամվա ընթացքում հինգ րոպեն գերազանցելը`

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

20. Հեռուստառադիոընկերության կողմից այն ապրանքատեսակների կամ ծառայությունների գովազդի հեռարձակումը, որոնց գովազդն արգելված է օրենսդրությամբ`

առաջացնում է տուգանք՝ չորս հարյուր հազար դրամից հինգ հարյուր հազար դրամի չափով:

21. Սույն հոդվածի 3-20-րդ մասերով սահմանված արարքների որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք՝ վեց հարյուր հազար դրամից մեկ միլիոն դրամի չափով:

22. Հեռուստառադիոընկերության կողմից սույն հոդվածի 21-րդ մասով սահմանված արարքների համար մեկ տարվա ընթացքում երեք անգամ (բացառությամբ՝ սույն հոդվածի 7-րդ և 8-րդ մասերով սահմանված արարքների) վարչական տույժի ենթարկված լինելուց հետո սույն հոդվածով սահմանված արարքը կատարելը՝

առաջացնում է լիցենզիայի գործողության դադարեցում:

23. Հեռուստառադիոընկերության կողմից սույն հոդվածի 7-րդ կամ 8-րդ մասերով սահմանված արարքների համար սույն հոդվածի 21-րդ մասով սահմանված վարչական տույժի ենթարկված լինելուց հետո սույն հոդվածով սահմանված արարքը կատարելը՝

առաջացնում է լիցենզիայի գործողության դադարեցում:

24.Հեռուստառադիոհաղորդումների օգտագործման օրենսդրությամբ սահմանված արգելքները կամ պահանջները խախտելը՝

առաջացնում է լիցենզիայի գործողության դադարեցում:

25. Ռազմական կամ արտակարգ դրություն հայտարարելու ժամանակ իրավասու անձին պաշտոնական հայտարարություններ կատարելու համար եթերաժամանակ չհատկացնելը՝

առաջացնում է լիցենզիայի գործողության դադարեցում:

26. Հյուրանոցային գործունեությամբ զբաղվող անձանց կողմից ութ կամ ավել հեռուստացույց ունեցող հյուրանոցների, հյուրանոցային համալիրների, հանգստյան տների կամ նմանատիպ վարձակալական հիմունքներով շենքերի տարածքում, կաբելային (մալուխային) ցանցի առանց Ազգային հանձնաժողով ծանուցման վերահեռարձակում իրականացնելը`

առաջացնում է տուգանք իրավաբանական անձի նկատմամբ՝ երեսուն հազար դրամից հիսուն հազար դրամի չափով:

27. Հեռուստառադիոընկերությունների կողմից թեկնածուների, ընտրություններին մասնակցող կուսակցությունների, կուսակցությունների դաշինքների նկատմամբ խտրականության դրսեւորումը`

առաջացնում է տուգանք՝ ութ հարյուր հազար դրամից մեկ միլիոն դրամի չափով:

28. Հեռուստառադիոընկերությամբ հեռարձակվող լրատվական հաղորդումներում թեկնածուների կամ ընտրություններին մասնակցող կուսակցությունների, կուսակցությունների դաշինքների (հանրաքվեի քարոզչությանը մասնակցող կողմերի) նախընտրական (հանրաքվեի նախապատրաստական) քարոզչական միջոցառումներինվերաբերյալ անկողմնակալ կամ գնահատականներից զերծ տեղեկատվություն չապահովելը`

առաջացնում է տուգանք` ութ հարյուր հազար դրամից մեկ միլիոն դրամի չափով:

27. Մասնավոր մուլտիպլեքսորի օրենքով պահանջվող թվային ցանց չունենալը կամ տեխնիկական պատճառներով նրա գործունեության խափանումը երեք ամսից ավել տևելը`

առաջացնում է լիցենզիայի գործողության դադարեցում:

29. Սույն հոդվածի 26-րդ մասով սահմանված արարքը կրկին կատարելը` վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

30. Հեռուստառադիոհաղորդումների հեռարձակման ընթացքում կատարված տեխնիկական կանոնների խախտման, թերացումների կամ հաղորդումների հեռարձակումը չապահովելու համար լիցենզավորված անձն ազատվում է պատասխանատվությունից, եթե հիմնավորվում է, որ դրանք թույլ են տրվել`

1) պետական լիազորված մարմինների կողմից տեխնիկական կանոնների կամ չափորոշիչների փոփոխության պատճառով,

2) տեխնիկական վերազինման նպատակով, որի մասին դրա իրականացումից առնվազն 30 օր առաջ գրավոր հիմնավորմամբ լիցենզավորված անձը տեղյակ է պահել Ազգային հանձնաժողովին և ստացել թույլտվություն

3) վթարի կամ աղետների հետևանքով:

**Հոդված 428. Սահմանված կարգով տրված գովազդի մասին օրենսդրության խախտման մասին ծանուցագրի պահանջների կատարումից խուսափելը կամ ժամանակին չկատարելը**

1. Գովազդատուի, գովազդ արտադրողի, գովազդակրի կողմից գովազդի մասին օրենսդրության խախտման մասին գովազդի մասին օրենսդրության պահպանման նկատմամբ վերահսկողություն իրականացնող Հայաստանի Հանրապետության պետական կառավարման լիազորված մարմնի կողմից տրված ծանուցագրի պահանջների կատարումից խուսափելը կամ ժամանակին չկատարելը՝

առաջացնում է տուգանք՝ քսան հազար դրամից հարյուր հազար դրամի չափով:

2. Գովազդատուների, գովազդ արտադրողների, գովազդակիրների կողմից Երևան քաղաքում համաքաղաքային կանոններին համապատասխան համայնքի տարածքում արտաքին գովազդ տեղադրելու թույլտվության պայմանների խախտման մասին Երևանի քաղաքապետի ծանուցագրերի պահանջների կատարումից խուսափելը կամ ժամանակին չկատարելը, ինչպես նաև Երևան քաղաքում առանց արտաքին գովազդ տեղադրելու թույլտվության արտաքին գովազդ տեղադրելը՝

առաջացնում է տուգանք՝ մինչև հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված արարքները վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում երեք կամ երեքից ավելի անգամ կատարելը`

առաջացնում է գովազդատուի, գովազդ արտադրողի կամ գովազդակիրի գործունեության դադարեցում:

**Հոդված 429. Գովազդներում չթույլատրված և արգելված բառերի օգտագործումը, ինչպես նաև որևէ կերպ գովազդելուն աջակցելը**

1. Օրենսդրությամբ արգելված կամ առանց համապատասխան գրանցման (լիցենզիայի) օրենսդրությամբ սահմանված բառերի կամ դրանց ածանցյալների օգտագործումը գովազդներում կամ որևէ կերպ գովազդելուն աջակցելը ՝

առաջացնում է տուգանք՝ երեսուն հազար դրամից հիսուն հազար դրամի չափով:

2. . Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ չորսամսյա ժամկետում կրկին կատարելը`

առաջացնում է տուգանք՝ հիսուն հազար դրամից հարյուր հազար դրամի չափով:

3. Սույն հոդվածի 1-ին մասով սահմանված համապատասխան բառերի կամ դրանց ածանցյալների` համապատասխան գրանցում (լիցենզիա) չունեցող անձի կողմից օգտագործումն արգելող օրենքի հրապարակման և ուժի մեջ մտնելու ժամկետների միջև ժամանակահատվածը, եթե քիչ է վեց ամսից, ապա սույն հոդվածով սահմանված պատասխանատվությունը առաջանում է սույն հոդվածով սահմանված արարքը այդ օրենքը հրապարակվելուց վեց ամիս հետո կատարվելու (չվերացվելու) դեպքում:

**Հոդված 430. Անբարեխիղճ գովազդը և կանխամտածված կեղծ գովազդը**

1. Անբարեխիղճ գովազդը՝ օրենսդրությամբ սահմանված արգելքների կամ սահմանափակումների շրջանցմամբ իրավաբանական կամ ֆիզիկական անձանց կողմից գովազդի պատվերը, արտադրությունը կամ տարածումը՝

առաջացնում է նախազգուշացում կամ տուգանք՝ տասնհինգ հազար դրամի չափով:

2. Գովազդատուի, գովազդ արտադրողի կամ գովազդակրի կողմից գովազդ սպառողներին կանխամտածված մոլորեցնելը, եթե դրա հետևանքով անձի կամ կազմակերպության իրավունքներին, ազատություններին կամ օրինական շահերին կամ հասարակության կամ պետության օրինական շահերին պատճառվել է խոշոր չափերի չհասնող գույքային վնաս՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:

3. Սույն հոդվածի 2-րդ մասով սահմանված արարքը, որը կատարվել է լրատվության միջոցների օգտագործմամբ՝

առաջացնում է տուգանք՝ տվյալ արարքի համար սույն հոդվածի 2-րդ մասով սահմանված տուգանքի չափի կրկնապատիկի չափով:

**Հոդված 431. Մշակութային ծառայությունների և համերգային կատարումների գովազդին ներկայացվող կարգը խախտելը**

1. Գովազդատուի կողմից թատերահամերգային, հանրային միջոցառումների, փառատոնների, համերգային հյուրախաղերի վերաբերյալ գովազդում օրենսդրությամբ պահանջվող տեղեկությունները դիտավորությամբ կամ անզգուշությամբ չնշելը՝

առաջացնում է տուգանք` հիսուն հազար դրամից ութսուն հազար դրամի չափով։

2. Գովազդատուի կողմից համերգային կատարումների գովազդում ձայնային առանձնահատկությունների (կենդանի կատարում կամ որևէ տեսակի ձայնագրվածք) մասին տեղեկությունը օրենսդրությամբ սահմանված կարգով դիտավորությամբ կամ անզգուշությամբ չնշելը`

առաջացնում է տուգանք` հարյուր հիսուն հազար դրամից երկուհարյուր հազար դրամի չափով։

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով՝ որոշակի գործունեությամբ զբաղվելու իրավունքից զրկելով՝ մինչև մեկ տարի ժամկետով կամ առանց դրա:

4. Համերգային կատարումների ընթացքում դրա գովազդում նշված կենդանի կատարման փոխարեն ձայնագրվածքի օգտագործումը՝

առաջացնում է տուգանք` հիսուն հազար դրամից հարյուր հազար դրամի չափով։

5. Սույն հոդվածի 4-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` հարյուր հազար դրամից հարյուր հիսուն հազար դրամի չափով՝ որոշակի գործունեությամբ զբաղվելու իրավունքից զրկելով՝ մինչև մեկ տարի ժամկետով կամ առանց դրա:

**ԳԼՈՒԽ 40.**

**ՏՐԱՆՍՊՈՐՏԻ, ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ, ՃԱՆԱՊԱՐՀԱՅԻՆ ՏՆՏԵՍՈՒԹՅԱՆ ԵՎ ԿԱՊԻ ՈԼՈՐՏՆԵՐՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 432.** **Երթևեկության կարգի պահպանման և անվտանգության կանոնների խախտումը երկաթուղային տրանսպորտում**

1. Երկաթուղային գծերը, պաշտպանական անտառտնկարկները, ձնապաշտպան ցանկապատերը կամ գծային օբյեկտները դիտավորությամբ կամ անզգուշությամբ վնասելը`

առաջացնում է տուգանք` հինգ հազար դրամից տասը հազար դրամի չափով:

2. Երկաթուղային գծերի վրա դիտավորությամբ կամ անզգուշությամբ իրեր դնելը կամ հպակային ցանցի կամ օդային գծերի հենարանների կամ հատուկ կառուցվածքների կամ արհեստական կառույցների վրա բարձրանալը կամ նշանները, ցուցատախտակները, տեղեկատվության այլ կրիչները դիտավորությամբ կամ անզգուշությամբ վնասելը, ծածկելը, հանելը, ինքնակամ տեղակայելը կամ չսահմանված տեղերով երկաթուղու գծերի վրայով դիտավորությամբ կամ անզգուշությամբ երթևեկելը կամ անցնելը կամ երկաթուղու ազդանշանային, կապի կառուցվածքները կամ սարքերը դիտավորությամբ կամ անզգուշությամբ վնասելը կամ վագոնների ոտնակների կամ տանիքների վրա երթևեկելը`

առաջացնում է տուգանք` քսան հազար դրամից երեսուն հազար դրամի չափով:

3. Ուղևորային կառամատույցների կամ երկաթուղային շարժակազմի տակ մտնելը կամ վագոնների միջև ինքնակցիչ սարքվածքների վրայով անցնելը կամ ուղևորային կառամատույցի վրայից երկաթուղային գծերի վրա ցատկելը`

առաջացնում է նախազգուշացում կամ տուգանք` երեք հազար դրամի չափով:

4. Երկաթուղու անցումային լուսացույցի արգելող ազդանշանի ժամանակ երկաթուղային անցուղիներով դիտավորությամբ կամ անզգուշությամբ անցնելը կամ երկաթուղային շարժակազմի երթևեկության համար դիտավորությամբ կամ անզգուշությամբ խոչընդոտներ ստեղծելը`

առաջացնում է տուգանք` տասնհինգ հազար դրամից քսանհինգ հազար դրամի չափով:

**Հոդված 433. Երկաթուղային տրանսպորտի միջոցներից օգտվելու կանոնները խախտելը**

1. Բեռնատար գնացքներով ինքնակամ երթևեկելը կամ մարդատար վագոնների ավտոմատացված դռների բացմանը, փակմանը դիտավորությամբ կամ անզգուշությամբ խոչընդոտելը կամ վագոն նստելու կամ վագոնից իջնելու ժամանակ այլ քաղաքացիների համար դիտավորությամբ խոչընդոտ ստեղծելը`

առաջացնում է տուգանք` հինգ հազար դրամի չափով:

2. Մետրոպոլիտենի գնացքների կամ երկաթուղային շարժակազմի ներքին սարքավորումները, ապակիները կամ նստատեղերը դիտավորությամբ կամ անզգուշությամբ վնասելը`

առաջացնում է տուգանք` հինգ հազար դրամից տասնհինգ հազար դրամի չափով:

3. Գնացքների վագոնների պատուհաններից կամ դռներից աղբ կամ այլ առարկաներ դուրս նետելը`

առաջացնում է տուգանք՝ հինգ հազար դրամի չափով:

4. Ուղևորային կառամատույցի կողմից կամ երկաթուղային կայարաններում հատուկ առանձնացված կամ հարմարեցված տեղերից բացի այլ տեղերից վագոն նստելը կամ վագոնից իջնելը`

առաջացնում է տուգանք` տասը հազար դրամի չափով:

5. Առանց անհրաժեշտության (գնացքին, ուղևորներին և շրջապատին սպառնացող վտանգի բացակայության դեպքում) ինքնակամ կերպով վթարային կանգառ կատարելու համար նախատեսված բռնակի միջոցով գնացքը կանգնեցնելը`

առաջացնում է տուգանք` հիսուն հազար դրամից յոթանասուն հազար դրամի չափով:

**Հոդված 434. Ընդհանուր օգտագործման երկաթուղային տրանսպորտի ենթակառուցվածքի օգտագործման ռեժիմի վերաբերյալ տեղեկատվությունը առանց լիազոր մարմնի հետ համաձայնեցնելու հրապարակելը, լիազոր մարմնի հետ այդ տեղեկատվության համաձայնեցման վերաբերյալ օրենսդրությամբ սահմանված կարգը խախտելը կամ ոչ հավաստի տեղեկատվություն հրապարակելը**

1. Ընդհանուր օգտագործման երկաթուղային տրանսպորտի ենթակառուցվածքի կառավարչի կողմից ընդհանուր օգտագործման երկաթուղային տրանսպորտի ենթակառուցվածքի օգտագործման ռեժիմի վերաբերյալ տեղեկատվությունն առանց լիազոր մարմնի հետ համաձայնեցնելու հրապարակելը կամ լիազոր մարմնի հետ այդ տեղեկատվության համաձայնեցման վերաբերյալ օրենսդրությամբ սահմանված կարգը խախտելը կամ ոչ հավաստի տեղեկատվություն հրապարակելը`

առաջացնում է տուգանք` ֆիզիկական անձի նկատմամբ՝ երեսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` երկու հարյուր հազար դրամից չորս հարյուր հազար դրամի չափով:

**Հոդված 435. Ընդհանուր օգտագործման երկաթուղային տրանսպորտի ենթակառուցվածքի կառավարչի, սեփականատիրոջ կամ ոչ ընդհանուր օգտագործման երկաթուղային գծերի օգտագործողների կողմից առավել վտանգավոր գոտիներում քաղաքացիների գտնվելու ժամանակ նրանց կյանքին կամ առողջությանը վնաս պատճառելը կանխելու միջոցառումներ չիրականացնելը**

1. Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կամ ոչ ընդհանուր օգտագործման երկաթուղային գծերի օգտագործողների կողմից առավել վտանգավոր գոտիներում համապատասխան լուսային, ձայնային ազդանշանների, նշանների, ցուցիչների, տեխնիկական միջոցների կամ տեղեկատվության այլ կրիչների միջոցով անհրաժեշտ տեղեկատվություն չտեղակայելը կամ առավել վտանգավոր գոտիներում գտնվող ֆիզիկական անձի տեխնիկական միջոցների կամ տեղեկատվության այլ կրիչների միջոցով համապատասխան սահմանափակումների կամ դրանց փոփոխությունների մասին ժամանակին չտեղեկացնելը`

առաջացնում է տուգանք` հիսուն հազար դրամից երկու հարյուր հազար դրամի չափով:

2. Ընդհանուր օգտագործման երկաթուղային տրանսպորտի ենթակառուցվածքի կառավարչի կամ ոչ ընդհանուր օգտագործման երկաթուղային գծերի օգտագործողների կողմից ընդհանուր օգտագործման երկաթուղային գծերի կամ ոչ ընդհանուր օգտագործման երկաթուղային գծերի առավել վտանգավոր գոտիներում գտնվող ֆիզիկական անձի համար նախատեսված կառամատույցները, հետիոտնային անցումները, թունելները, կամուրջները կամ այլ օբյեկտները տեխնիկապես սարքին կամ անվտանգ վիճակում չպահպանելը կամ առավել վտանգավոր գոտիներում վերակառուցման, շինարարական կամ նորոգման աշխատանքների կատարման տեղերում տեղերի նշումը և ցանկապատում չկատարելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

3. Սույն հոդվածի 1-ին կամ 2-րդ մասերով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` երկու հարյուր հազար դրամից չորս հարյուր հազար դրամի չափով:

**Հոդված 436. Ընդհանուր օգտագործման երկաթուղային գծերին ներկայացվող պահանջները խախտելը**

1. Ընդհանուր օգտագործման երկաթուղային գծերը կամ երկաթուղային տրանսպորտի օբյեկտները երկաթուղու տեխնիկական շահագործման կամ երկաթուղային տրանսպորտի երթևեկության անվտանգության կանոնների խախտմամբ պահելը`

առաջացնում է տուգանք՝ ֆիզիկական անձի նկատմամբ` քսան հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից երեք հարյուր հազար դրամի չափով:

2. Ընդհանուր օգտագործման երկաթուղային գծերի հատումը կառուցվող, նոր կամ վերակառուցված ընդհանուր օգտագործման երկաթուղային գծերին կամ ընդհանուր օգտագործման երկաթուղային գծերի գործարկումը մշտական շահագործման համար կամ գնացքների ժամանման և մեկնման, բեռների բեռնման, բեռնաթափման, տեսակավորման կամ պահպանման (այդ թվում` բեռնարկղերում) հետ կապված բոլոր կամ որոշ գործողությունների իրականացման նպատակով երկաթուղային կայարանների գործարկումն առանց լիազոր մարմնի համաձայնության իրականացնելը**`**

առաջացնում է տուգանք` ֆիզիկական անձի նկատմամբ` քսան հազար դրամից երկու հարյուր հազար դրամի չափով, իրավաբանական անձի նկատմամբ՝ հարյուր հազար դրամից երեք հարյուր հազար դրամի չափով:

3. Ընդհանուր օգտագործման երկաթուղային գծերի, ինչպես նաև ցածր ծանրաբեռնվածության գծերի կամ ուղեմասերի փակումը կամ ընդհանուր օգտագործման երկաթուղային գծերի անցումը ոչ ընդհանուր օգտագործման երկաթուղային գծերի կամ գնացքների ժամանման և մեկնման, ուղեբեռների, բեռների կամ բեռնածանրոցների ընդունման, հանձնման, բեռնման, բեռնաթափման, տեսակավորման կամ պահպանման (այդ թվում` բեռնարկղերում) հետ կապված բոլոր կամ որոշ գործողությունների դադարեցման նպատակով երկաթուղային կայարանների փակումն՝ առանց համապատասխան թույլտվության իրականացնելը`

առաջացնում է տուգանք` երկու հարյուր հազար դրամից չորս հարյուր հազար դրամի չափով:

4. Օրենսդրությամբ սահմանված կարգի խախտմամբ ընդհանուր օգտագործման երկաթուղային գծերի նախագծումը կամ կառուցումը`

առաջացնում է տուգանք` հարյուր հազար դրամից մեկ միլիոն դրամի չափով:

5. Ընդհանուր օգտագործման երկաթուղային գծերի, երկաթուղային շարժակազմի կամ բեռնարկղերի` օրենսդրությամբ սահմանված համապատասխան տեխնիկական վիճակը չապահովելը կամ բեռնատար վագոնների կամ բեռնարկղերի բեռնման ու բեռնաթափման աշխատանքները օրենսդրությամբ սահմանված կարգով չկատարելը կամ ոչ պատշաճ կատարելը`

առաջացնում է տուգանք՝ ֆիզիկական անձի նկատմամբ` հինգ հազար դրամից երեսուն հազար դրամի չափով, իրավաբանական անձի նկատմամբ՝ հիսուն հազար դրամից հարյուր հազար դրամի չափով:

6. Սույն հոդվածի 1-5-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 437. Ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծերին ներկայացվող հիմնական պահանջները խախտելը**

1. Ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծեր օգտագործողի կողմից այդ գծերի պահպանումը չապահովելը`

առաջացնում է տուգանք` հարյուր հազար դրամից երկու հարյուր հազար դրամի չափով:

2. Ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծերի, բեռների բեռնման կամ բեռնաթափման, վագոնների, բեռնարկղերի մաքրման կամ լվացման համար նախատեսված սարքավորումների կառուցումը կամ վերակառուցումը, ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծերի ընդհանուր օգտագործման երկաթուղային գծանցի տեղի որոշումը կամ ընդհանուր օգտագործման երկաթուղային գծերին նոր կառուցվող կամ վերակառուցված ոչ ընդհանուր օգտագործման երկաթուղային գծերի հետ հատումն առանց լիազոր մարմնի հետ համաձայնեցման իրականացնելը`

առաջացնում է տուգանք` ֆիզիկական անձի նկատմամբ` հինգ հազար դրամից հիսուն հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով:

3. Ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծերի օգտագործողների կողմից երկաթուղային տրանսպորտի շահագործման կամ երթևեկության անվտանգության պահանջները չպահպանելը, ընդհանուր օգտագործման երկաթուղային գծերը հատող ոչ ընդհանուր օգտագործման երկաթուղային գծերը, երկաթուղային շարժակազմը կամ բեռնարկղերը օրենսդրությամբ սահմանված տեխնիկական վիճակին համապատասխան չպահպանելը կամ բեռնատար վագոնների կամ բեռնարկղերի բեռնման կամ բեռնաթափման աշխատանքները սահմանված կարգով չկատարելը`

առաջացնում է տուգանք` ֆիզիկական անձի նկատմամբ՝ հինգ հազար դրամից հիսուն հազար դրամի չափով, իսկ իրավաբանական անձի նկատմամբ` հարյուր հազար դրամից երկու հարյուր հազար դրամի չափով:

4. Ոչ ընդհանուր օգտագործման երկաթուղային գծերից դեպի ընդհանուր օգտագործման երկաթուղային գծեր և հակառակը երկաթուղային շարժակազմի գծանցման՝ օրենսդրությամբ սահմանված կարգը դիտավորությամբ կամ անզգուշությամբ խախտելը`

առաջացնում է տուգանք` քսան հազար դրամից երկու հարյուր հազար դրամի չափով:

5. Սույն հոդվածի 1-4-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 438. Երկաթուղային տրանսպորտով վտանգավոր բեռների փոխադրման կանոնները խախտելը**

1. Երկաթուղային տրանսպորտով վտանգավոր բեռների փոխադրման կարգը դիտավորությամբ կամ անզգուշությամբ խախտելը`

առաջացնում է տուգանք՝ ֆիզիկական անձի նկատմամբ՝ քսան հազար դրամից հիսուն հազար դրամի չափով, իրավաբանական անձի նկատմամբ՝ հիսուն հազար դրամից հարյուր հիսուն հազար դրամի չափով, պատասխանատու անձի նկատմամբ` հարյուր հիսուն հազար դրամից երկու հարյուր հազար դրամի չափով:

2. Սույն հոդվածի 1-ին մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածով սահմանված տուգանքի առավելագույն չափի կրկնապատիկի չափով:

**Հոդված 439**. **Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կողմից** **երկաթուղային շարժակազմի այլ օպերատորների մուտքը խոչընդոտելը**

1. Ընդհանուր օգտագործման երկաթուղային տրանսպորտի ենթակառուցվածքի կառավարչի կողմից երկաթուղային շարժակազմի այլ օպերատորների մուտքը խոչընդոտելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 440. Ընդհանուր օգտագործման երկաթուղային տրանսպորտի գործունեություն կազմակերպողների կողմից օրենսդրությամբ սահմանված պարտականությունները չկատարելը**

1. Ընդհանուր օգտագործման երկաթուղային տրանսպորտի ենթակառուցվածքի կառավարչի կամ փոխադրողների կամ բեռնառաքողների կամ փոխադրման գործընթացի այլ մասնակիցների կողմից օրենսդրությամբ սահմանված պահանջները դիտավորությամբ կամ անզգուշությամբ խախտելը`

առաջացնում է տուգանք` հարյուր հազար դրամից երկու հարյուր հազար դրամի չափով:

2. Փոխադրողի կողմից ուղևորների համար տեսանելի վայրում իր կողմից մատուցվող ծառայությունների ցանկի և դրանց սակագների մասին անհրաժեշտ տեղեկատվություն դիտավորությամբ կամ անզգուշությամբ չտեղադրելը`

առաջացնում է տուգանք` քսան հազար դրամից հիսուն հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի առավելագույն չափի կրկնապատիկի չափով:

**Հոդված 441. Երկաթուղու տեխնիկական շահագործման կանոնները խախտելը կամ ընդհանուր օգտագործման երկաթուղային տրանսպորտի ենթակառուցվածքից օգտվելու պայմանները խախտելը**

1. Երկաթուղու տեխնիկական շահագործման կանոնները խախտելը`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

2. Ընդհանուր օգտագործման երկաթուղային տրանսպորտի ենթակառուցվածքից օգտվելու՝ լիազոր մարմնի տրամադրած լիցենզիայով սահմանված պայմանները խախտելը`

առաջացնում է տուգանք՝ իրավաբանական անձի նկատամաբ՝ քսան հազար դրամից հիսուն հազար դրամի չափով, պատասխանատու անձի նկատմամբ` հիսուն հազար դրամից հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի առավելագույն չափի կրկնապատիկի չափով:

**Հոդված 442. Երկաթուղային տրանսպորտի շահագործման կամ երթևեկության անվտանգության հիմնական պահանջները խախտելը**

1. Վտանգավոր բեռների արտադրություն, բեռնում, փոխադրում, բեռնաթափում իրականացնող օբյեկտների և դրանց վրա տեղակայված շենքերի, շինությունների կամ կառույցների կամ ընդհանուր օգտագործման երկաթուղային գծերի կապի գծերի, էլեկտրահաղորդումների, նավթամուղների, գազամուղների կամ այլ վերգետնյա կամ ստորգետնյա կառույցների հատման վայրերի տեղակայումն ընդհանուր օգտագործման երկաթուղային գծերից օրենսդրությամբ սահմանված նվազագույն հեռավորությունից պակաս հեռավորության վրա`

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

2. Կապի գծերի, էլեկտրահաղորդիչների, նավթամուղների, գազամուղների կամ ընդհանուր օգտագործման երկաթուղային գծերը հատող կամ այդ գծերի անմիջական հարևանությամբ գտնվող կառույցների սեփականատերերի կողմից նշված կառույցների շինարարության կամ շահագործման համար օրենսդրությամբ սահմանված նորմերը չպահպանելը կամ նշված օբյեկտների գործունեության անվտանգությունը չապահովելը`

առաջացնում է տուգանք` հարյուր հազար դրամից երկու հարյուր հազար դրամի չափով:

3. Ընդհանուր օգտագործման երկաթուղային տրանսպորտի ենթակառուցվածքի կառավարչի կամ ոչ ընդհանուր օգտագործման երկաթուղային գծերի օգտագործողների կամ փոխադրողների կողմից իրենց տեխնիկական և տեխնոլոգիական հնարավորությունների սահմաններում ունեցած վերականգնողական և հակահրդեհային միջոցների օգտագործմամբ տրանսպորտային պատահարների հետևանքների վերացմանը դիտավորությամբ կամ անզգուշությամբ չմասնակցելը`

առաջացնում է տուգանք` երկու հարյուր հազար դրամից չորս հարյուր հազար դրամի չափով:

4. Երկաթուղային գծերը ավտոմոբիլային ճանապարհների հետ հատման կարգը, երկաթուղային գծերի հատման կանոնները, երկաթուղային գծանցների շահագործման պայմանները կամ դրանց գործարկման կամ փակման կարգը խախտելը`

առաջացնում է տուգանք՝ հիսուն հազար դրամից հարյուր հազար դրամի չափով:

5. Երկաթուղային տրանսպորտում երթևեկության անվտանգության, տրանսպորտային միջոցների տեխնիկական շահագործման կամ փոխադրման գործընթացի հետ կապված այլ կանոնները խախտելը`

առաջացնում է տուգանք՝ քսան հազար դրամից հիսուն հազար դրամի չափով:

**Հոդված 443. Թռիչքների և** **ավիացիոն անվտանգության կանոնները խախտելը**

1. Oդանավակայանի շրջանում աերոդրոմի (ուղղաթիռադաշտի) ճանաչման համար ընդունված տարբերիչ նշաններին կամ կառուցվածքներին նմանվող որևէ նշան կամ կառուցվածք տեղադրելը, առանց oդանավակայանի վարչակազմի թույլտվության հրատեխնիկական առարկաներ այրելը կամ աերոդրոմի վազքուղուց թույլատրելի հեռավորությունից ավելի մոտ oդանավերի թռիչքների համար վտանգավոր թռչունների զանգվածային կուտակմանը նպաստող oբյեկտներ կառուցելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ՝ հարյուր հազար դրամից երկու հարյուր հազար դրամի չափով, պատասխանատու անձի նկատմամբ՝ հարյուր հիսուն հազար դրամից երկու հարյուր հիսուն հազար դրամի չափով:

2. Շենքերի կամ շինությունների վրա գիշերային կամ ցերեկային տարբերիչ նշանների կամ կառուցվածքների տեղադրման կանոնները խախտելը՝

առաջացնում է տուգանք՝ երեսուն հազար դրամից հիսուն հազար դրամի չափով, պատասխանատուանձի նկատմամբ՝ հարյուր հազար դրամից երկու հարյուր հազար դրամի չափով:

3. Աերոդրոմի սարքավորումները, աերոդրոմի մականշանները, oդանավերը կամ դրանց սարքավորումները դիտավորությամբ կամ անզգուշությամբ վնասելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

4. Առանց թույլտվության oդանավակայանների (բացի oդանավերի մեկնակայաններից) աերոդրոմների, թռիչքների ռադիոապահովման կամ լուսաապահովման oբյեկտների տարածքով անցնելը կամ երթևեկելը՝

առաջացնում է տուգանք` հիսուն հազար դրամից հարյուր հազար դրամի չափով:

5. Օդանավակայաններում անցագրային կամ ներօբյեկտային վերահսկողության կանոնները խախտելը՝

առաջացնում է տուգանք` երեսուն հազար դրամից հիսուն հազար դրամի չափով:

6. Քաղաքացիական օդանավերի թռիչքային պիտանիության ապահովման կամ թռիչքային կանոնները խախտելը, երբ դրանք չեն հանդիսացել միջադեպի կամ լուրջ ավիացիոն իրադարձության պատճառ, և եթե դրանց մասին մինչև այդ շեղումները հայտնաբերելը կատարողը չի իրազեկել՝

առաջացնում է տուգանք` հիսուն հազար դրամից հարյուր հազար դրամի չափով:

7. Օդանավակայանին կամ աերոդրոմին կից տարածքներում՝ դրա վազքուղուց թույլատրելի հեռավորությունից ավելի մոտ օդանավերի թռիչքների համար վտանգավոր, թռչունների զանգվածային կուտակմանը նպաuտող սննդի մնացորդների աղբակույտերի ստեղծումը՝

առաջացնում է տուգանք՝ երեսուն հազար դրամից հիսուն հազար դրամի չափով, պատասխանատու անձի նկատմամբ՝ հարյուր հազար դրամի չափով:

8. Հայաստանի Հանրապետության օդային տարածքն առանց թույլտվության օգտագործելը՝

առաջացնում է տուգանք՝ հարյուր հազար դրամից երեք հարյուր հազար դրամի չափով:

**Հոդված 444. Օդային տրանսպորտով վտանգավոր բեռներ փոխադրելու կանոնները խախտելը**

1. Օդային տրանսպորտով վտանգավոր համարվող բեռներ փոխադրելու կանոնները դիտավորությամբ կամ անզգուշությամբ խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից յոթանասուն հազար դրամի չափով, իրավաբանական անձի նկատմամբ՝ երկու հարյուր հազար դրամից հինգ հարյուր հազար դրամի չափով, պատասխանատու անձի նկատմամբ՝ հինգ հարյուր հազար դրամից մեկ միլիոն դրամի չափով:

**Հոդված 445. Օդանավում վարքի կանոնները խախտելը**

1. Օդանավի ուղևորների կողմից թռիչքային կամ ավիացիոն անվտանգության ապահովման կարգը պահպանելու վերաբերյալ օդանավի հրամանատարի հրամանները չկատարելը`

առաջացնում է տուգանք՝ հիսուն հազար դրամից հարյուր հազար դրամի չափով:

2. Օդանավում կապի միջոցներից օգտվելու կանոնները դիտավորությամբ կամ անզգուշությամբ խախտելը`

առաջացնում է նախազգուշացում:

3. Սույն հոդվածի 2-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` քսան հազարի չափով:

**Հոդված 446. Երկաթուղային և օդային տրանսպորտում հրդեհային անվտանգության կանոնները խախտելը**

1. Երկաթուղային տրանսպորտում սահմանված հրդեհային անվտանգության կանոնները դիտավորությամբ կամ անզգուշությամբ խախտելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

2. Օդային տրանսպորտում սահմանված հրդեհային անվտանգության կանոնները դիտավորությամբ կամ անզգուշությամբ խախտելը`

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 447. Տրանսպորտային միջոցների շահագործման կանոնները խախտելը**

1. Տրանսպորտային միջոցների շահագործումն արգելող անսարքությունների կամ պայմանների առկայությամբ տրանսպորտային միջոցները վարելը`

առաջացնում է տուգանք` հինգ հազար դրամից տասը հազար դրամի չափով:

2. Առանց համապատասխան թույլտվության վերասարքավորված տրանսպորտային միջոց վարելը`

առաջացնում է տուգանք` տասը հազար դրամից քսան հազար դրամի չափով:

3. Ծանրաքաշ բեռներ փոխադրելու համար օգտագործվող կամ ճանապարհային երթևեկության կանոններով սահմանված եզրաչափերը գերազանցող կամ երկու և ավելի կցորդների հետ միասին ավտոգնացքի կազմում շահագործվող տրանսպորտային միջոցների երթևեկության կանոնները վարորդների կողմից դիտավորությամբ կամ անզգուշությամբ խախտելը`

առաջացնում է տուգանք` քսան հազար դրամից քառասուն հազար դրամի չափով:

4. Ապակիների լուսաթափանցելիության չափի խախտմամբ կամ հողմապակին թաղանթապատված վիճակում կամ կարգի խախտմամբ վարագուրապատված տրանսպորտային միջոցները վարելը`

առաջացնում է տուգանք` տասը հազար դրամից երեսուն հազար դրամի չափով:

5. Սույն հոդվածի 1-ին կամ 4-րդ մասերով սահմանված վարչական իրավախախտում հայտնաբերելու դեպքում լիազորված մարմինը (պաշտոնատար անձը) այդ իրավախախտումը կատարած անձին իրազեկում է իրավախախտման հատկանիշները վերացնելու դեպքում վարչական պատասխանատվության չենթարկվելու մասին: Անձը վարչական պատասխանատվության չի ենթարկվում, եթե իրազեկումից անմիջապես հետո սկսում է իրականացնել վարչական իրավախախտման հատկանիշներն անմիջականորեն վերացնելուն ուղղված գործողություններ: Այդ դեպքում լիազորված մարմինը (պաշտոնատար անձը) վարչական իրավախախտման վերաբերյալ արձանագրություն կամ վարչական իրավախախտման վերաբերյալ վարույթ հարուցելու որոշում չի կազմում:

6. Եթե, սույն հոդվածի 5-րդ մասին համապատասխան, վարչական իրավախախտումը հայտնաբերելուց անմիջապես հետո այդ իրավախախտման հատկանիշները վերացնել հնարավոր չէ, ապա լիազորված մարմինը (պաշտոնատար անձը) կազմում է վարչական իրավախախտման վերաբերյալ արձանագրություն կամ վարչական իրավախախտման վերաբերյալ վարույթ հարուցելու որոշում:

7. Եթե սույն հոդվածի 6-րդ մասում նշված դեպքում վարչական իրավախախտում կատարած անձը լիազորված մարմնի (պաշտոնատար անձի) կողմից իրավախախտումը հայտնաբերելու պահից 24 ժամվա ընթացքում վերացնում է իրավախախտման հատկանիշները, ապա նա ազատվում է նշանակված վարչական տույժը կատարելու պարտականությունից, եթե այդ մասին նույն ժամանակահատվածում լիազորված մարմնին (պաշտոնատար անձին) ներկայացնում է համապատասխան ապացույց: Այդ մասին կազմվում է համապատասխան արձանագրություն, որի պատճենը տրվում է վարչական իրավախախտումը կատարած անձին:

8. Ապակիների, արտաքին թաղանթապատում ունեցող ապակիների լուսաթափանցելիության թույլատրելի չափերը, ինչպես նաև սույն հոդվածի չորրորդ մասի պահանջից բացառությունները սահմանում է Հայաստանի Հանրապետության կառավարությունը:

**Հոդված 448. Տրանսպորտային միջոցների վրա լուսային և ձայնային` ներառյալ հատուկ սարքավորումներ տեղադրելու կանոնները խախտելը**

1. Տրանսպորտային միջոցների վրա ստանդարտին չհամապատասխանող լուսային կամ ձայնային ազդանշաններ արձակելու սարքավորումներ տեղադրելը (բացառությամբ հակաառևանգման ազդանշանային համակարգի և հավաքների կամ հանրային միջոցառումների դեպքում` բարձրախոսների) կամ շարժման ընթացքում դրանք օգտագործելը`

առաջացնում է տուգանք` հինգ հազար դրամից տասը հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

2. Առանց համապատասխան թույլտվության տրանսպորտային միջոցների վրա կապույտ կամ կարմիր լուսային ազդանշանով առկայծող փարոսիկներ կամ հատուկ ձայնային ազդանշաններ արձակելու սարքավորումներ տեղադրելը, ինչպես նաև օպերատիվ ծառայությունների տրանսպորտային միջոցների համար նախատեսված գունագծապատկերներն օգտագործելը (նմանեցնելը)`

առաջացնում են տուգանք` քառասուն հազար դրամից ութսուն հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

3. Սույն հոդվածի 1-ին մասով սահմանված վարչական իրավախախտումը հայտնաբերելու դեպքում լիազորված մարմինը (պաշտոնատար անձը) այդ իրավախախտումը կատարած անձին իրազեկում է վարչական իրավախախտման հատկանիշները վերացնելու դեպքում վարչական պատասխանատվության չենթարկվելու հնարավորության մասին: Անձը վարչական պատասխանատվության չի ենթարկվում, եթե իրազեկումից անմիջապես հետո սկսում է իրականացնել վարչական իրավախախտման հատկանիշներն անմիջականորեն վերացնելուն ուղղված գործողություններ: Այդ դեպքում լիազորված մարմինը (պաշտոնատար անձը) վարչական իրավախախտման վերաբերյալ արձանագրություն կամ վարչական իրավախախտման վերաբերյալ վարույթ հարուցելու որոշում չի կազմում:

4. Եթե, սույն հոդվածի 3-րդ մասին համապատասխան, վարչական իրավախախտումը հայտնաբերելուց անմիջապես հետո այդ վարչական իրավախախտման հատկանիշները վերացնել հնարավոր չէ, ապա լիազորված մարմինը (պաշտոնատար անձը) կազմում է վարչական իրավախախտման վերաբերյալ արձանագրություն կամ վարչական իրավախախտման վերաբերյալ վարույթ հարուցելու որոշում:

5. Եթե սույն հոդվածի 4-րդ մասում նշված դեպքում վարչական իրավախախտում կատարած անձը լիազորված մարմնի (պաշտոնատար անձի) կողմից իրավախախտումը հայտնաբերելու պահից 24 ժամվա ընթացքում վերացնում է վարչական իրավախախտման հատկանիշները, ապա նա ազատվում է նշանակված վարչական տույժը կատարելու պարտականությունից, եթե այդ մասին նույն ժամանակահատվածում լիազորված մարմնին (պաշտոնատար անձին) ներկայացնում է համապատասխան ապացույց: Այդ մասին կազմվում է համապատասխան արձանագրություն կամ վարչական իրավախախտման վերաբերյալ վարույթ հարուցելու որոշում, որի պատճենը տրվում է վարչական իրավախախտումը կատարած անձին:

**Հոդված 449. Տրանսպորտային միջոցների անվտանգության գոտիները չամրակապած կամ սաղավարտը չկոճկած վիճակում կամ առանց սաղավարտի տրանսպորտային միջոցները վարելը, ինչպես նաև անվտանգության գոտիները չամրակապած կամ սաղավարտը չկոճկած կամ առանց սաղավարտի ուղևոր փոխադրելը**

1. Կառուցվածքով նախատեսված անվտանգության գոտիներով կահավորված տրանսպորտային միջոցներով երթևեկելիս տրանսպորտային միջոցների անվտանգության գոտիները չամրակապած երթևեկելը կամ անվտանգության գոտիներով չամրակապված ուղևորների փոխադրելը` բացառությամբ օրենսդրությամբ թույլատրվող դեպքերի, կամ մոտոցիկլով երթևեկելիս սաղավարտը չկոճկած վիճակում կամ առանց սաղավարտի տրանսպորտային միջոցներ վարելը կամ սաղավարտը չկոճկած կամ առանց սաղավարտի ուղևոր փոխադրելը `

առաջացնում են տուգանք` հինգ հազար դրամի չափով**:**

**Հոդված 450. Սահմանված կարգով չհաշվառված (չվերահաշվառված), տեխնիկական զննություն չանցած տրանսպորտային միջոց վարելը, տրանսպորտային միջոցի նկատմամբ այլ երկրում ծագած սեփականության իրավունքը սահմանված ժամկետում գրանցման չներկայացնելը, տեխնիկական զննության կամ հաշվառման կտրոնը սահմանված տեղում չփակցնելը, կամ առանց տեխնիկական զննություն անցկացնելու կամ տեխնիկական անսարքություն ունեցող տրանսպորտային միջոցը տեխնիկապես սարքին ճանաչելը կամ տեխնիկական զննություն անցած տրանսպորտային միջոցի հաշվառման փաստաթղթում նշված բոլոր տվյալները առցանց չփոխանցելը կամ թերի փոխանցելը**

1. Օրենսդրությամբ սահմանված կարգով չհաշվառված (չվերահաշվառված) տրանսպորտային միջոց վարելը, ինչպես նաև տրանսպորտային միջոցը Հայաստանի Հանրապետություն ներմուծելուց հետո օրենսդրությամբ սահմանված դեպքերում կամ կարգով դրա նկատմամբ այլ երկրում ծագած սեփականության իրավունքը սահմանված ժամկետում դիտավորությամբ կամ անզգուշությամբ գրանցման չներկայացնելը`

առաջացնում են տուգանք` տասը հազար դրամից քսան հազար դրամի չափով:

2. Օրենսդրությամբ սահմանված դեպքերում և կարգով տեխնիկական զննություն չանցած տրանսպորտային միջոց վարելը՝

առաջացնում է տուգանք` քսան հազար դրամի չափով:

3. Տեխնիկական զննության կտրոնը կամ հաշվառման կտրոնը տրանսպորտային միջոցի` օրենքով սահմանված տեղում չփակցված վիճակով տրանսպորտային միջոց վարելը`

առաջացնում է տուգանք` երեք հազար դրամի չափով:

4. Օրենսդրությամբ սահմանված կարգի պահանջների խախտմամբ տեխնիկական զննություն անցկացնելը կամ տեխնիկական անսարքություն ունեցող տրանսպորտային միջոցը տեխնիկապես սարքին ճանաչելը՝

առաջացնում է տուգանք՝ տեխնիկական զննության կայանի ղեկավարի նկատմամբ երեք հարյուր հազար դրամի չափով:

5. Տեխնիկական զննություն անցած տրանսպորտային միջոցի հաշվառման փաստաթղթում նշված բոլոր տվյալները առցանց չփոխանցելը կամ թերի փոխանցելը՝

առաջացնում է տուգանք՝ հարյուր հազար դրամի չափով:

6. Սույն հոդվածի 3-րդ մասով սահմանված դեպքերում լիազորված մարմինը (պաշտոնատար անձը) վարչական իրավախախտում կատարած անձին իրազեկում է վարչական իրավախախտման հատկանիշները վերացնելու դեպքում վարչական պատասխանատվության չենթարկվելու հնարավորության մասին: Եթե իրավախախտումը հայտնաբերելուց անմիջապես հետո վարչական իրավախախտում կատարած անձը սահմանված տեղում փակցնում է տեխնիկական զննության կամ հաշվառման կտրոնը, ապա լիազորված մարմինը (պաշտոնատար անձը) վարչական իրավախախտման վերաբերյալ արձանագրություն կամ վարչական իրավախախտման վերաբերյալ վարույթ հարուցելու որոշում չի կազմում:

**Հոդված 451. Տրանսպորտային միջոցների հաշվառման համարանիշի օգտագործման կանոնները խախտելը**

1. Անընթեռնելի կամ ստանդարտին չհամապատասխանող հաշվառման համարանիշով տրանսպորտային միջոցներ վարելը`

առաջացնում է տուգանք` հինգ հազար դրամի չափով:

2. Տրանսպորտային միջոցի հաշվառման համարանիշը դիտավորությամբ կամ անզգուշությամբ սահմանված տեղում չփակցնելը`

առաջացնում է տուգանք` երեք հազար դրամից հինգ հազար դրամի չափով:

3. Ժամանակավոր համարանիշի օգտագործման ժամկետը լրանալուց հետո տրանսպորտային միջոցն այդ համարանիշով վարելը`

առաջացնում է տուգանք` տասը հազար դրամից քսան հազար դրամի չափով:

4. Առանց հաշվառման համարանիշի, կեղծված կամ փոխարինված հաշվառման համարանիշով տրանսպորտային միջոցներ վարելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Սույն հոդվածի 4-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` չորս հարյուր հազար դրամի չափով:

6. Սույն հոդվածի 4-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց մեկ տարվա ընթացքում երրորդ անգամ կատարելը`

առաջացնում է տուգանք` չորս հարյուր հազար դրամից վեց հարյուր հազար դրամի չափով, և տրանսպորտային միջոցներ վարելու իրավունքից զրկում` մեկ տարի ժամկետով:

7. Տրանսպորտային միջոցը տնօրինողի կողմից հաշվառման համարանիշը այլ անձի հանձնելը`

առաջացնում է տուգանք` հիսուն հազար դրամից յոթանասուն հազար դրամի չափով:

8. Ճանապարհային երթևեկության կանոններով սահմանված դեպքերում հետնապատին հաշվառման համարանիշի թվերի կամ տառերի կրկնօրինակում չունեցող տրանսպորտային միջոցներ վարելը`

առաջացնում է տուգանք` հինգ հազար դրամի չափով:

9. Տրանսպորտային միջոցի վրա համարանիշերը փակող կամ դրա տեսանելիությունը այլ կերպ վատթարացնող առարկա տեղադրելը՝

առաջացնում է տուգանք` երեսուն հազար դրամից հիսուն հազար դրամի չափով՝ վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ

10. Դեղին հիմնագույնի հաշվառման համարանիշերը ուղևորափոխադրումների իրականացման երթուղին սպասարկելու ժամկետի ավարտից կամ լիցենզիայի ներդիրի ժամկետի ավարտից հետո չվերադարձնելը`

առաջացնում է տուգանք` երեսուն հազար դրամից հիսուն հազար դրամի չափով:

11. Անընթեռնելի հաշվառման համարանիշ է այն համարանիշը, որի թեկուզ մեկ նիշը ցերեկը, պարզ եղանակին գունաթափման կամ այլ պատճառներով անշարժ տրանսպորտային միջոցի վրա տեղադրված վիճակում տեսանելի չէ 40 մետր հեռավորությունից:

12. Տրանսպորտային միջոցի համարանիշը համարվում է սահմանված տեղում չփակցված, եթե համարանիշն ընթեռնելի է ինչպես շարժման ընթացքում, այնպես էլ կանգնած վիճակում, սակայն համարանիշը (զույգ համարանիշերի դեպքում` թեկուզ և մեկը) ամրացված չէ դրա համար նախատեսված տեղում:

13. Տրանսպորտային միջոցը համարվում է առանց համարանիշի, եթե այդ համարանիշը (զույգ համարանիշերի դեպքում` թեկուզ և մեկը) ամրացված չէ դրա համար նախատեսված տեղում և ընթեռնելի չէ ինչպես շարժման ընթացքում, այնպես էլ կանգնած ժամանակ:

**Հոդված 452. Ընդհանուր օգտագործման ավտոմոբիլային ճանապարհներով քվադրոցիկլ (մոտոամենագնաց), ձյունաճահճագնաց կամ ձյունագնաց վարելը**

1. Ընդհանուր օգտագործման ավտոմոբիլային ճանապարհներով **քվադրոցիկլ (մոտոամենագնաց), ձյունաճահճագնաց կամ** ձյունագնաց տրանսպորտային միջոցներ վարելը, բացառությամբ ճանապարհն ուղղահայաց հատելու դեպքերի`

առաջացնում է տուգանք` տասը հազար դրամից քսան հազար դրամի չափով:

2. Սույն հոդվածի 1-ին մասով սահմանված վարչական իրավախախտումն ունի նվազ նշանակություն այն դեպքում, երբ դրա հետևանքով երթևեկության մյուս մասնակիցների համար խոչընդոտ կամ վթարային իրադրություն առաջացնելու ակնհայտ վտանգ չի ստեղծվել, ինչպես նաև այն դեպքում, երբ իրավախախտումն անխուսափելիորեն կատարվել է երթևեկության այլ մասնակցի գործողության կամ անգործության պատճառով:

**Հոդված 453. Հետագա արտահանման պարտավորությամբ Հայաստանի Հանրապետություն ներմուծված տրանսպորտային միջոցը ներմուծման ժամկետի խախտմամբ վարելը**

1. Հետագա արտահանման պարտավորությամբ Հայաստանի Հանրապետություն ներմուծված տրանսպորտային միջոցը ներմուծման ժամկետի խախտմամբ վարելը`

առաջացնում է տուգանք` տասը հազար դրամից քսան հազար դրամի չափով:

**Հոդված 454. Տրանսպորտային միջոցների վարորդների կողմից ճանապարհային երթևեկության կանոնները խախտելը**

1. Տրանսպորտային միջոցների վարորդների կողմից լուսացույցի կամ կարգավորողի արգելող ազդանշաններին չենթարկվելը՝

առաջացնում է տուգանք` տասը հազար դրամի չափով:

2, Տրանսպորտային միջոցների վարորդների կողմից լուսացույցի կամ կարգավորողի արգելող ազդանշանին չենթարկվելը, եթե դա կատարվել է լուսացույցի կամ կարգավորողի արգելող ազդանշանին ենթարկված տրանսպորտային միջոցներից առաջ անցնելով`

առաջացնում է տուգանք՝ երեսուն հազար դրամի չափով:

3. Տրանսպորտային միջոցների վարորդների կողմից վթարային լուսային ազդանշանի կամ «Վթարային կանգառ» ճանաչման նշանի կիրառման՝ սահմանված կանոնները խախտելը՝

առաջացնում է տուգանք` հինգ հազար դրամի չափով:

4. Տրանսպորտային միջոցների վարորդների կողմից կապույտ կամ կարմիր գույների առկայծող փարոսիկների կամ հատուկ ձայնային ազդանշանի կիրառման՝ սահմանված կանոնները դիտավորությամբ կամ անզգուշությամբ խախտելը՝

առաջացնում է տուգանք` քսան հազար դրամից հիսուն հազար դրամի չափով:

5. Տրանսպորտային միջոցների վարորդների կողմից դեղին կամ նարնջագույն, ինչպես նաև լուսնասպիտակ գույնի առկայծող փարոսիկների կիրառման՝ սահմանված կանոնները դիտավորությամբ կամ անզգուշությամբ խախտելը՝

առաջացնում է տուգանք` տասը հազար դրամից քսան հազար դրամի չափով:

6. Կապույտ կամ կարմիր լուսային ազդանշանով առկայծող փարոսիկներ միացրած և միաժամանակ հատուկ ձայնային ազդանշաններ արձակող մոտեցող տրանսպորտային միջոցին և դրանով ուղեկցվող տրանսպորտային միջոցներին ճանապարհը զիջելու, ինչպես նաև կապույտ կամ կարմիր լուսային ազդանշանով առկայծող փարոսիկներ միացրած, կանգնած վիճակում գտնվող տրանսպորտային միջոցին մոտենալիս արագությունն իջեցնելու կամ կանգ առնելու մասին սահմանված պահանջները դիտավորությամբ կամ անզգուշությամբ չկատարելը՝

առաջացնում է տուգանք` տասը հազար դրամից քսան հազար դրամի չափով:

7. Տրանսպորտային միջոցների վարորդների կողմից երթևեկությունն սկսելու կամ մանևր կատարելու, ինչպես նաև հետընթաց վարման՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

8. Տրանսպորտային միջոցների վարորդների կողմից հետադարձի և հետընթացի՝ սահմանված արգելքը դիտավորությամբ կամ անզգուշությամբ խախտելը`

առաջացնում է տուգանք` տասը հազար դրամից քսան հազար դրամի չափով:

9. Տրանսպորտային միջոցների վարորդների կողմից երթևեկության ժամանակ տրանսպորտային միջոցների դասավորության՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` տասը հազար դրամի չափով:

10. Տրանսպորտային միջոցների վարորդների կողմից վազանցի՝ սահմանված կանոնները խախտելը`

առաջացնում է տուգանք` տասը հազար դրամի չափով:

11. Տրանսպորտային միջոցների վարորդների կողմից կանգառի կամ կայանման՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

12. Տրանսպորտային միջոցների վարորդների կողմից կանգառի կամ կայանման՝ սահմանված արգելքը դիտավորությամբ կամ անզգուշությամբ խախտելը՝

առաջացնում է տուգանք` հինգ հազար դրամից տասը հազար դրամի չափով:

13. Տրանսպորտային միջոցները դիտավորությամբ կամ անզգուշությամբ կայանելը, եթե դրա հետևանքով այլ տրանսպորտային միջոցների վարորդները ստիպված են եղել կանգ առնել կամ փոխել երթևեկության ուղղությունը`

առաջացնում է տուգանք` հինգ հազար դրամից տասը հազար դրամի չափով:

14. Տրանսպորտային միջոցների վարորդների կողմից կանգառի կամ կայանման՝ սահմանված կանոնները դիտավորությամբ կամ անզգուշությամբ խախտելը, եթե դրա պատճառով տրանսպորտային միջոցը տարհանվել է պահպանվող հատուկ տարածք`

առաջացնում է տուգանք` տասը հազար դրամից քսան հազար դրամի չափով:

15. Տրանսպորտային միջոցների վարորդների կողմից (բացառությամբ ուղևորների կանոնավոր փոխադրումներ իրականացնող տրանսպորտային միջոցների վարորդների) ընդհանուր օգտագործման տրանսպորտային միջոցների կանգառի կետի տարածքում դիտավորությամբ կամ անզգուշությամբ կանգառ կատարելը կամ կայանելը կամ երթևեկելի մասի եզրին ոչ զուգահեռ կայանելը (բացառությամբ օրենսդրությամբ թույլատրված դեպքերի), ինչպես նաև ուղևորների կանոնավոր փոխադրումներ իրականացնող տրանսպորտային միջոցների վարորդների կողմից ընդհանուր օգտագործման տրանսպորտային միջոցների կանգառի կետի տարածքում դիտավորությամբ կամ անզգուշությամբ կայանելը`

առաջացնում են տուգանք` հինգ հազար դրամից տասը հազար դրամի չափով:

16. Տրանսպորտային միջոցների վարորդների կողմից տրանսպորտային միջոցը հետիոտնային անցման վրա դիտավորությամբ կամ անզգուշությամբ կանգառ կատարելը կամ կայանելը`

առաջացնում է տուգանք` տասը հազար դրամից քսան հազար դրամի չափով:

17. Տրանսպորտային միջոցների վարորդների կողմից դիտավորությամբ կամ անզգուշությամբ մայթերին կայանելը կամ մայթերով երթևեկելը, բացառությամբ ճանապարհային նշաններով թույլատրված դեպքերի, ինչպես նաև ստորգետնյա կամ վերգետնյա հետիոտնային անցումներով դիտավորությամբ կամ անզգուշությամբ երթևեկելը`

առաջացնում են տուգանք` տասը հազար դրամից քսան հազար դրամի չափով:

18. Տրանսպորտային միջոցների վարորդների կողմից խաչմերուկներն անցնելու՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` երեք հազար դրամից հինգ հազար դրամի չափով:

19. Տրանսպորտային միջոցների վարորդների կողմից հետիոտնային անցումները հատելու՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

20. Տրանսպորտային միջոցների վարորդների կողմից ավտոմայրուղիներով երթևեկության՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

21. Տրանսպորտային միջոցների վարորդների կողմից բնակելի գոտիներում երթևեկության՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

22. Տրանսպորտային միջոցների վարորդների կողմից ընդհանուր օգտագործման տրանսպորտային միջոցների կանգառի կետերն անցնելու՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք ` հինգ հազար դրամի չափով:

23. Տրանսպորտային միջոցների վարորդների կողմից արտաքին լուսային սարքերի կամ ձայնային ազդանշանի կիրառման՝ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամի չափով:

24. Օրենսդրությամբ սահմանված դեպքերում տրանսպորտային միջոցի լապտերների հեռահար լույսը դիտավորությամբ կամ անզգուշությամբ մոտակայի չփոխարկելը կամ արգելված դեպքերում դիտավորությամբ կամ անզգուշությամբ հեռահար լույսերով տրանսպորտային միջոցը վարելը`

առաջացնում է տուգանք` հինգ հազարից տասը հազար դրամի չափով:

25. Քարշակող տրանսպորտային միջոցի վարորդի կողմից տրանսպորտային միջոցների քարշակման՝ սահմանված կանոնները **դիտավորությամբ կամ անզգուշությամբ** խախտելը`

առաջացնում է տուգանք` երեք հազար դրամի չափով:

26. Տրանսպորտային միջոցների վարորդների կողմից ուսումնական վարման՝ սահմանված կանոնները **դիտավորությամբ կամ անզգուշությամբ** խախտելը`

առաջացնում է տուգանք` հինգ հազար դրամի չափով:

27. Տրանսպորտային միջոցների վարորդների կողմից մարդկանց փոխադրման՝ սահմանված կանոնները **դիտավորությամբ կամ անզգուշությամբ** խախտելը`

առաջացնում է տուգանք` հինգ հազար դրամի չափով:

28. Տրանսպորտային միջոցների վարորդների կողմից բեռների փոխադրման՝ սահմանված կանոնները **դիտավորությամբ կամ անզգուշությամբ** խախտելը`

առաջացնում է տուգանք` երեք հազար դրամից հինգ հազար դրամի չափով:

29. Տրանսպորտային միջոցների վարորդների կողմից սահմանված ճանապարհային նշանների կամ ճանապարհային գծանշումների պահանջները **դիտավորությամբ կամ անզգուշությամբ** չկատարելը`

առաջացնում է տուգանք` հինգ հազար դրամի չափով:

30. Տրանսպորտային միջոցների երթևեկության հակադիր հոսքերն իրարից բաժանող, ինչպես նաև լուսացույցի (կարգավորողի) արգելող ազդանշանի կամ առանց կանգառ կատարելու երթևեկությունն արգելող ճանապարհային նշանի առկայության դեպքում վարորդի կանգ առնելու տեղը ցույց տվող գծանշումների կամ նշանների պահանջները **դիտավորությամբ կամ անզգուշությամբ** չկատարելը`

առաջացնում է տուգանք` հինգ հազար դրամից տասը հազար դրամի չափով:

31. Օրենսդրությամբ սահմանված երթևեկության առավելություն ունեցող մասնակցին **դիտավորությամբ կամ անզգուշությամբ** ճանապարհը չզիջելը`

առաջացնում է տուգանք` հինգ հազար դրամի չափով:

32. Տրանսպորտային միջոցների վարորդների (բացառությամբ ծառայողական առաջադրանքներ կատարող, օպերատիվ ծառայությունների տրանսպորտային միջոցների վարորդների) կողմից ընթացքի ժամանակ ռադիոկապից կամ հեռախոսակապից օգտվելը`

առաջացնում է տուգանք` հինգ հազար դրամի չափով:

33. Տրանսպորտային միջոցի վարորդի կողմից տրանսպորտային միջոցը **դիտավորությամբ կամ անզգուշությամբ** դռները բաց վիճակում վարելը, ընթացքի ժամանակ տրանսպորտային միջոցի դռները **դիտավորությամբ կամ անզգուշությամբ** բացելը կամ կանգնած տրանսպորտային միջոցի դռները **դիտավորությամբ կամ անզգուշությամբ** բացելը, եթե դա խոչընդոտում է երթևեկության մյուս մասնակիցներին, ինչպես նաև տրանսպորտային միջոցի վարորդի կողմից տրանսպորտային միջոցից **դիտավորությամբ կամ անզգուշությամբ** իրեր կամ առարկաներ նետելը`

առաջացնում են տուգանք` հինգ հազար դրամի չափով:

34. Ճանապարհի բաժանարար գոտին չնախատեսված վայրերում տրանսպորտային միջոցների վարորդների կողմից **դիտավորությամբ կամ անզգուշությամբ** հատելը ձախ շրջադարձ կամ հետադարձ կատարելու եղանակով`

առաջացնում է տուգանք` տասը հազար դրամից քսան հազար դրամի չափով:

35 Տրանսպորտային միջոցների վարորդների կողմից **դիտավորությամբ կամ անզգուշությամբ** հանդիպակաց երթևեկության գոտի դուրս գալը, եթե դա կապված չէ թույլատրված տեղերում վազանց կատարելու կամ կանգնած տրանսպորտային միջոցը կամ խոչընդոտը շրջանցելու հետ, որն առանց հանդիպակաց երթևեկության գոտի դուրս գալու անհնար է շրջանցել`

առաջացնում է տուգանք` քսան հազար դրամից երեսուն հազար դրամի չափով:

36. Ուղևորների կանոնավոր փոխադրումներ իրականացնող տրանսպորտային միջոցների կամ բեռնատար ավտոմոբիլների վարորդների կողմից ճանապարհի տվյալ ուղղությամբ երեք և ավելի երթևեկելի գոտիների առկայության դեպքում ձախ եզրային գոտիով երթևեկելու՝ սահմանված արգելքը խախտելը, բացառությամբ օրենսդրությամբ թույլատրված դեպքերի`

առաջացնում է տուգանք` հինգ հազար դրամի չափով:

37. Տրանսպորտային միջոցը կանգնեցնելու մասին ոստիկանության ծառայողի` օրենսդրությամբ սահմանված կարգով տրված պահանջը վարորդի կողմից չկատարելը`

առաջացնում է տուգանք` հիսուն հազար դրամից յոթանասուն հազար դրամի չափով:

38. Սույն հոդվածի 37-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տրանսպորտային միջոցներ վարելու իրավունք ունեցող անձի նկատմամբ` տրանսպորտային միջոցներ վարելու իրավունքից զրկում` երեք ամսից մեկ տարի ժամկետով, տրանսպորտային միջոցներ վարելու իրավունք չունեցող կամ այդ իրավունքից զրկված անձի նկատմամբ` տուգանք` երկու հարյուր հազար դրամից երեք հարյուր հազար դրամի չափով:

39. Սույն օրենսգրքում ուղևորների կանոնավոր փոխադրումներ իրականացնող տրանսպորտային միջոց ասելով պետք է հասկանալ տվյալ պահին սահմանված ուղեգծով ու հաստատված չվացուցակով, առաջարկված փոխադրավարձով, ուղևորների նստեցման կամ իջեցման հաստատված կանգառներով, ինչպես նաև երթուղային տաքսու ռեժիմով ուղևորների փոխադրում իրականացնող տրանսպորտային միջոցները:

40. Եթե սույն հոդվածի 7-րդ, 11-րդ, 15-րդ (միայն կանգառ կատարելու մասով), 16-րդ, 22-րդ, 23-րդ, 24-րդ, 28-րդ, 29-րդ կամ 30-րդ մասերով սահմանված վարչական իրավախախտումը, սույն հոդվածին համապատասխան, ունի նվազ նշանակություն, ապա վարչական իրավախախտման վերաբերյալ վարույթն իրականացնող մարմինը սույն օրենսգրքով սահմանված կարգով նշանակում է նախազգուշացում վարչական տույժը:

41. «Հոծ գիծ» (այդ թվում՝ «Կանգ-գիծ») գծանշման պահանջները չկատարելու համար սույն հոդվածի 29-րդ մասով սահմանված վարչական իրավախախտումն ունի նվազ նշանակություն այն դեպքում, երբ տրանսպորտային միջոցի առջևի կամ կողային երկու անիվներն ամբողջությամբ չեն հատել գծանշումը, և դրա հետևանքով երթևեկության մյուս մասնակիցների համար խոչընդոտ կամ վթարային իրադրություն առաջացնելու ակնհայտ վտանգ չի ստեղծվել, ինչպես նաև այն դեպքում, երբ իրավախախտումն անխուսափելիորեն կատարվել է երթևեկության այլ մասնակցի գործողության կամ անգործության պատճառով:

42. Ճանապարհային նշանների պահանջները չկատարելու համար սույն հոդվածի 29-րդ մասով սահմանված վարչական իրավախախտումն ունի նվազ նշանակություն այն դեպքում, երբ վարչական իրավախախտումն անխուսափելիորեն կատարվել է երթևեկության այլ մասնակցի գործողության կամ անգործության պատճառով:

43. Տրանսպորտային միջոցների երթևեկության հակադիր հոսքերն իրարից բաժանող գծանշումների պահանջները չկատարելու համար սույն հոդվածի 30-րդ մասով սահմանված վարչական իրավախախտումն ունի նվազ նշանակություն այն դեպքում, երբ տրանսպորտային միջոցի անիվներից ոչ մեկն ամբողջությամբ չի հատել գծանշումը, և դրա հետևանքով երթևեկության մյուս մասնակիցների համար խոչընդոտ կամ վթարային իրադրություն առաջացնելու ակնհայտ վտանգ չի ստեղծվել, ինչպես նաև այն դեպքում, երբ իրավախախտումն անխուսափելիորեն կատարվել է երթևեկության այլ մասնակցի գործողության կամ անգործության պատճառով:

44. Սույն հոդվածի 7-րդ, 18-րդ, 22-րդ, 23-րդ, 24-րդ կամ 28-րդ մասերով սահմանված վարչական իրավախախտումն ունի նվազ նշանակություն այն դեպքում, երբ դրա հետևանքով երթևեկության մյուս մասնակիցների համար խոչընդոտ կամ վթարային իրադրություն առաջացնելու ակնհայտ վտանգ չի ստեղծվել, ինչպես նաև այն դեպքում, երբ իրավախախտումն անխուսափելիորեն կատարվել է երթևեկության այլ մասնակցի գործողության կամ անգործության պատճառով:

45. Սույն հոդվածի 11-րդ և 15-րդ մասերով (միայն կանգառ կատարելու մասով) սահմանված վարչական իրավախախտումն ունի նվազ նշանակություն այն դեպքում, երբ կանգառը կատարվել է միայն ուղևորների նստելու կամ իջնելու նպատակով, չի գերազանցել մեկ րոպե ժամանակահատվածը, և դրա հետևանքով երթևեկության մյուս մասնակիցների համար խոչընդոտ կամ վթարային իրադրություն առաջացնելու ակնհայտ վտանգ չի ստեղծվել:

**Հոդված 455. Տրանսպորտային միջոցների վարորդների կողմից սահմանված արագությունը գերազանցելը**

1. Տրանսպորտային միջոցների վարորդների կողմից երթևեկության՝ սահմանված արագությունը դիտավորությամբ կամ անզգուշությամբ 1-10 կմ/ժ-ով գերազանցելը`

առաջացնում է տուգանք` յուրաքանչյուր գերազանցված կմ/ժ արագության համար՝ հազար դրամի չափով:

2. Տրանսպորտային միջոցների վարորդների կողմից երթևեկության՝ սահման­ված արագությունը դիտավորությամբ կամ անզգուշությամբ 11-30 կմ/ժ-ով գերազանցելը`

առաջացնում է տուգանք` յուրաքանչյուր գերազանցված կմ/ժ արագության համար՝ հազար հինգ հարյուր դրամի չափով:

3. Տրանսպորտային միջոցների վարորդների կողմից երթևեկության՝ սահման­ված արագությունը դիտավորությամբ կամ անզգուշությամբ 31-50 կմ/ժ-ով գերազանցելը`

առաջացնում է տուգանք` հիսուն հազար դրամից հարյուր հազար դրամի չափով:

4. Տրանսպորտային միջոցների վարորդների կողմից երթևեկության՝ սահման­ված արագությունը դիտավորությամբ կամ անզգուշությամբ 51-80 կմ/ժ-ով գերազանցելը`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով՝ վարորդական իրավունքից զրկմամբ՝ մինչև վեց ամիս ժամկետով:

5. Տրանսպորտային միջոցների վարորդների կողմից երթևեկության՝ սահման­ված արագությունը դիտավորությամբ կամ անզգուշությամբ 81 կմ/ժ և ավելի գերազանցելը`

առաջացնում է տուգանք` երկուհարուր հազար դրամից երեք հարյուր հազար դրամի չափով՝ վարորդական իրավունքից զրկմամբ՝ վեց ամսից մեկ տարի ժամկետով:

6. Սույն հոդվածի 1-5-րդ մասերով սահմանված վարչական իրավախախտումների վերաբերյալ վարույթներով վարչական պատասխանատվության ենթարկելու որոշում կայացնող մարմինը (պատասխանատու անձը) արագաչափ սարքի արձանագրած ցուցանիշից պարտավոր է հանել 10 կմ/ժ` արագաչափ սարքի հնարավոր սխալանքի համար, իսկ եթե արագաչափ սարքի հնարավոր սխալանքը գերազանցում է 10 կմ/ժ-ը, ապա արագաչափ սարքի հնարավոր սխալանքի չափը:

**Հոդված 456. Երկաթուղային գծանցներում տրանսպորտային միջոցների երթևեկության կանոնները վարորդների կողմից խախտելը**

1. Տրանսպորտային միջոցների վարորդների կողմից երկաթուղային գծերը միայն երկաթուղային գծանցներով հատելու, երկաթուղային գծանցներով անցնելիս ճանապարհը գնացքին (լոկոմոտիվ, երկաթուղասայլակ) զիջելու` սահմանված պահանջները դիտավորությամբ կամ անզգուշությամբ չկատարելը՝

առաջացնում են տուգանք` հինգ հազար դրամի չափով:

2. Երկաթուղային գծանցին մոտենալիս գծանցի հերթապահի ցուցումներով, երկաթուղային գծանցներով երթևեկությունը կարգավորելու համար նախատեսված լուսացույցի, նշանների, գծանշումների պահանջներով, ուղեփակոցի դիրքով ղեկավար­վելու` սահմանված պահանջը դիտավորությամբ կամ անզգուշությամբ չկատարելը՝

առաջացնում է տուգանք` տասը հազար դրամից քսան հազար դրամի չափով:

3. Գծանցի վրա հարկադրված կանգառ կատարելու դեպքում վարորդի կողմից ուղևորներին անհապաղ իջեցնելու, գծանցն ազատելու համար միջոցներ ձեռնարկելու, տրանսպորտային միջոցի մոտ մնալու, ընդհանուր տագնապի ազդանշան տալու, ինչպես նաև գնացք երևալու դեպքում կանգառի (տագնապի) ազդանշան տալով ընդառաջ վազելու` սահմանված պահանջները դիտավորությամբ կամ անզգուշությամբ չկատարելը՝

առաջացնում է տուգանք` հինգ հազար դրամից տասը հազար դրամի չափով:

4. Փակ կամ փակվող ուղեփակոցի դեպքում (անկախ լուսացույցի ազդանշանից), լուսացույցի արգելող ազդանշանի (անկախ ուղեփակոցի առկայությունից և դիրքից), գծանցից հետո առաջացած խցանման, տեսանելիության սահմաններում գծանցին գնացք (լոկոմոտիվ, երկաթուղասայլակ) մոտենալու, գծանցի հերթապահի արգելող ազդանշանի դեպքերում գծանց մուտք չգործելու` սահմանված պահանջները վարորդի կողմից դիտավորությամբ կամ անզգուշությամբ չկատարելը՝

առաջացնում է տուգանք` հինգ հազար դրամից տասը հազար դրամի չափով:

5. Հանդիպակաց երթևեկության գոտի դուրս գալով` գծանցից առաջ կանգնած տրանսպորտային միջոցները շրջանցելու, ուղեփակոցն ինքնակամ բացելու, գծանցով ոչ տրանսպորտային վիճակում գտնվող գյուղատնտեսական, ճանապարհային, շինարարական և այլ մեքենաներ ու մեխանիզմներ փոխադրելու, առանց երկաթգծի ուղեմասի պետի թույլտվության դանդաղընթաց մեքենաներով՝ 8 կմ/ժ-ից ցածր արագությամբ գծանցով երթևեկելու և տրակտորային քարշատափաններ քարշակելու` սահմանված արգելքը դիտավորությամբ կամ անզգուշությամբ խախտելը՝

առաջացնում է տուգանք` տասը հազար դրամից քսան հազար դրամի չափով:

**Հոդված 457. Տրանսպորտային միջոցների վարորդների մասնակցությունը ճանապարհային երթևեկության խոչընդոտներ ստեղծող խմբակային տեղաշարժին**

1. Տրանսպորտային միջոցների վարորդների դիտավորությամբ կամ անզգույշ մասնակցությունն այնպիսի խմբակային տեղաշարժի, որը ստեղծում է երթևեկության անվտանգության սպառնալիք`

առաջացնում է տուգանք` հինգ հազար դրամից տասը հազար դրամի չափով:

**Հոդված 458. Տրանսպորտային միջոցի վրա գովազդի տեղադրման կարգը խախտելը**

1. Տրանսպորտային միջոցի վրա գովազդի տեղադրման կարգը դիտավորությամբ կամ անզգուշությամբ խախտելը`

առաջացնում է տուգանք ֆիզիկական անձի նկատմամբ` հինգ հազար դրամից տասը հազար դրամի չափով, իրավաբանական անձի նկատմամբ՝ տասը հազար դրամից երեսուն հազար դրամի չափով:

**Հոդված 459. Ընդհանուր օգտագործման պետական ավտոմոբիլային ճանապարհներին գովազդի մասին օրենսդրության պահանջները խախտելը**

1. Ընդհանուր օգտագործման պետական ավտոմոբիլային ճանապարհներին առանց համապատասխան լիազոր մարմնի թույլտվության գովազդային վահանակի կամ գովազդի տեղադրումը`

առաջացնում է տուգանք` միջպետական նշանակության ավտոմոբիլային ճանապարհների մասով հարյուր հազար դրամից հարյուր հիսուն հազար դրամի չափով, հանրապետական և մարզային նշանակության ավտոմոբիլային ճանապարհների մասով` ութսուն հազար դրամից հարյուր հազար դրամի չափով:

2. Ընդհանուր օգտագործման պետական ավտոմոբիլային ճանապարհներին գովազդի (գովազդային վահանակների տեղադրման) մասին Հայաստանի Հանրապետության օրենսդրության պահանաջները խախտելը, բացառությամբ սույն հոդվածի 1-ին և 3-րդ մասերի՝

առաջացնում է տուգանք` միջպետական նշանակության ավտոմոբիլային ճանապարհների մասով ութսուն հազար դրամից հարյուր հազար դրամի չափով, հանրապետական և մարզային նշանակության ավտոմոբիլային ճանապարհների մասով` վաթսուն հազար դրամից ութսուն հազար դրամի չափով:

3. Ընդհանուր օգտագործման պետական ավտոմոբիլային ճանապարհներին տեղադրված գավազդային վահանակների պահպանմանը կամ անվատանգ շահագործմանը ներկայացվող պահանջները չպահպանելը՝

առաջացնում է տուգանք` միջպետական նշանակության ավտոմոբիլային ճանապարհների մասով վաթսուն հազար դրամից ութսուն հազար դրամի չափով, հանրապետական և մարզային նշանակության ավտոմոբիլային ճանապարհների մասով` երեսուն հազար դրամից հիսուն հազար դրամի չափով:

4. Սույն հոդվածի 1-3-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով uահմանված տուգանքի չափի կրկնապատիկի չափով:

**Հոդված 460. Ճանապարհի վրա գովազդ տեղադրելը առանց համապատասխան թույլտվության կամ համաձայնեցման**

1. Առանց համապատասխան թույլտվության կամ իրավասու մարմինների հետ համաձայնեցման` ճանապարհի վրա գովազդ տեղադրելը`

առաջացնում են տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը, եթե դա խոչընդոտում է վարորդների կողմից լուսացույցները, ճանապարհային նշանները կամ երթևեկության կարգավորման այլ տեխնիկական միջոցները տեսնելուն`

առաջացնում են տուգանք` ութսուն հազար դրամից հարյուր հազար դրամի չափով:

**Հոդված 461. Ընդհանուր օգտագործման պետական ավտոմոբիլային ճանապարհների օտարման շերտում արգելված գովազդ իրականացնելը**

1. Ընդհանուր oգտագործման պետական ավտոմոբիլային ճանապարհների օտարման շերտում ինքնակամ ցուցանակներ, ազդագրեր կամ այլ առարկաներ տեղակայելը, որոնք պարունակում են գովազդի տարրեր`

առաջացնում է տուգանք` միջպետական նշանակության ավտոմոբիլային ճանապարհների մասով՝ հիսուն հազար դրամից յոթանասուն հազար դրամի չափով, հանրապետական և մարզային նշանակության ավտոմոբիլային ճանապարհների մասով` երեսուն հազար դրամից հիսուն հազար դրամի չափով:

**Հոդված 462. Ենթակառուցվածքի կառավարչի կողմից երկաթուղային տրանսպորտի բնագավառում օրենսդրությամբ սահմանված պահանջները չկատարելը կամ ոչ պատշաճ կատարելը**

1. Երկաթուղային տրանսպորտի բնագավառում ենթակառուցվածքի կառավարչի կողմից ենթակառուցվածքի օգտագործման վճարների կիրառման՝ «Երկաթուղային տրանսպորտի մասին» Հայաստանի Հանրապետության օրենքով սահմանված պահանջը չկատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

2. Սույն հոդվածի 1-ին մասում սահմանված անձի կողմից սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երկու միլիոն դրամից չորս միլիոն դրամ գումարի չափով:

3. Սույն հոդվածի 1-ին մասում սահմանված անձի կողմից երկաթուղային տրանսպորտի բնագավառում օրենսդրության համաձայն ընդունված կարգավորող հանձնաժողովի իրավական ակտով սահմանված պահանջը չկատարելը կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

4. Սույն հոդվածի 1-ին մասում սահմանված անձի կողմից սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը

առաջացնում է տուգանք՝ մեկ միլիոն դրամից երեք միլիոն դրամ գումարի չափով:

6. Սույն հոդվածի իմաստով կարգավորող հանձնաժողով է համարվում «Երկաթուղային տրանսպորտի մասին»Հայաստանի Հանրապետության օրենքով սահմանված կարգավորող հանձնաժողովը

**Հոդված 463. Ճանապարհային երթևեկության անվտանգության ապահովման բնագավառի օրենսդրությունը խախտելը, որի հետևանքով առաջացել է վթարային իրադրություն կամ ճանապարհատրանսպորտային պատահար, պատահարի մասնակից վարորդի կողմից պարտականությունները չկատարելը**

1. Ճանապարհային երթևեկության անվտանգության ապահովման բնագավառի օրենսդրությունը դիտավորությամբ կամ անզգուշությամբ խախտելը, որի հետևանքով առաջացել է վթարային իրադրություն`

առաջացնում է տուգանք՝ տասը հազար դրամից քսան հազար դրամի չափով:

2. Ճանապարհային երթևեկության անվտանգության ապահովման բնագավառի օրենսդրությունը դիտավորությամբ կամ անզգուշությամբ խախտելը, որի հետևանքով առաջացած ճանապարհատրանսպորտային պատահարի հետևանքով անձի առողջությանը պատճառվել է թեթև վնաս`

առաջացնում է տուգանք՝ տասը հազար դրամից երեսուն հազար դրամի չափով:

3. Ճանապարհատրանսպորտային պատահարի մասնակից տրանսպորտային միջոցի վարորդի կողմից պատահարի ժամանակ իր՝ օրենքով սահմանված պարտականությունները դիտավորությամբ կամ անզգուշությամբ չկատարելը, եթե դա չի պարունակում հանցագործության հատկանիշներ`

առաջացնում է տուգանք` տասը հազար դրամից երեսուն հազար դրամի չափով:

**Հոդված 464. Լողամիջոցների շահագործման կանոնները խախտելը**

1. Լողամիջոցը ոչ սթափ վիճակում վարելը`

առաջացնում է տուգանք` տասը հազար դրամից քսան հազար դրամի չափով:

2. Սահմանված կարգով չգրանցված կամ տեխնիկական անսարքություններ ունեցող լողամիջոցները դիտավորությամբ կամ անզգուշությամբ շահագործելը կամ առանց կողային համարների լողամիջոց վարելը`

առաջացնում է տուգանք` հինգ հազար դրամից տասը հազար դրամի չափով:

3. Առանց նավավարման իրավունքի վկայականի լողամիջոց վարելը կամ լողամիջոցի վարումը դիտավորությամբ կամ անզգուշությամբ նավավարման իրավունքի վկայական չունեցող անձին հանձնելը`

առաջացնում է տուգանք` տասը հազար դրամից քսան հազար դրամի չափով:

4. Առանց օրենսդրությամբ սահմանված փաստաթղթերի լողամիջոցը դիտավորությամբ կամ անզգուշությամբ շահագործելը`

առաջացնում է տուգանք` հինգ հազար դրամից տասը հազար դրամի չափով:

5. Առանց փրկարարական միջոցների լողամիջոց վարելը կամ փրկարարական միջոցների քանակից ավելի թվով ուղևորներ տեղափոխելը կամ առանց դրոշմի փրկարարական միջոցներ տեղակայելը`

առաջացնում է տուգանք` հինգ հազար դրամից տասը հազար դրամի չափով:

6. Լողամիջոցներում հրդեհային անվտանգության սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` տասը հազար դրամից քսան հազար դրամի չափով:

**Հոդված 465. Տրանսպորտային միջոցները ոչ սթափ վիճակում վարելը**

1. Տրանսպորտային միջոցները ոչ սթափ վիճակում վարելը, եթե վարորդը միայն ալկոհոլի ազդեցության տակ է, և արարքը չի պարունակում սույն հոդվածի երկրորդից վեցերորդ մասերի հատկանիշները`

առաջացնում է տուգանք` ութսուն հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը կատարելը, եթե վարորդի արյան մեկ լիտրի մեջ մաքուր ալկոհոլի պարունակությունը գերազանցում է 1 գրամը, կամ եթե նրա մեկ լիտր արտաշնչած օդի մեջ մաքուր ալկոհոլի պարունա­կությունը գերազանցում է 0.5 միլիգրամը`

առաջացնում է տուգանք` հարյուր հազար դրամից երկու հարյուր հազար դրամի չափով՝ տրանսպորտային միջոցներ վարելու իրավունքից զրկմամբ` մինչև վեց ամիս ժամկետով, կամ առանց դրա:

3. Սույն հոդվածի 1-ին մասով սահմանված արարքը կատարելը, եթե վարորդի ոչ սթափ վիճակում լինելը պայմանավորված է արյան կամ մեզի մեջ թմրամիջոցի կամ հոգեմետ նյութի պարունակությամբ`

առաջացնում է տուգանք` հարյուր հազար դրամի չափով՝ տրանսպորտային միջոցներ վարելու իրավունքից զրկմամբ` վեց ամսից մեկ տարի ժամկետով:

4. Սահմանված կարգին համապատասխան` սթափության վիճակը ստուգելու նպատակով զննություն անցնելուց խուսափելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Սույն հոդվածի 1-ին, 2-րդ կամ 4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հարյուր հիսուն հազար դրամից երկու հարյուր հիսուն հազար դրամի չափով՝ տրանսպորտային միջոցներ վարելու իրավունքից զրկմամբ` մեկ տարի ժամկետով:

6. Սույն հոդվածի 2-րդ կամ 4-րդ մասերով սահմանված արարքը կատարելը տրանսպորտային միջոցներ վարելու իրավունք չունեցող անձի կողմից՝

առաջացնում է տուգանք` հարյուր հազար դրամից երկու հարյուր հազար դրամի չափով:

7. Սույն հոդվածի 3-րդ կամ 5-րդ մասերով սահմանված արարքներից որևէ մեկը կատարելը տրանսպորտային միջոցներ վարելու իրավունք չունեցող անձի կողմից`

առաջացնում է տուգանք` երեք հարյուր հազար դրամից չորս հարյուր հազար դրամի չափով:

8. Սույն օրենսգրքով սահմանված դեպքում անձը համարվում է ոչ սթափ վիճակում գտնվող, եթե ստուգմամբ պարզվում է, որ նրա մեկ լիտր արյան մեջ մաքուր ալկոհոլի պարունակությունը 0.4 գրամից կամ մեկ լիտր արտաշնչած օդի մեջ 0.2 միլիգրամից ավելի է, կամ եթե անձի արյան կամ մեզի մեջ առկա է թմրամիջոցի կամ հոգեմետ նյութի պարունակություն: Անձը համարվում է ոչ սթափ վիճակում գտնվող նաև այն դեպքում, երբ նրա արյան կամ արտաշնչած օդի մեջ սույն մասում նշված չափով մաքուր ալկոհոլի կամ արյան կամ մեզի մեջ թմրամիջոցի կամ հոգեմետ նյութի պարունակությունը ոստիկանության ծառայողի կողմից տրանսպորտային միջոցը կանգնեցնելուց կամ այդ անձին առնչվող ճանապարհատրանսպորտային պատահարից հետո, բայց մինչև նրա սթափության վիճակի զննություն անցկացնելը կամ սթափության վիճակի զննություն անցնելուց նրան ազատելը, այդ անձի կողմից ալկոհոլային խմիչք, թմրամիջոց կամ հոգեմետ նյութ օգտագործելու հետևանք է:

**Հոդված 466. Տրանսպորտային միջոցներ վարելու իրավունք չունեցող կամ տրանսպորտային միջոցներ վարելու իրավունքից զրկված անձի կողմից տրանսպորտային միջոցներ վարելը, առանց վարորդական վկայականի կամ այլ անհրաժեշտ փաստաթղթերի կամ ուժը կորցրած վարորդական վկայականով կամ ուժը կորցրած այլ անհրաժեշտ փաստաթղթերով տրանսպորտային միջոցներ վարելը, Հայաստանի Հանրապետության քաղաքացու կողմից այլ երկրի վարորդական վկայականով կամ օտարերկրացու կողմից Հայաստանի Հանրապետությունում չգործող վարորդական վկայականով տրանսպորտային միջոցներ վարելը կամ տրանսպորտային միջոցների վարումն այդ իրավունքը չունեցող անձին հանձնելը**

1. Տրանսպորտային միջոցներ վարելու իրավունք չունեցող անձի կողմից տրանսպորտային միջոցներ վարելը`

առաջացնում է տուգանք` քսան հազար դրամից երեսուն հազար դրամի չափով:

2. Տրանսպորտային միջոցներ վարելու իրավունքից զրկված անձի կողմից տրանսպորտային միջոցներ վարելը`

առաջացնում է տուգանք` երկու հարյոււր հազար դրամից երեք հարյուր հազար դրամի չափով:

3. Առանց վարորդական վկայականի կամ այլ անհրաժեշտ փաստաթղթերի տրանսպորտային միջոցներ վարելը`

առաջացնում է տուգանք` երեք հազար դրամի չափով:

4. Ուժը կորցրած վարորդական վկայականով կամ ուժը կորցրած այլ անհրաժեշտ փաստաթղթերով կամ Հայաստանի Հանրապետությունում չգործող օտարերկրյա վարորդական վկայականով տրանսպորտային միջոց վարելը`

առաջացնում են տուգանք` հինգ հազար դրամից տասը հազար դրամի չափով:

5. Տրանսպորտային միջոցների վարումն այդ իրավունքը չունեցող անձին հանձնելը`

առաջացնում է տուգանք` հինգ հազար դրամից տասը հազար դրամի չափով:

6. Սույն հոդվածում այլ փաստաթղթեր ասելով պետք է հասկանալ տրանսպորտային միջոցի հաշվառման փաստաթղթերը, մաքսային փաստաթղթերը, վարորդական վկայականում նշված դեպքերում` նաև բժշկական տեղեկանքը և այլն, որոնք չեն ներառում լիազորագիրը, ուղեգիրը, բեռնաուղեգիրը:

7. Սույն օրենսգրքի իմաստով անձը համարվում է տրանսպորտային միջոցներ վարելու իրավունք չունեցող, եթե նա սահմանված կարգով չի ստացել տվյալ կարգի տրանսպորտային միջոց վարելու իրավունքի վարորդական վկայական կամ սահմանված կարգով ստացել է վարորդական վկայական, սակայն օրենքով սահմանված կարգով զրկվել է տրանսպորտային միջոցներ վարելու իրավունքից և զրկման ժամկետը լրանալուց հետո սահմանված կարգով չի վերականգնել տրանսպորտային միջոցներ վարելու իրավունքը, բացառությամբ ուսումնական վարման դեպքերի:

8. Սույն օրենսգրքի իմաստով անձը համարվում է առանց վարորդական վկայականի, եթե նա ունի տրանսպորտային միջոցներ վարելու իրավունք, սակայն վարելու ընթացքում իր մոտ չունի վարորդական վկայական:

9. Սույն հոդվածի 3-րդ մասով սահմանված դեպքերում լիազորված մարմինը (պաշտոնատար անձը) վարչական իրավախախտում կատարած անձին իրազեկում է վարորդական վկայականը կամ այլ փաստաթուղթն իրավախախտումը հայտնաբերելու պահից 24 ժամվա ընթացքում լիազորված մարմնին (պաշտոնատար անձին) ներկայացնելու դեպքում վարչական պատասխանատվությունից կամ վարչական տույժը կատարելու պարտականությունից ազատվելու հնարավորության մասին: Անձը վարչական պատասխանատվության չի ենթարկվում, իսկ վարչական տույժ նշանակված լինելու դեպքում անձն ազատվում է այն կատարելու պարտականությունից, եթե վարչական իրավախախտումը հայտնաբերելու պահից 24 ժամվա ընթացքում լիազորված մարմին (պաշտոնատար անձին) է ներկայացնում վարորդական վկայականը կամ այլ փաստաթուղթ:

**Հոդված 467. Հայաստանի Հանրապետության տարածքում հաշվառված տրանսպորտային միջոցների համար կնքված ավտոտրանսպորտային միջոցի օգտագործումից բխող պատասխանատվության պարտադիր ապահովագրության գործող պայմանագիր չունենալը, առանց տվյալ ավտոտրանսպորտային միջոցի օգտագործումից բխող պատասխանատվության պարտադիր ապահովագրության գործող պայմանագիր ունենալու տրանսպորտային միջոցը վարելը, ինչպես նաև առանց գործող ԱՊՊԱ պայմանագիր ներկայացնելու տրանսպորտային միջոցը հաշվառելը կամ ԱՊՊԱ պայմանագիր չունեցող տրանսպորտային միջոցը վարելու միջոցով Հայաստանի Հանրապետության տարածք ներմուծումը թույլատրելը**

1. Հայաստանի Հանրապետության տարածքում հաշվառված տրանսպորտային միջոցի սեփականատիրոջ (վարձակալի) կողմից սեփականության իրավունքով իրեն պատկանող (ֆինանսական վարձակալության (լիզինգի) պայմանագրով իրեն տրամադրված) յուրաքանչյուր տրանսպորտային միջոցի համար կնքված ավտոտրանսպոր­տային միջոցի օգտագործումից բխող պատասխանատվության պարտադիր ապահովագրության գործող պայմանագիր չունենալը, որը տևել է ավելի, քան տասն օր`

առաջացնում է տուգանք` յուրաքանչյուր տասն օրվա համար` հինգ հազար դրամի չափով, սակայն յուրաքանչյուր տարվա համար` ոչ ավելի, քան հարյուր հազար դրամի չափով:

2. Առանց տվյալ տրանսպորտային միջոցի համար կնքված ավտոտրանսպորտային միջոցի օգտագործումից բխող պատասխանատվության պարտադիր ապահովագրու­թյան գործող պայմանագիր ունենալու` Հայաստանի Հանրապետության տարածքում ընդհանուր օգտագործման ավտոմոբիլային ճանապարհներով տրանսպորտային միջոցը վարելը՝

առաջացնում է տուգանք՝ հիսուն հազար դրամից յոթանասուն հազար դրամի չափով:

3. Առանց գործող ԱՊՊԱ պայմանագիր ներկայացնելու տրանսպորտային միջոցը հաշվառելը կամ ԱՊՊԱ պայմանագիր չունեցող տրանսպորտային միջոցը վարելու միջոցով Հայաստանի Հանրապետության տարածք ներմուծումը թույլատրելը, եթե ԱՊՊԱ պայմանագրի ներկայացումը (ԱՊՊԱ պայմանագիր ունենալը) տրանսպորտային միջոցի հաշվառման (տրանսպորտային միջոցը վարելու միջոցով Հայաստանի Հանրապետության տարածք ներմուծումը թույլատրելու)` օրենսդրությամբ սահմանված պարտադիր պայման է`

առաջացնում է տուգանք` պաշտոնատար անձի նկատմամբ` երեք հարյուր հազար դրամից հինգ հարյուր հազար դրամի չափով:

**Հոդված 468. Հետիոտների կողմից իրենց հիմնական պարտականությունները չկատարելը**

**1.** Օրենքով սահմանված հետիոտների **պարտականությունները (կամ հիմնական պարտականությունները) հետիոտների կողմից դիտավորությամբ կամ անզգուշությամբ խախտելը՝**

առաջացնում է նախազգուշացում:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երեք հազար դրամի չափով:

**Հոդված 469. Հետիոտների և ճանապարհային երթևեկության մյուս մասնակիցների կողմից ճանապարհային երթևեկության կանոնները խախտելը**

1. Հետիոտների և ճանապարհային երթևեկության մյուս մասնակիցների կողմից (բացառությամբ տրանսպորտային միջոցների վարորդների) լուսացույցի կամ կարգավորողի՝ սահմանված ազդանշաններին դիտավորությամբ կամ անզգուշությամբ չենթարկվելը, ինչպես նաև սահմանված ճանապարհային նշանների կամ ճանապարհային գծանշումների պահանջները **դիտավորությամբ կամ անզգուշությամբ** խախտելը`

առաջացնում է տուգանք` երեք հազար դրամի չափով:

2. Տրանսպորտային միջոցի ուղևորի կողմից ընթացքի ժամանակ տրանսպորտային միջոցի դռները բացելը, ինչպես նաև կանգնած տրանսպորտային միջոցի դռները բացելը (եթե դա խոչընդոտում է երթևեկության մյուս մասնակիցներին), երթևեկության ընթացքում տրանսպորտային միջոցից դուրս կախվելը (դուրս ցցվելը), տրանսպորտային միջոցի ց իրեր կամ առարկաներ նետելը՝

առաջացնում է տուգանք` երեք հազար դրամի չափով:

3. Մոպեդները, հեծանիվները կամ լծասայլերը վարելու՝ օրենսդրությամբ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` երեք հազար դրամից հինգ հազար դրամի չափով:

4. Սույն հոդվածի 1-3-րդ մասերով սահմանված արարքներից որևէ մեկը դիտավորությամբ կամ անզգուշությամբ կատարելը, որոնք ստեղծել են վթարային իրադրություն`

առաջացնում է տուգանք` տասը հազար դրամի չափով:

5. Ճանապարհներով անասուններ կամ կենդանիներ քշելու՝ օրենսդրությամբ սահմանված կանոնները դիտավորությամբ կամ անզգուշությամբ խախտելը`

առաջացնում է տուգանք` հինգ հազար դրամից տասը հազար դրամի չափով:

**Հոդված 470. Անսարքություններ ունեցող տրանսպորտային միջոցների շահագործումը թույլատրելը և տրանսպորտային միջոցների շահագործման կանոնների այլ խախտումները**

1. Չհաշվառված, տեխնիկական զննություն չանցած, տեխնիկական անսարքություններ ունեցող կամ առանց համապատասխան թույլտվության վերասարքավորված, մեծ եզրաչափերով, ծանրաքաշ, վտանգավոր բեռների կամ չվնասազերծված տարայի փոխադրման կանոնների խախտումներով, անընթեռնելի, ստանդարտին չհամապատասխանող, ինքնաշեն կամ սահմանված տեղում չփակցված հաշվառման համարանիշերով, ինչպես նաև օրենսդրությամբ սահմանված դեպքերում տրանսպորտային միջոցի հետնապատին հաշվառման համարանիշի կրկնօրինակում չունեցող տրանսպորտային միջոցների շահագործումը կազմակերպությունների ղեկավարների կամ տրանսպորտային միջոցների տեխնիկական վիճակի և շահագործման համար պատասխանատու անձի կողմից թույլատրելը՝

առաջացնում է տուգանք` հիսուն հազար դրամից յոթանասուն հազար դրամի չափով:

2. Առանց հաշվառման համարանիշի, կեղծված կամ փոխարինված հաշվառման համարանիշով կամ ժամանակավոր համարանիշի օգտագործման ժամկետը լրանալուց հետո տրանսպորտային միջոցի շահագործումը կազմակերպությունների ղեկավարների կամ տրանսպորտային միջոցների տեխնիկական վիճակի և շահագործման համար պատասխանատու անձի կողմից թույլատրելը`

առաջացնում է տուգանք` հիսուն հազար դրամից յոթանասուն հազար դրամի չափով:

3. Կազմակերպությունների ղեկավարների կամ տրանսպորտային միջոցների տեխնիկական վիճակի և շահագործման համար պատասխանատու անձի կողմից ոչ սթափ վիճակում գտնվող վարորդներին, տվյալ կարգի տրանսպորտային միջոցներ վարելու իրավունք չունեցող կամ սահմանված կարգով պարբերական բժշկական զննություն չանցած անձի տրանսպորտային միջոցներ վարելը դիտավորությամբ կամ անզգուշությամբ թույլատրելը՝

առաջացնում է տուգանք` հիսուն հազար դրամից յոթանասուն հազար դրամի չափով:

4. Սույն հոդվածի 1-3-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք` տվյալ արարքների համար սահմանված տուգանքի չափի կրկնապատիկի չափով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկմամբ՝ վեց ամսից մեկ տարի ժամկետով:

**Հոդված 471. Համայնքներում վճարովի ավտոկայանատեղերի համար օրենքով սահմանված տեղական տուրքը չվճարելը**

1. Ավտոտրանսպորտային միջոցը կամ դրա կցորդը համայնքային վճարովի ավտոկայանատեղում կայանելու համար տեղական տուրքը չվճարելը`

առաջացնում է տուգանք` երեք հազար դրամից հինգ հազար դրամի չափով:

**Հոդված 472. Ծառայողական ավտոտրանսպորտը և տեխնիկական այլ միջոցները պետական ծառայողների կողմից անձնական կարիքների համար օգտագործելը**

1. Պետական ծառայողների կողմից ծառայողական ավտոտրանսպորտը և տեխնիկական այլ միջոցներն անձնական կարիքների համար օգտագործելը`

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 473. Երկաթուղային և ավտոմոբիլային տրանսպորտով և էլեկտրատրանսպորտով վտանգավոր նյութեր կամ առարկաներ փոխադրելու կանոնները խախտելը**

1. Երկաթուղային տրանսպորտով վտանգավոր նյութեր կամ առարկաներ ձեռնածանրոցով փոխադրելու կանոնները դիտավորությամբ կամ անզգուշությամբ խախտելը`

առաջացնում է նախազգուշացում կամ տուգանք՝ հինգ հազար դրամից տասը հազար դրամի չափով:

2. Էլեկտրատրանսպորտով, ավտոբուսով, մարդատար-տաքսի ավտոմոբիլով, մետրոպոլիտենով վտանգավոր նյութեր կամ առարկաներ դիտավորությամբ կամ անզգուշությամբ փոխադրելը, ինչպես նաև ավտոմոբիլային տրանսպորտում այդպիսիք ուղեբեռ կամ պահախցիկ հանձնելը`

առաջացնում է նախազգուշացում կամ տուգանք՝ հինգ հազար դրամից տասը հազար դրամի չափով:

**Հոդված 474. Հասարակական` օդային, ջրային, էլեկտրական և երկաթուղային տրանսպորտում ծխելը**

1. Հասարակական` ջրային, էլեկտրական և երկաթուղային տրանսպորտում ծխելը, բացառությամբ ջրային և երկաթուղային տրանսպորտում ծխելու համար առանձնացված հատուկ տարածքների`

առաջացնում է տուգանք` քսան հազար դրամի չափով:

2. Օդային տրանսպորտում ծխելը՝

առաջացնում է տուգանք՝ երեսուն հազար դրամի հիսուն հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո երեք ամսվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 475. Տրանսպորտային միջոցներում ծխելը**

1. Տրանսպորտային միջոցի (բացառությամբ սույն հոդվածի 2-րդ մասով սահմանված տրանսպորտային միջոցների) վարորդի կողմից տրանսպորտային միջոցի ընթացքի ժամանակ ծխելը`

առաջացնում է տուգանք` երեք հազար դրամի չափով:

2. Ընդհանուր օգտագործման տրանսպորտային միջոցներում կամ մարդատար-տաքսի ավտոմոբիլներում ծխելը`

առաջացնում է տուգանք` քսան հազար դրամի չափով:

**Հոդված 476. Սահմանված նորմաներից ավելի ձեռնածանրոց և անվճար ուղեբեռ փոխադրելը**

1. Երկաթուղային տրանսպորտով սահմանված նորմաներից ավելի ձեռնածանրոց փոխադրելը`

առաջացնում է տուգանք` երեք հազար դրամից հինգ հազար դրամի չափով:

**Հոդված 477. Օդային տրանսպորտով չվերթի հետ առնչություն չունեցող անձի ուղեբեռը փոխադրելը**

1. Օդային տրանսպորտով չվերթի հետ առնչություն չունեցող անձի ուղեբեռը փոխադրելը՝

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 478. Անտոմս երթևեկելը**

1. Ուղևորների անտոմս երթևեկելը տրանսպորտային միջոցներով`

առաջացնում է տուգանք՝ երկու հազար դրամի չափով:

2. Անտոմս ուղևորների թռիչքը`

առաջացնում է տուգանք` տվյալ չվերթի տոմսի գնի կրկնապատիկից եռապատիկի չափով:

**Հոդված 479. Ավտոմոբիլային տրանսպորտով** **միջպետական կանոնավոր ուղևորափոխադրումների իրականացման հիմնական** **պահանջները չկատարելը**

1. Առանց Հայաստանի Հանրապետության և փոխադրման մյուս կողմ հանդիսացող պետության միջև կնքված տրանսպորտի բնագավառը կանոնակարգող միջազգային պայմանագրով և առանց օրենսդրությամբ սահմանված փաստաթղթերի միջպետական կանոնավոր ուղևորափոխադրումների իրականացումը`

առաջացնում է տուգանք` երեսուն հազար դրամից հիսուն հազար դրամի չափով:

2. Առանց ուղևորափոխադրում իրականացնող ավտոբուսի կառուցվածքով սահմանված տեղում երթուղու սկզբնակետի կամ վերջնակետի անվանմամբ հայերենով և անգլերենով գրված ցուցատախտակի միջպետական կանոնավոր փոխադրումների իրականացումը`

առաջացնում է տուգանք` քսան հազար դրամի չափով:

3. Հայաստանի Հանրապետության տարածքում որևէ այլ պետությունում հաշվառված տրանսպորտային միջոցով ուղևորների կաբոտաժային փոխադրումների իրականացումը`

առաջացնում է տուգանք` հարյուր հազար դրամից երկու հարյուր հազար դրամի չափով:

4. Ավտովարորդի աշխատանքային հերթափոխի՝ աշխատանքային օրենսդրությամբ սահմանված նորմատիվային տևողությունը գերազանցող միջպետական երթուղիների սպասարկումը երկու վարորդով չկազմակերպելը՝ առաջացնում է տուգանք՝ երեսուն հազար դրամի չափով:

5. Սույն հոդվածի 1-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված** **480**. **Հայաստանի Հանրապետության տարածքում** **ուղևորափոխադրումների իրականացման հիմնական** **պահանջները չկատարելը**

1. Փոխադրող կազմակերպության կողմից առանց ուղետոմսի կամ առանց ուղեբեռային անդորրագրի ավտոբուսներով ուղևորների կամ ուղեբեռի կանոնավոր ուղևորափոխադրումների իրականացումը`

առաջացնում է տուգանք՝ տասը հազար դրամի չափով, միջպետական կանոնավոր ուղևորափոխադրումների դեպքում` քսան հազար դրամի չափով:

2. Ավտովարորդի կամ ուղևորների կողմից ավտոբուսի ուղեսրահում երաժշտություն միացնելը ներքաղաքային և մերձքաղաքային փոխադրումներում, ինչպես նաև առանց ուղևորների համաձայնության` երաժշտություն միացնելը միջքաղաքային, միջպետական փոխադրումների ընթացքում`

առաջացնում է տուգանք` հինգ հազար դրամի չափով:

3. Ավտոբուսային կանոնավոր ուղևորափոխադրումների ժամանակ օրենքով սահմանված թույլատրելի չափերը կամ քաշերը գերազանցող իրերի, առարկաների, արգելված այլ նյութերի կամ իրերի փոխադրումը`

առաջացնում է տուգանք` տասը հազար դրամի չափով:

4. Ավտոբուսային կանոնավոր ուղևորափոխադրումների ժամանակ պայթյունավտանգ, հրդեհավտանգ, ռադիոակտիվ, քիմիական քայքայիչ նյութերի, առանց պատյանի զենքի, ռազմամթերքի, ավտոտրանսպորտային միջոցի և ուղեւորների հագուստն աղտոտող կամ վնասող նյութերի և իրերի, տհաճ, սուր հոտ ունեցող իրերի փոխադրումը`

առաջացնում է տուգանք` քսան հազար դրամի չափով:

5. Ավտոբուսային կանոնավոր ուղևորափոխադրումները սպասարկող ավտոտրանսպորտային միջոցները առանց երթուղին արտահայտող ցուցատախտակի, կամ երթուղու չվացուցակի, կամ երթուղու uխեմայի (բացառությամբ ներքաղաքային երթուղիների), կամ սպասարկող կազմակերպության անվանման և գտնվելու վայրի նշումով ցուցանակի, կամ տեխնիկական կանոնակարգերի և ստանդարտների պահանջներին անհամապատասխան արտաքին և ներքին կահավորմամբ շահագործելը`

առաջացնում է տուգանք` տասը հազար դրամի չափով:

6. Առանց ճանապարհային թերթիկի կամ ճանապարհային թերթիկում համապատաuխան նշումների բացակայությամբ կանոնավոր ուղևորափոխադրումներ իրականացնելը`

առաջացնում է տուգանք` քսան հազար դրամի չափով:

7. Հայաuտանի Հանրապետությունում ընդհանուր օգտագործման ավտոմոբիլային տրանսպորտով կանոնավոր ուղևորափոխադրումների մրցույթով չընտրված իրավաբանական անձի կամ անհատ ձեռնարկատիրոջ կողմից կամ ֆիզիկական անձի կողմից կանոնավոր ուղևորափոխադրումներ իրականացնելը`

առաջացնում է տուգանք` հարյուր հազար դրամից հարյուր հիսուն հազար դրամի չափով:

8. Կանոնավոր ուղևորափոխադրումներ իրականացնողների կողմից հաստատված չվացուցակներով ավտոբուսների (միկրոավտոբուսների) երթերի ձախողումը կամ մեկնման ժամերի խախտումները՝,

առաջացնում է տուգանք` երեսուն հազար դրամի չափով:

9. Կանոնավոր ուղևորափոխադրումներ իրականացնողների կողմից երթուղու ուղեգծից ինքնակամ շեղումները կամ վերջնակետի (սկզբնակետի) խախտումները`

առաջացնում է տուգանք` երեսուն հազար դրամի չափով:

10. Ավտոկայարանային գործունեություն չիրականացնող կամ ավտոկայարանային գործունեություն իրականացնող կազմակերպության հետ պայմանագիր չունեցող կազմակերպության կամ ֆիզիկական անձի կողմից միջքաղաքային և միջպետական երթուղիների ուղետոմսերի վաճառքի իրականացումը`

առաջացնում է տուգանք` ութսուն հազար դրամից հարյուր հազար դրամի չափով:

11. Երթուղու սպասարկման ընթացքում սահմանված փոխադրավարձից բարձր փոխադրավարձով փոխադրումներ իրականացնելը՝

առաջացնում է տուգանք` երկու հարյուր հազարից երեք հարյուր հազար դրամի չափով:

12. Ավտովարորդի առողջական վիճակի կամ ավտոտրանսպորտային միջոցի տեխնիկական վիճակի նախաուղերթային զննման մասին երթուղային թերթիկում նշումներ չկատարելը`

առաջացնում է տուգանք՝ հինգ հազար դրամի չափով:

13. Կազմակերպության կողմից ավտովարորդների աշխատանքի կամ հանգստի ռեժիմը խախտելը`

առաջացնում է տուգանք՝ հինգ հազար դրամից տասը հազար դրամի չափով:

14. Լրիվ զբաղեցված նստատեղերով երթևեկելու դեպքում ուղևորի նստեցման նպատակով միկրոավտոբուսի կանգառումը`

առաջացնում է տուգանք՝ տասը հազար դրամի չափով:

15. Ընդհանուր օգտագործման ուղևորափոխադրումներում օգտագործվող ավտոտրանսպորտային միջոցների ուղեսրահի նստատեղերի խտացումը, այլ հարմարադասումը, տվյալ ավտոտրանսպորտային միջոցի համար չնախատեսված այլ նստոցների տեղադրումը, ինչպես նաև պատառոտված պաստառներով նստոցների առկայության դեպքում փոխադրումների իրականացումը`

առաջացնում է տուգանք՝ երեսուն հազար դրամից հիսուն հազար դրամի չափով:

16. Սույն հոդվածի 1-15-րդ սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 481. Ավտոմոբիլային տրանսպորտով բեռնափոխադրումների կազմակերպման պահանջները խախտելը**

1. Առանց թույլտվության վտանգավոր բեռներ կամ չվնասազերծված տարաներ փոխադրելը`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

2. Առանց օրենսդրությամբ սահմանված պահանջներին համապատասխան կահավորված տրանսպորտային միջոցով վտանգավոր բեռներ փոխադրելը`

առաջացնում է տուգանք` հիսուն հազար դրամից յոթանասուն հազար դրամի չափով:

3. Առանց օրենսդրությամբ սահմանված պահանջների պահպանման վտանգավոր բեռների բեռնման-բեռնաթափման աշխատանքներ իրականացնելը`

առաջացնում է տուգանք` հիսուն հազար դրամից յոթանասուն հազար դրամի չափով:

4. Առանց մակնշման վտանգավոր բեռներ փոխադրելը`

առաջացնում է տուգանք` քառասուն հազար դրամի չափով:

5. Հայաստանի Հանրապետությունում առանց տախոգրաֆի կահավորված տրանսպորտային միջոցներով միջպետական փոխադրումներ իրականացնելը (բացառությամբ «Միջազգային ավտոճանապարհային փոխադրումներ կատարող տրանսպորտային միջոցների անձնակազմի աշխատանքի մասին» համաձայնագրի կողմ չհանդիսացող պետություններում հաշվառված տրանսպորտային միջոցների), կամ առանց թվային տախոգրաֆի քարտի, եթե տրանսպորտային միջոցը կահավորված է թվային տախոգրաֆով (բացառությամբ քարտի կորստի, գողության, վնասվելու կամ անվավերության համար «Միջազգային ավտոճանապարհային փոխադրումներ կատարող տրանսպորտային միջոցների անձնակազմի աշխատանքի մասին» համաձայնագրի պահանջներին համապատասխան լիազոր մարմնին դիմում ներկայացնելու դեպքում), կամ առանց քարտը թվային տախոգրաֆում տեղադրելու, կամ առանց «Միջազգային ավտոճանապարհային փոխադրումներ կատարող տրանսպորտային միջոցների անձնակազմի աշխատանքի մասին» համաձայնագրի պահանջներով սահմանված վարորդի աշխատանքի ռեժիմի պահպանման միջպետական փոխադրումներ իրականացնելը`

առաջացնում է տուգանք` հարյուր հիսուն հազար դրամից երկու հարյուր հիսուն հազար դրամի չափով:

6. Հայաստանի Հանրապետությունում առանց արհեստանոցի քարտի թվային տախոգրաֆի ստուգաչափում իրականացնելը`

առաջացնում է տուգանք` երկու հարյուր հազար դրամից երեք հարյուր հազար դրամի չափով:

7. Սույն հոդվածի 1-7-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 482. Հայաստանի Հանրապետությունում և Հայաստանի Հանրապետության տարածքում ավտոմոբիլային տրանսպորտով ոչ կանոնավոր ուղևորափոխադրումների իրականացման հիմնական պահանջները չկատարելը**

1. Առանց ուղևորների անվանացուցակի կամ անվանացուցակում նշված ուղևորներից ավելի կամ անվանացանկում չնշված ուղևորների փոխադրումը կամ փոխադրողի և պատվիրատուի միջև կնքված պայմանագրի ավտոմոբիլային տրանսպորտով միջպետական ոչ կանոնավոր ուղևորափոխադրումների իրականացումը`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

2. Ավտոմոբիլային տրանսպորտով ոչ կանոնավոր ուղևորափոխադրումներ իրականացնելիս փոխադրավարձի սահմանումը և գանձումը առանց պայմանագրային հիմունքների`

առաջացնում է տուգանք` հարյուր հիսուն հազար դրամից երկու հարյուր հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 483. Հայաստանի Հանրապետության տարածքում մարդատար-տաքսի ավտոմոբիլներով ուղևորափոխադրումների իրականացման պահանջները չկատարելը**

1. Մարդատար-տաքսի ավտոմոբիլներով ուղևորափոխադրումների կազմակերպման լիցենզիայի ներդիրի փոխանցումը մեկ այլ ավտոմոբիլին կամ մեկ այլ մարդատար-տաքսի ավտոմոբիլներով ուղևորափոխադրումների կազմակերպման լիցենզիայի ներդիրով կամ առանց ներդիրի կամ կեղծված կամ չգործող ներդիրով մարդատար-տաքսի ավտոմոբիլ վարելը`

առաջացնում է տուգանք՝ երեսուն հազար դրամից հիսուն հազար դրամի չափով:

2. Առանց սահմանված տեղում փակցված ներդիրի թեթև մարդատար ավտոմոբիլներով տաքսամոտորային ուղևորափոխադրումներ իրականացնելը`

առաջացնում է տուգանք` հինգ հազար դրամի չափով:

3. Ուղևորի պահանջով մարդատար-տաքսու վարորդի կողմից փոխադրավարձի վճարումը հավաստող փաստաթղթի չտրամադրումը`

առաջացնում է տուգանք՝ վարորդի նկատմամբ տասը հազար դրամի չափով:

4. Մարդատար-տաքսի ավտոմոբիլով երթևեկության համար թույլատրելի ոչ ամենակարճ ուղեգծով (եթե ուղևորն այլ ուղեգծով երթևեկելու ցանկություն չի հայտնել) փոխադրումն իրականացնելը`

առաջացնում է տուգանք` քսան հազար դրամի չափով:

5. Կազմակերպության կամ ֆիզիկական անձի կամ անհատ ձեռնարկատերերի կողմից առանց մարդատար-տաքսի ավտոմոբիլով փոխադրումների կազմակերպման լիցենզիայի մարդատար-տաքսի ավտոմոբիլով փոխադրում իրականացնելը կամ թեթև մարդատար ավտոմոբիլը օրենսդրությամբ սահմանված պահանջներով կահավորելը (բացառությամբ մարդատար տաքսի ավտոմոբիլով փոխադրումների կազմակերպման լիցենզիա ստանալու համար լիցենզավորող մարմին ներկայացված հայտի առկայության դեպքերի)

առաջացնում է տուգանք` երեսուն հազար դրամից հիսուն հազար դրամի չափով:

6. Առանց սակաչափիչի (տաքսամետրի) կամ անսարք կամ չստուգաչափված սակաչափիչով մարդատար-տաքսի ավտոմոբիլով փոխադրումներ իրականացնելը`

առաջացնում է տուգանք՝ քսանհինգ հազար դրամի չափով:

7. Առանց տարբերանշանների (տանիքին՝ «ՏԱՔՍԻ» գրառմամբ կամ շախմատաձև դեղին և սև տարբերանշանի կամ տաքսի-ծառայություն մատուցող կազմակերպության և տվյալ տրանսպորտային միջոցի վարորդի կամ անհատ ձեռնարկատեր չհանդիսացող ֆիզիկական անձի մասին տեղեկատվության), գնացուցակի մարդատար-տաքսի ավտոմոբիլով փոխադրումներ իրականացնելը`

առաջացնում է տուգանք՝ տասը հազար դրամի չափով:

8. Առանց ներդիրի մեջ համապատասխան նշում կատարված սակաչափիչով մարդատար-տաքսի ավտոմոբիլով ուղևորափոխադրում իրականացնելը՝

առաջացնում է տուգանք՝ տասը հազար դրամի չափով:

9. Չլիցենզավորված կազմակերպություններին, անհատ ձեռնարկատերերին կամ ֆիզիկական անձի մարդատար տաքսի ավտոմոբիլներով փոխադրումների կազմակերպման համար պատվերների կազմակերպումը, այդ թվում՝ էլեկտրոնային եղանակով՝

առաջացնում է տուգանք՝ հինգ հարյուր հազար դրամի չափով:

10. Երկդռնանի (չհաշված բեռնախցիկի դուռը), աջակողմյան ղեկային տեղաբաշխմամբ կամ ձեռքի միջոցով արգելակային կառավարմամբ թեթև մարդատար ավտոմոբիլներով տաքսամոտորային փոխադրումների կազմակերպումը (իրականացումը)

առաջացնում է տուգանք՝ հիսուն հազար դրամից հարյուր հազար դրամի չափով:

11. Սույն հոդվածի 1-10-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

12. Սույն հոդվածում սահմանված դեպքերում առանց մարդատար-տաքսի ավտոմոբիլներով ուղևորափոխադրումների կազմակերպման լիցենզիայի ուղևորափոխադրումներ կատարելիս վարչական պատասխանատվության ենթարկվում է տվյալ ավտոտրանսպորտային միջոցի սեփականատերը, եթե վարչական վարույթի շրջանակում չի պարզվում տվյալ վարչական իրավախախտումը կատարած անձի ինքնությունը:

**Հոդված 484. Ավտոմոբիլային տրանսպորտով փոխադրումների անվտանգությանը ներկայացվող պահանջները չկատարելը**

1. Սեղմված բնական կամ հեղուկացված նավթային գազով աշխատող ընդհանուր օգտագործման ավտոմոբիլային տրանսպորտը առանց տրանսպորտային միջոցի դիմապակու վրա փակցված` ավտոտրանսպորտային միջոցի վրա տեղադրված բալոնների հերթական վկայագրման ժամկետը նշող կտրոնի կամ ժամկետանց կտրոնով շահագործելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

2. Ավտոմոբիլային տրանսպորտի շարժական կազմի տեխնիկական շահագործման վերաբերյալ օրենսդրության պահանջները խախտելը`

առաջացնում է տուգանք՝ քսան հազար դրամի չափով:

3. Տեխնիկական զննություն իրականացնելու լիցենզիա ունեցող իրավաբանական անձի կամ անհատ ձեռնարկատիրոջ կողմից առանց տեխնիկական զննություն անցնելու կամ տեխնիկական անuարքություն ունեցող տրանuպորտային միջոցին տեխնիկական զննության կտրոն տալը, եթե այդ անuարքության առկայությունը տեխնիկական զննության կտրոն տալը մերժելու oրենuդրությամբ նախատեuված հիմք է`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

4. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում` տրանuպորտային միջոցների պարտադիր տեխնիկական զննության ժամանակ անսարք արատորոշման սարքավորումներով տրանuպորտային միջոցի տեխնիկական զննություն անցկացնելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

5. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում` տրանuպորտային միջոցների պարտադիր տեխնիկական զննության ժամանակ արգելակային համակարգի ստուգման համար նախատեսված հոլովակային ստենդի տրանսպորտային միջոցի սռնու վրա ընկնող առավելագույն զանգվածի գերազանցումը`

առաջացնում է տուգանք՝ ութսուն հազար դրամից հարյուր հազար դրամի չափով:

6. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում` տրանuպորտային միջոցների պարտադիր տեխնիկական զննության աշխատանքները սահմանված ծավալով չկատարելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

7. Իրավաբանական անձի կամ անհատ ձեռնարկատերերի կողմից տեխնիկական զննության անցկացման գործունեության նկատմամբ օրենսդրությամբ սահմանված կարգով պետական վերահսկողություն իրականացնող մարմնի կողմից պարտադիր կատարման ցուցումները չկատարելը`

առաջացնում է տուգանք՝ հարյուր հազար դրամից երկու հարյուր հազար դրամի չափով:

8. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի կողմից օրենսդրությամբ սահմանված անվտանգության տեխնիկայի կանոնների խախտումը`

առաջացնում է տուգանք՝ երեսուն հազար դրամից հիսուն հազար դրամի չափով:

9. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում` առանց տեխնիկական զննություն անցնելու համար սահմանված փաuտաթղթերի կամ անհամապատասխան անդորրագրերի առկայությամբ տրանuպորտային միջոցի տեխնիկական զննություն անցկացնելը`

առաջացնում է տուգանք՝ ութսուն հազար դրամից հարյուր հազար դրամի չափով:

10. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում` Հայաuտանի Հանրապետությունում տրանuպորտային միջոցների պարտադիր տեխնիկական զննության փաuտաթղթի (կտրոնի) պահպանման, հաշվառման, բացթողման ու oգտագործման կարգը խախտելը, որի արդյունքում սահմանված կարգով ստացված և առկա կտրոնների անհամապատասխանություն է հայտնաբերվում`

առաջացնում է տուգանք՝ քառասուն հազար դրամից հիսուն հազար դրամի չափով յուրաքանչյուր պակաս կտրոնի համար:

11. Օրենuդրությանը համապատաuխան լիցենզավորված իրավաբանական անձի կամ անհատ ձեռնարկատերերի արտադրական բազայում տեխնիկական զննություն անցած տրանuպորտային միջոցի հաշվառման փաuտաթղթում նշված բոլոր տվյալները օրենսդրությամբ սահմանված սերվերին առցանց համակարգով` գրանցամատյանի տեսքով անմիջապես (բացառությամբ կապի խափանման դեպքում) չտրամադրելը կամ թերի տամադրելը`

առաջացնում է տուգանք՝ ութսուն հազար դրամից հարյուր հազար դրամի չափով:

12. Սույն հոդվածի 1-11րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով

**Հոդված 485. Փոխադրողի կողմից օրենսդրությամբ սահմանված պարտականությունները չկատարելը կամ ոչ պատշաճ կատարելը**

1. Ավտոտրանսպորտային գործունեություն իրականացնողների կողմից Հայաստանի Հանրապետության տրանսպորտային տեսչության պաշտոնատար անձի պաշտոնական պարտականությունների կատարմանը խոչընդոտելը կամ նրանց կողմից տրված օրինական պահանջները չկատարելը՝

առաջացնում է տուգանք` քսան հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` տվյալ արարքի համար սույն հոդվածի 1-ին մասով uահմանված տուգանքի կրկնապատիկի չափով:

**Հոդված 486. Չթույլատրված անձի քարշակներով (լոկոմոտիվներով) երթևեկելը**

1. Չթույլատրված անձի քարշակներով (լոկոմոտիվներով) երթևեկելը, չվացուցակով չնախատեսված տեղերում (այդ թվում` ուղևորների պահանջով) գնացքը կանգնեցնելը`

առաջացնում է տուգանք՝ երեսուն հազար դրամից հիսուն հազար դրամի չափով:

**Հոդված 487. Ընդհանուր օգտագործման ավտոմոբիլային ճանապարհները հաղորդակցուղիներով հատման կամ ավտոմոբիլային ճանապարհների օտարման շերտում կամ պաշտպանական գոտում հաղորդակցուղիների տեղադրման կարգը խախտելը**

1. Ը**նդհանուր օգտագործման ավտոմոբիլային ճանապարհները** հաղորդակցուղիներով հատման կամ ավտոմոբիլային ճանապարհների օտարման շերտում կամ պաշտպանական գոտում հաղորդակցուղիների տեղադրման կարգի խախտումը`

առաջացնում է տուգանք` հիսուն հազար դրամից երեք հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` հարյուր հազար դրամից հինգ հարյուր հազար դրամի չափով:

**Հոդված 488. Երկաթուղու օտարման շերտի օգտագործման կարգը խախտելը**

1. Երկաթուղու օտարման շերտի սահմաններում շենք-շինությունների կառուցումը կամ տեղադրումը կամ բազմամյա տնկարկների (արհեստական ծառերի) տեղակայումը`

առաջացնում է տուգանք` հիսուն հազար դրամից հարյուր հազար դրամի չափով:

2. Երկաթուղու օտարման շերտի սահմաններում անտառային զանգվածներին հարող վայրերում ցցաչոր ծառերի, թփերի կամ գետնին ընկած չորացած ծառերի ոստերի, խշուրների, հատված մնացորդների կամ այլ դյուրավառ նյութերի կուտակումը`

առաջացնում է տուգանք` քսան հազար դրամից հիսուն հազար դրամի չափով:

3. Երկաթուղու օտարման շերտի սահմաններում գյուղատնտեսական նշանակության հողերին հարող վայրերում մոլախոտային կամ փայտաթփային բուսականության կուտակումը`

առաջացնում է տուգանք` տասը հազար դրամից երեսուն հազար դրամի չափով:

4. Երկաթուղիները հաղորդակցուղիներով հատման կամ երկաթուղիների օտարման շերտում հաղորդակցուղիների տեղադրման օրենսդրությամբ սահմանված կարգը ընդհանուր օգտագործման երկաթուղային տրանսպորտի կառավարչի կամ ոչ ընդհանուր օգտագործման երկաթուղային գծերի սեփականատիրոջ կողմից խախտելը`

առաջացնում է տուգանք` հիսուն հազար դրամից երեք հարյուր հազար դրամի չափով:

**Հոդված 489. Երկաթուղու պաշտպանական գոտու օգտագործման կարգի խախտումը**

1. Երկաթուղու պաշտպանական գոտու սահմաններում Հայաստանի Հանրապետության կառավարության սահմանած նորմերի խախտմամբ շենք-շինությունների կամ ժամանակավոր ճանապարհների կառուցումը կամ տեղադրումը`

առաջացնում է տուգանք` հարյուր հազար դրամից երկու հարյուր հազար դրամի չափով:

2. Երկաթուղու պաշտպանական գոտու սահմաններում ծառաթփուտային բուսականության հատումը կամ ճիմե ծածկույթի հեռացումը`

առաջացնում է տուգանք` տասը հազար դրամից երեսուն հազար դրամի չափով:

3. Երկաթուղու պաշտպանական գոտու սահմաններում այնպիսի աշխատանքների կատարումը, որոնց հետևանքով պաշտպանական գոտիների հողերում կարող են առաջանալ հիդրոլոգիական ռեժիմի անբարենպաստ փոփոխություններ կամ ռելիեֆի տարրերի կայունության խախտում (սողանքներ, լանջերի փլվածքներ, ձորակներ, լճակներ կամ հողերի ճահճացում)`

առաջացնում է տուգանք` հարյուր հազար դրամից երկու հարյուր հազար դրամի չափով:

4. Երկաթուղու պաշտպանական գոտիների սահմանները և կիրառվող սահմանափակումները ցույց տվող նշաններ չտեղադրելը`

առաջացնում է տուգանք` երեսուն հազար դրամից հիսուն հազար դրամի չափով:

**Հոդված 490. Երկաթուղային և ավտոմոբիլային տրանսպորտում բեռների անվթարությունն ապահովելու կանոնները խախտելը**

1. Շարժակազմը, բեռնարկղերը և բեռներ փոխադրելու համար նախատեսված մյուս տրանսպորտային միջոցները, ինչպես նաև փոխադրական հարմարանքները վնասելը`

առաջացնում է տուգանք` հիսուն հազար դրամից հարյուր հազար դրամի չափով:

2. Բեռնատար վագոնների, ավտոմեքենաների, ավտոմեքենաների կցասայլերի, բեռնարկղերի և բեռների այլ զետեղարանների կապարակնիքներն ու փակիչ հարմարանքները վնասելը, դրանցից կապարակնիքները պոկելը, բեռների առանձին տեղերը, դրանց փաթեթավորումը, ծրարները, բեռնաբակերի, երկաթուղային կայարանների, բեռնատար ավտոմեքենաների կայարանների, բեռնարկղերի կետերի (հրապարակների) և բեռների փոխադրումների հետ կապված գործառնություններ կատարելու համար օգտագործվող պահեստների ցանկապատերը վնասելը, ինչպես նաև առանց պատշաճ թույլտվության բեռնաբակերի, բեռնարկղերի կետերի (հրապարակների) և վերը նշված պահեստների տարածքում գտնվելը`

առաջացնում է տուգանք` երեսուն հազար դրամից վաթսուն հազար դրամի չափով:

**Հոդված 491. Օդային տրանսպորտով բեռների փոխադրման անվթարության ապահովմանն ուղղված կանոնները խախտելը**

1. Բեռնարկղերի կապարակնիքներն ու փակիչ հարմարանքները վնասելը, դրանցից կապարակնիքները պոկելը, բեռների առանձին տեղերը, դրանց փաթեթավորումը, ծրարները, ինչպես նաև օդային տրանսպորտով բեռների փոխադրումների հետ կապված գործառնություններ կատարելու համար օգտագործվող պահեստների ցանկապատերը վնասելը`

առաջացնում է տուգանք՝ երեսուն հազար դրամից հիսուն հազար դրամի չափով:

2. Բեռնարկղերը կամ օդային տրանսպորտով բեռների փոխադրման համար նախատեսված տրանսպորտային միջոցները վնասելը`

առաջացնում է տուգանք՝ յոթանասուն հազար դրամից հարյուր հազար դրամի չափով:

**Հոդված 492. Ճանապարհները, երկաթուղային գծանցները և ճանապարհի այլ ինժեներական կառույցները վնասելը, առանց համապատաuխան թույլտվության ճանապարհների հետ հատումներ բացելը, երթևեկելի մասը սահմանափակելը, ճանապարհային նշաններ ինքնակամ տեղադրելը կամ ապամոնտաժելը**

1. Ճանապարհները, երկաթուղային գծանցները, ճանապարհի այլ ինժեներական կառույցները կամ ճանապարհային երթևեկության կազմակերպման տեխնիկական միջոցները վնասելը, փակելը, հանելը կամ տեղադրելը, ինչպես նաև ճանապարհային երթևեկության համար խոչընդոտներ ստեղծելը (այդ թվում` ճանապարհի ծածկույթը աղտոտելու, առանց համապատասխան թույլտվության ճանապարհի վրա բացօթյա առևտուր իրականացնելու, շինարարական նյութեր կամ այլ իրեր կամ առարկաներ ճանապարհին թողնելու միջոցով)`

առաջացնում են տուգանք՝ տասը հազար դրամից հիսուն հազար դրամի չափով:

2. Առանց համապատասխան թույլտվության կամ իրավասու մարմինների հետ համաձայնեցման` ճանապարհի վրա շինարարական աշխատանքներ կատարելը, ինչպես նաև ճանապարհների հետ հատումներ բացելը`

առաջացնում են տուգանք՝ երեսուն հազար դրամից հիսուն հազար դրամի չափով:

3. Սույն հոդվածի 2-րդ մասով սահմանված արարքը կատարելը, եթե դրանք խոչընդոտում են վարորդների կողմից լուսացույցները, ճանապարհային նշանները կամ երթևեկության կարգավորման այլ տեխնիկական միջոցները տեսնելուն`

առաջացնում են տուգանք՝ հիսուն հազար դրամից հարյուր հազար դրամի չափով:

4. Ինքնակամ ճանապարհային նշաններ (այդ թվում` ինքնաշեն) տեղադրելը կամ ապամոնտաժելը, ինչպես նաև ինքնակամ գծանշումներ կատարելը կամ դրանք փոփոխելը`

առաջացնում են տուգանք՝ քսան հազար դրամից հիսուն հազար դրամի չափով:

5. Առանց համապատասխան թույլտվության կանգնակների, արգելապատնեշների կամ այլ պարագաների միջոցով երթևեկելի մասը սահմանափակելը`

առաջացնում է տուգանք՝ քսան հազար դրամից հիսուն հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

**Հոդված 493. Ավտոմոբիլային ճանապարհների օտարման շերտի պահպանության կանոնները խախտելը**

1. Ավտոմոբիլային ճանապարհների օտարման շերտը վարելը, նրա վրա խոտ հնձելը, տնկիները կտրելը կամ վնասելը, ճիմահողը վերցնելը կամ հողը դուրս հանելը, կոյուղու, արդյունաբերական, մելիորատիվ ջրերը կամ կեղտաջրերը ավտոմոբիլային ճանապարհների օտարման շերտերի ջրատար կառուցվածքներ կամ հողափոսեր բաց թողնելը առանց ճանապարհային մարմինների հետ համաձայնեցնելու՝

առաջացնում է տուգանք՝ քսան հազար դրամից հիսուն հազար դրամի չափով:

2. Ավտոմոբիլային ճանապարհների օտարման շերտի սահմաններում կատարվող աշխատանքների հետևանքով վնասված ճանապարհի հողապաստառը, ճանապար­հային կահավորանքը, տեխնոլոգիական կապը կամ կանաչ տնկիները չվերականգնելը կամ ավելորդ հողը, աղբը, չօգտագործված նյութերը կամ կառուցվածքները չհեռացնելը`

առաջացնում է տուգանք՝ հիսուն հազար դրամից հարյուր հիսուն հազար դրամի չափով:

**Հոդված 494. Ավտոմոբիլային ճանապարհների և ճանապարհային կառուցվածքների պահպանության կանոնները հողօգտագործողների կողմից խախտելը**

1. Ավտոմոբիլային ճանապարհների օտարման շերտին սահմանակից հողամասերն օգտագործողների կողմից ընդհանուր օգտագործման պետական և հանրապետական նշանակության ճանապարհների վրա գտնվող բնակավայրերի շրջաններում հետիոտնի արահետները կամ անցման կամրջակները նրանց ամրացված հողամասերի սահմաններում կառուցելու, նորոգելու կամ կանոնավոր կերպով մաքրելու պարտականությունները խախտելը, ինչպես նաև նրանց ամրացված հողամասերից դեպի ընդհանուր օգտագործման ավտոմոբիլային ճանապարհներ տանող ելքատեղերը կամ մերձատար ուղիները, ներառյալ անցման կամրջակները տեխնիկապես սարքին կամ մաքուր վիճակում պահելու պարտականությունները խախտելը`

առաջացնում է տուգանք՝ հինգ հազար դրամից տասը հազար դրամի չափով:

**Հոդված 495. Ճանապարհների, երկաթուղային գծանցների և ճանապարհային մյուս կառույցների անվտանգության և շահագործման կանոնները խախտելը**

1. Ճանապարհները, երկաթուղագծերի անցատեղերը և ճանապարհային մյուս կառուցվածքները երթևեկության համար անվտանգ վիճակում պահելու կանոնները խախտելը կամ երթևեկությունը ճանապարհների առանձին տեղամասերում ժամանակին արգելելու կամ սահմանափակելու համար միջոցներ չձեռնարկելը, երբ դրանցից օգտվելը սպառնում է երթևեկության անվտանգությանը`

առաջացնում է տուգանք՝ հիսուն հազար դրամից յոթանասուն հազար դրամի չափով:

**Հոդված 496. Մայրուղային խողովակաշարերը, էլեկտրական ցանցերը վնասելը կամ դրանց հետ կապված կանոնները խախտելը**

1. Մայրուղային նավթամթերատարները, գազատարները, այլ մայրուղային խողովակաշարերը, **1000 վոլտ և բարձր լարման էլեկտրական ցանցերը դիտավորությամբ կամ անզգուշությամբ վնասելը կամ դրանց** շահագործման (պահպանության) կամ շինարարության (նախագծման) կանոնները խախտելը`

առաջացնում է տուգանք՝ ֆիզիկական անձի նկատմամբ` տասը հազար դրամից երեսուն հազար դրամի չափով, պատասխանատու անձի նկատմամբ՝ յոթանասուն հազար դրամից հարյուր հազար դրամի չափով, իրավաբանական անձի նկատմամբ` երկու հարյուր հազար դրամից չորս հարյուր հազար դրամի չափով:

**Հոդված 497. Ռադիոկայանքների տեղակայումը և շահագործումը առանց գրանցման կամ առանց թույլտվության**

1. Առանց պատշաճ գրանցման կամ առանց թույլտվության (այն դեպքերում, երբ դա պահանջվում է) ռադիոտրանսլյացիոն հանգույցի տեղակայումն ու շահագործումը, անկախ նրա հզորությունից`

առաջացնում է տուգանք՝ քսան հազար դրամից հիսուն հազար դրամի չափով:

2. Առանց պատշաճ գրանցման կամ առանց թույլտվության (այն դեպքում, երբ դա պահանջվում է) ռադիոտրանսլյացիոն կետի տեղակայումն ու շահագործումը, անկախ այն ռադիոտրանսլյացիոն հանգույցի գերատեսչական պատկանելությունից, որից նա տեղակայված է`

առաջացնում է տուգանք՝ քսան հազար դրամից հիսուն հազար դրամի չափով:

**Հոդված 498. Ռադիոէլեկտրոնային միջոցների շահագործման, ռադիոհաճախականությունների օգտագործման կանոնները կամ ռադիոճառագայթման և արդյունաբերական թույլատրելի ռադիոխանգարումների նորմերը խախտելը**

1. Ռադիոէլեկտրոնային միջոցների շահագործման, ռադիոհաճախականություն­ների օգտագործման կանոնները կամ ռադիոճառագայթման և արդյունաբերական թույլատրելի ռադիոխանգարումների նորմերը խախտելը, եթե արարքը չի պարունակում սույն օրենսգրքի 425-րդ հոդվածով սահմանված վարչական իրավախախտման հատկանիշները`

առաջացնում է տուգանք՝ երեք հազար դրամից տասը հազար դրամի չափով:

2. Իրավաբանական անձի, կազմակերպությունների պատասխանատու անձի կամ ֆիզիկական անձի կողմից ռադիոէլեկտրոնային միջոցներն ու բարձր հաճախականության սարքավորումները, ինչպես նաև դրանց հետ կապված փաստաթղթերը լիազորված մարմնի ներկայացուցիչներին ստուգման համար ներկայացնելուց հրաժարվելը`

առաջացնում է տուգանք՝ երեք հազար դրամից տասը հազար դրամի չափով

**Հոդված 499. Ռադիոէլեկտրոնային միջոցներն ու բարձր հաճախականության սարքավորումները, ինչպես նաև դրանց հետ կապված փաստաթղթերը լիազորված մարմնի ներկայացուցիչներին ստուգման համար ներկայացնելուց հրաժարվելը**

1. Իրավաբանական անձի, հիմնարկների, կազմակերպությունների պատասխանատու անձի կամ ֆիզիկական անձի կողմից ռադիոէլեկտրոնային միջոցներն ու բարձր հաճախականության սարքավորումները, ինչպես նաև դրանց հետ կապված փաստաթղթերը Հայաստանի Հանրապետության կառավարության կողմից լիազորված մարմնի ներկայացուցիչներին ստուգման համար ներկայացնելուց հրաժարվելը`

առաջացնում է տուգանք՝ երեք հազար դրամից տասը հազար դրամի չափով:

**Հոդված 500. Ավտոմատ-հեռախոսները, հեռախոսախցիկները, դրամ մանրող սարքերը, փոստային ավտոմատները, աբոնենտային պահարանները և սարքերը վնասելը, հեռախոսացանցին ինքնագլուխ միանալը**

1. Ավտոմատ-հեռախոսները, հեռախոսախցիկները, դրամ մանրող սարքերը, փոստային ավտոմատները, աբոնենտային պահարանները կամ աբոնենտային սարքերը վնասելը `

առաջացնում է տուգանք՝ երեք հազարից հինգ հազար դրամի չափով:

2․ Հեռախոսները կամ լրացուցիչ սարքերը ինքնագլուխ հեռախոսացանցին միացնելը՝

առաջացնում է տուգանք՝ տասը հազար դրամի չափով:

**Հոդված 501. Թրթուրավոր կամ այլ մետաղական օղագոտի ունեցող անիվներով մեքենաներով և մեխանիզմներով Հայաստանի Հանրապետության ընդհանուր օգտագործման պետական ավտոմոբիլային ճանապարհներով երթևեկելը**

1. Թրթուրավոր կամ այլ մետաղական օղագոտի ունեցող անիվներով մեքենաներով կամ մեխանիզմներով ասֆալտբետոնե կամ սև խճային կամ կոպճային ծածկով (կատարելագործված ծածկով) ընդհանուր օգտագործման պետական ավտոմոբիլային ճանապարհներով երթևեկելը`

առաջացնում է տուգանք՝ քսան հազար դրամի չափով:

**Հոդված 502. Ընդհանուր օգտագործման պետական ավտոմոբիլային ճանապարհներից օգտվելու կարգը խախտելը**

1. Ընդհանուր օգտագործման պետական ավտոմոբիլային ճանապարհների կողային առուները ոռոգման նպատակով դիտավորությամբ կամ անզգուշությամբ օգտագործելը, երթևեկամասի և կողնակների վրա դիտավորությամբ կամ անզգուշությամբ կողմնակի առարկաներ թողնելը, չնախատեսված հատվածներում տրանսպորտային միջոցները ճանապարհից դիտավորությամբ կամ անզգուշությամբ դուրս բերելը կամ ճանապարհ մտցնելը, ինժեներական շինությունները (երթևեկելի մասը, կողնակներն ու մայթերը, հետիոտն և հեծանվաուղիները, կամուրջները, ավտոտաղավարները և այլ կառույցները, ճանապարհային նշանները, լուսավորող սարքավորումները, պարսպումներն ու կանաչ տնկիները) դիտավորությամբ կամ անզգուշությամբ վնասելը կամ աղտոտելը`

առաջացնում է տուգանք՝ հինգ հազար դրամից տասը հազար դրամի չափով:

2. Ընդհանուր օգտագործման պետական ավտոմոբիլային ճանապարհների երթևեկելի մասով և բաժանարար գոտիով դիտավորությամբ կամ անզգուշությամբ անասուններ քշելը, ճանապարհի պաշտպանական գոտում դիտավորությամբ կամ անզգուշությամբ առանց մշտական հսկողության անասուն արածեցնելը`

առաջացնում է տուգանք՝ երեք հազար դրամի չափով:

**Հոդված** **503**. **Ընդհանուր օգտագործման պետական ավտոմոբիլային ճանապարհներով ծանրաքաշ կամ մեծ եզրաչափերով տրանսպորտային միջոցներով երթևեկելը**

**1.** Հայաստանի Հանրապետության ընդհանուր օգտագործման **պետական** ավտոմոբիլային ճանապարհներով ծանրաքաշ կամ մեծ եզրաչափերով տրանսպորտային միջոցների երթևեկելը առանց այդ ճանապարհների տնօրինողի թույլտվության`

առաջացնում է տուգանք՝ երեսուն հազար դրամից հիսուն հազար դրամի չափով։

2. Հայաստանի Հանրապետության ավտոմոբիլային ճանապարհներով 40 տոննան, իսկ 40 ֆուտանոց ԻՍՕ ստանդարտի բեռնարկղեր փոխադրող տրանսպորտային միջոցների դեպքում` 44 տոննան ընդհանուր զանգվածը գերազանցող ծանրաքաշ բեռնատար տրանսպորտային միջոցների երթևեկությունը առանց փոխադրումների իրականացման հատուկ թույլտվության`

առաջացնում է տուգանք՝ յուրաքանչյուր տոննայի համար երեսուն հազար դրամի չափով:

3. Հայաստանի Հանրապետության ավտոմոբիլային ճանապարհներով մեկ սռնու վրա ընկնող բեռնվածքը 11.5 տոննան գերազանցող ծանարաքաշ տրանսպորտային միջոցների երթևեկությունը առանց փոխադրումների իրականացման հատուկ թույլտվության`

առաջացնում է տուգանք՝ ավել յուրաքանչյուր կիլոգրամի համար քսան հազար դրամի չափով:

**Հոդված 504. Ընդհանուր օգտագործման պետական ավտոմոբիլային ճանապարհներին մարզական և հրապարակային միջոցառումների անցկացումը, տրանսպորտային միջոցների մուտքերի ու ելքերի կառուցումը, կանաչապատումն ու լուսավորումը**

1. Ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանու­թյան համաձայնության, մարզական կամ հրապարակային միջոցառումների անցկացումը, կանաչապատումն ու լուսավորումը`

առաջացնում է տուգանք՝ երեք հազար դրամի չափով:

2․ Ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանու­թյան համաձայնության, տրանսպորտային միջոցների մուտքերի ու ելքերի կառուցումը՝

առաջացնում է տուգանք՝ քսան հազար դրամից հարյուր հազար դրամի չափով:

**Հոդված 505. Ընդհանուր օգտագործման պետական ավտոմոբիլային ճանապարհներին երկաթուղային գծանցների տեղակայումը, վերակառուցումը, նորոգումը և վերացումը**

1. Ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանության համաձայնության, երկաթուղային գծանցների տեղակայումը, վերակառուցումը, նորոգումը կամ վերացումը`

առաջացնում է տուգանք՝ քսան հազար դրամից հարյուր հազար դրամի չափով:

**Հոդված 506. Ընդհանուր օգտագործման պետական ավտոմոբիլային ճանապարհներին կրպակների, տաղավարների կամ այլ կառուցվածքների տեղաբաշխումը**

1. Ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանության համաձայնության, կրպակների, տաղավարների կամ այլ կառուցվածքների տեղաբաշխումը, կողնակների վրա ապրանքներ վաճառելը`

առաջացնում է տուգանք՝ հինգ հազար դրամի չափով:

**Հոդված 507. Ավտոմոբիլային ճանապարհներից օգտվելու վարձը չվճարելը**

1.Ընդհանուր օգտագործման պետական ավտոմոբիլային ճանապարհներով ծանրաքարշ և մեծ եզրաչափերով տրանսպորտային միջոցներով, ինչպես նաև այլ պետություններում գրանցված տրանսպորտային միջոցներով երթևեկելու համար օրենքով սահմանված վճարը չվճարելը`

առաջացնում է տուգանք` երեսուն հազարից հիսուն հազար դրամի չափով:

**Հոդված 508. Ընդհանուր օգտագործման պետական ավտոմոբիլային ճանապարհներին նորմաներից պակաս հեռավորության վրա բնակավայրերի, շենքերի և կառուցվածքների շինարարությունը կամ նախագծումը**

1. Ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանու­թյան համաձայնության, ճանապարհային երթևեկության անվտանգությունն ապահովե­լու, ճանապարհների հեռանկարային շինարարության համար պայմաններ ստեղծելու նպատակով նորմաներից պակաս հեռավորության վրա բնակավայրերի, շենքերի և կառուցվածքների շինարարությունը կամ նախագծումը`

առաջացնում է տուգանք՝ ֆիզիկական անձի նկատմամբ՝ տասը հազար դրամից հարյուր հիսուն հազար դրամի չափով, իրավաբանական անձի նկատմամբ՝ հարյուր հազար դրամից չորս հարյուր հազար դրամի չափով:

**Հոդված 509. Ընդհանուր օգտագործման պետական ավտոմոբիլային ճանապարհների պաշտպանական գոտիների օգտագործման կարգը խախտելը**

1. Ընդհանուր օգտագործման պետական ավտոմոբիլային ճանապարհների պաշտ­պանական գոտիներում, առանց դրանց տնօրինողների, ճանապարհային երթևեկության անվտանգության ապահովման մասով նաև Հայաստանի Հանրապետության ոստիկա­նության հետ համաձայնեցնելու, շենքեր, կառույցներ, ինժեներական հաղորդակցումներ կառուցելը, լեռնահետազոտական և արդյունահանման աշխատանքներ կատարելը, անտառահատում կամ հողածածկույթը վնասող աշխատանքներ կատարելը`

առաջացնում է տուգանք՝ ֆիզիկական անձի նկատմամբ՝ երեսուն հազար դրամից հիսուն հազար դրամի չափով, իրավաբանական անձի նկատմամբ՝ երեսուն հազար դրամից երկու հարյուր հազար դրամի չափով:

2. Ընդհանուր օգտագործման պետական ավտոմոբիլային ճանապարհների պաշտպանական գոտիներում, առանց դրանց տնօրինողների, ճանապարհային երթևեկության անվտանգության ապահովման մասով նաև Հայաստանի Հանրապետության ոստիկանության հետ համաձայնեցնելու, այնպիսի աշխատանքների իրականացումը, որոնց հետևանքով դիտավորությամբ կամ անզգուշությամբ պաշտպանական գոտիների հողերում կարող են առաջանալ հիդրոլոգիական ռեժիմի անբարենպաստ փոփոխություններ կամ ռելիեֆի տարրերի կայունության խախտում`

առաջացնում է տուգանք՝ ֆիզիկական անձի նկատմամբ՝ երեսուն հազար դրամից երկու հարյուր հազար դրամի չափով, իրավաբանական անձի նկատմամբ՝ հարյուր հազար դրամից չորս հարյուր հազար դրամի չափով:

**Հոդված 510. Ընդհանուր օգտագործման ավտոմոբիլային ճանապարհների պաշտպանական գոտիների հողի սեփականատերերի և հողօգտագործողների կողմից իրենց պարտականությունները չկատարելը կամ ոչ պատշաճ կատարելը**

1. Ընդհանուր օգտագործման ավտոմոբիլային ճանապարհների պաշտպանական գոտիների հողի սեփականատերերի և հողօգտագործողների կողմից իրենց պարտականությունները չկատարելը կամ ոչ պատշաճ կատարելը`

առաջացնում է տուգանք՝ տասը հազար դրամից քսան հազար դրամի չափով:

**Հոդված 511. Փոստային կապի բնագավառում օրենսդրությամբ սահմանված պահանջները չկատարելը կամ ոչ պատշաճ կատարելը**

1.Փոստային կապի ունիվերսալ ծառայություններ մատուցող անձի կողմից փոստային կապի ունիվերսալ ծառայությունների մատուցման սակագների կիրառման՝ «Փոստային կապի մասին» Հայաստանի Հանրապետության օրենքով սահմանված պահանջը չկատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

2. Սույն հոդվածի 1-ին մասում սահմանված անձի կողմից սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երկու միլիոն դրամից չորս միլիոն դրամ գումարի չափով:

3. Սույն հոդվածի 1-ին մասում սահմանված անձի կողմից փոստային կապի բնագավառում օրենսդրության համաձայն ընդունված կարգավորող հանձնաժողովի իրավական ակտով սահմանված պահանջը չկատարելը կամ կամ ոչ պատշաճ կատարելը, եթե արարքը չի պարունակում սույն հոդվածով կամ սույն օրենսգրքի այլ հոդվածներով սահմանված վարչական իրավախախտման հատկանիշներ՝

առաջացնում է նախազգուշացում:

4. Սույն հոդվածի 1-ին մասում սահմանված անձի կողմից սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ մեկ միլիոն դրամից երեք միլիոն դրամ գումարի չափով:

5. Սույն հոդվածի 1-4-րդ մասերի իմաստով կարգավորող հանձնաժողով է համարվում «Փոստային կապի մասին»Հայաստանի Հանրապետության օրենքով սահմանված կարգավորող հանձնաժողովը:

**Հոդված 512 Օրենքով սահմանված ռազմատրանսպորտային պարտականությունից խուսափելը կամ դրա իրականացմանը խոչընդոտելը**

1. Օրենքով սահմանված ռազմատրանսպորտային պարտականությունից խուսափելը կամ դրա իրականացմանը խոչընդոտելը`

առաջացնում է տուգանք՝ իրավաբանական անձի նկատմամբ` ութսուն հազար դրամից հարյուր հազար դրամի չափով, ֆիզիկական անձի նկատմամբ` երեսուն հազար դրամից հիսուն հազար դրամի չափով:

**Հոդված 513. Ինկասացիոն կազմակերպության կողմից օգտագործվող ավտոտրանսպորտային միջոցներին ներկայացվող պահանջները խախտելը**

1. Ինկասացիոն կազմակերպության կողմից կանխիկ դրամի ինկասացիա իրականացնելու համար սահմանված նվազագույն զրահապատման չափանիշներին համապատասխանող ավտոտրանսպորտային միջոց չապահովելը կամ մեքենաները սահմանված կարգով չկահավորելը`

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

**ԳԼՈՒԽ 41.**

**ՀԱՍԱՐԱԿԱԿԱՆ ԿԱՐԳԻ ԴԵՄ ՈՒՂՂՎԱԾ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 514. Հրազենի կիրառման կարգի խախտմամբ կրակելը**

1. Հրազենի կիրառման կարգի խախտմամբ կրակելը՝

առաջացնում է տուգանք՝ ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով՝ վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

**Հոդված 515.**  **Ծխախոտային արտադրատեսակի կամ ոգելից խմիչքների իրացման կանոնները խախտելը**

1. Ծխախոտային արտադրատեսակի կամ ոգելից (ալկոհոլային) խմիչքների իրացման կանոնների խախտումը`

առաջացնում է տուգանք` երեսուն հազար դրամից հիսուն հազար դրամի չափով:

2. Տասնութ տարին չլրացած անձի ծխախոտ կամ ոգելից (ալկոհոլային) խմիչքներ վաճառելը`

առաջացնում է տուգանք` քառասուն հազար դրամից վաթսուն հազար դրամի չափով:

3. Տասնութ տարին չլրացած անձի ծխախոտի կամ ոգելից (ալկոհոլային) խմիչքների վաճառքի մեջ ներգրավելը՝

առաջացնում է տուգանք` հիսուն հազար դրամից հարյուր հազար դրամի չափով:

4. Սույն հոդվածի 1-4-րդ մասերով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 516. Ծխելն արգելող կանոնները խախտելը**

1. Ծխելն արգելված տարածքներում, այդ թվում հասարակական տրանսպորտում կամ փոխադրամիջոցներում, օդակայաններում, ավտոբուսի կամ գնացքի կայարաններում ծխելը, հիմնարկների, կազմակերպությունների շենքերի տարածքներում ծխելը, բացառությամբ ծխելու համար առանձնացված հատուկ տարածքների`

առաջացնում է տուգանք` հինգ հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 517.** **Ծխախոտի օգտագործման սահմանափակումները խախտելը**

1. Հիմնարկի կամ կազմակերպության ղեկավարի կողմից փակ աշխատանքային տարածքներում ծխախոտի գործածության համար օրենքով սահմանված պայմաններ չստեղծելը կամ ծխելու համար հատկացված տարածքի վերաբերյալ տեսանելի վայրում հայտարարություն չփակցնելը`

առաջացնում է տուգանք՝ քսան հազար դրամից քառասուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 518. Հասարակական վայրում ոգելից խմիչքներ օգտագործելը**

1. Ոգելից (ալկոհոլային) խմիչքներ օգտագործելը հասարակական վայրում, բացառությամբ ոգելից (ալկոհոլային) խմիչքների իրացման թույլտվություն ունեցող հանրային սննդի օբյեկտների՝

առաջացնում է տուգանք՝ տաս հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երեսուն հազար դրամից հիսուն հազար դրամի չափով:

**Հոդված 519. Անչափահասին ոչ սթափ վիճակի հասցնելը**

 1. Անչափահասին ոչ սթափ վիճակի հասցնելը՝ ոգելից խմիչք վաճառելու, առաջարկելու եղանակով կամ դրա օգտագործմանն որևէ կերպ հակելը՝

առաջացնում է տուգանք՝ հիսուն հազար դրամից հարյուր հազար դրամի չափով:

**Հոդված 520. Մոլեխաղերը հասարակական վայրերում**

1. Դրամով, առարկաներով կամ այլ արժեքներով մոլեխաղերով զբաղվելը, ինչպես նաև սպորտային և այլ մրցումներում մասնավոր անձի կողմից խաղագումար ընդունելը, եթե առկա չէ համապատասխան գործունեության թուլտվությունը`

առաջացնում է տուգանք` քսան հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երեսուն հազար դրամից հիսուն հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

3. Մոլեխաղեր կազմակերպելն առանց համապատասխան թուլտվության`

առաջացնում է տուգանք՝ հիսուն հազար դրամից հարյուր հազար դրամի չափով, վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ:

**Հոդված 5521. Պոռնկությամբ զբաղվելը**

1. Պոռնկությամբ զբաղվելը՝

առաջացնում է տուգանք` հիսուն հազար դրամից յոթանասուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` յոթանասուն հազար դրամից հարյուր հազար դրամի չափով:

**Հոդված 522. Լռությունը խախտելը**

 1. Գիշերային ժամերին (ժամը 23.00- դրամից 7.00-ն) հասարակական վայրերում լռությունը խախտելը, այդ թվում` բարձրաձայն երգելը կամ նվագելը կամ ձայնային ազդանշաններ տալը կամ աղմուկով ուղեկցվող աշխատանքներ կատարելը, եթե դրանք կապված չեն անհետաձգելի անհրաժեշտության հետ`

առաջացնում տուգանք՝ ֆիզիկական անձի համար՝ քսան հազար դրամի չափով, իրավաբանական անձի համար՝ երեսուն հազար դրամից հիսուն հազար դրամի չափով:

2. Գիշերային ժամերին հրագործական արտադրատեսակներ օգտագործելը՝ բացառությամբ օրենսդրությամբ սահմանված դեպքերի`

առաջացնում է տուգանք` ֆիզիկական անձի համար՝ ութսուն հազար դրամից հարյուր հազար դրամի չափով, իրավաբանական անձի համար՝ հարյուր հազար դրամից հարյուր հիսուն հազար դրամի չափով:

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

4. Սույն հոդվածի 2-րդ մասով մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` ֆիզիկական անձի համար՝ հարյուր հազար դրամից հարյուր հիսուն հազար դրամի չափով, իրավաբանական անձի համար՝ հարյուր հիսուն հազար դրամից երկու հարյուր հազար դրամի չափով:

**Հոդված 523. Հավաքներ անցկացնելու սահմանված կարգը խախտելը**

1. Առանց համայնքի ղեկավարին օրենքով սահմանված կարգով իրազեկելու կամ իրազեկման պայմանների խախտմամբ հավաք անցկացնելը`

առաջացնում է տուգանք` հավաքի կազմակերպչի կամ ղեկավարի նկատմամբ՝ հարյուր հազար դրամից երեք հարյուր հազար դրամի չափով:

2. Օրենքով սահմանված ժամկետում իրազեկման մեջ նշված տվյալների փոփոխությունների մասին համայնքի ղեկավարին չտեղեկացնելը`

առաջացնում է տուգանք` հավաքի կազմակերպչի նկատմամբ` հիսուն հազար դրամից հարյուր հիսուն հազար դրամի չափով:

3. Հավաքը Հայաստանի Հանրապետության Նախագահի, Ազգային ժողովի, կառավարության նստավայրերի, դատարանների կամ քրեակատարողական հիմնարկների բնականոն գործունեությանը սպառնացող հեռավորության վրա չանցկացնելու վերաբերյալ համայնքի ղեկավարի կամ ոստիկանության ներկայացուցչի պահանջները չկատարելը`

առաջացնում է տուգանք` հիսուն հազար դրամից հարյուր հազար դրամի չափով:

4. Հավաքը «Հայաստանի ատոմային էլեկտրակայան» ՓԲԸ-ի կամ գազի ստորգետնյա պահեստարանների կամ դրանց սպասարկման կառույցների կամ «Oրբիտա 2» վերգետնյա արբանյակային կայանի անվտանգությանը սպառնացող հեռավորության վրա չանցկացնելու վերաբերյալ համայնքի ղեկավարի կամ ոստիկանության ներկայացուցչի պահանջները չկատարելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Համայնքի ղեկավարի` հավաքը սահմանափակումներով անցկացնելու մասին որոշումը չկատարելը`

առաջացնում է տուգանք` հավաքի կազմակերպչի կամ ղեկավարի նկատմամբ` հիսուն հազար դրամից հարյուր հազար դրամի չափով:

6. Համայնքի ղեկավարի` հավաքն արգելելու մասին որոշումը չկատարելը`

առաջացնում է տուգանք` հավաքի կազմակերպչի կամ ղեկավարի նկատմամբ` հարյուր հազար դրամից երկու հարյուր հազար դրամի չափով:

7. Համայքի ղեկավարի և հավաքի կազմակերպչի միջև հավաքի անցկացման ժամանակի, վայրի կամ եղանակի վերաբերյալ համաձայնության պայմանները խախտելը՝

առաջացնում է տուգանք՝ քառասուն հազար դրամից ութսուն հազար դրամի չափով:

8. Ինքնաբուխ հավաք անցկացնելու մասին ոստիկանությանն անհապաղ չտեղեկացնելը`

առաջացնում է տուգանք` հավաքի կազմակերպչի նկատմամբ` հիսուն հազար դրամից երկու հարյուր հազար դրամի չափով;

9. Շտապ հավաքի կազմակերպչի կողմից հավաքն անցկացնելուն ուղղված գործողություններ ձեռնարկելուց առաջ այդ մասին համայնքի ղեկավարին և ոստիկանությանը չտեղեկացնելը`

առաջացնում է տուգանք` հավաքի կազմակերպչի նկատմամբ` հիսուն հազար դրամից երկու հարյուր հազար դրամի չափով:

10. Ինքնաբուխ և շտապ հավաքների անցկացման համար օրենքով սահմանված առավելագույն ժամկետը ավելի քան 1 ժամով գերազանցելը`

առաջացնում է տուգանք` հավաքի կազմակերպչի նկատմամբ՝ հիսուն հազար դրամից հարյուր հազար դրամի չափով:

11. Օրվա որոշակի ժամերին (ժամը 22.00- դրամից 8.00-ն) բնակելի շինություններին, հիվանդանոցներին, գիշերօթիկ դպրոցներին և գիշերելու համար նախատեսված այլ շենքերին հարող տարածքներում հավաքների անցկացումը՝ աղմուկով կամ լուսային ազդանշաններով հանգիստը խանգարելով`

առաջացնում է տուգանք` հարյուր հազար դրամից երկու հարյուր հազար դրամի չափով

12. Հավաքի մասնակցի կողմից օրենքով սահմանված իր պարտականությունները չկատարելը`

առաջացնում է տուգանք` հիսուն հազար դրամից երկու հարյուր հազար դրամի չափով:

13. Հավաքի ղեկավարի կողմից օրենքով սահմանված իր պարտականությունները չկատարելը`

առաջացնում է տուգանք` հարյուր հազար դրամից երեք հարյուր հազար դրամի չափով:

14. Հավաքի կարգադրիչների կողմից տարբերանշաններ չկրելը կամ օրենքով սահմանված պահանջներին չհամապատասխանող տարբերանշաններ կրելը`

առաջացնում է տուգանք` երեսուն հազար դրամից հիսուն հազար դրամի չափով:

15. Հավաքի կարգադրիչ չհանդիսացող անձի կողմից կարգադրիչի տարբերանշաններ կրելը`

առաջացնում է տուգանք` տասը հազար դրամից երեսուն հազար դրամի չափով:

16. Արգելված հավաքին մասնակցելը քարոզելը՝

առաջացնում է տուգանք՝ քսան հազար դրամից հիսհւն հազար դրամի չափով:

**Հոդված 524. Հատուկ ծառայությունների ակնհայտ կեղծ կանչը**

1. Փրկարարական կամ հրշեջ-փրկարարական ստորաբաժանումների, ոստիկանության, շտապ բուժօգնության կամ մյուս հատուկ ծառայությունների ակնհայտ կեղծ կանչը`

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 525. Երեխային խնամելու և դաստիարակելու պարտականությունը չկատարելը կամ ոչ պատշաճ կատարելը,ինչպես նաև խնամատար ծնողներին կամ նրանց հոգեզավակին աջակցություն տրամադրելու պարտականությունը չկատարելը կամ խնամատար ընտանիքում երեխայի կյանքի պայմանների վերահսկողությունը չիրականացնելը՝**

1.Ծնողի, մանկավարժի կամ այլ անձի կողմից, ում վրա օրենսդրությամբ սահմանված կարգով դրված է երեխայի խնամքի և դաստիարակության պարտականությունը, երեխային խնամելու և դաստիարակելու պարտականությունը չկատարելը կամ ոչ պատշաճ կատարելը, որը չի հանգեցրել երեխայի առողջության վատթարացման կամ նրա ֆիզիկական կամ հոգեբանական ձևավորման կամ զարգացման խաթարման՝

առաջացնում է տուգանք` հարյուր հազար դրամից երեք հարյուր հազար դրամի չափով:

2.Սոցիալական ծառայություններ տրամադրող մարմնի աշխատակցի կողմից խնամատար ծնողներին կամ նրանց հոգեզավակին աջակցություն տրամադրելու պարտականությունը չկատարելը կամ ոչ պատշաճ կատարելը՝

առաջացնում է տուգանք` երեսուն հազար դրամի չափով:

3.Խնամակալության ու հոգաբարձության մարմնի աշխատակցի կողմից խնամատար ծնողներին կամ հոգեզավակին աջակցություն տրամադրելու պարտականությունը չկատարելը կամ պատշաճ չկատարելը՝

առաջացնում է տուգանք` քսան հազար դրամի չափով:

4.Պետական լիազոր մարմնի աշխատակցի կողմից խնամատար ընտանիքում երեխայի կյանքի պայմանների վերահսկողությունը պատշաճ չիրականացնելը՝

առաջացնում է տուգանք` քառասուն հազար դրամի չափով:

5. Սույն հոդվածի 1-3-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**ԳԼՈՒԽ 42.**

**ԿԱՌԱՎԱՐՄԱՆ ՍԱՀՄԱՆՎԱԾ ԿԱՐԳԻ ԴԵՄ ՈՏՆՁԳՎՈՂ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 526. Ոստիկանության ծառայողի կամ ոստիկանության զորքերի զինծառայողի օրինական պահանջը չկատարելը, նրանց լիազորություների կատարմանը խաչընդոտելը, ինչպես նաև նրանց վիրավորելը**

1. Ծառայողական լիազորությունները կատարելու ընթացքում ոստիկանության ծառայողի կամ ոստիկանության զորքերի զինծառայողի օրինական պահանջը չկատարելը կամ նրանց լիազորությունների կատարմանը խոչընդոտելը `

առաջացնում է տուգանք` երեսուն հազար դրամից հիսուն հազար դրամի չափով:

2. Ծառայողական լիազորությունները կատարելիս կամ կատարելու կապակցությամբ ոստիկանության ծառայողին կամ ոստիկանության զորքերի զինծառայողին հրապարակայնորեն վիրավորելը`

առաջացնում է տուգանք` քառասուն հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 527. Արտակարգ իրավիճակների վայրում փրկարարական աշխատանք կատարող փրկարարական ծառայողի օրինական պահանջները չկատարելը, ինչպես նաև նրան վիրավորելը**

1. Արտակարգ իրավիճակի, պատահարի վայրում արտակարգ իրավիճակների կանխման, հնարավոր հետևանքների նվազեցման կամ վերացման, մարդկանց կյանքի, առողջության կամ գույքի փրկության փրկարարական աշխատանք կատարող փրկարարական ծառայողի օրինական պահանջը չկատարելը, ինչպես նաև այդ պարտականությունները կատարելու հետ կապված նրան վիրավորելը՝

առաջացնում է տուգանք` քսան հազարից հիսուն հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 528. Բարձրաստիճան պաշտոնատար անձի գույքի, եկամուտների և փոխկապակցված անձի մասին հայտարարագիրը, ինչպես նաև բարձրաստիճան պաշտոնատար անձի հետ փոխկապակցված անձի գույքի և եկամուտների հայտարարագիրը դրանք ներկայացնելու պարտականություն ունեցող անձանց կողմից Բարձրաստիճան պաշտոնատար անձի էթիկայի հանձնաժողով սահմանված ժամկետում չներկայացնելը,  այն հայտարարագրի լրացման նկատմամբ ներկայացվող պահանջների կամ ներկայացման կարգի խախտմամբ ներկայացնելը կամ հայտարարագրում անզգուշությամբ սխալ կամ ոչ ամբողջական տվյալ ներառելը**

1. Բարձրաստիճան պաշտոնատար անձի գույքի, եկամուտների և փոխկապակցված անձի մասին հայտարարագիրը, ինչպես նաև բարձրաստիճան պաշտոնատար անձի հետ փոխկապակցված անձի գույքի և եկամուտների հայտարարագիրը (այսուհետ՝ սույն հոդվածում՝ հայտարարագիր) դրանք ներկայացնելու պարտականություն ունեցող անձի կողմից Բարձրաստիճան պաշտոնատար անձի էթիկայի հանձնաժողով «Հանրային ծառայության մասին» Հայաստանի Հանրապետության մասին օրենքով սահմանված ժամկետում չներկայացնելը`

առաջացնում է նախազգուշացում:

1. Սույն հոդվածի 1-ին մասով սահմանված վարչական տույժի կիրառումից հետո՝ 30 օրվա ընթացքում, հայտարարագիրը դրանք ներկայացնելու պարտականություն ունեցող անձի կողմից չներկայացնելը՝

առաջացնում է տուգանք՝ երկու հարյուր հազար դրամի չափով:

1. Հայտարարագիրը այն ներկայացնելու պարտականություն ունեցող անձի կողմիցհայտարարագրի լրացման կամ ներկայացման կարգի խախտմամբ Բարձրաստիճան պաշտոնատար անձի էթիկայի հանձնաժողով ներկայացնելը՝

առաջացնում է նախազգուշացում:

1. Սույն հոդվածի 3-րդ մասով սահմանված վարչական տույժի կիրառումից հետո 30 օրվա ընթացքում հայտարարագիրը՝ այն ներկայացնելու պարտականություն ունեցող անձի կողմիցհայտարարագրի լրացման կամ ներկայացման կարգի խախտմամբ ներկայացնելը կամ չներկայացնելը՝

առաջացնում է տուգանք՝ երկու հարյուր հազար դրամի չափով:

1. Հայտարարագրում այն ներկայացնելու պարտականություն ունեցող անձի կողմից անզգուշությամբ սխալ կամ ոչ ամբողջական տվյալ ներառելը՝

առաջացնում է տուգանք՝ երկու հարյուր հազար դրամից չորս հարյուր հազար դրամի չափով:

**Հոդված 529. Ստուգում իրականացնող պաշտոնատար անձի պարտականությունների կատարմանը խոչընդոտելը**

1. Օրենսդրությամբ սահմանված կարգով ստուգում, դիտարկում կամ որևէ այլ եղանակով ուսումնասիրություն իրականացնող պաշտոնատար անձի օրինական պահանջները չկատարելը կամ տնտեսավարող սուբյեկտի ստուգվող ստորաբաժանում մուտք գործելն արգելելը կամ ստուգման նպատակներին անմիջականորեն առնչվող փաստաթղթեր, տվյալներ կամ այլ տեղեկություններ նրան չտրամադրելը կամ օրենքով սահմանված կարգով իրականացվող ստուգումների, դիտարկումների կամ ուսումնասիրությունների ընթացքին այլ կերպ խոչընդոտելը `

առաջացնում է տուգանք` հիսուն հազար դրամից հարյուր հազար դրամի չափով:

2. Կապարակնքված կամ այլ կերպ կնքված տարածքների կամ գույքի պահպանությունը չապահովելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 530. Վարչական մարմնի օրինական հանձնարարականները և պահանջները չկատարելը, պարտականությունների իրականացմանը և** **մշտադիտարկմանը (մոնիթորինգին) խոչընդոտելը**

1. Իրավասու վարչական մարմնի կամ դրա պաշտոնատար անձի կողմից իր իրավասության սահմաններում տրված օրինական հանձնարարականները (կարգադրագրերը, որոշումները, ցուցումները, հրահանգները) կամ օրինական պահանջները չկատարելըկամ իր գործառույթների կամ պաշտոնեական պարտականությունների (աուդիտ, վերահսկողություն, **մշտադիտարկում (մոնիթորինգ)** և այլն) իրականացմանը խոչընդոտելը՝

առաջացնում է տուգանք` ֆիզիկական անձի նկատմամբ` երեսուն հազար դրամից հիսուն հազար դրամի չափով, իրավաբանական անձի նկատմամբ՝ յոթանասուն հազար դրամից հարյուր հիսուն հազար դրամի չափով, պաշտոնատար անձի նկատմամբ՝ հարյուր հիսուն հազար դրամից երկու հարյուր հազար դրամի չափով:

**Հոդված 531. Արտակարգ դրության օրենսդրությամբ սահմանված կանոնները խախտելը**

1. Արտակարգ դրության տարածք մուտք գործելու և տարածքից դուրս գալու հատուկ ռեժիմը խախտելը`

առաջացնում է տուգանք` երեսուն հազար դրամից հիսուն հազար դրամի չափով:

2. Արտակարգ դրության ժամանակ ֆինանսատնտեսական գործունեության առանձին տեսակների իրականացման սահմանափակումները խախտելը`

առաջացնում է տուգանք` հարյուր հազար դրամից երեք հարյուր հազար դրամի չափով:

3. Արտակարգ դրության ժամանակ Հայաստանի Հանրապետության կառավարության կողմից սահմանված` սննդամթերքի կամ առաջին անհրաժեշտության ապրանքների վաճառքի, ձեռքբերման կամ շրջանառության հատուկ կարգը խախտելը`

առաջացնում է տուգանք` հարյուր հազար դրամից երեք հարյուր հազար դրամի չափով:

4. Արտակարգ դրության ժամանակ գործադուլների կամ իրավաբանական անձի գործունեությունը կասեցնող կամ դադարեցնող այլ միջոցառումների արգելքը խախտելը`

առաջացնում է տուգանք` հիսուն հազար դրամից երկու հարյուր հազար դրամի չափով:

5. Արտակարգ դրության ժամանակ տրանսպորտային միջոցների տեղաշարժման սահմանափակումները խախտելը, ինչպես նաև դրանց զննման իրականացմանը խոչընդոտելը`

առաջացնում է տուգանք` հիսուն հազար դրամից հարյուր հազար դրամի չափով:

6. Արտակարգ դրության ժամանակ վտանգավոր արտադրությունների, պայթուցիկ, ռադիոակտիվ, քիմիական և կենսաբանական վտանգավոր նյութեր օգտագործող կազմակերպությունների գործունեության նկատմամբ հատուկ պետական վերահսկողությանը խոչընդոտելը կամ այդ կազմակերպությունների կողմից այն գործունեությունն իրականացնելը, որը կասեցվել է`

առաջացնում է տուգանք` հարյուր հազար դրամից երկու հարյուր հազար դրամի չափով:

7. Արտակարգ դրության ժամանակ պարետային ժամի սահմանված կարգը խախտելը`

առաջացնում է տուգանք` քսան հազար դրամից հիսուն հազար դրամի չափով:

8. Զանգվածային լրատվամիջոցների կողմից արտակարգ դրության ժամանակ արգելված հրապարակումների, հաղորդումների թողարկումը`

առաջացնում է տուգանք` հարյուր հազար դրամից երկու հարյուր հազար դրամի չափով:

9. Արտակարգ դրության ժամանակ զենքի, ռազմամթերքի, պայթուցիկ և թունավոր նյութերի, հատուկ միջոցների վաճառքի արգելքը, ինչպես նաև թմրամիջոցների ու հոգեմետ նյութերի, ուժեղ ներգործող նյութեր պարունակող դեղագործական միջոցների և պատրաստուկների, էթիլային սպիրտի, ալկոհոլային խմիչքների, սպիրտ պարունակող արտադրանքի շրջանառության հատուկ ռեժիմը խախտելը`

առաջացնում է տուգանք` հինգ հարյուր հազար դրամից մեկ միլիոն հինգ հարյուր հազար դրամի չափով:

**Հոդված 532. Հրդեհային անվտանգության կանոնները խախտելը**

1. Հրդեհային անվտանգության կանոնները խախտելը, եթե արարքը չի պարունակում սույն օրենսգրքով սահմանված այլ վարչական իրավախախտման հատկանիշներ՝

առաջացնում է տուգանք՝ ֆիզիկական անձի նկատմամբ՝ քսանհինգ հազար դրամից հիսուն հազար դրամի չափով, իրավաբանական անձի նկատմամբ՝ հիսուն հազար դրամից հարյուր հազար դրամի չափով:

2. Պետական հրդեհային տեuչության պաշտոնատար անձի կողմից տրված կարգադրագրերում նշված ժամկետում թույլ տրված հրդեհային անվտանգության պահանջների խախտումները չվերացնելը`

առաջացնում է տուգանք` հարյուր հազար դրամից հարյուր հիսուն հազար դրամի չափով։

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով

**Հոդված 533. Թմրամիջոցների, հոգեմետ (հոգեներգործուն) նյութերի, դրանց պրեկուրսորների շրջանառության վերաբերյալ հաշվետվությունները կամ տեղեկությունները ներկայացնելու կարգը խախտելը**

1. Հայաստանի Հանրապետության կառավարության կողմից սահմանված` թմրամիջոցների և հոգեմետ (հոգեներգործուն) նյութերի շրջանառության վերաբերյալ հաշվետվությունները կամ թմրամիջոցների կամ հոգեմետ (հոգեներգործուն) նյութերի պրեկուրսորների շրջանառության վերաբերյալ տեղեկությունները սահմանված ժամկետում լիազոր մարմին չներկայացնելը կամ ոչ լրիվ ծավալով ներկայացնելը կամ ոչ հավաստի տեղեկություն ներկայացնելը`

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 534. Զանգվածային լրատվության միջոցների տարածման կանոնները խախտելը**

1. Լրատվական գործունեություն իրականացնողի կողմից օրենսդրությամբ սահմանված թողարկման տվյալներ չպարունակող զանգվածային լրատվության միջոց տարածելը կամ նյութական կրիչի վրա թողարկված զանգվածային լրատվության միջոց տարածելն առանց օրենսդրությամբ սահմանված կարգով պարտադիր օրինակներն ըստ պատկանելության ուղարկելու՝

առաջացնում է տուգանք՝ հինգ հազար դրամից տասը հազար դրամի չափով:

2. Զանգվածային լրատվության միջոցի` ֆինանսավորման աղբյուրների թափանցիկությանն ուղղված հաշվետվությունը լրատվական գործունեություն իրականացնողի կողմից օրենսդրությամբ սահմանված ժամկետում չհրապարակելը`

առաջացնում է տուգանք՝ հինգ հազար դրամից տասը հազար դրամի չափով:

3. Սույն հոդվածի 1-ին կամ 2-րդ մասով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 535. Թանկարժեք մետաղների վերաբերյալ օրենսդրության պահանջները խախտելը**

1. Պետական հիմնարկների, պետական ոչ առևտրային կազմակերպությունների կամ 100 տոկոս պետական մասնակցությամբ իրավաբանական անձի հաշվեկշռում հաշվառված թանկարժեք մետաղների կամ թանկարժեք քարերի ջարդոնի հաշվառման օրենսդրությամբ սահմանված պահանջները խախտելը`

առաջացնում է տուգանք` հիսուն հազար դրամից հարյուր հազար դրամի չափով:

2. Պաշտոնատար անձի ի պաշտոնե ստացած թանկարժեք մետաղներից կամ թանկարժեք քարերից պատրաստված նվերների տնօրինման օրենսդրությամբ սահմանված կարգը խախտելը`

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

3. Թանկարժեք մետաղների զտարկման, բանկային ոսկու կամ ստանդարտացված ձուլակտորների արտադրության, հարգորոշման, հարգադրոշման կազմակերպման օրենսդրությամբ սահմանված պահանջները խախտելը՝

առաջացնում է տուգանք՝ հարյուր հիսուն հազար դրամից երկուհարյուր հազար դրամի չափով:

4. Թանկարժեք մետաղներից պատրաստված իրերի մասնագիտացված, այդ թվում՝ մանրածախ առուվաճառքի օրենսդրությամբ սահմանված պահանջները խախտելը՝

առաջացնում է տուգանք՝ երեսուն հազար դրամից հիսուն հազար դրամի չափով,

5. Ոչ թանկարժեք մետաղների որպես թանկարժեք հարգադրոշումն արգելող օրենսդրությամբ սահմանված պահանջները խախտելը՝

առաջացնում է որոշակի գործունեությամբ զբաղվելու իրավունքից զրկում՝ մինչև կասեցման համար հիմք հանդիսացող խախտման պատճառի վերացումը:

6. Թանկարժեք մետաղներից պատրաստված իրերի, ջարդոնների կամ  նախապատրաստվածքների ներմուծման կամ արտահանման օրենսդրությամբ սահմանված պահանջը խախտելը՝

առաջացնում է որոշակի գործունեությամբ զբաղվելու իրավունքից զրկում՝ մինչև մեկ տարի ժամկետով:

7. Սույն հոդվածի 1-4-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 536. Ուuումնական հաuտատություններում հայոց լեզվի գործածման կանոնները խախտելը**

1. Ուuումնական հաuտատություններում, որոնցում ուսուցման իրականացումը նախատեսված է հայոց լեզվով, այն հայոց լեզվով չիրականացնելը կամ ուuումնական հաuտատություններում հայոց լեզվի ընդունելության պարտադիր քննությունը չապահովելը`

առաջացնում է նախազգուշացում կամ տուգանք` հիսուն հազար դրամից հարյուր հազար դրամի չափով։

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 537. Պետական և տեղական ինքնակառա­վարման մարմիններում, հիմնարկներում և կազմակերպություններում հայոց լեզվի գործածման կանոնները խախտելը**

**1.Պետական և տեղական ինքնակառա­վարման մարմինների, հիմնարկների ակմ կազմակերպությունների (անկախ սեփակա­նության ձևից) գործավարությունը հայոց լեզվով չապահովելը, կամ հրապարակային գրվածքները, ձևաթղթերը, նամականիշները, կնիք­ները կամ փոստային ծրարները հայոց լեզվով ձևավորումը չապահովելը՝**

առաջացնում է նախազգուշացում:

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ ֆիզիկական անձի համար՝ հիսուն հազար դրամից հարյուր հազար դրամի չափով, պաշտոնատար անձի համար՝ յոթանասունհինգ հազար դրամից հարյուր հազար դրամի չափով, իրավաբանական անձի համար՝ հարյուր հազարից դրամից երկու հարյուր հազար դրամի չափով:

3. Հայաuտանի Հանրապետությունում գործող օտարերկրյա կազմակերպությունների՝ պետական վերահuկողության ենթակա փաuտաթղթերը հայոց լեզվով չհամակցելը՝

առաջացնում է տուգանք՝ պաշտոնատար անձի նկատմամբ՝ հարյուր հիսուն հազար դրամից երկու հարյուր հիսուն հազար դրամի չափով:

4. Սույն հոդվածի 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք` պաշտոնատար անձի նկատմամբ` երկու հարյուր հիսուն հազար դրամից երեք հարյուր հիսուն հազար դրամի չափով:

**Հոդված 538. Պետական և տեղական ինքնակառավարման մարմինների, հիմնարկների և կազմակերպությունների (անկախ սեփականության ձևից) գովազդները ոչ հայերեն ձևավորելը, գովազդի ընդհանուր պահանջները խախտելը**

1. Պետական և տեղական ինքնակառավարման մարմինների, հիմնարկների կամ կազմակերպությունների (անկախ սեփականության ձևից) գովազդների ձևավորման կանոնները խախտելը`

առաջացնում է նախազգուշացում:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք` ֆիզիկական անձի նկատմամբ` հարյուր հազար դրամից հարյուր հիսուն հազար դրամի չափով, պաշտոնատար անձի նկատմամբ` հարյուր հիսուն հազար դրամից երկու հարյուր հազար դրամի չափով, իրավաբանական անձի համար՝ երկու հարյուր հազար դրամից երեք հարյուր հազար դրամի չափով:

**Հոդված 539. Հրապարակային միջոցառումների ժամանակ ոչ հայերեն ելույթների զուգահեռ հայերեն թարգմանությունը չապահովելը**

**1. Համագումարներում, նստաշրջան­ներում, միջ­ազ­գային խորհրդաժողովներում, ցուցահանդեսներում, փառատոն­ներում, մամուլի ասուլիս­ներում կամ այլ հրապարակային միջոցառումներում ոչ հայերեն ելույթների զուգահեռ հայերեն թարգմանությունը չապահովելը`**

առաջացնում է տուգանք` ֆիզիկական անձի նկատմամբ` հարյուր հազար դրամից հարյուր հիսուն հազար դրամի չափով, պաշտոնատար անձի նկատմամբ` երկու հարյուր հիսուն հազար դրամից երեք հարյուր հազար դրամի չափով:

**2.** Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի չափի կրկնապատիկի չափով:

**Հոդված 540. Միջազգային կազմակերպությունների մարմիններում հայոց լեզվի գործածման կանոնները խախելը**

**1. Միջազգային կազմակերպությունների մարմիններում Հայաստանի Հանրապետությունը ներկայացնող պաշտոնատար անձի՝ հայոց լեզվով ելույթ չունենալը (բացառությամբ այն դեպքերի, երբ տվյալ միջազգային կազմակերպության մարմիններում օտար լեզվով պաշտոնական ելույթ ունենալը պարտադիր է)՝**

**առաջացնում է տուգանք՝ երկու հարյուր հազար դրամից երեք հարյուր հազար դրամի չափով:**

**2.** Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը `

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի առավելագույն չափի կրկնապատիկի չափով:

**Հոդված 541. Տեղեկություն չտրամադրելը կամ ոչ պատշաճ տրամադրելը**

1. Օրենքով սահմանված տեղեկությունը պետական և տեղական ինքնակառավարման մարմինների, պետական հիմնարկների, բյուջեներից ֆինանսավորվող կազմակերպությունների, ինչպես նաև հանրային նշանակության կազմակերպությունների պաշտոնատար անձանց կողմից ապօրինի չտրամադրելը`

առաջացնում է տուգանք՝ քսան հազար դրամից հիսուն հազար դրամի չափով:

2.Պետական մարմնին (պաշտոնատար անձին) իր օրինական գործունեության համար անհրաժեշտ օրենքով նախատեսված տեղեկությունը չտրամադրելը կամ սահմանված ժամկետում չտրամադրելը կամ ոչ լրիվ կամ աղավաղված տրամադրելը`

առաջացնում է տուգանք՝ քառասուն հազար դրամից ութսուն հազար դրամի չափով:

3.Սույն հոդվածի 1-ին կամ 2-րդ մասերով սահմանված արարքներից որևէ մեկը վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով:

**Հոդված 542. Էրոտիկ բնույթի տպագիր հրատարակությունների, տեսաձայներիզների, տեսասկավառակների վաճառքի և վարձույթի կարգը խախտելը**

1. Էրոտիկ բնույթի տպագիր հրատարակությունների, տեսաձայներիզների կամ տեսասկավառակների վաճառելիս կամ վարձույթ իրականացնելիս դրանց ցուցադրումը բոլորի համար տեսանելի վայրում`

առաջացնում է տուգանք` հարյուր հազար դրամի չափով՝ որոշակի գործունեությամբ զբաղվելու իրավունքից զրկելով՝ մինչև մեկ տարի ժամկետով կամ առանց դրա:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` հարյուր հիսուն հազար դրամից երեք հարյուր հազար դրամի չափով՝ որոշակի գործունեությամբ զբաղվելու իրավունքից զրկելով՝ մեկից երկու տարի ժամկետով:

**Հոդված 543. Կուսակցության ստացած և ծախսած միջոցների մասին հաշվետվություն չներկայացնելը կամ չհրապարակելը**

1. Հաշվետու տարվա ընթացքում կուսակցության ստացած և ծախսած միջոցների մասին հաշվետվությունն լիազոր մարմին օրենսդրությամբ սահմանված կարգով չներկայացնելը կամ չհրապարակելը`

առաջացնում է տուգանք` ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ ամսվա ընթացքում կրկին կատարելը՝

առաջացնում է տուգանք` երկու հարյուր հազար դրամից երեք հարյուր հազար դրամի չափով:

**Հոդված 544. Կուսակցության կողմից օրենսդրությամբ սահմանված փաստաթղթերը պետական լիազոր մարմնին չտրամադրելը**

1. Կուսակցության հրապարակած կամ լիազոր մարմին ներկայացրած հաշվետվության հավաստիությունը ստուգելու համար լիազոր մարմնի պահանջի դեպքում օրենսդրությամբ սահմանված փաստաթղթերը սահմանված ժամկետում չտրամադրելը՝

առաջացնում է տուգանք` հիսուն հազար դրամից ութսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ ամսվա ընթացքում կրկին կատարելը՝

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 545. Կուսակցությանը հատկացումները կանխիկ ձևով կատարելը**

1. Կուսակցությանն օրենսդրությամբ սահմանված չափից ավելի դրամական հատկացումներն անկանխիկ ձևով կատարելու` օրենսդրությամբ սահմանված պահանջը խախտելը՝

առաջացնում է տուգանք՝ ֆիզիկական անձի նկատմամբ՝ հիսուն հազար դրամից հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից երեք հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ տվյալ արարքի համար սույն հոդվածի 1-ին մասով սահմանված տուգանքի կրկնապատիկի չափով:

**Հոդված 546. Կուսակցությունների կողմից ստացված նվիրատվությունների տնօրինման կարգը խախտելը**

1. Կուսակցությունների կողմից օրենսդրությամբ սահմանված չափից ավելի կամ չթույլատրված նվիրատվությունները պետական բյուջե կամ նվիրատուին փոխանցելու՝ օրենսդրությամբ սահմանված պահանջն օրենսդրությամբ սահմանված ժամկետներում չկատարելը՝

առաջացնում է տուգանք` ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ ամսվա ընթացքում կրկին կատարելը՝

առաջացնում է տուգանք` հարյուր քսան հազար դրամից երկու հարյուր հազար դրամի չափով:

**Հոդված 547**. **Առևտրային կամ այլ կազմակերպության ծառայողի, արբիտրի, աուդիտորի, պահառուի, կառավարչի, նոտարի կամ փաստաբանի կողմից ծառայողական լիազորությունները կամ դրանցով պայմանավորված ազդեցությունը չարաշահելը, ինչպես նաև իրենց հասանելի տեղեկատվությունն ապօրինի օգտագործելը**

1. Հայաստանի Հանրապետության կամ այլ պետության առևտրային կամ այլ կազմակերպության (բացառությամբ՝ Կենտրոնական բանկի կամ նրա կողմից լիցենզավորվող, հաշվառվող, գրանցվող և վերահսկվող կազմակերպության)ծառայողի, արբիտրի, աուդիտորի, պահառուի, կառավարչի, նոտարի կամ փաստաբանի կողմից օրենսդրությամբ իրեն վերապահված լիազորությունները կամ դրանցով պայմանավորված ազդեցությունը ի վնաս այդ կազմակերպության շահերին օգտագործելը կամ իր ծառայողական պարտականությունը չկատարելը, կամ իր ծառայողական լիազորություններով պայմանավորված ազդեցությունն օգտագործելով իր լիազորություններից չբխող արարք կատարելը, որը խոշոր չափերի չհասնող գույքային վնաս է պատճառել անձի, կազմակերպության, հասարակության կամ պետության օրինական շահերին՝

առաջացնում է տուգանք` հարյուր հազար դրամից հինգ հարյուր հազար դրամի չափով:

2.Առևտրային կամ այլ կազմակերպության **(**բացառությամբ Կենտրոնական բանկի կամ նրա կողմից լիցենզավորվող, հաշվառվող, գրանցվող և վերահսկվող կազմակերպության) ծառայողի, արբիտրի, աուդիտորի, պահառուի, կառավարչի, նոտարի կամ փաստաբանի կողմից օրենսդրությամբ իրեն վերապահված լիազորությունների իրականացման կամ դրանցով պայմանավորված ազդեցության օգտագործման հետևանքով իրեն հայտնի դարձած կամ վստահված տեղեկատվությունն ապօրինի օգտագործելը, որը խոշոր չափերի չհասնող գույքային վնաս է պատճառել անձի, կազմակերպության, հասարակության կամ պետության օրինական շահերին՝

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

**Հոդված 548. Զենքի հաշվառման կարգը խախտելը**

1. Զենքը հաշվառման ներկայացնելու օրենսդրությամբ սահմանված կարգը խախտելը`

առաջացնում է նախազգուշացում կամ տուգանք՝ ֆիզիկական անձի նկատմամբ՝ քսան հազար դրամի չափով, տուգանք՝ իրավաբանական անձի նկատմամբ` երեսուն հազար դրամից հիսուն հազար դրամի չափով:

**Հոդված 549. Բնակչության պետական ռեգիստրին անհատական հաշվառման տվյալները չներկայացնելը**

1. Բնակչության պետական ռեգիստրում ընդգրկվելու համար Հայաստանի Հանրապետության բնակչի, ինչպես նաև 16 տարին չլրացած կամ դատարանի վճռով անգործունակ կամ սահմանափակ գործունակ ճանաչված անձի օրինական ներկայացուցչի կողմից օրենքով սահմանված կարգով կամ ժամկետներում համապատասխան տեղական ռեգիստրին մշտական բնակության վայրի (կացարանի) հասցեն, ինչպես նաև օրենքով պահանջվող այլ անհատական հաշվառման տվյալները չտրամադրելը կամ կեղծ տվյալներ տրամադրելը կամ մշտական բնակության վայրը (կացարանը) փոխելիս նոր բնակության վայրի (կացարանի) հասցեն օրենքով սահմանված ժամկետում չհայտնելը`

առաջացնում է նախազգուշացում կամ տուգանք` քսան հազար դրամի չափով:

**Հոդված 550. Այլ պետության քաղաքացիություն ընդունելու կամ ստանալու դեպքում այդ մասին չհայտնելը**

1. Հայաստանի Հանրապետության քաղաքացու կողմից այլ պետության քաղաքացիություն ընդունելու կամ ստանալու դեպքում այդ մասին օրենսդրությամբ սահմանված կարգով լիազոր մարմնին չհայտնելը`

առաջացնում է տուգանք` տասը հազար դրամից երեսուն հազար դրամի չափով:

**Հոդված 551. Անձնագիրը կամ նույնականացման քարտը դիտավորությամբ հրապարակայնորեն ոչնչացնելը և վնասելը, ինչպես նաև ուրիշի անձնագիրը կամ նույնականացման քարտն ապօրինի վերցնելը և գրավ ընդունելը**

1. Անձնագիրը կամ նույնականացման քարտը դիտավորությամբ հրապարակայնորեն ոչնչացնելը կամ վնասելը`

առաջացնում է տուգանք` տասը հազար դրամից քսան հազար դրամի չափով:

2. Ուրիշի անձնագիրը կամ նույնականացման քարտն ապօրինի վերցնելը, ինչպես նաև դրանք գրավ ընդունելը`

առաջացնում է տուգանք` տասը հազար դրամից քսան հազար դրամի չափով:

**Հոդված 552. Սահմանային շերտ մուտք գործելու սահմանված կարգը խախտելը**

1. Սահմանային շերտ մուտք գործելու՝ օրենսդրությամբ սահմանված կարգը խախտելը՝

առաջացնում է նախազգուշացում կամ տուգանք՝ քսան հազար դրամի չափով:

**Հոդված 553. Օտարերկրացիների, քաղաքացիություն չունեցող անձի, ինչպես նաև նրանց հրավիրողների և գործատուների կողմից բնակության կամ տեղաշարժի օրենսդրությամբ սահմանված կարգը խախտելը**

1. Օտարերկրացիների, քաղաքացիություն չունեցող անձի կողմից Հայաստանի Հանրապետությունում առանց վավերական արտոնագրի կամ մուտքի վիզայի կամ կացության կարգավիճակի կամ անվավեր փաստաթղթերով բնակվելը, առանց մուտքի վիզայի Հայաստանի Հանրապետությունում գտնվելու օրենսդրությամբ կամ միջազգային պայմանագրով սահմանված ժամկետից ավել մնալը, ինչպես նաև Հայաստանի Հանրապետության տարածքով տարանցիկ երթևեկության կարգը խախտելը`

առաջացնում է տուգանք` քսան հազար դրամից հիսուն հազար դրամի չափով:

2. Օտարերկրացուն, քաղաքացիություն չունեցող անձի՝ Հայաստանի Հանրապետություն հրավիրողի՝ հրավիրվողի կեցության ծախսերը, այդ թվում` նրա հնարավոր բուժօգնության և Հայաստանի Հանրապետությունից մեկնելու ծախսերը հոգալու մասին պարտավորությունը դիտավորությամբ չկատարելը`

առաջացնում է տուգանք` հիսուն հազար դրամից հարյուր հազար դրամի չափով:

3. Աշխատանքի թույլտվություն չունեցող օտարերկրացուն աշխատանքի ընդունելը՝

առաջացնում է տուգանք` հիսուն հազար դրամից հարյուր հազար դրամի չափով։

4. Սույն հոդվածի 1-ին կամ 3-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` տվյալ արարքի համար սույն հոդվածի համապատասխան մասով սահմանված տուգանքի կրկնապատիկի չափով:

**Հոդված 554. Կրոնական կազմակերպության կողմից կանոնադրությամբ չնախատեսված գործունեությամբ զբաղվելը**

1. Հայաստանի Հանրապետությունում գրանցված կրոնական կազմակերպության կողմից իր կանոնադրությամբ չնախատեսված գործունեությամբ զբաղվելը`

առաջացնում է տուգանք՝ հիսուն հազար դրամից հարյուր հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

**Հոդված 555. Անձնական տվյալների պաշտպանության կանոնները խախտելը**

1. Անձնական տվյալների հավաքման, ձայնագրման, մուտքագրման, համակարգման, կազմակերպման, ուղղման, պահպանման, օգտագործման, վերափոխման, վերականգնման կամ փոխանցման օրենսդրությամբ սահմանված կարգը խախտելը`

առաջացնում է տուգանք՝ երկու հարյուր հազար դրամից հինգ հարյուր հազար դրամի չափով:

2. Անձնական տվյալների ոչնչացնելու կամ ուղեփակելու օրենսդրությամբ սահմանված կարգը խախտելը՝

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

3. Անձնական տվյալներ հավաքելու ընթացքում անձնական տվյալների սուբյեկտի պահանջով մշակողի կողմից օրենդրությամբ սահմանված տեղեկատվություն չտրամադրելը կամ տրամադրման կարգը խախտելը կամ չտրամադրելու պատճառներն ու հետևանքները չպարզաբանելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

4. Անձնական տվյալները մշակողի կողմից անձնական տվյալների պաշտպանության լիազոր մարմնի չծանուցելը կամ ծանուցման կարգը խախտելը՝

առաջացնում է տուգանք՝ հիսուն հազար դրամից հարյուր հազար դրամի չափով:

5. Անձնական տվյալները մշակելու ընթացքում գաղտնագրման միջոցներ չօգտագործելը՝

առաջացնում է տուգանք՝ ութսուն հազար դրամից հարյուր հազար դրամի չափով:

6. Տեղեկատվական համակարգերում անձնական տվյալները մշակելու անվտանգությունն ապահովելուն ներկայացվող պահանջները, կենսաչափական անձնական տվյալների նյութական կրիչներին կամ տեղեկատվական համակարգերից դուրս այդ անձնական տվյալները պահպանելու տեխնոլոգիաներին ներկայացվող պահանջները խախտելը՝

առաջացնում է տուգանք՝ հարյուր հազար դրամից երկու հարյուր հազար դրամի չափով:

7. Անձնական տվյալները մշակելու հետ առնչվող ծառայողական կամ աշխատանքային պարտականությունները կատարելու ընթացքում կամ դրա ավարտից հետո անձնական տվյալներ մշակողների կամ այլ իրավասու անձի կողմից անձնական տվյալների գաղտնիությունը չպահպանելը՝

առաջացնում է տուգանք՝ երկու հարյուր հազար դրամից երեք հարյուր հազար դրամի չափով:

8. Սույն հոդվածի 1-2-րդ սահմանված արարքներից որևէ մեկը կատարած անձն ազատվում է վարչական պատասխանատվությունից, եթե լիազոր մարմնի որոշմամբ սահմանված ժամկետում կամ մինչև վարչական պատասխանատվության ենթարկվելու վերաբերյալ որոշում կայացնելը վերացրել է իր կողմից թույլ տված խախտումը և լիազոր մարմնին ներկայացրել է ապացույցներ այդ մասին:

**Հոդված 556. Մարդու իրավունքների պաշտպանի կամ նրան առընթեր խոշտանգումների կանխարգելման փորձագիտական խորհրդի օրինական պահանջները չկատարելը**

1. Մարդու իրավունքների պաշտպանի կամ նրան առընթեր խոշտանգումների կանխարգելման փորձագիտական խորհրդի օրինական պահանջները չկատարելը՝

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 557. Վարչական վարույթի իրականացմանը ապօրինի միջամտելը**

1. Վարչական վարույթի իրականացմանը խոչընդոտելու նպատակով վարչական վարույթ իրականացնող մարմնի գործունեությանն որևէ ձևով ապօրինի միջամտելը՝

առաջացնում է տուգանք` հարյուր հազար դրամից երկու հարյուր հազար դրամի չափով։

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է տուգանք` երկու հարյուր հազար դրամից երեք հարյուր հազար դրամի չափով և որոշակի պաշտոններ զբաղեցնելու իրավունքից զրկում` մինչև երկու տարի ժամկետով։

**Հոդված 558. Վարչական վարույթի մասնակցի ներկայանալուն կամ ցուցմունք տալուն խոչընդոտելը**

1. Վարչական իրավախախտման վերաբերյալ վարույթին մասնակցող անձի՝ վարչական իրավախախտման վերաբերյալ վարույթն իրականացնող մարմին ներկայանալուն կամ ցուցմունք տալուն խոչընդոտելը`

առաջացնում է տուգանք՝ երկու հարյուր հազար դրամից երեք հարյուր հազար դրամի չափով։

**Հոդված 559. Վարչական իրավախախտման մասին սուտ մատնությունը**

1. Վարչական իրավախախտման մասին սուտ հաղորդում տալը, եթե անձը գործել է գիտակցելով, որ իր տրամադրած հաղորդումը կեղծ է`

առաջացնում է տուգանք՝ հիսուն հազար դրամից հարյուր հիսուն հազար դրամի չափով։

**Հոդված 560. Վարչական հարկադրանքի օժանդակ միջոցի՝ դաստիարակչական հսկողության չկատարումը կամ ոչ պատշաճ կատարումը**

1. Անչափահաս կասկածյալի նկատմամբ վարչական հարկադրանքի օժանդակ միջոցի՝ դաստիարակչական հսկողության չկատարումը կամ ոչ պատշաճ կատարումը՝

առաջացնում է տուգանք՝ հիսուն հազար դրամից հարյուր հիսուն հազար դրամի չափով։

**ԳԼՈՒԽ 43.**

**ԱՐԴԱՐԱԴԱՏՈՒԹՅԱՆ**

**ԻՐԱԿԱՆԱՑՄԱՆ ԲՆԱԳԱՎԱՌՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 561. Կատարողական վարույթի վերաբերյալ օրենսդրությունը խախտելը**

1.Հարկադիր կատարողի որոշումները կամ օրինական պահանջները դիտավորությամբ չկատարելը կամ հարկադիր կատարողի՝ օրենքով սահմանված պարտականությունների կատարմանը խոչընդոտելը՝

առաջացնում է տուգանք՝ ֆիզիկական անձի նկատմամբ՝ քսան հազար դրամից հիսուն հազար դրամի չափով, իրավաբանական անձի նկատմամբ՝ հիսուն հազար դրամից հարյուր հազար դրամի չափով:

2. Պարտապանի հաշիվների սպասարկում իրականացնող բանկի կամ ֆինանսավարկային այլ կազմակերպության կողմից կատարողական թերթով սահմանված՝ պարտապանից դրամական միջոցներ բռնագանձելու պահանջները չկատարելը՝

առաջացնում է տուգանք՝ հարյուր հազար դրամից հարյուր հիսուն հազար դրամի չափով:

**Հոդված 562. Դատարանի լրացուցիչ որոշումն առանց քննարկման թողնելը**

1. Պաշտոնատար անձի կողմից դատարանի լրացուցիչ որոշումն առանց քննարկման թողնելը կամ որոշման մեջ նշված խախտումները վերացնելու ուղղությամբ համապատասխան միջոցներ չձեռնարկելը՝

առաջացնում է տուգանք` հիսուն հազար դրամ դրամից հարյուր հազար դրամի չափով՝ որոշակի պաշտոններ զբաղեցնելու իրավունքից զրկելով՝ առավելագույնը վեց ամիս ժամկետով կամ առանց դրա:

**Հոդված 563. Պրոբացիայի օրենսդրության պահանջները խախտելը**

1. Պրոբացիայի ծառայության հարցումներին սահմանված ժամկետներում չպատասխանելը կամ սահմանված ժամկետներում պահանջվող նյութերը չտրամադրելը՝

առաջացնում է տուգանք՝ պաշտոնատար անձի նկատմամբ` ութսուն հազար դրամից հարյուր հազար դրամի չափով:

2. Սույն հոդվածի 1-ին մասով սահմանված արարքը՝ վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ պաշտոնատար անձի նկատմամբ` հարյուր հազար դրամից երկու հարյուր հազար դրամի չափով:

3. Պրոբացիայի ծառայության ծանուցագրով սահմանված ժամկետում անհարգելի պատճառով պրոբացիայի ծառայության մարմին չներկայանալը`

առաջացնում է տուգանք` ութսուն հազար դրամից հարյուր հազար դրամի չափով:

4. Պրոբացիայի ծառայողին իրավասու մարմնի որոշմամբ սահմանված վայր մուտքը կամ ելքն արգելելը կամ պրոբացիայի ծառայողի պարտականությունների կատարմանը ցանկացած այլ ձևով խոչընդոտելը`

առաջացնում է տուգանք` հարյուր հազար դրամից երկու հարյուր հազար դրամի չափով:

5. Սույն հոդվածի 4-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երկու հարյուր հազար դրամից չորս հարյուր հազար դրամի չափով:

6. Պրոբացիայի շահառուի կողմից պրոբացիայի ծառայողի որոշման հիման վրա իր օրգանիզմում ոգելից խմիչքների (ալկոհոլի), թմրամիջոցների, հոգեմետ (հոգեներգործուն), խիստ ներգործող կամ թունավոր նյութերի առկայության վերաբերյալ հետազոտություն անցնելուց խուսափելը կամ այն անցնելուց հրաժարվելը`

առաջացնում է տուգանք` հարյուր հազար դրամից երկու հարյուր հազար դրամի չափով:

7. Սույն հոդվածի 6-րդ մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` երկու հարյուր հազար դրամից չորս հարյուր հազար դրամի չափով:

**ԳԼՈՒԽ 44.**

**ԸՆՏՐՈՒԹՅՈՒՆՆԵՐԻ ՈԼՈՐՏՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 564. Քվեարկության օրը կամ դրան նախորդող օրը նախընտրական քարոզչություն, ինչպես նաև հանրաքվեի քվեարկության օրը կամ դրան նախորդող օրը քարոզչություն կատարելը**

1. Քվեարկության օրը կամ դրան նախորդող օրը հրապարակային ելույթների, հրապարակային միջոցառումների միջոցով նախընտրական քարոզչություն իրականացնելը`

առաջացնում է տուգանք՝ չորս հարյուր հազար դրամից վեց հարյուր հազար դրամի չափով։

2. Սույն հոդվածի 1-ին մասով սահմանված արարքը տպագիր մամուլի, վերգետնյա եթերային հեռարձակում իրականացնող ռադիոընկերությունների եւ հեռուստաընկերությունների (այդ թվում` արբանյակային հեռարձակման ժամանակ) միջոցով կատարելը՝

առաջացնում է տուգանքի նշանակում` լրատվական գործունեություն իրականացնող անձի նկատմամբ` հինգ հարյուր հազար դրամից յոթհարյուր հազար դրամի չափով:

**Հոդված 565. Տեղամասային ընտրական (հանրաքվեի) հանձնաժողովի անդամի կողմից քվեարկության արդյունքների արձանագրությունը չստորագրելը**

1. Տեղամասային ընտրական կամ հանրաքվեիհանձնաժողովի անդամի կողմից քվեարկության արդյունքների արձանագրությունը չստորագրելը՝

առաջացնում է տուգանք` հարյուր հազար դրամից երեք հարյուր հազար դրամի չափով:

**Հոդված 566. Թեկնածուի (կուսակցության կամ կուսակցությունների դաշինքի) կողմից նախընտրական կամ հանրաքվեի քարոզչական նախաձեռնության կողմից հիմնադրամ չբացելը, կամ հիմնադրամում եղած միջոցների օգտագործման վերաբերյալ հայտարարագիր չներկայացնելը**

1. Թեկնածուի (կուսակցության կամ կուսակցությունների դաշինքի) կողմից նախընտրական կամ հանրաքվեի քարոզչական նախաձեռնության կողմից հիմնադրամ չբացելը, երբ դրա բացելը օրենքով սահմանված պարտականություն է, ինչպես նաև հիմնադրամում եղած միջոցների օգտագործման վերաբերյալ հայտարարագիր չներկայացնելը`

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 567. Ընտրական կամ հանրաքվեի փաստաթղթերի պարկը տեղամասային ընտրական հանձնաժողովում սահմանված կարգով չփակելը**

1. Ընտրական կամհանրաքվեի փաստաթղթերի պարկը տեղամասային ընտրական հանձնաժողովում սահմանված կարգով չփակելը՝

առաջացնում է տուգանք` երեք հարյուր հազար դրամից հինգ հարյուր հազար դրամի չափով:

**Հոդված 568. Ընտրական հանձնաժողովի գործավարության մատյանը չլրացնելը**

1. Ընտրական հանձնաժողովի գրանցամատյանում օրենքով սահմանված պարտադիր գրառում պահանջող տվյալները չլրացնելը՝

առաջացնում է տուգանք` երեսուն հազար դրամից երկու հարյուր հազար դրամի չափով:

**Հոդված 569. Զանգվածային լրատվության միջոցներով նախընտրական կամ հանրաքվեի քարոզչության իրականացման կարգը խախտելը**

1. Զանգվածային լրատվության միջոցներով, բացառությամբ կուսակցությունների հիմնադրած մամուլի միջոցների, թեկնածուների կամ կուսակցությունների (կուսակցությունների դաշինքների) նախընտրական կամ հանրաքվեի քարոզչության իրականացման համար լրատվական գործունեություն իրականացնողի կողմից հավասար պայմաններ` եթերաժամ կամ ծավալ, սակագին կամ այլն չապահովելը`

առաջացնում է տուգանք` չորս հարյուր հազար դրամից վեց հարյուր հազար դրամի չափով:

2. Նախընտրականկամ հանրաքվեի քարոզչության իրականացման ժամանակահատվածում հեռուստառադիոընկերությամբ (հեռուստաընկերությամբ կամ ռադիոընկերությամբ) հեռարձակվող լրատվական հաղորդումներում թեկնածուների կամ կուսակցությունների (կուսակցությունների դաշինքների) կողմից իրականացվող նախընտրական կամ հանրաքվեի քարոզչության վերաբերյալ լրատվական գործունեություն իրականացնողի կողմից ակնհայտ կողմնակալ կամ գնահատականներով տեղեկատվություն ներկայացնելը`

առաջացնում է տուգանք` լրատվական գործունեություն իրականացնողի նկատմամբ` վեց հարյուր հազար դրամից ութ հարյուր հազար դրամի չափով:

3. Օրենքով սահմանված կարգով որպես թեկնածու գրանցվելուց հետո` մինչև ընտրությունների ավարտն ընկած ժամանակահատվածը, հեռուստառադիոընկերությունների աշխատակիցների, ինչպես նաև աշխատանքային կամ ծառայությունների վճարովի մատուցման պայմանագիր ունեցող անձանց կողմից հեռուստառադիոընկերությամբ (հեռուստաընկերությամբ կամ ռադիոընկերությամբ) ընտրությունները լրատվական գործունեություն իրականացնողի կողմից լուսաբանելը կամ հեռուստառադիոհաղորդում (հեռուստահաղորդում կամ ռադիոհաղորդում) վարելը`

առաջացնում է տուգանք` վեց հարյուր հազար դրամից ութ հարյուր հազար դրամի չափով:

4. Նախընտրական կամ հանրաքվեի քարոզչության իրականացման համար օրենքով սահմանված ժամանակահատվածում նախընտրական կամ հանրաքվեի քարոզչությանը վերաբերող հեռուստառադիոհաղորդումները (հեռուստահաղորդումները կամ ռադիոհաղորդումները) առեւտրային գովազդով ընդմիջելը`

առաջացնում է տուգանք` լրատվական գործունեություն իրականացնողի նկատմամբ` երեքհարյուր հազար դրամից հինգհարյուր հազար դրամի չափով:

**Հոդված 570. Քարոզչություն իրականացնելու իրավունք չունեցող անձի կողմից նախընտրական կամ հանրաքվեի քարոզչություն իրականացնելը և քարոզչական նյութ տարածելը**

1. Քարոզչության իրականացման համար օրենքով սահմանված ժամանակահատվածում նախընտրական կամ հանրաքվեի քարոզչություն իրականացնելու իրավունք չունեցող անձի կողմից նախընտրական քարոզչություն իրականացնելը, ինչպես նաև ցանկացած բնույթի քարոզչական նյութ տարածելը`

առաջացնում է տուգանք` հարյուր հազար դրամից երկու հարյուր հազար դրամի չափով:

**Հոդված 571. Թեկնածուների, կուսակցությունների (կուսակցությունների դաշինքների) վարկանիշների վերաբերյալ սոցիոլոգիական հարցումների հրապարակման համար սահմանված կարգը խախտելը**

1. Նախընտրական կամ հանրաքվեի քարոզչության իրականացման համար օրենքով սահմանված ժամանակահատվածում թեկնածուների կամ կուսակցությունների (կուսակցությունների դաշինքների) վարկանիշների, ինչպես նաև հանրաքվեի դրված հարցի վերաբերյալ սոցիոլոգիական հարցում հրապարակելիս դրանում օրենքով սահմանված տեղեկությունները չնշելը`

առաջացնում է տուգանք` ֆիզիկական անձանց նկատմամբ՝ հարյուր հազար դրամից երկուհարյուր հազար դրամի չափով:

2. Սույն հոդվածի 1-ին մասում սահմանված արարքը կատարելը հարցում իրականացնող կազմակերպության կողմից`

առաջացնում է տուգանք՝ երեք հարյուր հազար դրամից հինգ հարյուր հազար դրամի չափով:

3. Քվեարկության նախորդ oրը, ինչպես նաև` քվեարկության oրը` մինչև ժամը 20.00-ն, վերգետնյա եթերային հեռարձակում իրականացնող հեռուստատեսությամբ, ռադիոյով կամ տպագիր մամուլով թեկնածուների կամ կուuակցությունների (կուսակցությունների դաշինքների), հանրաքվեի դրված հարցի վերաբերյալ uոցիոլոգիական հարցման արդյունքները կամ դրանց վերաբերյալ տեղեկատվություն հրապարակելը՝

առաջացնում է տուգանք` իրավաբանական անձի նկատմամբ` վեց հարյուր հազար դրամից ութ հարյուր հազար դրամի չափով։

4. Միևնույն ընտրության կամ հանրաքվեի ժամանակ սույն հոդվածի 1-3-րդ մասերով սահմանված արարքներից որևէ մեկը կրկին կատարելը`

առաջացնում է տուգանք` մեկ միլիոն երկու հարյուր հազար դրամից մեկ միլիոն վեց հարյուր հազար դրամի չափով:

5. Միևնույն ընտրության կամ հանրաքվեի ժամանակ սույն հոդվածի 1-3-րդ մասերով սահմանված արարքներից որևէ մեկը երեք կամ երեքից ավելի անգամ կատարելը`

առաջացնում է տուգանք` սույն հոդվածի 4-րդ մասով սահմանված տուգանքի առավելագույն չափի կրկնապատիկի չափով։

**Հոդված 572. Թեկնածուների, կուսակցությունների (կուսակցությունների դաշինքների) կողմից ընտրողներին դրամ, սննդամթերք, արժեթղթեր, ապրանքներ տալը (խոստանալը) կամ ծառայություններ մատուցելը (խոստանալը)**

1. Նախընտրական կամ հանրաքվեի քարոզչության ժամանակ, ինչպես նաև քվեարկության նախորդ կամ քվեարկության օրը թեկնածուների կամ կուսակցությունների (կուսակցությունների դաշինքների) կողմից անձամբ կամ նրանց անունից բարեգործության անվան տակ կամ որևէ այլ եղանակով ընտրողներին, ինչպես նաև հանրաքվեի մասնակիցներին անհատույց կամ արտոնյալ պայմաններով դրամ, սննդամթերք, արժեթղթեր, ապրանքներ տալը (խոստանալը) կամ ծառայություններ մատուցելը (խոստանալը)՝

առաջացնում է տուգանք` մեկ միլիոն դրամից երկու միլիոն դրամի չափով:

2. Բարեգործության հետ միաժամանակ նախընտրական կամ հանրաքվեի քարոզչություն իրականացնելը`

առաջացնում է տուգանք` երկու մեկ միլիոն դրամից երկու միլիոն հինգ հարյուր հազար դրամի չափով:

**Հոդված 573. Օրենքով սահմանված վավերապայմանների բացակայությամբ քարոզչական տպագիր նյութեր տարածելը**

1. Նախընտրական կամ հանրաքվեի քարոզչության իրականացման համար օրենքով սահմանված ժամանակահատվածում քարոզչական տպագիր նյութի պատվիրատուի, տպագրող կազմակերպության կամ տպաքանակի վերաբերյալ տեղեկություններ չպարունակող քարոզչական տպագիր նյութեր տարածելը`

առաջացնում է տուգանք` հարյուր հազար դրամից հինգ հարյուր հազար դրամի չափով:

**Հոդված 574. Քարոզչական պաստառները պոկելը, պատռելը կամ դրանց վրա գրառումներ կատարելը**

1. Նախընտրական կամ հանրաքվեի քարոզչության իրականացման համար օրենքով սահմանված ժամանակահատվածում քարոզչական պաստառներ փակցնելու համար առանձնացված տեղերում փակցված քարոզչական պաստառները դիտավորությամբ պոկելը, պատռելը կամ դրանց վրա գրառումներ կատարելը կամ որևէ այլ եղանակով վնասելը`

առաջացնում է տուգանք` հիսուն հազար դրամից հարյուր հազար դրամի չափով:

**Հոդված 575. Թեկնածուների, համամասնական ընտրակարգով ընտրություններին մասնակցող կուսակցությունների (կուսակցությունների դաշինքների) կողմից նախընտրական քարոզչության սահմանված կարգի խախտման դեպքում ընտրական հանձնաժողովի խախտումը վերացնելու որոշման պահանջները չկատարելը**

1.Թեկնածուների, կուսակցությունների (կուսակցությունների դաշինքների) կողմից նախընտրական քարոզչության օրենքով սահմանված կարգի խախտման դեպքում ընտրական հանձնաժողովի խախտումը վերացնելու որոշման պահանջները` դրանում նշված ժամկետներում չկատարելը կամ այդ մասին ընտրական հանձնաժողովին գրավոր չտեղեկացնելը

առաջացնում է տուգանք` Ազգային ժողովի, Երևանի, Գյումրու, Վանաձորի ավագանու ընտրությունների դեպքում կուսակցության, կուսակցությունների դաշինքի նկատմամբ՝ հարյուր հազար դրամից երկու հարյուր հազար դրամի չափով, իսկ համայնքի ղեկավարի և ավագանու անդամի ընտրությունների դեպքում՝ թեկնածուի նկատմամբ` հիսուն հազար դրամից հարյուր հազար դրամի չափով։

2. Միևնույն ընտրության ժամանակ սույն հոդվածի 1-ին մասով սահմանված արարքը կրկին կամ դրանից ավելի անգամ կատարելը`

առաջացնում է տուգանք` սույն հոդվածի 1-ին մասով սահմանված տուգանքի չափի կրկնապատիկի չափով։

**ԳԼՈՒԽ  45.**

**ԶԻՆՎՈՐԱԿԱՆ ՀԱՇՎԱՌՄԱՆ ԲՆԱԳԱՎԱՌՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 576. Զինվորական հաշվառման կանոնները խախտելը**

1. Զինապարտների կողմից օրենքով սահմանված զինվորական հաշվառման կանոնները խախտելը`

առաջացնում է տուգանք` տասը հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ քսան հազար դրամի չափով:

**Հոդված 577. Զորակոչային տեղամասերի կցագրման ենթակա անձի ցուցակները սահմանված ժամկետում չներկայացնելը, զինապարտների գրանցամատյան չվարելը**

 1. Զինվորական հաշվառման ենթակա անձի ցուցակները, ինչպես նաև նրանց վերաբերյալ անհրաժեշտ տվյալները պետական կամ տեղական ինքնակառավարման մարմինների, անկախ կազմակերպական-իրավական ձևից գործատու կազմակերպությունների կամ ուսումնական հաստատությունների իրավասու անձի կողմից զինվորական կոմիսարիատ ժամանակին կամ սահմանված ձևով չներկայացնելը կամ զինապարտների գրանցամատյան չվարելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո ` մեկ տարվա ընթացքում կրկին կատարելը՝

առաջացնում է տուգանք՝ ութսուն հազար դրամից հարյուր հազար դրամի չափով:

**Հոդված 578. Զինվորական հաշվառման չներկայացած զինապարտներին  աշխատանքի (սովորելու) ընդունելը կամ թույլատրելը**

1. Ըստ բնակության վայրի զինվորական հաշվառման չներկայացած զինապարտներին պետական կամ տեղական ինքնակառավարման մարմինների, անկախ կազմակերպական-իրավական ձևից գործատու կազմակերպությունների կամ ուսումնական հաստատությունների կամ դրանց իրավասու անձի կողմից աշխատանքի (սովորելու) ընդունելը կամ թույլատրելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո ` մեկ տարվա ընթացքում կրկին կատարելը՝

առաջացնում է տուգանք` ութսուն հազար դրամից հարյուր հազար դրամի չափով:

**Հոդված 579. Զինապարտներին  զինվորական կոմիսարիատներ կանչելու մասին նրանց ծանուցելը չապահովելը**

1. Պետական կամ տեղական ինքնակառավարման մարմինների, անկախ կազմակերպական-իրավական ձևից գործատու կազմակերպությունների կամ ուսումնական հաստատությունների իրավասու անձի կողմից համապատասխան զինվորական կոմիսարիատի պահանջով զինապարտին զինվորական կոմիսարիատ կանչվելու մասին հնարավոր կամ մատչելի միջոցներով ծանուցումն ապահովելուն ուղղված միջոցներ չձեռնարկելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` ութսուն հազար դրամից հարյուր հազար դրամի չափով:

**Հոդված 580. Բժշկասոցիալական փորձաքննական հանձնաժողովների պաշտոնատար անձի կողմից զինապարտների  հաշմանդամության վերաբերյալ տեղեկություններ ժամանակին չհաղորդելը**

1. Բժշկասոցիալական փորձաքննական հանձնաժողովների պաշտոնատար անձի կողմից, որոնց վրա դրված է հաշմանդամ ճանաչված զինապարտների մասին, անկախ հաշմանդամության խմբից, զինվորական կոմիսարիատներին տեղեկություններ հաղորդելու պարտականությունը, այդ տեղեկությունները ժամանակին չհաղորդելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` ութսուն հազար դրամից հարյուր հազար դրամի չափով:

**Հոդված  581. Զինապարտների  քաղաքացիական կացության ակտերի գրանցումների փոփոխությունների մասին տեղեկությունները քաղաքացիական կացության ակտերի գրանցման մարմինների պաշտոնատար անձի կողմից ժամանակին չհաղորդելը**

1. Զինապարտների կողմից ազգանունները, անունները, հայրանունները փոխելու մասին, քաղաքացիական կացության ակտերի գրանցման մեջ ծննդյան տարեթվի կամ ծննդավայրի վերաբերյալ փոփոխություններ մտցնելու մասին, ինչպես նաև զինապարտների մահվան գրանցման դեպքերի մասին զինվորական կոմիսարիատներին քաղաքացիական կացության ակտերի գրանցման մարմինների պաշտոնատար անձի կողմից ժամանակին տեղեկություններ չհաղորդելը`

առաջացնում է տուգանք` երեսուն հազար դրամից հիսուն հազար դրամի չափով:

2. Սույն հոդվածի 1-ին մասով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` ութսուն հազար դրամից հարյուր հազար դրամի չափով:

**Հոդված  582. Վարժական հավաքներից կամ հրամանատարաշտաբային, շտաբային վարժանքներից կամ զորախաղերից խուսափելը**

1. Պահեստազորում հաշվառված զինապարտ քաղաքացիների կողմից հրամանատարաշտաբային, շտաբային վարժանքներից կամ զորախաղերից խուսափելը, որը կատարվել է զինկոմիսարիատի կողմից տրված ծանուցագրում նշված ժամկետում առանց հարգելի պատճառների զինկոմիսարիատ չներկայանալու կամ հրամանատարաշտաբային, շտաբային վարժանքների կամ զորախաղերի մեկնելուց հրաժարվելու կամ հրամանատարաշտաբային, շտաբային վարժանքների կամ զորախաղերի վայրը ինքնակամ թողնելու ձևով՝

առաջացնում է տուգանք` քսան հազար դրամից հիսուն հազար դրամի չափով:

**ԳԼՈՒԽ 46.**

**ԿԵՆՏՐՈՆԱԿԱՆ ԲԱՆԿԻ ԿՈՂՄԻՑ ԼԻՑԵՆԶԱՎՈՐՎՈՂ, ԳՐԱՆՑՎՈՂ, ՀԱՇՎԱՌՎՈՂ ԿԱՄ ՎԵՐԱՀՍԿՎՈՂ ՍՈՒԲՅԵԿՏՆԵՐԻ ԳՈՐԾՈՒՆԵՈՒԹՅԱՆ ԲՆԱԳԱՎԱՌՈՒՄ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԸ**

**Հոդված 583.** **Բանկերի և բանկային գործունեության բնագավառում սահմանված պահանջները խախտելը**

1. Բանկի կանոնադրական հիմնադրամը կամ ընդհանուր կապիտալի այլ տարրերը՝ օրենսդրության խախտումներով համալրելը՝

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

2. Բանկի, մաuնաճյուղի կանոնադրությունը փոփոխելը կամ լրացնելը օրենքների և այլ իրավական ակտերի խախտումներով `

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

3. Բանկի գործունեության հիմնական տնտեuական նորմատիվները խախտելը՝ բացառությամբ պարտադիր պահուստավորման նորմատիվի, կամ այնպիuի գործողություններ (գործունեություն) իրականացնելը, որոնք կարող են վտանգել ավանդատուների կամ բանկի այլ պարտատերերի շահերը`

առաջացնում է նախազգուշացում և (կամ) տուգանք տնտեսական նորմատիվի յուրաքանչյուր խախտման համար բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև հինգ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

4.Հաշվապահական հաշվառում վարելու կանոնները խախտելը կամ ֆինանuական կամ այլ հաշվետվությունների ներկայացման և հրապարակման կարգը ու պայմանները խախտելը, և (կամ) այդ փաuտաթղթերում կեղծ կամ անարժանահավատ տվյալներ ներկայացնելը`

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև հինգ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

5. Բանկի ցուցանիշերի ամփոփ գնահատականը Կենտրոնական բանկի uահմանած` բանկերի ցուցանիշերի ամփոփ գնահատականի չափից ցածր լինելը`

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

6. Բանկը «Ֆիզիկական անձանց բանկային ավանդների հատուցման երաշխավորման մաuին» Հայաuտանի Հանրապետության oրենքով uահմանված կարգով Ավանդների հատուցումը երաշխավորելու հիմնադրամին երաշխիքային վճարների վճարումը չկատարելը`

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

7. Բանկային գործունեությունը կարգավորող oրենքների, դրանց հիման վրա ընդունված այլ նորմատիվ իրավական ակտերի կամ բանկի ներքին իրավական ակտերի այլ պահանջները խախտելը, ինչպես նաև բանկի մասնակցությամբ ֆինանսական խմբի գործունեությունը կարգավորող օրենքների և (կամ) դրանց հիման վրա ընդունված իրավական ակտերի պահանջները խախտելը, եթե չի պարունակում սույն հոդվածով սահմանված այլ արարքների հատկանիշներ՝

առաջացնում է նախազգուշացում և (կամ) տուգանք յուրաքանչյուր խախտման համար բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

8. Սույն հոդվածի 1-ին, 2-րդ, 3-րդ, 4-րդ, 5-րդ, 6-րդ կամ 7-րդ մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում բանկի կողմից չկատարելը՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված չափով՝ լիցենզիայի գործողության դադարեցմամբ կամ առանց դրա։

9. Բանկի ղեկավարի կողմից ֆինանuական կամ այլ հաշվետվությունների ներկայացման և հրապարակման կարգը ու պայմանները խախտելը, և (կամ) այդ փաuտաթղթերում կեղծ կամ անարժանահավատ տվյալներ ներկայացնելը`

առաջացնում է նախազգուշացում և (կամ) տուգանք մինչև մեկ միլիոն դրամի չափով:

10. Բանկի կողմից չհիմնավորված ռիսկային գործունեություն վարելը, ինչպես նաև Կենտրոնական բանկի վերստուգումներին խոչընդոտելը՝

առաջացնում է նախազգուշացում և (կամ) տուգանք բանկի ղեկավարի նկատմամբ մինչև մեկ միլիոն դրամի չափով:

11. Սույն հոդվածի 1-ին, 2-րդ, 5-րդ, 6-րդ կամ 7-րդ մասերով սահմանված արարքները բանկի ղեկավարի կողմից կատարելը՝

առաջացնում է նախազգուշացում և (կամ) տուգանք մինչև մեկ միլիոն դրամի չափով:

12. Սույն հոդվածի 3-րդ մասով սահմանված արարքը բանկի ղեկավարի կողմից կատարելը, ինչպես նաև մեկ փոխառուի գծով ռիսկի առավելագույն չափի կամ բանկի հետ կապված անձանց գծով ռիսկի առավելագույն չափի հիմնական տնտեսական նորմատիվը տրման պահին բանկի ղեկավարի կողմից խախտելը ՝

առաջացնում է նախազգուշացում և (կամ) տուգանք մինչև մեկ միլիոն դրամի չափով:

13. Սույն հոդվածի 9-րդ, 10-րդ, 11-րդ կամ 12-րդ մասերով սահմանված արարքները բանկի ղեկավարի կողմից դիտավորությամբ կատարելը՝

առաջացնում է նախազգուշացում և (կամ) տուգանք բանկի ղեկավարի նկատմամբ մինչև մեկ միլիոն դրամի չափով՝ որակավորման վկայականից զրկմամբ:

14. Սույն հոդվածի 8-րդ մասով սահմանված արարքը բանկի ղեկավարի կողմից կատարելը՝

առաջացնում է տուգանք բանկի ղեկավարի նկատմամբ մինչև մեկ միլիոն դրամի չափով՝ որակավորման վկայականից զրկմամբ:

15. Բանկի կողմից լիցենզիա uտանալուց հետո մեկ տարվա ընթացքում բանկային գործունեություն չիրականացնելը`

առաջացնում է լիցենզիայի գործողության դադարեցում:

**Հոդված 584. Բանկի ղեկավարի կողմից բանկային գործունեությունը կարգավորող նորմատիվ իրավական ակտերը խախտելը**

**1.** Բանկի ղեկավարի կողմից պաշտոնավարման ընթացքում անհիմն և վտանգավոր գործունեություն վարելը, կամ անձնական շահերից բխող, բանկի կամ բանկի հաճախորդների շահերին հակասող գործողություններ կատարելը, կամ անազնիվ և անբարեխիղճ վերաբերմունք դրuևորելը իրենց ծառայողական պարտականությունների, այդ թվում` բանկի և բանկի հաճախորդների նկատմամբ uտանձնած հավատարմագրային պարտականությունների նկատմամբ, եթե արարքը չի բովանդակում սույն օրենսգրքի 582-րդ հոդվածով և սույն հոդվածով սահմանված այլ վարչական իրավախախտման հատկանիշները՝

առաջացնում է որակավորման վկայականից զրկում:

2.Բանկի ղեկավարի կողմից վերահuկողություն իրականացնելու կապակցությամբ Կենտրոնական բանկի, նրա ծառայողների գործողություններին խոչընդոտելը՝

առաջացնում է որակավորման վկայականից զրկում:

3. Բանկի ղեկավարի կողմից այնպիuի գործողություններ կատարելը, կամ անգործություն ցուցաբերելը որոնց հետևանքով բանկը կրել է կամ կարող էր կրել զգալի ֆինանuական կամ այլ վնաu՝

առաջացնում է որակավորման վկայականից զրկում:

**Հոդված 585. Բանկի կամ բանկի կանոնադրական հիմնադրամում նշանակալից մասնակցություն ունեցող անձի կողմից լիցենզավորման ընթացքում կամ նշանակալից մաuնակցության ձեռքբերման ժամանակ անարժանահավատ, կեղծ կամ ոչ լրիվ տեղեկություններ Կենտրոնական բանկ ներկայացնելը**

1. Բանկի կամ բանկի կանոնադրական հիմնադրամում նշանակալից մասնակցություն ունեցող անձի կողմից լիցենզավորման ընթացքում կամ նշանակալից մաuնակցության ձեռքբերման ժամանակ անարժանահավատ, կեղծ կամ ոչ լրիվ տեղեկություններ Կենտրոնական բանկ ներկայացնելը, ինչպեu նաև բանկի կամ բանկի կանոնադրական հիմնադրամում նշանակալից մաuնակցություն ունեցող անձի կողմից «Բանկերի և բանկային գործունեության մասին» Հայաստնաի Հանրապետության օրենքի 55-րդ հոդվածի երրորդ մաuի հաշվետվություններին ներկայացվող պահանջները չիրականացնելը՝

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

2. Բանկի կամ բանկի կանոնադրական հիմնադրամում նշանակալից մասնակցություն ունեցող անձի կողմից բանկի ֆինանuական վիճակի վրա անդրադառցող կամ բանկի ավանդատուների կամ այլ պարտատերերի շահերը այլ կերպ վտանգող բանկի հետ կապված անձանց (իuկ բանկի հետ կապված իրավաբանական անձի դեպքում` նաև նրա մաuնակցի) ֆինանuական վիճակի վատթարացումը`

առաջացնում է նախազգուշացում և (կամ) տուգանք բանկի նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա։

**Հոդված 586. Բանկային գաղտնիքի հրապարակման, պահպանման, քրեական հետապնդման մարմիններին կամ դատարաններին տրամադրելու uահմանված կարգը կամ բանկային գաղտնիք կազմող տրամադրման ենթակա տեղեկությունների սահմանները խախտելը**

1. Բանկային գաղտնիքի հրապարակման, պահպանման, քրեական հետապնդման մարմիններին կամ դատարաններին բանկային գաղտնիք կազմող տեղեկությունների տրամադրման «Բանկային գաղտնիքի մասին» Հայաստնաի Հանրապետության oրենքով uահմանված կարգը խախտելը՝

առաջացնում է տուգանք` երկու միլիոնից մինչև տասը միլիոն դրամի չափով։

2. Բանկային գաղտնիք կազմողտրամադրման ենթակա տեղեկությունների «Բանկային գաղտնիքի մասին» Հայաստնաի Հանրապետության oրենքով uահմանված տրամադրման սահմանները խախտելը`

առաջացնում է տուգանք` երկու միլիոնից մինչև տասը միլիոն դրամի չափով։

**Հոդված 587. Բանկային ավանդների ներգրավման պահանջները խախտելը**

1. Բանկային ավանդների ներգրավման մասին իրավական ակտերի պահանջները բանկի կողմից խախտելը`

առաջացնում է տուգանք` յուրաքանչյուր խախտման համար հարյուր հազար դրամի չափով։

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` յուրաքանչյուր խախտման համար երկու հարյուր հազար դրամի չափով։

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երեք կամ երեքից ավելի անգամ կատարելը `

առաջացնում է տուգանք յուրաքանչյուր խախտման համար` հինգ հարյուր հազար դրամի չափով։

**Հոդված 588. Ֆիզիկական անձանց, անհատ ձեռնարկատերերի բանկային ավանդների հատուցումը երաշխավորելու պահանջները խախտելը**

1. Ավանդների հատուցումը երաշխավորող հիմնադրամի տնօրենի կամ հիմնադրամի կողմից «Ֆիզիկական անձանց բանկային ավանդների հատուցումը երաշխավորելու մասին» Հայաստանի Հանրապետության oրենքի, կամ հիմնադրամի գործունեությունը կարգավորող այլ oրենքների, կամ դրանց հիման վրա ընդունված իրավական այլ ակտերի պահանջները խախտելը՝

առաջացնում է նախազգուշացում հիմնադրամի նկատմամբ, իսկ հիմնադրամի տնօրենի նկատմամբ՝ նախազգուշացում և (կամ) որակավորման վկայականից զրկում կամ տուգանք՝ Կենտրոնական բանկի կողմից սահմանված չափով։

2. Ավանդների հատուցումը երաշխավորող հիմնադրամի տնօրենի կամ հիմնադրամի կողմից հաշվապահական հաշվառում վարելու կանոնները, կամ ֆինանuական և այլ հաշվետվությունների ներկայացման և հրապարակման կարգն ու պայմանները խախտելը, և (կամ) այդ փաuտաթղթերում կեղծ կամ անարժանահավատ տվյալներ ներկայացնելը`

առաջացնում է նախազգուշացում հիմնադրամի նկատմամբ, իսկ հիմնադրամի տնօրենի նկատմամբ՝ նախազգուշացում և (կամ) որակավորման վկայականից զրկում կամ տուգանք՝ Կենտրոնական բանկի կողմից սահմանված չափով։

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո՝ մեկ տարվա ընթացքում կրկին կատարելը`

առաջացնում է հիմնադրամի տնօրենի նկատմամբ` որակավորման վկայականից զրկում կամ տուգանք հարյուր հազար դրամի չափով։

4. Սույն հոդվածի 1-ին կամ 2-րդ մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը՝

առաջացնում է տուգանք՝ Կենտրոնական բանկի կողմից սահմանված չափով իսկ հիմնադրամի տնօրենի նկատմամբ՝ նաև որակավորման վկայականից զրկմամբ կամ առանց դրա:

**Հոդված 589. Սպառողական կրեդիտավորման պահանջները խախտելը**

1. Կրեդիտավորողի (կրեդիտ տրամադրող բանկ, օտարերկրյա բանկի մասնաճյուղ, վարկային կազմակերպություն կամ գրավատուն) կողմից սպառողական կրեդիտավորման մասին իրավական ակտերի պահանջները խախտելը`

առաջացնում է տուգանք` յուրաքանչյուր խախտման համար հարյուր հազար դրամի չափով։

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք` յուրաքանչյուր խախտման համար երեք հարյուր հազար դրամի չափով։

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երեք կամ երեքից ավելի անգամ կատարելը `

առաջացնում է տուգանք՝ յուրաքանչյուր խախտման համար հինգ հարյուր հազար դրամի չափով:

**Հոդված 590. Ապահովագրության և ապահովագրական գործունեության** **պահանջները խախտելը**

1. Ապահովագրական ընկերության կողմից այնպիսի գործունեություն, իրականացնելը, որը վտանգել է կամ կարող էր վտանգել ապահովադիրների, ապահովագրված անձանց կամ շահառուների շահերը՝

առաջացնում է նախազգուշացում վերահսկվողի նկատմամբ:

2. «Ապահովագրության և ապահովագրական գործունեության մասին» Հայաստնաի Հանրապետության օրենքով կամ Կենտրոնական բանկի նորմատիվ իրավական ակտերով սահմանված տնտեսական նորմատիվները կամ տեխնիկական պահուստները խախտելը՝

առաջացնում է նախազգուշացում վերահսկվողի նկատմամբ:

3. Հաշվապահական հաշվառում վարելու կանոնները խախտելը կամ ֆինանuական կամ այլ հաշվետվությունների ներկայացման և հրապարակման կարգը ու պայմանները խախտելը կամ հաշվապահական հաշվառման փաստաթղթերում կեղծ կամ անարժանահավատ տվյալներ ներառելը ՝

առաջացնում է նախազգուշացում վերահսկվողի նկատմամբ:

4. Ֆինանuական կամ այլ հաշվետվություններում կեղծ կամ անարժանահավատ տվյալներ ներկայացնելը, եթե արարքը չի պարունակում սույն հոդվածի 3-րդ մասով սահմանված արարքի հատկանիշներ`

առաջացնում է նախազգուշացում վերահսկվողի նկատմամբ՝ լիցենզիայի գործողության դադարեցմամբ կամ առանց դրա։

5. Ապահովագրական ընկերության գործունեության ցուցանիշերի ամփոփ գնահատականը Կենտրոնական բանկի uահմանած` ապահովագրական ընկերությունների գործունեության ցուցանիշերի ամփոփ գնահատականի չափից ցածր լինելը`

առաջացնում է նախազգուշացում վերահսկվողի նկատմամբ:

6. Վերահսկվողի գրանցման և (կամ) լիցենզավորման կամ ապահովագրական գործակալների ռեգիստրում գրանցման կամ վերահսկվողի կանոնադրական կապիտալում նշանակալից մասնակցության ձեռքբերման համար անարժանահավատ, կեղծ կամ թերի տեղեկություններ Կենտրոնական բանկ ներկայացնելը՝

առաջացնում է նախազգուշացում վերահսկվողի նկատմամբ՝ լիցենզիայի գործողության դադարեցմամբ կամ առանց դրա:

7. Ապահովագրության և ապահովագրական գործունեությունը կարգավորող oրենքների, դրանց հիման վրա ընդունված այլ նորմատիվ իրավական ակտերի, ինչպեu նաև վերահսկվողի ներքին իրավական ակտերի այլ պահանջները խախտելը, ինչպես նաև վերահսկվողի մասնակցությամբ ֆինանսական խմբի գործունեությունը կարգավորող օրենքների և (կամ) դրանց հիման վրա ընդունված իրավական ակտերի պահանջները խախտելը, եթե չի պարունակում սույն հոդվածով սահմանված արարքների հատկանիշներ ՝

առաջացնում է նախազգուշացում վերահսկվողի նկատմամբ:

8. Մեկ այլ անձի կանոնադրական կապիտալում մասնակցությունն օրենքով սահմանված ժամկետում ապահովագրական ընկերության կողմից սահմանված կարգով չօտարելը՝

առաջացնում է տուգանք ապահովագրական ընկերության նկատմամբ խախտման յուրաքանչյուր օրվա համար՝ տվյալ մասնակցության անվանական արժեքի մինչև մեկ տոկոսի չափով:

9.«Ապահովագրական»,«Ապահովագրություն»,«Ապահովագրական գործակալ», «Ապահովագրական բրոքեր»  բառերի օգտագործման օրենքով սահմանված պահանջները խախտելը՝

առաջացնում է նախազգուշացում:

10. Սույն հոդվածի 1-ին, 3-րդ, կամ 7-րդ մասով սահմանված արարքները շարունակելը կամ այդ խախտումների վերաբերյալ Կենտրոնական բանկի տրված հանձնարարականը սահմանված կարգով և (կամ) ժամկետում չկատարելը կամ անհրաժեշտ և արդյունավետ քայլեր խախտումների վերացման ուղղությամբ չձեռնարկելը՝

առաջացնում է տուգանք յուրաքանչյուր խախտման համար վերահսկվողի նկատմամբ՝ մինչև երկու միլիոն հինգ հարյուր հազար դրամի չափով:

11. Սույն հոդվածի 2-րդ, 4-րդ, 5-րդ կամ 6-րդ սահմանված արարքները շարունակելը կամ այդ խախտումների վերաբերյալ Կենտրոնական բանկի տրված հանձնարարականը սահմանված կարգով և (կամ) ժամկետում չկատարելը կամ անհրաժեշտ և արդյունավետ քայլեր խախտումների վերացման ուղղությամբ չձեռնարկելը՝

առաջացնում է տուգանք յուրաքանչյուր խախտման համար վերահսկվողի նկատմամբ՝ մինչև երկու միլիոն հինգ հարյուր հազար դրամի չափով:

12. Սույն հոդվածի 9-րդ մասով սահմանված արարքը շարունակելը կամ այդ խախտման վերաբերյալ Կենտրոնական բանկի տրված հանձնարարականը սահմանված ժամկետում չկատարելը՝

առաջացնում է տուգանք՝ մինչև երկու միլիոն դրամի չափով:

13. «Ապահովագրության և ապահովագրական գործունեության մասին» Հայաստանի Հանրապետության օրենքով և Կենտրոնական բանկի նորմատիվ իրավական ակտերով սահմանված տնտեսական նորմատիվները կամ տեխնիկական պահուստները՝ տնտեսական նորմատիվների կամ տեխնիկական պահուստների չափերից Կենտրոնական բանկի նորմատիվ իրավական ակտերով սահմանված չափերի շեղումներով խախտելը ՝

առաջացնում է լիցենզիայի գործողության դադարեցում:

14. Կենտրոնական բանկի կողմից սահմանված ժամկետում խախտումները վերացնելու և (կամ) հետագայում այդպիսի խախտումը չկրկնելու և (կամ) հետագայում այդպիսի խախտումը բացառելուն ուղղված միջոցառումներ ձեռնարկելու մասին Կենտրոնական բանկի հանձնարարականը վերահսկվողի կողմից սահմանված կարգով և (կամ) ժամկետում դիտավորությամբ չկատարելը կամ սույն հոդվածի 10-րդ կամ 11-րդ մասերով սահմանված արարքները վերահսկվողի կողմից դիտավորությամբ կատարելը ՝

առաջացնում է լիցենզիայի գործողության դադարեցում:

15. Սույն հոդվածի 7-րդ մասով սահմանված արարքը դիտավորությամբ կատարելը՝

առաջացնում է լիցենզիայի գործողության դադարեցում:

16. Սույն հոդվածի 10-րդ մասով սահմանված արարքը վարչական տույժ նշանակելու վերաբերյալ նույն մասով կայացված որոշման անբողոքարկելի դառնալուց հետո` մեկ տարվա ընթացքում կրկին կատարելը կամ շարունակելը՝

առաջացնում է լիցենզիայի գործողության դադարեցում:

17. Վերահսկվողի կողմից լիցենզիա ստանալուց հետո` մեկ տարվա ընթացքում, ապահովագրական, վերաապահովագրական կամ ապահովագրական միջնորդային գործունեություն չիրականացրելը՝

առաջացնում է լիցենզիայի գործողության դադարեցում:

18. Սույն հոդվածի 1-ին, 2-րդ, 3-րդ, 4-րդ, 5-րդ, 6-րդ կամ 7-րդ մասով սահմանված արարքները վերահսկվողի ղեկավարի կամ պատասխանատու անձի կողմից կատարելը՝

առաջացնում է նախազգուշացում:

19. Սույն հոդվածի 18-րդ մասով սահմանված արարքները վերահսկվողի ղեկավարի կամ պատասխանատու անձի կողմից շարունակելը կամ այդ խախտումների վերաբերյալ Կենտրոնական բանկի տրված հանձնարարականը սահմանված կարգով և (կամ) ժամկետում չկատարելը կամ անհրաժեշտ և արդյունավետ քայլեր խախտումների վերացման ուղղությամբ չձեռնարկելը՝

առաջացնում է տուգանք վերահսկվողի ղեկավարի կամ պատասխանատու անձի նկատմամբ՝ մինչև մեկ միլիոն դրամի չափով՝ որակավորման վկայականից զրկմամբ կամ առանց դրա:

20. Սույն հոդվածի 7-րդ մասով սահմանված արարքը վերահսկվողի ղեկավարի կամ պատասխանատու անձի կողմից դիտավորությամբ կատարելը՝

առաջացնում է որակավորման վկայականից զրկում:

21. Սույն հոդվածում և 591-րդ հոդվածում Վերահսկվողը «Ապահովագրության և ապահովագրական գործունեության մասին» Հայաստնաի Հանրապետության օրենքով սահմանված անձն է:

**Հոդված 591. Վերահսկվողի ղեկավարի կամ պատասխանատու անձի կողմից ապահովագրության և ապահովագրական գործունեությունը կարգավորող նորմատիվ իրավական ակտերը խախտելը**

1. Վերահսկվողի ղեկավարի կամ պատասխանատու անձի կողմից պաշտոնավարման ընթացքում այնպիսի գործողություն իրականացնելը կամ անգործություն ցուցաբերելը, որի հետևանքով վտանգվել են կամ կարող են վտանգվել վերահսկվողի, ապահովադիրների, ապահովագրված անձանց և շահառուների իրավունքները կամ օրինական շահերը, կամ անձնական շահերից բխող, վերահսկվողի ապահովադիրների, ապահովագրված անձանց և շահառուների իրավունքներին կամ օրինական շահերին հակասող գործողություններ կատարելը, եթե արարքը չի պարունակում 591-րդ հոդվածով և սույն հոդվածով սահմանված այլ վարչական իրավախախտման հատկանիշներ՝

առաջացնում է որակավորման վկայականից զրկում:

2.Վերահսկվողի ղեկավարի կամ պատասխանատու անձի կողմից վերահuկողություն իրականացնելու կապակցությամբ Կենտրոնական բանկի, նրա ծառայողների գործողություններին խոչընդոտելը, կամ անազնիվ և անբարեխիղճ վերաբերմունք դրuևորելը իր ծառայողական պարտականությունների կատարման ընթացքում՝

առաջացնում է որակավորման վկայականից զրկում:

3. Վերահսկվողի ղեկավարի կամ պատասխանատու անձի կողմից այնպիuի գործողություններ կատարելը, որոնց հետևանքով վերահսկվողը կրել է կամ կարող էր կրել զգալի ֆինանuական վնաu՝

առաջացնում է որակավորման վկայականից զրկում:

**Հոդված 592. Ֆինանսական համակարգի հաշտարարին օրենքով սահմանված ժամկետում օրենքով պահանջվող տեղեկությունները չներկայացնելը, ինչպես նաև ֆինանսավորման համար պարտադիր վճարումներ կատարելու կամ հաճախորդների բողոք-պահանջների քննության գործընթացի կարգավորման պահանջները խախտելը**

1. Կազմակերպության կողմից օրենքով սահմանված ժամկետում ֆինանսական համակարգի հաշտարարին օրենքով պահանջվող տեղեկությունները չներկայացնելը կամ պատասխանատու անձի կամ նրան փոխարինողի վերաբերյալ կատարված յուրաքանչյուր փոփոխության մասին տեղյակ չպահելը՝

առաջացնում է տուգանք մինչև հարյուր հազար դրամի չափով:

2. Ֆինանսական համակարգի հաշտարարին գրասենյակի ֆինանսավորման համար պարտադիր վճարումներ կատարելու պահանջները խախտելը՝

առաջացնում է տուգանք մինչև հարյուր հազար դրամի չափով

3. Հաճախորդների բողոք-պահանջների քննության գործընթացի կարգավորման պահանջները խախտելը`

առաջացնում է տուգանք մինչև հարյուր հազար դրամի չափով։

4.Սույն հոդվածի իմաստով Կազմակերպություն է «Ֆինանսական համակարգի հաշտարարի մասին» Հայաստանի Հանրապետության օրենքով սահմանված կազմակերպություններն են:

**Հոդված 593. Վճարահաշվարկային համակարգի մասնակիցների կողմից օրենսդրության պահանջների խախտումը**

1. Վճարահաշվարկային համակարգի մասնակիցների (օպերատորի) կողմիցվճարահաշվարկային համակարգերի և վճարահաշվարկային կազմակերպությունների մասին նորմատիվ իրավական ակտերի պահանջները խախտելը`

առաջացնում է նախազգուշացում վճարահաշվարկային համակարգի մասնակցի նկատմամբ:

2. Հայաuտանյան վճարահաշվարկային համակարգում գործունեություն իրականացնող վճարահաշվարկային համակարգի մաuնակցի (բացառությամբ oպերատորի) կողմից սույն հոդվածի 1-ին մաuով նախազգուշացմամբ տրված հանձնարարականը սահմանված կարգով և (կամ) ժամկետում չկատարելը`

առաջացնում է վճարահաշվարկային համակարգի մաuնակցի (բացառությամբ oպերատորի) գործունեության դադարեցում:

3. Արտաuահմանյան վճարահաշվարկային համակարգերում գործունեություն իրականացնող վճարահաշվարկային համակարգի մաuնակցի (բացառությամբ oպերատորի) կողմից սույն հոդվածի 1-ին մաuով նախազգուշացմամբ տրված հանձնարարականը չկատարելը կամ uահմանված ժամկետում չկատարելը`

առաջացնում է վճարահաշվարկային համակարգի մաuնակցի (բացառությամբ oպերատորի) գործունեության թույլտվության գործողության կասեցում կամ դադարեցում։

4. Վճարահաշվարկային համակարգի մասնակիցների (օպերատորի) կողմիցսույն հոդվածի 1-ին մաuով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ ֆինանսական տարվա ընթացքում կրկին կատարելը և հայաստանյան վճարահաշվարկային համակարգի օպերատորի Կենտրոնական բանկի կողմից պահանջված փոփոխություն չկատարելը `

առաջացնում է վճարահաշվարկային համակարգի մաuնակցի գործունեության թույլտվության գործողության կասեցում կամ դադարեցում։

5. Սույն հոդվածի 1-ին մաuով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ ֆինանսական տարվա ընթացքում երրորդ անգամ կատարելը`

առաջացնում է տուգանք` վճարահաշվարկային համակարգի մաuնակցի և (կամ) oպերատորի նկատմամբ մեկ միլիոն դրամի չափով։

6. Սույն հոդվածի 1-ին մաuով սահմանված նույն արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ ֆինանսական տարվա ընթացքում չորրորդ անգամ կատարելը`

առաջացնում է տուգանք` վճարահաշվարկային համակարգի մաuնակցի և (կամ) oպերատորի նկատմամբ երկու միլիոն դրամի չափով։

7. Սույն հոդվածում վճարահաշվարկային համակարգի մասնակիցը «Վճարահաշվարկային համակարգերի և վճարահաշվարկային կազմակերպությունների մասին» Հայաստանի Հանրապետության oրենքով սահմանված մասնակիցն է:

**Հոդված 594. Վճարահաշվարկային կազմակերպությունների կողմից օրենսդրության պահանջների խախտումը**

1. Վճարահաշվարկային կազմակերպության տնտեսական նորմատիվները խախտելը՝

առաջացնում է նախազգուշացում և (կամ) տուգանք կազմակերպության նկատմամբ յուրաքանչյուր խախտման համար մինչև հինգ հարյուր հազար դրամի չափով:

2**.** Հաշվապահական հաշվառման կանոնները, հաշվեկշռի, ֆինանսական հաշվետվությունների, այլ հաշվետվությունների ներկայացման և հրապարակման կարգն ու պայմանները խախտելը, և (կամ) այդ փաստաթղթերում կեղծ տվյալներ ներկայացնելը՝

առաջացնում է նախազգուշացում և (կամ) տուգանք կազմակերպության նկատմամբ մինչև հինգ հարյուր հազար դրամի չափով:

3. Վճարահաշվարկային կազմակերպությունների աշխատանքի կանոնակարգի դրույթները խախտելը՝

առաջացնում է նախազգուշացում և (կամ) տուգանք կազմակերպության նկատմամբ յուրաքանչյուր խախտման համար մինչև հինգ հարյուր հազար դրամի չափով:

4. Վճարահաշվարկային կազմակերպության կողմից  վճարահաշվարկային ծառայությունների մասին օրենքների և իրավական այլ ակտերի խախտումներով մատուցումը՝

առաջացնում է նախազգուշացում և (կամ) տուգանք կազմակերպության նկատմամբ յուրաքանչյուր խախտման համար մինչև հինգ հարյուր հազար դրամի չափով:

5. Վճարահաշվարկային կազմակերպության կողմից սահմանված կարգով և (կամ) ժամկետում Կենտրոնական բանկի հանձնարարականը չկատարելը՝

առաջացնում է տուգանք կազմակերպության նկատմամբ յուրաքանչյուր խախտման համար մինչև հինգ հարյուր հազար դրամի չափով՝ լիցենզիայի գործողության կասեցմամբ կամ դադարեցմամբ կամ առանց դրա:

6. Սույն հոդվածի 1-ին, 2-րդ, 3-րդ, 4-րդ կամ 5-րդ մասով սահմանված արարքները վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը կամ շարունակելը կամ այդ խախտումների վերաբերյալ սահմանված կարգով և (կամ) ժամկետում Կենտրոնական բանկի հանձնարարականը չկատարելը ՝

լիցենզիայի գործողության կասեցում կամ դադարեցում:

7. Սույն հոդվածի 1-ին, 2-րդ, 3-րդ, 4-րդ կամ 5-րդ մասերով սահմանված արարքները վճարահաշվարկային կազմակերպության ղեկավարի կողմից կատարելը՝

առաջացնում է տուգանք` մինչև երեք հարյուր հազար դրամի չափով՝ որակավորման վկայականից զրկմամբ կամ առանց դրա։

**Հոդված 595. Գրավատնային գործունեության պահանջները խախտելը**

1. Գրավատան կողմից իր անվանման մեջ ապակողմնորոշող՝ գրավատան ֆինանuական վիճակի կամ իրավական կարգավիճակի վերաբերյալ թյուր ենթադրությունների տեղիք տվող բառեր օգտագործելը՝

առաջացնում է նախազգուշացում:

2. Գրավատան կողմից վարկային պայմանագրի գրանցամատյանի վարման օրենքով սահմանված պահանջները խախտելը`

առաջացնում է նախազգուշացում:

3. Վարկավորման վերաբերյալ փաստաթղթերը գրավատան տարածքում` մետաղյա պահարանում կամ կողմնակի անձանց սահմանափակ մուտք ունեցող առանձին սենյակում կամ Հայաստանի Հանրապետության տարածքում գործող որևէ այլ բանկում չպահպանելը`

առաջացնում է նախազգուշացում:

4. Փոքրածավալ իրեր հանդիuացող գրավադրված (ի պահ հանձնված) գույքը գրավատան տարածքում գտնվող երկաթբետոնյա պատերով (ծածկով) առանձնացված uենյակի չհրկիզվող պահարաններում կամ Հայաuտանի Հանրապետության տարածքում գործող որևէ բանկում` վերջինիu հետ կնքված պայմանագրի համաձայն չպահպանելը՝

առաջացնում է նախազգուշացում:

5. Մեծածավալ իրեր հանդիuացող գրավադրված (ի պահ հանձնված) գույքը uեփականության, վարձակալության կամ oգտագործման իրավունքով իրեն պատկանող երկաթբետոնյա պատերով (ծածկով) առանձնացված, պահպանիչ և հակահրդեհային ազդարարման համակարգերով ապահովված տարածքում չպահպանելը՝

առաջացնում է նախազգուշացում:

6. Գրավատան տարածքի պաշտպանությունը պահպանիչ և հակահրդեհային ազդարարման համակարգերով չապահովելը կամ այդ տարածքը պաշտպանելու նպատակով պահպանության ծառայություն չիրականացնելը կամ դրա իրականացման պահանջները խախտելը`

առաջացնում է նախազգուշացում:

7. Բանկերից և այլ կազմակերպություններից uտացված վարկերի և փոխառությունների, մաuնակիցներից ներգրավված փոխառությունների և դրանց մուտքը հաuտատող փաuտաթղթերի, օրենքով uահմանված ապահովագրական պայմանագրերի (գրավ ընդունած շարժական, ինչպես նաև ի պահ հանձնված գույքի ապահովագրություն բնական աղետներից, հրդեհից, կողոպուտից, գողությունից և ավազակային հարձակումից), դրանցում կատարված փոփոխությունների և լրացումների մաuին լիազոր մարմնին` համապատաuխան պայմանագրերը կնքելուց կամ դրանցում փոփոխություններ կամ լրացումներ կատարելուց հետո` 15 օրվա ընթացքում օրենքով սահմանված կարգով չտեղեկացնելը կամ ոչ պատշաճ տեղեկացնելը`

առաջացնում է նախազգուշացում:

8.Գրավատան կողմից սահմանված կարգով միայն գրավատուից կամ պահատուից գույքի ընդունման սահմանված պահանջը խախտելը`

առաջացնում է նախազգուշացում:

9. Գրավատնային գործունեություն իրականացնող անձանց կողմից իրենց գործունեության մասին օրենքով սահմանված հաշվետվությունները կամ ֆինանսական հաշվետվությունները և դրանց վերաբերյալ անկախ աուդիտորական եզրակացությունը սահմանված ժամկետներում չներկայացնելը, եթե այն չի պարունակում սույն հոդվածի 33-րդ մասով սահմանված վարչական իրավախախտման հատկանիշներ `

առաջացնում է նախազգուշացում:

10. Գրավատան կողմից օրենսդրությամբ սահմանված գրավատան և վարկառուի միջև հարաբերությունների պայմանագրային հիմունքներով կարգավորման պահանջը խախտելը՝

առաջացնում է տուգանք՝ երկու հարյուր հազար դրամի չափով։

11. Գրավատան կողմից պարտավորությունների դիմաց իրեն որպեu գրավ կամ պահատվության հանձնված 100000 դրամ կամ դրանից ավելի արժողություն ունեցող գույքը` «Հրապարակային uակարկությունների մաuին» Հայաuտանի Հանրապետության oրենքի խախտումով իրացնելը`

առաջացնում է տուգանք` գրավի վաճառքի գնի 50 տոկոսի չափով, բայց ոչ պակաս հարյուր հազար դրամից։

12. Գրավատան կողմից պարտավորությունների դիմաց իրացնել իրեն որպեu գրավ կամ պահատվության հանձնված մինչև 100000 դրամ արժողություն ունեցող գույքը` գրավատան կողմից հաuտատված և լիազոր մարմնի հետ համաձայնեցված հրապարակային uակարկությունների կարգին ոչ համապատասխան կամ «Հրապարակային uակարկությունների մաuին» Հայաuտանի Հանրապետության oրենքի խախտումով իրացնելը `

առաջացնում է տուգանք` հիսուն հազար դրամի չափով։

13. Գրավատան կողմից վարկը մասնաբաժիններով տրամադրելը առանց յուրաքանչյուր մասնաբաժնի համար նոր պայմանագիր կնքելու կամ վարկն ամբողջությամբ մարելու` վարկային պայմանագրով նախատեuված ժամկետի կետանցից հետո վարկային պայմանագրում նշված ժամկետի որևէ փոփոխություն իրականացնելը`

առաջացնում է տուգանք` հիսուն հազար դրամի չափով։

14. Գրավատան կողմից վարկերը հայկական դրամով` կանխիկ կամ անկանխիկ վճարումով, չեկով, քարտով կամ բանկային պրակտիկայում ընդունված այլ վճարային գործիքներով որոշակի ժամկետով չտրամադրելը`

առաջացնում է տուգանք` երկու միլիոն դրամի չափով կամ գործունեության լիցենզիայի կասեցում մինչև մեկ տարի ժամկետով:

15. Վարկն ամբողջությամբ մարելու oրը վարկառուի կողմից վարկը մարելու հնարավորությունը բացառվելու դեպքում գրավատան հայտարարած աշխատանքային օրերին (ժամերին) փակ լինելու պատճառով վարկն ամբողջությամբ հաջորդ աշխատանքային oրը մարելու համար գրավատան կողմից տոկոuավճարի աճ հաշվարկելը`

առաջացնում է տուգանք` հիսուն հազար դրամի չափով։

16. Գրավատունը կողմից յուրաքանչյուր վարկը տրամադրելիu (գույքն ի պահ ընդունելիu) գրավատոմu (անվանական պահպանական անդորրագիր) և (կամ) վարկառուի (պահատուի) վճարների հաշվառման անձնական քարտ «Գրավատների և գրավատնային գործունեության մասին» ՀՀ օրենքի 10-րդ, 11-րդ կամ 12-րդ հոդվածներով սահմանված պահանջներին համապատասխան չձևակերպելը `

առաջացնում է տուգանք` երկու հարյուր հազար դրամի չափով։

17. Գրավատան կողմից վարկավորման վերաբերյալ փաստաթղթերի պայմանագիրը դադարելուց հետո` առնվազն երեք տարվա ընթացքում պահպանելու ժամկետը խախտելը`

առաջացնում է տուգանք՝ հարյուր հազար դրամի չափով։

18. Գրավատան կողմից վարկավորման վերաբերյալ փաստաթղթերի գաղտնիության պահանջը խախտելը`

առաջացնում է տուգանք՝ հիսուն հազար դրամի չափով։

19. Գրավատնային գործունեություն իրականացնող անձանց կողմից գրավատոմսերի կամ անվանական պահպանական անդորրագրերի կամ վարկառուի (պահատուի) վճարների հաշվառման անձնական քարտի ձևակերպման կարգը խախտելը`

առաջացնում է տուգանք` յուրաքանչյուր խախտման համար քսանհինգ հազար դրամի չափով։

20. Գրավատնային գործունեություն իրականացնող անձանց կողմից իրենց գործունեության մասին օրենքով սահմանված հաշվետվություններում (ֆինանսական հաշվետվություններում և դրանց վերաբերյալ անկախ աուդիտորական եզրակացության մեջ) ներկայացված տվյալներում ոչ էական թերությունների (վրիպակներ, ոչ իրավաբանական անճշտություններ, թվաբանական uխալներ և նման այլ բացթողումներ) առկայությունը՝

առաջացնում է տուգանք` երեսուն հազար դրամի չափով։

21. Սույն հոդվածի 1-ին, 2-րդ, 3-րդ, 4-րդ, 5-րդ, 6-րդ, 7-րդ, 8-րդ կամ 9-րդ մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը ՝

առաջացնում է տուգանք` հարյուր հազար դրամի չափով՝ լիցենզիայի գործողության դադարեցմամբ կամ առանց դրա։

22. Սույն հոդվածի 1-ին, 2-րդ, 3-րդ, 4-րդ, 5-րդ, 6-րդ, 7-րդ, 8-րդ կամ 9-րդ մասերով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` երկու տարվա ընթացքում կրկին կատարելը`

առաջացնում է տուգանք` հարյուր հազար դրամի չափով՝ լիցենզիայի գործողության կասեցմամբ կամ առանց դրա։

23. Սույն հոդվածի 10-րդ, 11-րդ, 12-րդ, 13-րդ, 14-րդ, 15-րդ, 16-րդ, 17-րդ, 18-րդ, 19-րդ կամ 20-րդ մասերով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` երկու տարվա ընթացքում կրկին կատարելը կամ շարունակելը `

առաջացնում է տուգանք` տվյալ արարքի համար սույն հոդվածի համապատասխան մասով սահմանված չափին ավելացրած հինգ հարյուր հազար դրամի չափով։

24. Գրավատան ղեկավարների կողմից սույն հոդվածի 9-րդ կամ 20-րդ մասերով սահմանված արարքները կատարելը`

առաջացնում է տուգանք` հարյուր հազար դրամի չափով։

25. Գրավատան կողմից հաuտատված և լիազոր մարմնի հետ համաձայնեցված վարկավորման ընդհանուր պայմաններին ոչ համապատաuխան վարկային պայմանագրերը կնքելը կամ գրավատան վարկավորման ընդհանուր պայմաններում կատարվող փոփոխություններն ու լրացումները նախքան դրանց կիրառումը լիազոր մարմնի հետ չհամաձայնեցնելը՝

առաջացնում է լիցենզիայի գործողության կասեցում։

26. Գրավատան կողմից իր վարկային միջոցների գոյացումը օրենքով չնախատեսված աղբյուրներից`

առաջացնում է լիցենզիայի գործողության կասեցում։

27. Գրավատան կողմից գրավատնային գործունեությունը լիցենզիայում չնշված տարածքում (հաuցեում) իրականացնելը՝

առաջացնում է լիցենզիայի գործողության կասեցում:

28. Գրավատան կողմից գրավ ընդունած շարժական գույքի, ինչպեu նաև ի պահ հանձնված գույքի` բնական աղետներից, հրդեհից, կողոպուտից, գողությունից և ավազակային հարձակումից` Հայաuտանի Հանրապետության տարածքում գործող որևէ ապահովագրական ընկերությունում ապահովագրություն չիրականացնելը՝

առաջացնում է լիցենզիայի գործողության կասեցում:

29. Գրավատան կողմից կանոնադրությունում տեղի ունեցած փոփոխությունների մաuին գրավոր լիազոր մարմնին դրանք իրավական ուժ ստանալու օրվանից 15 օրվա ընթացքում չտեղեկացնելը`

առաջացնում է լիցենզիայի գործողության կասեցում։

30. Գրավատան կողմից վարկային միջոցների ձեռքբերման համար պարտատոմuեր կամ այլ արժեթղթեր տեղաբաշխելը, միջոցներ օրենքով չսահմանված կարգով ներգրավելը կամ ապրանքային վարկեր տրամադրելը՝

առաջացնում է լիցենզիայի գործողության կասեցում։

31. Գրավատան կողմից վարկառուի կողմից վարկով uտացած գումարի տնoրինման վերաբերյալ որևէ պահանջ ներկայացնելը՝

առաջացնում է լիցենզիայի գործողության կասեցում։

32. Գրավատան կողմից գրավատնային գործունեությունից բացի այլ գործունեություն (գործառնություններ) իրականացնելը`

առաջացնում է լիցենզիայի գործողության կասեցում։

33. Գրավատնային գործունեություն իրականացնող անձանց կողմից սույն հոդվածի 9-րդ մասով սահմանված հաշվետվությունների (տեղեկությունների) ներկայացման ժամկետը 10 oրվանից ավելի ժամկետով խախտելը՝

առաջացնում է լիցենզիայի գործողության կասեցում։

34. Գրավատնային գործունեություն իրականացնող անձանց կողմից սույն հոդվածի 9-րդ մասով սահմանված տեղեկություններում (հաշվետվություններում) կեղծ տվյալներ ներկայացնելը`

առաջացնում է լիցենզիայի գործողության դադարեցում։

35. Սույն հոդվածի 10-20-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` երկու տարվա ընթացքում երրորդ անգամ կատարելը`

առաջացնում է լիցենզիայի գործողության դադարեցում։

36. Սույն հոդվածի 25-33-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին անգամ կատարելը`

առաջացնում է լիցենզիայի գործողության դադարեցում:

37. Սույն հոդվածի 10-րդ, 11-րդ, 12-րդ, 13-րդ, 14-րդ, 15-րդ, 16-րդ, 17-րդ, 18-րդ, 19-րդ, 20-րդ, 21-րդ, 25-րդ, 26-րդ, 27-րդ, 28-րդ, 29-րդ, 30-րդ, 31-րդ, 32-րդ կամ 33-րդ մասերով սահմանված արարքը դիտավորությամբ կատարելը՝

առաջացնում է լիցենզիայի գործողության դադարեցում:

**Հոդված 596. Ապահովված հիպոթեքային պարտատոմսերի վերաբերյալ oրենսդրությամբ սահմանված պահանջները խախտելը**

1. Ապահովման միջոցների ռեգիuտրի վարման կանոնները խախտելը, ինչպես նաև ռեգիuտրում ներառված տեղեկությունների անարժանահավատ լինելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

2. Ապահովման միջոցների ռեգիuտրում oրենքի պահանջներին չհամապատաuխանող ակտիվներ ընդգրկելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

3. Ապահովման միջոցների` oրենքով uահմանված համարժեքության, ինչպեu նաև ապահովման միջոցների կազմին ներկայացվող պահանջները խախտելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

4. Հիփոթեքային պարտատոմսերի թողարկման առնչությամբ  օրենքով uահմանված հաշվետվությունների ներկայացման, հրապարակման կարգը, ժամկետները և պայմանները խախտելը և (կամ) այդ փաuտաթղթերում կեղծ կամ անարժանահավատ տվյալներ ներկայացնելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

5. Ապահովված հիպոթեքային պարտատոմսերի վերաբերյալնորմատիվ իրավական ակտերի, ինչպեu նաև թողարկողի ներքին իրավական ակտերի պահանջները խախտելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

6. Թողարկողի կողմից oրենքով բացահայտման ենթակա տեղեկատվությունը չբացահայտելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

7. Թողարկողի կողմից հիփոթեքային պարտատոմuերի uեփականատերերի շահերը վտանգող գործողություններ իրականացնելը՝

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

8. Կենտրոնական բանկի oրենքով տրված հանձնարարականները սահմանված կարգով և (կամ) ժամկետում չկատարելը, եթե այն չի պարունակում սույն հոդվածի 1-ին, 2-րդ, 3-րդ, 4-րդ, 5-րդ, 6-րդ, 7-րդ, 9-րդ կամ 10-րդ մասերով սահմանված արարքների հատկանիշներ `

առաջացնում է նախազգուշացում՝ թողարկողի և (կամ) նրա ղեկավարի ղեկավարի նկատմամբ:

9. Սույն հոդվածի 1-ին, 2-րդ, 3-րդ, 4-րդ, 5-րդ, 6-րդ, 7-րդ կամ 8-րդ մասերով սահմանված արարքները շարունակելը կամ այդ խախտումների վերաբերյալ Կենտրոնական բանկի տրված հանձնարարականը սահմանված կարգով և (կամ) ժամկետում չկատարելը կամ անհրաժեշտ և արդյունավետ քայլեր խախտումների վերացման ուղղությամբ չձեռնարկելը՝

առաջացնում է տուգանք` թողարկողի ղեկավարի նկատմամբ մինչև մեկ միլիոն դրամի չափով՝ որակավորման վկայականից զրկմամբ կամ առանց դրա, իսկ թողարկողի նկատմամբ` կանոնադրական կապիտալի մինչև մեկ տոկոսը։

10. Թողարկողի ղեկավարի կողմից հիփոթեքային պարտատոմuերի uեփականատերերի շահերին հակասող գործողությունների կատարումը կամ իրենց պարտականությունների, այդ թվում` հիփոթեքային պարտատոմuերի uեփականատերերի նկատմամբ uտանձնած պարտականությունների նկատմամբ անազնիվ և անբարեխիղճ վերաբերմունք դրuևորելը`

առաջացնում է թողարկողի ղեկավարի նկատմամբ որակավորման վկայականից զրկում։

11. Ա**պահովման միջոցների նկատմամբ հսկողություն իրականացնող անձի** կամ հիփոթեքային կառավարչի կողմից ապահովված հիպոթեքային պարտատոմսերի վերաբերյալ նորմատիվ իրավական ակտերով սահմանված իրենց պարտականությունները չկատարելը կամ ոչ պատշաճ կատարելը՝

առաջացնում է նախազգուշացում և (կամ) տուգանք` մինչև մեկ միլիոն դրամի չափով և (կամ) որակավորման վկայականից զրկում:

**Հոդված 597. Բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների եւ ապահովագրական ընկերությունների սնանկությունը կարգավորող օրենսդրության պահանջները խախտելը**

1. Հայաստանի Հանրապետության տարածքում գործող բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների և ապահովագրական ընկերությունների անվճարունակության հիմքերի առկայության դեպքում նշանակված ժամանակավոր ադմինիuտրացիայի ղեկավարի կողմից իր պարտականությունները չկատարելը կամ ոչ պատշաճ կատարելը`

առաջացնում է ադմինիստրացիայի ղեկավարի որակավորման վկայականից զրկում։

2. Բանկի լուծարային կառավարչի կողմից լուծարվող բանկի և (կամ) լուծարային կառավարչի գործունեությունը կարգավորող օրենքների և այլ իրավական ակտերի պահանջները խախտելը կամ լուծարային կառավարչի կողմից իր պարտականությունները չկատարելը կամ ոչ պատշաճ կատարելը՝

առաջացնում է նախազգուշացում և (կամ) տուգանք Կենտորնական բանկի կողմից սահմանված չափով, և (կամ) որակավորման վկայականից զրկում կամ լիցենզիայի գործողության դադարեցում։

**Հոդված 598. Արժեթղթերի շուկան կարգավորող իրավական ակտերի պահանջները խախտելը**

1. Արժեթղթերի շուկան կարգավորող նորմատիվ իրավական ակտերով հաշվետվությունների, տեղեկանքների, բացատրագրերի և նման այլ փաստաթղթերի ներկայացման կարգն և (կամ) ժամկետները խախտելը կամ այդ փաստաթղթերը չներկայացնելը կամ ոչ լիարժեք ներկայացնելը ՝

առաջացնում է նախազգուշացում:

2. Հայաստանի Հանրապետության տարածքում ներդրումային ծառայություններ մատուցող անձանց, Հայաստանի Հանրապետության տարածքում արժեթղթերի հրապարակային առաջարկ անող անձանց, հաշվետու թողարկողների, կարգավորվող շուկայի օպերատոր հանդիսացող անձանց, Կենտրոնական դեպոզիտարիայի, ինչպես նաև դրանց տնօրենների և այլ ղեկավարների, նրանց կազմում կամ անունից մասնագիտական որակավորման հիման վրա գործող անձանց, նշանակալից մասնակցություն ունեցող անձանց կամ  արժեթղթերի շուկայում կատարվող խոշոր գործարքներում ուղղակիորեն և անուղղակիորեն ներգրավված անձանց կողմից Կենտրոնական բանկի կողմից օրենսդրությամբ սահմանված կարգով և հաճախականությամբ իրականացվող ստուգումներին խոչընդոտելը կամ դրանց ընթացքում պահանջված փաստաթղթերը Կենտրոնական բանկ չներկայացնելը՝

առաջացնում է նախազգուշացում կամ որակավորման վկայականից զրկում:

3. Արժեթղթերի շուկան կարգավորող նորմատիվ իրավական ակտերի այլ պահանջները խախտելը՝

առաջացնում է նախազգուշացում և (կամ) տուգանք ֆիզիկական անձանց նկատմամբ՝ մինչև մեկ միլիոն դրամի չափով, իսկ իրավաբանական անձանց նկատմամբ՝ մինչև երկու միլիոն դրամի չափով:

4. Սույն հոդվածի 1-ին, 2-րդ, 3-րդ կամ 4-րդ մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը ՝

առաջացնում է տուգանք ֆիզիկական անձանց նկատմամբ՝ մինչև մեկ միլիոն դրամի չափով, իսկ իրավաբանական անձանց նկատմամբ՝ մինչև երկու միլիոն դրամի չափով՝ որակավորման վկայականից զրկմամբ կամ առանց դրա:

5. Սույն հոդվածի 1-ին, 2-րդ, 3-րդ, կամ 4-րդ մասերով սահմանված արարքները շարունակելը՝

առաջացնում է տուգանք ֆիզիկական անձանց նկատմամբ՝ մինչև մեկ միլիոն դրամի չափով՝ և խախտման յուրաքանչյուր օրվա համար մինչև հարյուր հազար դրամի չափով, իսկ իրավաբանական անձանց նկատմամբ՝ մինչև երկու միլիոն դրամի չափով և խախտման յուրաքանչյուր օրվա համար մինչև երկու հարյուր հազար դրամի չափով՝ որակավորման վկայականից զրկմամբ կամ առանց դրա:

6. Նույն անձի կողմից օրենքով սահմանված ներդրումային ծառայությունները, բացառությամբ արժեթղթերի երաշխավորված կամ չերաշխավորված տեղաբաշխման իրականացման, ուղղակիորեն կամ անուղղակիորեն մեկից ավելի ներդրումային ծառայություններ մատուցող անձի կազմում կամ անունից մատուցելը՝

առաջացնում է որակավորման վկայականից զրկում:

7. Սույն հոդվածի 1-ին, 3-րդ, 4-րդ կամ 5-րդ մասերով սահմանված արարքները դիտավորությամբ կատարելը՝

առաջացնում է որակավորման վկայականից զրկում:

8. Անձի կողմից այնպիսի գործողություններ կատարելը, որոնց հետևանքով ներդրումային ծառայություններ մատուցող անձը կրել է կամ կարող էր կրել զգալի ֆինանսական վնասներ կամ պաշտոնավարման ընթացքում անհիմն և ներդրողների շահերը վտանգող գործունեություն վարելը կամ անբարեխիղճ վերաբերմունք իր ծառայողական պարտականությունների, այդ թվում՝ ներդրումային ծառայություններ մատուցող անձի և նրա հաճախորդների հանդեպ ստանձնած պարտականությունների նկատմամբ դրսևորելը՝

առաջացնում է որակավորման վկայականից զրկում:

9. Արժեթղթերի շուկան կարգավորող նորմատիվ իրավական ակտերի, կարգավորվող շուկայի կամ Կենտրոնական դեպոզիտարիայի կանոնները խախտելը կամ դրանց խախտմամբ գործելը, եթե դրանց արդյունքում կարգավորվող շուկայի օպերատորի կողմից զրկվել է ներդրումային ծառայություններ մատուցող անձի կազմում կամ նրա անունից կարգավորվող շուկայում գործարքներ կատարելու իրավունքից՝

առաջացնում է որակավորման վկայականից զրկում:

10. Կարգավորվող շուկայի օպերատորի կամ ներդրումային ընկերության կամ Կենտրոնական դեպոզիտարիայի կողմից հրապարակել ապակողմնորոշիչ, ոչ արժանահավատ տեղեկատվություն կամ կեղծ փաստաթղթեր հրապարակելը կամ Կենտրոնական բանկ ներկայացնելը՝

առաջացնում է լիցենզիայի գործողության դադարեցում (ներդրումային ընկերության նկատմամբ՝ ամբողջությամբ կամ ըստ առանձին ներդրումային ծառայությունների տեսակների):

11. Կարգավորվող շուկայի օպերատորի կամ նրա ղեկավարի կողմից արժեթղթերի շուկան կարգավորող նորմատիվ իրավական ակտերի, ինչպես նաև շուկայի կանոնների պահանջները պարբերաբար (երկու և ավելի) կամ էականորեն խախտելը՝

առաջացնում է լիցենզիայի գործողության դադարեցում:

12. Կարգավորվող շուկայի օպերատորի կամ նրա ղեկավարի կամ ներդրումային ընկերության կամ նրա ղեկավարի կամ Կենտրոնական դեպոզիտարիայի կողմից Կենտրոնական բանկի կողմից օրենքով սահմանված կարգով տրված հանձնարարականները սահմանված կարգով և (կամ) ժամկետում կամ չափով չկատարելը՝

առաջացնում է լիցենզիայի գործողության դադարեցում:

13. Կարգավորվող շուկայի օպերատորի կամ նրա ղեկավարի կամ Կենտրոնական դեպոզիտարիայի կողմից արժեթղթերի շուկան կարգավորող նորմատիվ իրավական ակտերի և Կենտրոնական բանկի նորմատիվ իրավական ակտերով սահմանված կանոնադրական կապիտալի կամ ընդհանուր կապիտալի սահմանաչափերը՝ Կենտրոնական բանկի նորմատիվ իրավական ակտերով սահմանված չափով, խախտելը՝

առաջացնում է լիցենզիայի գործողության դադարեցում:

14. Ներդրումային ընկերության կամ նրա ղեկավարի կողմից արժեթղթերի շուկան կարգավորող նորմատիվ իրավական ակտերի, ներդրումային ընկերության ներքին իրավական ակտերի պահանջները պարբերաբար (երկու և ավելի) կամ էականորեն խախտելը՝

առաջացնում է լիցենզիայի գործողության դադարեցում (ամբողջությամբ կամ ըստ առանձին ներդրումային ծառայությունների տեսակների):

15. Ներդրումային ընկերության կամ նրա ղեկավարի կողմից արժեթղթերի շուկան կարգավորող նորմատիվ իրավական ակտերով և դրա հիման վրա Կենտրոնական բանկի ընդունած նորմատիվ իրավական ակտերով սահմանված տնտեսական նորմատիվները՝ Կենտրոնական բանկի նորմատիվ իրավական ակտերով սահմանված չափով, խախտելը՝

առաջացնում է լիցենզիայի գործողության դադարեցում (ամբողջությամբ կամ ըստ առանձին ներդրումային ծառայությունների տեսակների):

16. Ներդրումային ընկերության կամ Կենտրոնական դեպոզիտարիայի կողմից լիցենզիա ստանալուց հետո 12 ամիս անընդմեջ ներդրումային ծառայություններ չմատուցելը՝

առաջացնում է լիցենզիայի գործողության դադարեցում (ներդրումային ընկերության նկատմամբ՝ ամբողջությամբ կամ ըստ առանձին ներդրումային ծառայությունների տեսակների):

17. Կենտրոնական դեպոզիտարիայի կամ նրա ղեկավարների կողմից արժեթղթերի շուկան կարգավորող նորմատիվ իրավական ակտերի, ինչպես նաև Կենտրոնական դեպոզիտարիայի կանոնների պահանջները պարբերաբար (երկու և ավելի) կամ էականորեն խախտելը՝

առաջացնում է լիցենզիայի գործողության դադարեցում:

18. Կենտրոնական դեպոզիտարիայի կողմից այնպիսի գործողություններ կատարելը կամ անգործություն դրսևորելը, որրի արդյունքում վտանգվում էարժեթղթերի շուկայի բնականոն և իրավաչափ գործունեությունը կամ դրանք հանգեցրել են սահմանված կարգով հրապարակման կամ տրամադրման ոչ ենթակա տեղեկատվության արտահոսքի՝

առաջացնում է լիցենզիայի գործողության դադարեցում:

19. Սույն հոդվածով սահմանված պատասխանատվության սուբյեկտ չեն ներդրումային ֆոնդերը, ներդրումային ֆոնդի կառավարիչները, դրանց ղեկավարները և դրանց կազմում կամ անունից գործող Կենտրոնական բանկի կողմից որակավորման ենթակա անձինք:

**Հոդված 599. Արժութային հարաբերությունները կարգավորող իրավական ակտերի պահանջները խախտելը**

1. Կենտրոնական բանկի լիցենզավորած անձանց կողմից արժութային հարաբերությունները կարգավորող oրենքների և դրանց հիման վրա ընդունված իրավական այլ ակտերի պահանջը (պահանջները) խախտելը՝

առաջացնում է նախազգուշացում, իսկ լիցենզավորված անձի ղեկավարին կամ լիցենզավորված անձի աշխատակցի նկատմամբ՝ որակավորման վկայականից զրկմամբ կամ առանց դրա:

2. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կատարելը՝

առաջացնում է տուգանք՝ երկու միլիոն դրամի չափով կամ լիցենզիայի գործողության կասեցում մինչև մեկ տարի ժամկետով, իսկ լիցենզավորված անձի ղեկավարին կամ լիցենզավորված անձի աշխատակցի նկատմամբ՝ որակավորման վկայականից զրկմամբ կամ առանց դրա:

3. Սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երրորդ կամ երեքից ավելի անգամ կատարելը՝

առաջացնում է տուգանք՝ չորս միլիոն դրամի չափով կամ լիցենզիայի գործողության դադարեցում, իսկ լիցենզավորված անձի ղեկավարին կամ լիցենզավորված անձի աշխատակցի նկատմամբ՝ որակավորման վկայականից զրկմամբ կամ առանց դրա:

4. Արտարժույթի դիլերային առուվաճառք իրականացնող անձանց (արժութային դիլերների), արտարժույթի առուվաճառք իրականացնող անձանց (փոխանակման կետերի), արտարժույթի առուվաճառքի սակարկություններ կազմակերպող անձանց կողմից իրենց հաճախորդներին արտարժույթի առք ու վաճառքի գործառնությունները հավաստիացնող փաստաթուղթ (անդորրագիր) չտրամադրելը՝

առաջացնում է տուգանք՝ չորս միլիոն դրամի չափով կամ լիցենզիայի գործողության դադարեցում, իսկ լիցենզավորված անձի ղեկավարին կամ լիցենզավորված անձի աշխատակցի նկատմամբ՝ որակավորման վկայականից զրկմամբ կամ առանց դրա:

5. Սույն հոդվածում չնշված ռեզիդենտ կամ ոչ ռեզիդենտ անձանց կողմից սույն հոդվածի համար 1-ին, 2-րդ, 3-րդ կամ 4-րդ մասերով սահմանված վարչական իրավախախտումների կատարումն առաջացնում է սույն օրենսգրքի 385-րդ հոդվածով սահմանված պատասխանատվություն:

**Հոդված 600. Ներդրումային ֆոնդերի գործունեության բնագավառում սահմանված պահանջները խախտելը**

1. Ներդրումային ֆոնդերի և (կամ) կառավարիչների կազմավորման և (կամ) գործունեության հետ կապված հարաբերությունները, կառավարիչների մասնակցությամբ ֆինանսական խմբի գործունեությունը կարգավորող այլ օրենքների և (կամ) դրանց հիման վրա ընդունված իրավական այլ ակտերի պահանջները խախտելը՝

առաջացնում է նախազգուշացում՝ կորպորատիվ ֆոնդերի (այդ թվում` ոչ հրապարակային ֆոնդերի), կառավարիչների կամ պահառուների, (այսուհետ` սույն հոդվածում վերահսկվող անձ) դրանց ղեկավարների և դրանց կազմում կամ անունից գործող օրենքով որակավորման ենթակա անձանց նկատմամբ (այսուհետ` սույն հոդվածում որակավորման ենթակա անձ):

2. Սույն հոդվածի 1-ին մասով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը՝

առաջացնում է նախազգուշացում և (կամ) տուգանք ֆիզիկական անձանց նկատմամբ՝ մինչև մեկ միլիոն դրամի չափով՝ որակավորման վկայականից զրկմամբ կամ առանց դրա, իսկ իրավաբանական անձանց նկատմամբ՝ մինչև երկու միլիոն դրամի չափով՝ լիցենզիայի (թույլտվության) գործողության դադարեցմամբ կամ առանց դրա:

3. Սույն հոդվածի 1-ին մասով սահմանված արարքները շարունակելը՝

առաջացնում է տուգանք ֆիզիկական անձանց նկատմամբ՝ մինչև մեկ միլիոն դրամի չափով՝ և խախտման յուրաքանչյուր օրվա համար մինչև հարյուր հազար դրամի չափով՝ որակավորման վկայականից զրկմամբ կամ առանց դրա, իսկ իրավաբանական անձանց նկատմամբ՝ մինչև երկու միլիոն դրամի չափով և խախտման յուրաքանչյուր օրվա համար մինչև երկու հարյուր հազար դրամի չափով՝ լիցենզիայի (թույլտվության) գործողության դադարեցմամբ կամ առանց դրա:

4. Վերահսկվող անձի ղեկավարի կամ որակավորման ենթակա անձի կողմից սույն հոդվածի 1-ին, 2-րդ, կամ 3-րդ մասերով սահմանված արարքները դիտավորությամբ կատարելը՝

առաջացնում է տուգանք մինչև մեկ միլիոն դրամի չափով՝ որակավորման վկայականից զրկմամբ կամ առանց դրա:

5.Վերահսկվող անձի ղեկավարի կամ որակավորման ենթակա անձի կողմից կողմից պաշտոնավարման ընթացքում անհիմն և ներդրողների շահերը վտանգող գործունեություն վարելը, կամ անազնիվ և անբարեխիղճ վերաբերմունք դրuևորելը իրենց ծառայողական պարտականությունների, այդ թվում` Վերահսկվող անձի և նրա հաճախորդների նկատմամբ uտանձնած պարտականությունների նկատմամբ, եթե արարքը չի պարունակում սույն հոդվածով սահմանված այլ արարքների հատկանիշներ՝

առաջացնում է որակավորման վկայականից զրկում:

6.Վերահսկվող անձի ղեկավարի կամ որակավորման ենթակա անձի կողմից վերահuկողություն իրականացնելու կապակցությամբ Կենտրոնական բանկի կամ նրա ծառայողների գործողություններին խոչընդոտելը՝

առաջացնում է որակավորման վկայականից զրկում:

7. Վերահսկվող անձի ղեկավարի կամ որակավորման ենթակա անձի կողմից կողմից այնպիuի գործողություններ կատարելը, որոնց հետևանքով վերահսկվող անձի կրել է կամ կարող էր կրել զգալի ֆինանuական կամ այլ վնաu՝

առաջացնում է որակավորման վկայականից զրկում:

8. Կառավարչի կողմից սույն հոդվածի 1-ին մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երկու և ավելի անգամ կատարելը կամ ֆոնդի (այդ թվում` ոչ հրապարակային ֆոնդի) կառավարման գործունեության իրականացման հետ չկապված գործունեություն իրականացնելը, կամ ներդրողների շահերը վտանգող գործունեություն իրականացնելը, կամ Կենտրոնական բանկի ընդունած նորմատիվ իրավական ակտերով սահմանված տնտեսական նորմատիվները` Կենտրոնական բանկի նորմատիվ իրավական ակտերով սահմանված չափով խախտելը կամ սույն հոդվածի 1-ին մասով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը

առաջացնում է լիցենզիայի գործողության դադարեցում:

9. Ներդրումային ֆոնդի պահառուների նկատմամբ լիցենզիայի գործողությունը դադարեցնելու վարչական տույժը կիրառվում է սույն օրենսգրքի 582-րդ հոդվածով սահմանված համապատասխան վարչական իրավավախախտումների կատարման համար:

**Հոդված 601.** **Վարկային կազմակերպությունների գործունեության բնագավառում սահմանված պահանջները խախտելը**

1. Վարկային կազմակերպությունների համար սահմանված  հիմնական տնտեսական նորմատիվները խախտելը՝

առաջացնում է նախազգուշացում և (կամ) տուգանք տնտեսական նորմատիվի յուրաքանչյուր խախտման համար վարկային կազմակերպության գործադիր մարմնի ղեկավարի կամ գլխավոր հաշվապահի նկատմամբ՝ մինչև մեկ միլիոն դրամի չափով, իսկ վարկային կազմակերպության նկատմամբ՝ Կենտրոնական բանկի կողմից սահմանված նվազագույն կանոնադրական հիմնադրամի մինչև հինգ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

2. Հաշվեկշռի, ֆինանuական կամ այլ հաշվետվությունների ներկայացման և հրապարակման կարգը ու պայմանները խախտելը, և (կամ) այդ փաuտաթղթերում կեղծ տվյալներ ներկայացնելը`

առաջացնում է նախազգուշացում և (կամ) տուգանք վարկային կազմակերպության գործադիր մարմնի ղեկավարի կամ գլխավոր հաշվապահի նկատմամբ՝ մինչև մեկ միլիոն դրամի չափով, իսկ վարկային կազմակերպության նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև հինգ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

3. Վարկային կազմակերպության կողմից ֆինանսական գործառնությունները օրենքների և այլ իրավական ակտերի խախտումներով իրականացնելը՝

առաջացնում է նախազգուշացում և (կամ) տուգանք վարկային կազմակերպության գործադիր մարմնի ղեկավարի կամ գլխավոր հաշվապահի նկատմամբ՝ մինչև մեկ միլիոն դրամի չափով, իսկ վարկային կազմակերպության նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

4. Վարկային կազմակերպության գործունեությունը կարգավորող oրենքների, դրանց հիման վրա ընդունված այլ նորմատիվ իրավական ակտերի, ինչպեu նաև վարկային կազմակերպության ներքին իրավական ակտերի այլ պահանջները խախտելը, ինչպես նաև վարկային կազմակերպության մասնակցությամբ ֆինանսական խմբի գործունեությունը կարգավորող օրենքների և (կամ) դրանց հիման վրա ընդունված իրավական ակտերի պահանջները խախտելը, եթե չի պարունակում սույն հոդվածով սահմանված այլ արարքների հատկանիշներ՝

առաջացնում է նախազգուշացում և (կամ) տուգանք վարկային կազմակերպության գործադիր մարմնի ղեկավարի կամ գլխավոր հաշվապահի նկատմամբ՝ մինչև մեկ միլիոն դրամի չափով, իսկ վարկային կազմակերպության նկատմամբ Կենտրոնական բանկի կողմից սահմանված նվազագույն կանոնադրական հիմնադրամի մինչև մեկ տոկոսը չգերազանցող չափով՝ լիցենզիայի գործողության դադարեցմամբ կամ առանց դրա:

5. Սույն հոդվածի 1-ին, 2-րդ, 3-րդ, կամ 4-րդ, մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը ՝

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված չափով՝ լիցենզիայի գործողության դադարեցմամբ կամ առանց դրա։

6. Սույն հոդվածի 1-ին, 2-րդ, 3-րդ, կամ 4-րդ, մասերով սահմանված արարքները վարկային կազմակերպության գործադիր մարմնի ղեկավարի կողմից դիտավորությամբ կատարելը՝

առաջացնում է նախազգուշացում և (կամ) տուգանք վարկային կազմակերպության գործադիր մարմնի ղեկավարի նկատմամբ մինչև մեկ միլիոն դրամի չափով՝ որակավորման վկայականից զրկմամբ:

7. Վարկային կազմակերպության կողմից լիցենզիա uտանալուց հետո մեկ տարվա ընթացքում վարկային գործունեություն չիրականացնելը`

առաջացնում է լիցենզիայի գործողության դադարեցում:

8**.** Վարկային կազմակերպության գործադիր մարմնի ղեկավարի կողմից պաշտոնավարման ընթացքում անհիմն և վտանգավոր գործունեություն վարելը, կամ անձնական շահերից բխող այնպիuի գործողություններ կատարելը, որոնք հակաuում են վարկային կազմակերպության կամ վարկային կազմակերպության հաճախորդների շահերին, կամ անազնիվ և անբարեխիղճ վերաբերմունք դրuևորելը իրենց ծառայողական պարտականությունների, այդ թվում` վարկային կազմակերպության և վարկային կազմակերպության հաճախորդների նկատմամբ uտանձնած հավատարմագրային պարտականությունների նկատմամբ, եթե արարքը չի պարունակում սույն հոդվածով սահմանված այլ արարքների հատկանիշներ՝

առաջացնում է որակավորման վկայականից զրկում:

9.Վարկային կազմակերպության գործադիր մարմնի ղեկավարի կողմից կողմից վերահuկողություն իրականացնելու կապակցությամբ Կենտրոնական բանկի, նրա ծառայողների գործողություններին խոչընդոտելը՝

առաջացնում է որակավորման վկայականից զրկում:

10. Վարկային կազմակերպության գործադիր մարմնի ղեկավարի կողմից այնպիuի գործողություններ կատարելը, կամ անգործություն ցուցաբերելը, որոնց հետևանքով վարկային կազմակերպությունը կրել է կամ կարող էր կրել զգալի ֆինանuական կամ այլ վնաu՝

առաջացնում է որակավորման վկայականից զրկում:

**Հոդված 602. Վարկային տեղեկատվության շրջանառության և վարկային բյուրոների գործունեության բնագավառում սահմանված պահանջները խախտելը**

1. Վարկային բյուրոյի կողմից վարկային տեղեկատվության շրջանառությունը և վարկային բյուրոների գործունեությունը կարգավորող իրավական ակտերի խախտումներով վարկային  զեկույց ստացողներին և (կամ)  վարկային տեղեկատվության սուբյեկտներին ծառայություններ մատուցելը՝

առաջացնում է նախազգուշացում:

2.Վարկային բյուրոյի կողմից հաշվապահական հաշվառման կանոնները, ֆինանսական և այլ հաշվետվությունների ներկայացման և (կամ) հրապարակման կարգն ու պայմանները խախտելը, ինչպես նաև նշված փաստաթղթերում կեղծ կամ անարժանահավատ տվյալներ արտացոլելը՝

առաջացնում է նախազգուշացում:

3. Սույն հոդվածի 1-ին կամ 2-րդ մասերով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները նրա կողմից սահմանված ժամկետում չկատարելը ՝

առաջացնում է տուգանք վարկային բյուրոյի նկատմամբ՝ երկու հարյուր հազար դրամի չափով:

4. Մեկ տարվա ընթացքում վարկային բյուրոյի կողմից վարկային տեղեկատվության շրջանառությունը և վարկային բյուրոների գործունեությունը կարգավորող իրավական ակտերը պահանջները կրկին և դրանից ավելի անգամ խախտելը՝

առաջացնում է տուգանք վարկային բյուրոյի նկատմամբ՝ երկու հարյուր հազար դրամի չափով:

5. Վարկային բյուրոյին ներկայացվող տարածքային, տեխնիկական, անվտանգության և ծրագրային հագեցվածության պահանջները խախտելը՝

առաջացնում է տուգանք վարկային բյուրոյի նկատմամբ՝ երկու հարյուր հազար դրամի չափով:

6. Սույն հոդվածի 3-5-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում կրկին կամ դրանից ավելի անգամ կատարելը՝

առաջացնում է լիցենզիայի գործողության դադարեցում:

7. Վարկային բյուրոյին տվյալների բազային ներկայացվող պահանջները խախտելը՝

առաջացնում է լիցենզիայի գործողության դադարեցում:

8. Կենտրոնական բանկի կողմից լիցենզավորված անձանց կողմից վարկային բյուրոյի կողմից վարկային տեղեկատվության շրջանառությունը և վարկային բյուրոների գործունեությունը կարգավորող իրավական ակտերը պահանջները խախտելը, եթե այն չի պարունակում սույն գլխով սահմանված այլ իրավախախտման հատկանիշներ՝

առաջացնում է նախազգուշացում:

9. Կենտրոնական բանկի կողմից լիցենզավորված անձանց կողմից վարկային  բյուրո սխալ  վարկային  տեղեկատվություն ներկայացնելը կամ առանց վարկային տեղեկատվության սուբյեկտի համաձայնության վարկային բյուրոյից վարկային զեկույց ստանալը, եթե այն չի պարունակում սույն գլխով սահմանված այլ իրավախախտման հատկանիշներ՝

առաջացնում է տուգանք լիցենզավորված անձի նկատմամբ՝ երկու հարյուր հազար դրամի չափով:

10. Սույն հոդվածի 8-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երկու կամ ավելի անգամ կատարելը՝

առաջացնում է տուգանք լիցենզավորված անձի նկատմամբ՝ երկու հարյուր հազար դրամի չափով:

11. Սույն հոդվածի 9-րդ մասով սահմանված արարքը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երկու կամ ավելի անգամ կատարելը՝

առաջացնում է լիցենզիայի գործողության դադարեցում:

**Հոդված 603. Ավտոտրանսպորտային միջոցների օգտագործումից բխող պատասխանատվության պարտադիր ապահովագրություն իրականացնող ապահովագրական ընկերությունների բյուրոյի գործունեության բնագավառում սահմանված պահանջները խախտելը**

**1.** Ավտոտրանսպորտային միջոցների օգտագործումից բխող պատասխանատվության պարտադիր ապահովագրություն իրականացնող ապահովագրական ընկերությունների բյուրոյի (այսուհետ՝ սույն հոդվածում բյուրո) գործունեությունը կարգավորող օրենքների, Կենտրոնական բանկի նորմատիվ իրավական ակտերի կամ իրավական այլ ակտերի պահանջները Բյուրոյի և (կամ) Բյուրոյի գործադիր տնօրենի կամ որակավորված այլ անձի կողմից խախտելը, ինչպես նաև Բյուրոյի կանոնները խախտելը՝

առաջացնում է նախազգուշացում:

2. Բյուրոյի և (կամ) Բյուրոյի գործադիր տնօրենի կամ որակավորված այլ անձի կողմից հաշվապահական հաշվառում վարելու կանոնները, ինչպես նաև ֆինանսական կամ այլ հաշվետվությունների հրապարակման կամ ներկայացման կարգն ու պայմանները խախտելը և (կամ) այդ փաստաթղթերում կեղծ կամ անարժանահավատ տվյալներ ներկայացնելը՝

առաջացնում է նախազգուշացում:

3. Սույն հոդվածի 1-ին կամ 2-րդ մասով սահմանված արարքները շարունակելը կամ Կենտրոնական բանկի տրված այդ խախտումների վերաբերյալ հանձնարարականը սահմանված կարգով և (կամ) ժամկետում չկատարելը կամ անհրաժեշտ և արդյունավետ քայլեր խախտումների վերացման ուղղությամբ չձեռնարկելը՝

առաջացնում է տուգանք բյուրոյի նկատմամբ՝ յուրաքանչյուր խախտման՝ մինչև երկու միլիոն հինգ հարյուր հազար դրամի չափով, իսկ բյուրոյի գործադիր տնօրենի կամ որակավորված այլ անձի նկատմամբ՝ մինչև մեկ միլիոն դրամի չափով՝ որակավորման վկայականից զրկմամբ կամ առանց դրա:

4. Սույն հոդվածի 1-ին կամ 2-րդ մասով սահմանված արարքները սահմանված արարքները բյուրոյի գործադիր տնօրենի կամ որակավորված այլ անձի կողմից դիտավորությամբ կատարելը՝

առաջացնում է որակավորման վկայականից զրկում:

**5.** Բյուրոյի գործադիր տնօրենի կամ որակավորված այլ անձի կողմից կողմից պաշտոնավարման ընթացքում այնպիսի գործողություն իրականացնելը կամ անգործություն ցուցաբերելը, որի հետևանքով վտանգվել են կամ կարող են վտանգվել բյուրոյի, ապահովադիրների, ապահովագրված անձանց, ապահովագրական ընկերությունների և այլ շահառուների իրավունքները կամ օրինական շահերը, կամ անձնական շահերից բխող այնպիuի գործողություններ կատարելը, որոնք հակաuում են դրանց իրավունքներին կամ օրինական շահերին, եթե արարքը չի պարունակում սույն հոդվածով սահմանված այլ արարքների հատկանիշներ՝

առաջացնում է որակավորման վկայականից զրկում:

6.Բյուրոյի գործադիր տնօրենի կամ որակավորված այլ անձի կողմից վերահuկողություն իրականացնելու կապակցությամբ Կենտրոնական բանկի, նրա ծառայողների գործողություններին խոչընդոտելը, կամ անազնիվ և անբարեխիղճ վերաբերմունք դրuևորելը իր ծառայողական պարտականությունների կատարման ընթացքում՝

առաջացնում է որակավորման վկայականից զրկում:

7. Բյուրոյի գործադիր տնօրենի կամ որակավորված այլ անձի կողմից գործողություններ կատարելը, որոնց հետևանքով բյուրոն կրել է կամ կարող էր կրել զգալի ֆինանuական կամ այլ վնաu՝

առաջացնում է որակավորման վկայականից զրկում:

**Հոդված 604. Կուտակային կենսաթոշակների վերաբերյալ օրենսդրության պահանջները խախտելը**

1. Կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի կողմից «Կուտակային կենսաթոշակների մասին»Հայաստանի Հանրապետության օրենքի պահանջների խախտմամբ ներդրումներ կամ այլ ծախսեր իրականացնելը, կամ ապրանքների մատակարարման կամ ծառայությունների մատուցման գործարքներ կնքելը կամ պարտադիր կենսաթոշակային ֆոնդի ակտիվների հետ կապված պայմանագրերով նախատեսված պարտավորությունները չկատարելը, կամ փոխկապակցված անձի հետ ս օրենքով արգելված կամ սահմանափակված իրավահարաբերությունների շրջանակում պայմանագիր կնքելը, ինչպես նաև իրենց կամ իրենց հետ փոխկապակցված անձանց օգտին են պարտադիր կենսաթոշակային ֆոնդի ակտիվները կամ դրանց մասին տեղեկատվությունը օգտագործելը, անձնավորված հաշվառում վարելու կանոնները խախտելը, ֆինանսական կամ այլ հաշվետվությունների ներկայացման կամ հրապարակման կարգը կամ պայմանները խախտելը կամ այդ փաստաթղթերում կեղծ, թերի կամ անարժանահավատ տվյալներ ներկայացնելը՝

առաջացնում է նախազգուշացում:

2. Սույն հոդվածի 1-ին մասով սահմանված նախազգուշացմամբ տրված խախտումները վերացնելու մասին Կենտրոնական բանկի հանձնարարականները սահմանված կարգով և (կամ) ժամկետում չկատարելը՝

առաջացնում է տուգանք մեկ միլիոն դրամի չափով և կենսաթոշակային ֆոնդի կառավարչի նկատմամբ՝ թույլտվության գործողության դադարեցմամբ կամ առանց դրա, պահառուի նկատմամբ՝ ֆոնդի պահառության իրականացման իրավունքի դադարեցմամբ կամ առանց դրա:

3. Հաշվի օպերատորի կամ նրա ղեկավարի կողմից իր գործառույթների կատարման ընթացքում մասնակիցների, նրանց կատարած ընտրության կամ իրեն հայտնի դարձած այլ տեղեկատվության գաղտնիություն չապահովելը՝

առաջացնում է տուգանք երեք միլիոն դրամի չափով:

4. Հաշվի օպերատորի կամ նրա աշխատակիցների կողմից կամ նրա ղեկավարի կողմից որևէ կենսաթոշակային ֆոնդ կամ կենսաթոշակային ֆոնդի կառավարչի գովազդելը՝

առաջացնում է տուգանք հաշվի օպերատորի կամ նրա ղեկավարի նկատմամբ՝ երեք միլիոն դրամի չափով:

5. Հաշվի օպերատորի կամ նրա ղեկավարի կողմից կենսաթոշակային ֆոնդի կառավարչի և (կամ) պահառուի հետ փոխկապակցված անձը չլինելու պայմանը խախտելը՝

առաջացնում է տուգանք մինչև հինգ հարյուր հազար դրամի չափով:

6. Մասնակիցների ռեեստր վարողի կողմից իր մոտ առկա կամ հաշվարկման համար հիմք հանդիսացող այլ տեղեկատվության կենսաթոշակային ֆոնդի կառավարիչների համար, հասանելիության բացառման օրենքով սահմանված պայմանը խախտելը՝

առաջացնում է տուգանք հինգ միլիոն դրամի չափով:

7. Կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի ղեկավարի կողմից սույն հոդվածի 1-ին մասով սահմանված արարքը դիտավորյալ կատարելը՝

առաջացնում է որակավորման վկայականից զրկում:

8. Կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի ղեկավարի կողմից Կենտրոնական բանկի կամ նրա ծառայողների գործողություններին խոչընդոտելը՝

առաջացնում է որակավորման վկայականից զրկում:

9. Կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի ղեկավարի կողմից այնպիuի գործողություններ կատարելը, որոնց հետևանքով մասնակիցը կրել է կամ կարող էր կրել զգալի ֆինանuական կամ այլ վնաu՝

առաջացնում է որակավորման վկայականից զրկում

10. Կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի ղեկավարի կողմից պաշտոնավարման ընթացքում չհիմնավորված և մասնակիցների շահերը վտանգող գործունեություն վարելը, կամ անազնիվ և անբարեխիղճ վերաբերմունք դրuևորելը իրենց ծառայողական պարտականությունների, այդ թվում` կենսաթոշակային ֆոնդի կառավարչի, պահառուի, հաշվի օպերատորի կամ մասնակիցների ռեեստրը վարողի և նրա հաճախորդների նկատմամբ uտանձնած պարտականությունների նկատմամբ՝

առաջացնում է որակավորման վկայականից զրկում:

11. Սույն հոդվածի 2-6-րդ մասերով սահմանված արարքներից որևէ մեկը վարչական տույժ նշանակելու վերաբերյալ որոշման անբողոքարկելի դառնալուց հետո` մեկ տարվա ընթացքում երկու և ավելի անգամ կատարելը՝

առաջացնում է կենսաթոշակային ֆոնդի կառավարչի նկատմամբ՝ թույլտվության գործողության դադարեցում, պահառուի նկատմամբ՝ ֆոնդի պահառության իրականացման իրավունքի դադարեցում:

12. Սույն հոդվածում սահմանված հաշվի օպերատորի՝ պետական մարմին հանդիսանալու դեպքում վարչական պատասխանատվությունը կրում է վարչական իրավախախտումը կատարած աշխատակիցը: